
Și cum era cea de a trei sute şaisprezecea noapte 


„.. micuța Doniazada, odată isprăvită treaba sultanului 
cu Șeherezada, strigă din ungherul unde sta ghemuită: 

— O, sora mea, mă rog ţie, ce mai aștepți ca să începi 
povestea cea făgăduită cu frumoasa Zumurrud şi cu 
Alişar, fiul lui Glorie? 

Iar Şeherezada, zâmbind, răspunse: 

— Nu aştept decât îngăduinţa sultanului acesta bine 
crescut şi hăruit cu purtări alese! 

Atunci sultanul Şahriar grăi: 

— Poţi! 

Şi Şeherezada spuse: 


POVESTEA CU FRUMOASA 
ZUMURRUD ŞI CU ALIŞAR! 


e povesteşte că în vechimea vremilor şi în trecutul 


vârstelor şi al clipelor, în ţara Khorassanului, era 

un negustor tare bogat, pe care îl chema Glorie! şi care 
avea un fiu, frumos ca luna plină, pe care îl chema Alişar. 

Or, într-o zi, Glorie, negustorul cel bogat, de mult 
tare înaintat în vârstă, se simţi smreduit de boala morţii. 
ÎI chemă la sine pe fiul său şi îi spuse: 

— O, fiul meu, iacătă că este tare aproape sorocul 
ursitei mele şi aş vrea să te povăţuiesc cu o povaţă! 

Alişar, mâhnit rău, spuse: 

— Şi care este povaţa, o, taică al meu? 

Negustorul Glorie spuse: 

— Te povăţuiesc să nu legi chelemet şi să nu te încâr- 
duieşti cu nimenea, întrucât lumea este asemenea cu un 
fierar: dacă nu te arde cu focul de la covălia lui ori 


'La M. A. Salie, se păstrează numele arab al personajului: Maqjd-ad-din. 

dacă nu-ți scoate un ochi sau pe amândoi cu scânteile de 
la nicovala lui, negreşit că are să te înăbușe cu fumăria 
lui! Și-apoi a spus poetul: 


Nu te-amăgi cumva să crezi 
Că-ai să-ntâlnești pe neagra cale 
Prieten credincios atunci 

Când soarta dă să te prăvale! 
Singurătate, numai tu, 

O, scumpă sihăstrie-adâncă, 

Îi dai celui ce te-a-ndrăgit 
Puterea ceea ca de stâncă 

De-a ţine pururi drumul drept 
Și de-a deprinde cât mai bine 
Dibaciul meșteșug: să n-ai 
Încredere decât în tine! 


Un altul a spus: 


Lumea, cât va fi să fie, 
Are numai două fețe! 
Cine ştie să le-nvete, 
Prinde-nvăţătura vie: 
Una al vânzării preţ e, 


Alta-i hâda viclenie” 
Un altul a spus: 


Deşertăciuni, prostii şi fleacuri 
Pe lumea asta-s din belşug. 
Dar dacă-ți scoate-n cale soarta 


! La M. A. Salie, învățătura este formulată puţin altfel: 
De judeci înțelept întreaga lume, 
Îi vei pricepe-a firii temelie: 
Vedea-vei că iubirea ei doar fum e, 
Pe când credința-i e fățărnicie. 

Un om ales, fă prieteșug 
Cu el, căci cu asemeni prieten 
Se-nvaţă-al vieții meșteșug! 


După ce auzi atare spuse de la tătânele său pe moarte, 
tânărul Alişar răspunse: 

— O, părinte al meu, îţi sunt ascultător şi supus! Ce 
mă mai povăţuieşti? 

Şi Glorie negustorul spuse: 

— Fă binele, dacă totuşi îţi stă în putinţă. Şi nu aştepta 
să fii răsplătit în schimb cu vreo mulțumire ori cu vreun 
bine asemenea. O, fiul meu, nu avem, vai, prilejul să 
săvârşim binele în fiecare zi! 

Şi Alişar răspunse: 

— Ascult şi mă supun! Da acestea îţi sunt toate poveţele? 

Glorie negustorul spuse: 

— Să nu irosești avuţiile pe care ţi le las: nu vei fi prețuit 
decât în maul a ceea se află sub puterea mâinii tale! Că 
şi poetul a spus: 


Pe vremea când eram sărac 
Niciun prieten nu aveam — 
Si-acuma iacătă-i cum vin 
Să-mi fie oaspeți la bairam! 


Abh, câți duşmani mi s-au făcut 
Prieteni, şi tot vin s-apuce! 
Și câți duşmani mi-aş căpăta 
Când bogăția mi s-ar duce! 
Apoi bătrânul urmă: 
— Nu da la spate sfaturile oamenilor păţiți, şi nu socoti 
cumva că e zadarnic să ceri sfat de la cel care poate să te 
sfătuiască; căci poetul a spus: 


! La M. A. Salie, ti pitt aceasta este exprimată În versuri: 
u-n fiecare clipă, ia aminte, 
Poţi face-un bine celui ce se curmă. 
Atunci când poți deci ieşi-i înainte, 
Ca să nu fie prea târziu pe urmă! 

Să nu faci doar cum judeci tu — 
Mai cere şi-altuia un sfat! 

Căci, fie sfatul bun ori nu, 

Mai bine-i să fii cugetat: 

Când numai ochii vrei să-ți vezi, 
Ajunge-o singură oglindă, 

Dar dacă vrei să-ţi cercetezi 

Și ceafa, ca să ţi-o cuprindă 

Se cere-atunci să te perinzi 

În apele-a două oglinzi! 


Pe deasupra, fiul meu, mai am să-ți dau cel de pe 
urmă sfat: Fereşte-te de vin! El este pricina tuturor 
relelor. El poate să-ți fure minţile şi să te facă un lucru 
de râs şi de batjocură?. lacătă acestea sunt poveţele mele 
de pe pragul cel de pe urmă. O, copilul meu, să-ţi aduci 
aminte de vorbele mele! Să fii un fiu strălucit! Şi binecu- 
vântarea mea să te însoțească în viață! 


! La M. A. Salie, se mai adaugă: 
Şi slovele altuia: 
Stai blând, şi nu da buzna la tot ce te îmbie! 
Fă altora ce jindui şi ei să-ți facă ție! 
Că peste orice mână stă mâna cea de sus, 
Și-orice tâlbar îşi află un altul mai presus! 


Sau slovele altuia: 
Nu asupri, că nu se ştie ce-aduce roata întâmplării, 
Și pururea asupritorul stă sub tăişul răzbunării. 
Când tu-nchizi ochii, asupritul pândeşte ceasul să te sfarme! 
Și niciodată ochiul ager al lui Allah nici el nu doarme! 


? La M. A. Salie, se adaugă: 
„.. şi ce frumoasă este slova poetului: 
Jur pe Allah că niciodată eu n-am să mă îmbăt cu vin, 
Cât timp un suflet am în trup, şi-n vorbă cugetul deplin! 
Nu are să mă prindă-n mreajă lucoarea vinului vreodată, 
Și nici prieteni n-am să-mi fac decât din cei ce nu se-mbată! 

Şi Glorie, negustorul cel bătrân, după ce grăi astfel, 
închise o clipită ochii şi se cufundă în sine. Apoi îşi 
ridică degetul arătător în dreptul ochilor şi îşi rosti măr- 
turisirea de credință!. După care se săvârși întru mila 
celui Preaînalt. 

Şi fu plâns de fiul său şi de toți ai lui; şi i se făcu o în- 
mormântare la care veniră şi mari și mici, şi bogaţi şi 
săraci. Şi, după ce fu băgat în pământ, i se scriseră stihu- 
rile acestea pe piatra de pe mormânt: 


Țărână-am fost, şi mi s-a dat vieaţă, 
Și duh am căpătat, şi-acuma iar 
Tot în țărână m-am întors, de parcă 
Nici n-aş fi fost decât tărână doar. 


Şi iacă-așa cu negustorul Glorie. Da cât despre Alişar, 
fiul lui Glorie, iacătă: 

După moartea părintelui său, Alişar se ținu mai de- 
parte de negustorie în prăvălia cea mai de seamă din suk, 
şi urmă cu sârg povețele părintești, mai ales în ce privea 
legăturile cu semenii săi. Da, chiar când se împlini un an 
şi o zi, ceas la ceas, se lăsă ispitit de băieții cei telpizi, nişte 
pui de lele, lepădături fără de ruşine. Şi se încârdui cu ei 
pătimaş, şi le cunoscu pe mamele şi pe surorile lor, nişte 
stricate și nişte odrasle de căţele. Şi se afundă până la gât 
în dezmăţ, şi se înecă în vin şi în risipă, pe o cale cu totul 
potrivnică drumului cel drept. Întrucât, nemaifiind 
într-o stare de minte teafără, îşi făcea atare socoteală 
ticăloasă: „De vreme ce taică-meu mi-a lăsat bogăţiile 
sale, se cade să mă şi folosesc de ele, ca să nu le mai dau 
de moştenire altuia după mine! Şi vroi să mă bucur 


1 Mărturisirea musulmană de credință, rostită adesea în cele O mie și una 
de nopți, este alcătuită din exprimarea a două idei: „mărturisesc că nu există 
alt dumnezeu în afară de Allah“ şi „mărturisesc că Mahomed este trimisul 
lui Allah“. 

de ceasul şi de desfătarea care trece, căci doar nu am să 
trăiesc de două ori!" 

Or, chibzuiala aceasta îi izbuti atâta de bine, şi Alişar 
urmă atâta de statornic a înnădi ziua cu noaptea la 
căpătâile lor, fără a rom. nicio sminteală, încât se 
văzu curând adus să-și vândă şi prăvălia, şi casa, şi lu- 
crurile din casă, şi toate baind şi nu îi mai rămaseră 
decât numai straiele pe care le avea pe el. 

Putu atunci, cu deplină limpezime, să-și vadă lămu- 
rit toate rătăcirile şi să ia aminte ce minunate fuseseră 
sfaturile părintelui său, Glorie. Prietenii pe care îi cinstise 
sărbătoreşte, şi la ușa cărora se duse să bată rând pe rând, 
toți găsiră câte vreun temei oarecare ca să se descotoro- 
sească de el. Încâr, ajuns acuma la marginea cea mai de 

urmă a sărăciei, fu nevoit, nemâncând nimic din ajun, 
să iasă din hanul cel nevolnic în care se aciuase şi să 
cerşească din poartă în poartă, pe uliţe. 

Pe când bătea aşa drumurile, ajunse la meidanul 
târgului, unde văzu o mulţime mare strânsă ciotcă. Se 
simţi ispitit să se apropie şi el, ca să ia seama despre ce 
se petrecea, și văzu, în mijlocul roarei alcătuite din 
negustori, din misiţi şi din cumpărători... 


În clipita aceasta a istorisirii sale, Şeherezada văzu că se 
luminează de ziuă şi tăcu sfielnic. 


Dar când fu cea de a trei sute șaptesprezecea noapte 
Spuse: 


„.. văzu, în mijlocul roatei alcătuite din negustori, din 
misiţi şi din cumpărători, o roabă albă şi tânără, zarifă şi 


' La M. A. Salie, se adaugă: 

Pe Allah, am să fac întocmai precum spune poetul: 
De-ai să-ți petreci veleatul tot strângând 
Și-ngrămădind la bogății mereu, 

Când oare-ai să-ţi mai afli şi tu rând 

Să te desfeți cu tot ce-ai strâns din greu? 

nurlie la boiu: un mijlocel ca de cinci palme, şi nişte 
trandafiri drept obrăjori, şi nişte sâni bine alduiți, şi ce 
dindărăt! Încât i se puteau potrivi, fără teamă de greşeală, 
stihurile poetului: 


Ea s-a ivit din matricea curată 

A frumuseţii fără de cusur: 

Nu-i nici prea mică, nici prea mare nu e, 
Nici grasă şi nici slabă, şi-mprejur 
Rotunduri de bostan şi de gutuie. 


Aşa-ncât însăși Frumusețea arde 
De dragul frumuseţii ei ce-mbie 
Prin străveziu-i văl prin care-și cerne 


Sfiosul chip, cel plinul de mândrie. 


Obrazul ei e însăşi luna; boiul: 
Mlădiţă-i, legănată-n vânt uşor; 
Iar răsuflarea-i e mireasma dulce 
A bobului de musc desfătător. 


Făcută pare din mărgăritare 
Topite! Mădularele ei sunt 

Atâta de lucii, că se-oglindește 

În ele luna de pe chipu-i blând, 
De par şi ele-a fi un şir de lune. 
Dar care grai ar fi vreodată-n stare 
Şi care limbă s-ar pricepe-a spune 
Lumina strălucind ca o minune 
A-ntregii ei făpturi strălucitoare? 


Când îşi aruncă privirile asupra copilei cele frumoase, 
Alişar rămase uluit până peste marginile uluirii, şi, fie că 
înlemni de minunare, fie că vru să-şi mai uite o clipită 
nevolnicia la priveliștea frumuseţii, se băgă şi el printre 
lumea strânsă care se şi pregătea pentru vânzare. lar ne- 
gustorii şi misiţii ce se aflau acolo, şi care încă habar nu 

aveau de lefteria lui, nu se îndoiră nicio clipită că n-ar fi 
venit acolo spre a-și cumpăra vreo roabă: că îl ştiau tare 
bogat din moștenirea de la tătâne-său, starostele Glorie. 

Ci numaidecât lângă roabă veni să stea starostele 
misiţilor şi, pe deasupra capetelor bulucite, dete glas: 

— O, negustorilor, o, stăpâni de bogății, deschizătorul 
porţii mezatului nu are de răspuns la nicio împotrivire! 
Cutezaţi dară! lacăt-o dinaintea voastră pe crăiasa tuturor 
lunelor, mărgărinta mărgărintelor, fecioara cea plină de 
sfioşie, hanâma Zumurrud, ispita tuturor jindurilor şi 
grădina tuturor florilor! Deschideţi mezatul, o, voi cei 
aci de faţă! Nicio împotrivire la deschiderea mezatului! 
Iacătă dinaintea voastră crăiasa tuturor lunelor, fecioara 
cea plină de sfioşie Zumurrud, grădina tuturor florilor! 

ndată, dintre negustori, careva strigă: 

— Deschid eu la cinci sute de dinari! 

Un altul spuse: 

— Şi zece! 

Atunci un bătrân scălâmb şi hâd, cu ochii albaştri! şi 
şaşii, pe care îl chema Raşideddin, strigă: 

— Şi o sută! 

Da un glas spuse: 

— Şi zece! 

Da pe clipă bătrânul cel cu ochii albaştri şi atâta de 
urâţi săltă dintr-odată preţul strigând: 

— O mie de dinari! 

Atunci toți ceilalți cumpărători îşi ferecară limba şi 
puseră tăcere. lar crainicul se întoarse înspre stăpânul 
tinerei roabe şi îl întrebă dacă preţul dat de bătrân îl 
mulţumeşte și dacă urma să încheie mezatul. Şi stăpânul 
roabei răspunse: 

— Eu primesc. Da mai întâi trebuie ca şi roaba mea 
să se învoiască, întrucât i-am juruit că nu am s-o dau 


' La arabi, culoarea albastră a ochilor e socotită semn de piază rea. 

decât unui cumpărător de care să-i placă. Așa că trebuie 
să-i ceri învoirea, o, misitule! 

Şi misitul se duse la frumoasa Zumurrud și îi spuse: 

— O, crăiasă a lunelor, ai vrea să fii a acestui bătrân, 
şeicul Raşideddin? 

La vorbele acestea, frumoasa Zumurrud aruncă o 
privire asupra celui pe care i-l arăta misitul şi îl găsi în- 
tocmai precum l-am zugrăvit mai înainte. Atunci copila 
se întoarse cu o schimă de scârbă şi strigă: 

— Au tu nu ştii, o, staroste al misiţilor, ceea ce spunea 
un poet bătrân, măcar că nu era atâta de scârbavnic ca 
acesta de aici? Ascultă dar: 


Eu o rugai: „Dă-mi, scumpo, doar un sărut de vrei!“ 
Nici ură şi nici milă nu fu-n privirea ei, 

Nici ură şi nici milă nu fu — doar nepăsare. 

Şi mă ştiuse totuși că sunt un om cu Stare. 


Stia că-s om cu stare. Și, totuşi, vă spun că 
Din colțul gurii-aceste cuvinte-mi aruncă: 
„Nu-mi place coama albă pe-o frunte veştejită, 
Nu-mi place între buze o zdreanţă ponosită!“ 


Când auzi stihurile acestea, misitul îi spuse frumoa- 
sei Zumurrud: 

— Pe Allah! nu te învoieşti, şi pe bun temei! Și-apoi 
acesta nici nu e un preț, o mie de dinari! Faci zece mii, 
după apreţuirea mea! 

Pe urmă se întoarse înspre mulţimea de cumpărători 
şi întrebă dacă nu dorea un altul roaba la preţul la care 
se ajunsese. Atunci un negustor păşi înainte şi spuse: 

- Eu! 

Şi frumoasa Zumurrud se uită la el şi văzu că nu era 
deloc hâd ca ghiujul de Rașideddin, şi că ochii lui nu erau 
nici albaştri, nici şaşii; da băgă de seamă că îşi vopsise 
barba în roșu, ca să aibă un chip mai tânăr decât era. 

Atunci se minună: 

— O, ce ocară! să cănești şi să roşeşti aşa chipul bătrâ- 
neții! 

Şi, pe loc, ticlui stihurile acestea’: 


O, tu cel ce râvnești acum la mine, 
La chipul meu cu frumuseți depline, 
Boiește-te cât vrei, şi mult şi bine, 
Cu orişice vopsea socoți că ține, 


Tot n-ai să-ascunzi ce-ţi este de ruşine! 
Degeaba te vopseşti! Rămâne-n tine 

Ceea ce ţi se pare că venin e! 

Schimbi barba — da sărmanu-ți chip se-aţine 
Sperietoare pentru fiecine! 


Și-o clipă numai dacă te priveşte, 
Femeia-nsărcinată se sterpește! 


Când auzi și stihurile acestea, căpetenia misiţilor îi 
spuse frumoasei Zumurrud: 


! La M. A. Salie: 

Şi îşi arătă mirarea și rosti aceste stihuri: 
Mi-nfăţişă apoi tot o baccea, 
Cu-o nn precum pielea din pingea, 
Şi-o barbă-n care huzuresc jivine, 
Și-un bot ca din canapuri strânse bine. 
O, tu cel ce râvneşti la nurii mei, 
Visezi la ceea ce nu ai temei! 
Iar căruntețea-n darn ţi-o ai boit 
Ca să te-ascunzi sub chipul viclenit. 
Cu-o barbă pleci, cu alta vii apoi, 
Ca într-un joc de umbre pe la noi! 


Da ce frumoase sunt slovele poetului: 
„Ti-ai năclăit surețea“ îi zice ea. El, greu: 
„Ca s-o ascund de tine, o, văz şi-auz al meu!“ 
„Hei, iacătă minunea!“ îşi râde şoada fată: 
„Dă colți înșelăciunea: până şi-n păr se-arată!“ 

— Pe Allah! adevărul este de partea ta! 

Da, întrucât nici a doua strigare nu fu primită, păşi 
înainte un al treilea negustor şi îi spuse misitului: 

— Dau eu prețul. Întreab-o dacă mă vrea! 

Şi misitul o întrebă pe copila cea frumoasă care se 
uită atunci la insul cu pricina. Văzu că era chior şi pufni 
în râs, spunând: 

— Păi da tu nu ştii, o, misitule, vorbele poetului despre 
omul chior? Ascultă dar: 


Prietene, mă crede, niciodată 

Să nu te faci tovarăș cu un chior; 
Fugi de privirea lui înnegurată 
Şi de mierosu-i glas amăgitor! 


Așa-i de păgubos să-l ai pe-aproape, 
Încât Allah n-a pregetat să-i ia 

Un ochi, pentru ca nu cumva să scape 
Vegherii noastre-nfătișarea-i rea. 


Atunci misitul i-l înfățişă pe un al patrulea târgoveţ 
şi o întrebă: 

— Pe acesta l-ai vrea? 

Ea îl cercetă şi pe acesta din urmă şi văzu că era un 
omuleț mărunţel cu o barbă care îi atârna până la buric; 
şi fata spuse pe dată: 

— Cât despre bărăbărie ăsta, iacătă cum l-a zugrăvit 
poetul: 


Câtă mai barba — ca o buruiană 
Zadarnică, netrebnică, plăvană! 
Ori ca o noapte, iarna, necurmată: 
Tistă, şi tare lungă, şi-nghetată! 


Când văzu că niciunul dintre cei ce se înfățișau înşişi 
s-o cumpere nu-i era pe plac, misitul îi spuse frumoasei 
Zumurrud: 

— O, stăpână a mea, uită-te la toți negustorii și la toți 
cumpărătorii aceștia de spiță aleasă, şi arată-mi-l pe acela 
care are norocul să-ți fie pe plac, ca să mă duc să te înfă- 
țişez lui spre cumpărare! 

Atunci copila cea frumoasă îi cercetă rând pe rând 
pe toți cei de față cu cea mai mare luare-aminte şi 
privirea îi căzu într-un sfârşit asupra lui Alişar, fiul lui 
Glorie. Iar înfăţişarea flăcăului o și pârjoli pe clipă cu 
dragostea cea mai aprigă; întrucât Alișar, fiul lui Glorie, 
chiar că era de o frumuseţe până peste fire, şi nimenea 
nu putea să-l vadă fără să se simtă răpit înspre el cu în- 
flăcărare. Aşa că tânăra Zumurrud se grăbi să i-l arate 
misitului, şi spuse: 

— O, crainicule, pe flăcăiandrul acela mi-l vreau, cel 
cu obrazul gingaş şi cu boiul mlădiu; întrucât îmi pare 
desfătător, şi de sânge ispitit, şi uşor ca adierea de miază- 
noapte; şi despre el a spus poetul: 


O, flăcăiandrule, cei care 
Văzură frumusețea ta, 

Pe urmă cum de-au fost în stare, 
Bieţii de ei, a te uita? 

Cei ce se plâng de chinul vieţii 
Pe care-n pieptul lor l-ai pus, 
Să nici nu se mai uite, bieţii, 
La chipul tău ce-i mai presus! 
Acei ce vor să se ferească 

De vraja farmecelor tale, 

De ce nu vin să-ți învelească 
Frumosul chip sub strai de jale? 


Şi tot despre el un alt poet a spus: 
Stăpâne, pricepe! Cum dar 


Să nu fii iubit cu amar? 
Mijlocu-ţi nu-i zvelt şi mlădiu? 

Grumazu-ţi nu e argint viu? 
Pricepe, stăpâne! iubirea 

De baruri de-acestea e-n firea 
Acelora mult-înţelepti, 

Cu gusturi alese şi drepți. 
Stăpâne, flăcăule-al pina 

Mi-s ochii la tine mereu 

Și toate puterile-mi par 

Topite în dorul de jar. 

De-mi stai pe genunchi, mi se pare 
Că ţin o povară prea mare; 

lar dacă te duci, lipsa ta 

Îmi pare-o povară mai grea. 

O, tu, cu privirea de foc, 

Eşti moartea mea însămi pe loc. 
Dar nu este lege pe lume 
Să-ndemne la moarte anume. 
Ab, inima fie-ţi duioasă 
Precum ţi-e făptura frumoasă! 
Și dulce privirile-ți fie, 

Ca faţa ta blândă lucie! 


Un al treilea poet a spus: 


Obrazu-i e rotund şi plin! 
Saliva-i lapte dulce-n gură, 
Şi-i leac la boală şi la chin! 
Privirea-i e un vis ce-i fură 
Pe prozatori şi pe poeți! 
Desăvârșita lui făptură 

Pe arhitecți îi lasă beți! 


Un altul a spus: 
Vin fermecat e-a gurii lui licoare, 


Profum de ambră-i dulcea-i răsuflare 
Iar dinţii-i boabe sunt de camfiă tare! 

De-aceea Ridvan, straja raiului, 
Rugatu-l-a să-i plece din hotare 
Ca să nu-i strice huriile lui! 


Cei grosolani la minte şi simțire 

Se plâng că e prea mândru, prea semet — 
De parcă luna-n dalba-i strălucire 

N-ar lumina la fel orice drumeț, 

De parcă-n mersu-i falnic peste fire 

Pe ceru-nalt n-ar lumina măreț! 


Un poet a spus asemenea: 


Căprioru-acesta cu zulufii creți 

Şi-n obraji cu mândre flori de trandafir, 
Cu priviri vrăjite şi cu mers semeț, 
Oare înțelege câte îi înşir? 


Îmi făgăduise totuşi o-ntâlnire. — 
lată-acum cu câtă patimă-l aştept! 
Cruda nerăbdare-mi tremură-n privire, 
Bate zbuciumată inima în piept. 


Închisese ochii ca să-mi spună: da! 

Și-a gemut aprinsa patimă din mine. 
Dar cu-nchise pleoape el pe gânduri sta... 
Abh, făgăduiala!... Vine? Ori nu vine? 


Într-un sfârşit, un altul a spus în privinţa lui: 


Câţiva prieteni grei la minte 
M-au întrebat: „Cum poți iubi 
Cu-atâta patimă fierbinte 

Un tânăr ce — de l-ai privi — 

Ai şti să vezi că-abia de-i prinde 
Un puf pe fată-i a miji?“ 


Eu le răspund: „Voi nu ştiţi, bieții, 
Că în grădina raiului 

E toată poama frumuseții 
Prisos de pe obrajii lui! 

Cum dar obrajii-i să dea vieţii 
Acel belșug cum altul nu-i, 

De n-ar fi-n coptul tinereții 
La umbra căruia căzui?“ 


Dacă văzu atâta har la o roabă atâta de copilă, misi- 
tul rămase minunat până peste poate şi îşi mărturisi 
uluirea față de stăpânul ei, care îi spuse: 

— E de înţeles să te minunezi de atâta frumuseţe şi de 
atâta ascuțime de minte. Da să ştii că fata aceasta ului- 
toare, care dă de ruşine stelele şi soarele, nu se mărginește 
numai doar la cunoașterea poeților cei mai gingași şi cei 
mai adânci, şi la a fi ea însăşi o alcătuitoare de stihuri, ea 
mai ştie, pe deasupra, să şi scrie cu şapte calamuri în cele 
şapte chipuri de scriere’, iar mâinile ei sunt mai de preţ 
decât o comoară întreagă. Întrucât ştie dibăcia înhor- 
boţitului şi a țesutului cu mătase, şi orice chilim ori perdea 
care ies din mâinile ei sunt plătite în suk la cincizeci de di- 
nari bucata. Și mai însemnează-ţi, pe deasupra, că îi sunt 
de ajuns opt zile spre a desăvârși chilimul cel mai frumos 
ori perdeaua cea mai împodobită. Încât cumpărătorul 
care are s-o cumpere are să-şi scoată îndărăt banii numai 
în câteva luni de-aci, fără de nicio îndoială! 

La vorbele acestea, misitul ridică mâinile a minunare 
şi strigă: 

— O, norocit cel care va avea mărgăritarul acesta la 
casa lui şi îl va păstra ca pe comoara sa cea mai de taină! 

Şi se duse la Alişar, fiul lui Glorie, cel pe care i-l ară- 
tase copilandra, se temeni dinaintea lui până la pământ, 
îi luă mâna și i-o sărută, apoi îi spuse... 


"E vorba despre cele şapte moduri de scriere arabe, pomenite şi în alte 
locuri în cele O mie și una de nopți. 

În clipita aceasta a istorisiri sale Șeherezada văzu că se 
luminează de ziuă şi tăcu sfielnic. 


Dar când fu cea de a trei sute nouăsprezecea noapte 
Spuse: 


„.„ se temeni dinaintea lui până la pământ, îi luă 
mâna și i-o sărută, apoi îi spuse: 

— Într-adevăr, o, stăpâne al meu, norocul tău este un 
noroc mare, că poți să cumperi comoara aceasta cu a 
suta parte din preţul ei, iar cel Atoatedătătorul nu s-a 
zgârcit cu tine întru darurile sale! Așa că aducă-ţi copila 
şi fericirea odată cu ea! 

La vorbele acestea, Alişar lăsă capu-n jos şi nu se putu 
opri să nu-şi râdă în sineşi de zeflemeaua ursitei, şi îşi 
zise: „Pe Allah! eu nu am cu ce să-mi cumpăr o bucată 
de pâine, iar ei mă socot aşa de bogat, încât să cumpăr 
o roabă! Oricum, nu am să spun nici da, nici ba, ca să 
nu mă umplu de rușine față de toți negustorii!“ Și îşi 
lăsă ochii-n jos și nu suflă o vorbă. 

Cum nici nu se clintea, Zumurrud se uită la el spre 
a-l îndemna la cumpărare; ci el sta cu ochii-n jos şi nici 
n-o vedea; ea atunci îi spuse misitului: 

— la-mă de mână şi du-mă la el; vreau să-i vorbesc 
chiar eu și să-l înduplec să mă cumpere; că sunt pe 
deplin hotărâtă să nu fiu decât a lui şi nu a altcuiva! 

Şi misitul o luă de mână şi o duse până la Alişar, fiul 
lui Glorie. 

Fetişcana se opri dreaptă, în frumuseţea ei vie, di- 
naintea flăcăului, şi îi spuse: 

— O, stăpâne al meu mult-drag, o, flăcăule de care 
îmi ard lăuntrurile, de ce nu rosteşti prețul de cumpă- 
rare? Ba şi pentru ce nu dai tu prețuirea care ți se pare 
cea mai potrivită? Vreau să fiu roaba ta, la orice preţ o fi! 

Alişar săltă capul, scuturându-şi-l cu mâhnire, și spuse: 

— Vânzarea şi cumpărarea nu sunt niciodată o înda- 
torință! 

Zumurrud grăi: 

— Văd, o, stăpâne al meu mult-drag, că găseşti prea 
ridicat preţul de o mie de dinari. Aşa că nu da decât 
nouă sute, şi sunt a ta! 

El clătină din cap și nu spuse o vorbă. Ea preurmă: 

— Cumpără-mă atunci pe opt sute! 

EI clătină din cap. Ea spuse: 

— Pe şapte sute! 

El iar clăcină din cap. Ea începu iarăşi să scadă, până 
ce îi spuse: 

— Pe o sută de dinari numai! 

Atunci el îi spuse: 

— Ei bine, nu am nici suta asta de dinari în întregime! 

Ea începu să râdă şi îi spuse: 

— Cât îţi mai lipseşte ca să împlineşti această sută de 
dinari? Întrucât, dacă nu ai astăzi toți banii, ai să plăteşti 
ce mai rămâne în altă zi. 

El răspunse: 

— O, stăpână a mea, află într-un sfârşit că nu am nici 
o sută, nici baremi un dinar! Pe Allah! nu mai am nici 
măcar un ban alb mai mult decât un ban roșu, un dinar 
de aur decât o drahmă de argint. Încât nu-ţi mai irosi 
vremea cu mine, și caută-ți alt cumpărător! 

Când pricepu că tânărul nu avea nicio leţcaie, 
îitaurrud îi spuse: 

— Incheie totuşi târgul: bate-mă peste mână, în- 
veleşte-mă cu caftanul tău și petrece-ţi un braț pe după 
mijlocul meu: precum știi, acesta-i semnul de ii voială 

Alişar atunci, nemaiavând nicio pricină să nu pri- 
mească, grăbi să facă precum îi poruncise Zumurrud; 
şi» tot-atunci, fata şi scoase din buzunarul ei o pungă pe 
care i-o înmână, şi îi spuse: 

— Sunt în ea o mie de dinari; eşti dator să-i dai nouă 
sute din ei stăpânului meu, iar pe ceilalți o sută ţine-i 
spre a avea cu ce să ne plătim trebuințele cele mai zornice! 

Şi numaidecâr Alişar îi numără negustorului cei nouă 
sute de dinari, și grăbi s-o ia pe roabă de mână şi s-o 
ducă la el. 

Când ajunse acolo, Zumurrud nu puţin mirată ră- 
mase când văzu că locuinţa nu era decât o odaie ticăloasă 
în care nu se afla nimic altceva decât un nevolnic de preş 
vechi şi deşirat în multe locuri. Grăbi să-i mai dea lui 
Alişar o altă pungă cu o mie de dinari şi îi spuse: 

— Dă fuga repede la suk să cumperi toate câte ne sunt 
de trebuință, ca lucruri de casă şi chilimuri, şi toate cele 
trebuitoare pentru mâncat şi băut. Şi alege ce este mai 
bun în suk! Pe deasupra, să-mi aduci şi o bucată mare de 
şamalagea, de soiul cel mai frumos, roşie-vişinie, şi 
câteva mosoare cu aţă de aur, şi câteva mosoare cu aţă de 
argint, şi câteva mosoare cu aţă de mătase de şapte culori 
osebite. Să nu uiţi să-mi cumperi şi nişte undrele mari şi 
un degetar de aur pentru degetul meu mijlociu. 

Şi Alişar îndeplini pe dată poruncile şi îi aduse fru- 
moasei Zumurrud toate cele cerute. Atunci copila 
aşternu chilimurile pe jos, orândui saltelele şi divanele, 
aşeză totul cum se cuvine şi întinse masa, după ce 
aprinse făcliile. 

Atunci amândoi şezură jos şi mâncară, și băură, şi se 
îndestulară. După care se întinseră pe culcușul lor cel 
proaspăt şi se mulțumiră unul pe altul. Şi îşi petrecură 
noaptea toată înlănțuiți strâns, în cele mai curate desfătări 
şi în cele mai voioase dezmierdări, până dimineața’. Iar 
dragostea lor se statori cu dovezi A netăgăduit şi li se 
scrise în inimă într-un chip de neşters. 


! La M. A. Salie: „... şi a fost precum spunea poetul: 
Bucură-te de iubire, n-asculta ce zic pizmaşii! 
Cum să judece ei focul inimii, mult-pătimaşei? 


A trei sute nouăsprezecea noapte 23 


Fără a pierde vremea, vrednica Zumurrud se apucă pe 
dată de lucru. Luă bucata de şamalagea ghivizie şi, în 
câteva zile, făcu din ea o perdea jur împrejurul căreia 
închipui cu un meșteşug nemărginit nişte chipuri de 
păsări şi de jivine; şi nu lăsă nicio dihanie de pe lume, 
mare ori mică, pe care să nu o zugrăvească pe şamalageaua 
aceea. lar întruchiparea lor era atâta de izbitoare ca asemă- 
nare şi atâta de vie, încât făpturile cele cu patru picioare 
ai fi zis că se mişcă, iar păsările ţi se părea că le auzi cum 
cântă. În mijlocul perdelei erau lucraţi în gherghef nişte 
pomi mari împovărați de poamele lor şi cu un frunziş așa 
de frumos, încât te și aromea o reveneală mare când îţi 
odihneai ochii asupra lor. Şi toate astea se făcură în opt 
zile, nici mai mult, nici mai puţin! Mărire Aceluia carele 
pune atâta dibăcie în degetele făpturilor sale! 

Când perdeaua fu isprăvită, Zumurrud o curăţă, o ne- 
tezi, o împături şi i-o dete lui Alişar în mână, spunându-i: 

— la-o şi du-te cu ea în suk şi vinde-o vreunui negustor 
cu prăvălie, pe nu mai puţin de cincizeci de dinari. Numai 
să te fereşti să nu care cumva s-o dai vreunui trecător care 
să nu fie ştiut în suk; că atunci vei fi pricină unei crude 
despărțiri între noi. Întrucât chiar că avem nişte vrăjmaşi 
care ne pândesc: să nu te încrezi în niciun trecător! 


M-am visat cu tine-alături, strânşi în braţe, calzi şi goi, 
Și sorbeam din plin răcoarea de pe buze, amândoi. 
Visul meu, mă jur, întregu-i adevăr adevărat, 

Și așa are să fie, orice-ar zice-un înciudat. 

O icoană mai frumoasă ochii încă n-au văzut 
Decât doi aprinşi de frigul dragostei în aşternut. 
Goliciunea le-o-nveseleşte numai patima cea dulce, 
$i li-i pernă mâna moale când se-ndură să se culce. 
Când se mistuie ca-n flăcări două suflete-n iubire, 
Bat zavistnicii degeaba fierul rece în neştire. 

Voi, cei ce huliți iubirea, oare ştiţi cumva vreun leac 
Care vindecă un suflet când se are drag cu drag? 
Dacă-ți iese-atunci în cale şi-ţi zâmbeşte dragostea, 
Ea e leacul care-l cauţi — bucură-te atunci de ea! 

Şi Alişar răspunse: 

— Ascult şi mă supun! 

Şi se duse la suk și vându pe cincizeci de dinari unui 
negustor cu prăvălie perdeaua cea minunată... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute douăzecea noapte 
Spuse: 


„.. şi vându pe cincizeci de dinari unui negustor cu 
prăvălie perdeaua cea minunată. Apoi cumpără iarăşi 
nişte alagea şi nişte aţă de aur şi de argint, atâta cât să 
ajungă pentru o altă perdea sau pentru vreo zăvează fru- 
moasă, şi i le aduse frumoasei Zumurrud, care se apucă 
iarăși de lucru şi, în opt zile, făcu un chilim încă şi mai 
frumos decât întâia oară, care aduse şi el tot cincizeci de 
dinari. Şi trăiră într-acest chip mâncând, bând şi 
nelipsindu-le nimic, fără a uita să-şi mulțumească şi 
dragostea pe care şi-o purtau unul față de Jal tot mai 
arzătoare din zi în zi, răspas de încă un an de vreme. 

Într-o zi, Alişar plecă de acasă, ducând, ca de obicei, 
o legătură în care se afla o zăvează lucrată de Zumurrud; 
şi luă drumul înspre suk, ca s-o vândă vreunui negus- 
tor, prin mijlocirea vreunui misitiu crainic, ca tot- 
deauna. Ajungând în suk, i-o înmână crainicului care 
începu s-o strige pe dinaintea prăvăliilor de negustori, 
când iacătă că trece pe acolo un creştin, unul dintre inșii 
aceia care mişună pe la intrările sukurilor şi care îi sâcâie 
pe muşterii dându-le ghes cu slujbele lor. 

Creştinul se apropie de crainic și de Alişar şi le dete 
şaizeci de dinari pe chilim, în loc de cincizeci cât era 
preţul de strigare. Da Alişar, căruia îi era silă de astfel de 

ipochimeni şi care nu avea încredere în ei, şi care de alt- 
minteri se gândea și la povaţa dată de Zumurrud, nu 
vru să i-o vândă. Atunci creştinul mări prețul şi, într-un 
sfârşit, ajunse să-i dea o sută de dinari; iar crainicul îi 
spuse lui Alişar la ureche: 

— Chiar că să nu lași să-ţi scape chilipirul acesta 
grozav! 

Întrucât crainicul fusese mituit de creştin de mai 
înainte pe sub mână, cu zece dinari. Şi mâglisi aşa de 
bine asupra judecății lui Alişar, încât îl înduplecă să-i 
lase en [ai chilimul, la preţul tocmit. Aşa că făcu 
târgul, da nu fără o îngrijorare mare, apucă cei o sută de 
dinari şi luă drumul îndărăt spre casă. 

Pe când mergea el așa, băgă de seamă, la o cotitură de 
uliţă, că după dese ținea creştinul. Se opri și îl întrebă: 

— Ce cauţi în mahalaua aceasta în care nu calcă nici- 
odată inșii de teapa ta, creştinule? 

Acela spuse: 

— lartă-mă, o, stăpâne al meu, da am de îndeplinit o 
însărcinare la capătul uliței. Ocrotească-te Allah! 

Alişar îşi urmă calea şi ajunse la uşa casei sale; şi acolo 
băgă de seamă că, după ce făcuse un ocol, creştinul se în- 
torsese pe la celălalt capăt al uliţei şi ajungea dinaintea 
ușii lui odată cu el. Ţipă la el, cuprins de mânie: 

— Creştin alimănit, ce ai de te ţii pe urmele mele peste 
tot pe unde mă duc? 

El răspunse: 

— O, stăpâne al meu, crede-mă că zău numai din în- 
tâmplare mă mai aflu pe aici; da, mă rog ţie, dă-mi o 
înghiţitură de apă, şi Allah are să te răsplătească odată, 
că mi se coace sufletul de sete! 

Şi Alişar gândi: „Pe Allah! nu va să se spună niciodată 
că un e ea nu a vrut să-i dea de băut unui câine 
însetat! Așa că am să-i aduc niște apă.“ Și intră în casă, luă 
un ulcior cu apă şi dete să iasă să i-l ducă nazareteanului, 

când îl auzi Zumurrud că deschidea cleanța şi sări să-l 
întâmpine, îngrijorată de lipsa lui îndelungată. 

Şi îi spuse, îmbrățişându-l: 

— De ce ai zăbovit astăzi atâta de mult să te întorci? 
Da până la urmă ai izbutit să vinzi chilimul, şi oare vre- 
unui negustor de treabă cu prăvălie, ori vreunui trecător? 

El răspunse, tulburat tare vădit: 

— Am zăbovit oleacă din pricină că sukul era plin; da 
până la urmă am izbutit să vând totuşi chilimul unui 
negustor! 

Ea spuse, cu o îndoinţă în glas: 

— Pe Allah! nu mi-e inima liniştită. Da unde te duci 
cu ulciorul acela? 

El spuse: 

— Mă duc să-i dau de băut crainicului din suk, care 
a venit să mă însoţească până aici! 

Ci răspunsul lui nu o mulţumi nicidecum și, pe când 
Alişar ieșea, prociti, tare îngrijorată, stihurile acestea ale 
poetului: 


O, biată inimă nebună 

Care te-aprinzi de dor şi-ţi spui, 
Cu patimă, că-n veci fe 
Iubirea şi sărutul lui, 

Au tu nu vezi la căpătâiu-ți 
Cum stă de veghe totdeauna 

Cu braţele mereu întinse 

Cea care toate le desparte, 

Și nu vezi cum din umbra rece 
sit otita în preajmă-ţi şade, 
Pândindu-te să-și ia arvuna 
Vicleana umbră-a negrei soarte? 


Când porni înspre ușă, Alişar îl şi găsi în sala de la in- 
trare pe creştin, care se prilejuise de uşa lăsată deschisă. 
La vederea acestuia, lumea se înnegură dinaintea ochilor 
lui Alişar, care strigă: 

— Ce cauţi aici, câine plod de câine? Şi cum de ai 
cutezat să intri în casă fără de îngăduința mea? 

El răspunse: 

— Mă rog ţie, o, stăpâne al meu, iartă-mă! Topit cum 
sunt de cât am umblat toată ziua, şi nemaiputând să mă 
țin pe picioare, m-am văzut silit să-ţi trec pragul, că la 
urma urmei nu este vreo osebire mare între ușă şi sala de 
la intrare. Şi-apoi numai să-mi trag, oleacă sufletul, și mă 
duc! Nu mă a a, şi Allah nu are să te alunge! 

Şi luă olor pe care Alişar, tare descumpănit, îl 
ţinea în mână, bău cât îi trebui, şi i-l dete îndărăt. Şi 
Alişar rămase în picioare dinaintea lui, aşteptându-l să 
plece. Ci trecu aşa vreme de un ceas, iar creştinul nici nu 
se clintea. Atunci Alişar ţipă la el, sugrumat: 

— Vrei să ieşi de aici acum pe dată şi să te duci în 
calea ta? 

Ci creștinul îi răspunse: 

— O, stăpâne al meu, de bună seamă că nu eşti din- 
tre cei care îţi fac un bine şi-apoi toată viaţa te fac să 
simți aceasta, şi nici dintre cei despre care a spus poetul: 


S-a stins de mult mărinimoasa spiţă 
A celor care fără şovăială 
Îndestulau-nainte de-a fi-ntinsă 
Sărmana cerșetoare mână goală. 


Alt neam, cămătăresc, ceapcân şi lacom, 
S-a-nstăpânit în vremile de-acum: 
Pândind câștig şi dintr-un strop de apă 
Dat unui biet-Însetoșat pe drum. 


În ce mă priveşte, o, stăpâne al meu, eu mi-am şi po- 
tolit setea cu apa casei tale, da acuma mă chinuie o 
foame atâta de amarnică, încât m-aş mulțumi până şi 
cu ceea ce a mai rămas de la masa ta, de-ar fi şi numai o 
coajă de pâine şi o ceapă, nimic mai mult! 

Alişar, tot mai mânios, strigă la el: 

— Gata, du-te de-aici! ajunge cu procitirile celea! Nu 
mai am nimic în casă! 

El răspunse, fără să se clintească din loc: 

— Doamne al meu, iertăciune! da, dacă nu mai ai 
nimic în casă, ai la tine cei o sută de dinari pe care i-ai 
dobândit pe chilim. Încâr mă rog ţie, pe Allah, să te 
duci la ufal cel mai apropiat şi să-mi cumperi o pită 
ceva, ca să nu se spună că am plecat de la casa ta fără să 
fi degustat între noi pâinea şi sarea! 

Când auzi vorbele acestea, Alişar îşi zise în sineşi: „Nu 
încape nicio îndoială că afurisitul acesta de creştin este 
un nebun şi un aiurit. Şi am să-l arunc pe uşă afară și am 
să sumuțesc câinii de pe uliţă asupra lui!“ Şi, pe când se 
gătea să-l azvârle afară, creştinul, neclintit, îi spuse: 

— O, stăpâne al meu, nu vreau decât numai o pâine şi 
decât numai o ceapă, cu care decât numai să-mi potolesc 
foamea. Așa că să nu faci vreo cheltuială mai mare pentru 
mine, întrucât chiar că îmi este prea destul atâta! Că înte- 
leptul se mulţumeşte cu puţin; şi precum spune poetul: 


O coajă doar de pâine e destul 
Pentru-nţelept, să spună că-i sătul; 
Ci-ntreg pământul tot n-ar fi în stare 
Să-l sature pe-un lacom la mâncare.” 


Când văzu că nu poate să facă altfel decât să se 
supună, Alişar îi spuse creștinului: 

— Mă duc la suk să-ți caut ceva de mâncare. Stai și 
aşteaptă-mă aci, fără să te mişti! 


! La M. A, Salie: 
Se potoleşte foamea cu-o lipie uscată — 
Atunci de ce atâta strădanie şi sfadă? 


E tare dreaptă moartea — că ea la fel se poartă 
Și cu sultanul falnic şi cu-un bătut de soartă! 

Şi ieşi din casă, după ce încuie uşa și scoase cheia din 
broască spre a şi-o pune în buzunar. Se duse în graba 
mare la suk, unde cumpără nişte brânză prăjită în miere, 
castraveți, banane, plăcinte de foi şi pâine proaspătă 
aburindă, abia scoasă din cuptor, şi i le aduse pe toate 
creștinului, căruia îi spuse: 

— Mănâncă! 

Da acela nu vroi să primească, spunându-i: 

— O, doamne al meu, câtă mărinimie pe tine! Ceea 
ce ai adus aci ar ajunge să hrănească zece inși! Chiar că 
e prea mult! doar dacă nu vrei să-mi faci cinstea de a 
mânca şi tu cu mine! 

Alişar răspunse: 

— Eu sunt sătul; aşa că mănâncă singur tot! 

El se împotrivi: 

— O, doamne al meu, înţelepciunea noroadelor ne 
învață că acela care nu primeşte să mănânce cu oaspetele 
său este neîndoielnic vreun plod din flori... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi una noapte 
Spuse: 


„.. acela care nu primeşte să mănânce cu oaspetele său 
este neîndoielnic vreun plod din flori! 

La vorbele acestea fără putință de cârtire, Alişar nu 
cuteză să nu se supună şi şezu jos lângă creştin și începu 
să mănânce împreună cu el, dus pe gânduri. Creștinul 
se prileji de neluarea aminte a gazdei ca să descojească o 
banană, s-o despice şi să strecoare în ea cu dibăcie nişte 
banj curat amestecat cu lictarie de tiriac, într-un tain cât 
să Bare până și un elefant şi să-l adoarmă pe un an. 

Tăvăli banana aceea prin mierea cea albă în care înota mi- 
nunata brânză prăjită, şi i-o întinse lui Alişar spunându-i: 

— O, doamne al meu, pe adevărul credinţei tale! ia 
din mâna mea banana aceasta pe care am curăţat-o 
anume pentru tine! 

Alişar, care ţinea să isprăvească odată, luă banana şi o 
înfulecă. 

De-abia ajunse banana în pântecele lui, că Alişar şi 
căzu lat, cu capu-naintea picioarelor, văduvit de simţire. 
Creştinul sări atunci ca un lup jegărit şi se repezi afară în 
uliţă unde, peste drum, se aţineau la pândă niște inşi cu 
un catâr, avându-l în fruntea lor pe bătrânul Rașideddin, 
mişelul cel cu ochi albaştri la care nu vroise să fie roabă 
Zumurrud şi care se jurase că o va dobândi cu anasâna, 
de l-ar costa cât l-ar costa. Raşideddin acela nu era decât 
un nevolnic de creştin care se arăta în ochii lumii de 
credință islamică spre a se bucura de hatâruri pe la ne- 
gustori, şi care chiar era frate cu creştinul care îl viclenise 
pe Alişar, şi pe care îl chema Barssum. 

Barssum acela dete fuga așadar să-l prevestească pe 
ticălosul de frate-său despre izbânda şiretlicului lor, şi 
amândoi, urmaţi de oamenii lor, intrară în casa lui 
Alişar, se năpustiră în iatacul de alături, pe care Alişar îl 
închinase spre a-l face haremul frumoasei Zumurrud, se 
repeziră asupra copilei cea nurlii, îi puseră căluş în gură 
şi o luară pe sus spre a o căra într-o clipeală de ochi în 
spinarea catârului, căruia îi dădură bici spre a ajunge, în 
câteva clipite, fără a avea nicio încurcătură pe drum, 
drept acasă la bătrânul Raşideddin. 

Ticălosul cel bătrân cu ochi albaștri şi ceacâri porunci 
atunci ca Zumurrud să fie dusă în odaia cea mai lătu- 
ralnică a casei, şi şezu jos singur lângă ea, după ce îi 
scoase călușul, şi îi spuse: 

— lacătă-te într-un sfârşit în puterea mea, frumoasă 
Zumurrud. Şi nicio fleandură ca Alişar acela nu mai are 


A trei sute douăzeci și una noapte 3] 


de unde să vină să te scoată din mâinile mele. Aşa că 
dintru-ntâi, până a te culca în braţele mele și până a-ți 
dovedi vânjoşia mea la încontrare, leapădă-te de legea 
ta cea păgânească și primeşte să te faci creştină, precum 
şi eu sunt creştin. Pe Messia şi pe Vergura! dacă nu te 
supui numaidecât la cele două dorinţe ale mele, am să 
te fac să paţi muncile cele mai crunte şi am să te aduc să 
ajungi mai nenorocită ca o cățea! 

La vorbele acestea ale ticălosului de creştin, copilei i 
se umplură ochii de lacrimile care i se rostogoleau de-a 
lungul obrajilor, iar buzele îi tremurară, şi strigă: 

— O, mârşavnicule cu barbă albă, pe Allah! poți să 
pui să mă taie în bucăți, da tot n-ai să ajungi să mă faci 
să mă leapăd de legea mea; poţi chiar să te bucuri de 
trupul meu cu de-a sila, ca un ţap în călduri de o ieduță 
plăpândă, da tot nu ai să-mi îngenunchi sufletul la o 
imoşie împărtăşită! Şi Allah are să ştie el să-ți ceară 
socoteală mai devreme ori mai târziu pentru spurcăciu- 
nile tale! 

Dacă văzu că nu putea s-o înduplece cu vorba, vâjul 
îşi chemă robii şi le spuse: 

— Răsturnaţi-o şi ţineţi-o pe burtă straşnic! 

Iar ei o răsturnară şi o culcară pe burtă. Atunci tică- 
losul acela de creştin bătrân luă un gârbaci şi începu s-o 
croiască amarnic peste părţile ei cele frumoase și rotunde, 
într-așa chip că fiecare lovitură lăsa câte o vrâstătură 
lungă și roșie pe albeața dindărătul ei. Și Zumurrud, la 
fiecare lovitură pe care o primea, departe de a slăbi întru 
credinţa ei, striga: 

— Nu este alt dumnezeu decât numai Allah, iar 
Mahomed este trimisul lui Allah! 

Şi ghiujul nu conteni s-o bată decât atunci când nu mai 
avu putere să-şi ridice mâna. Atunci le porunci robilor 
s-o ia și s-o arunce la bucătărie, cu slujnicele, și să nu-i dea 

nimica nici de mâncat, nici de băut. Iar ei se supuseră pe 
clipă pe dată. Şi iacă-așa cu ei! 

Cât despre Alişar, acesta rămase întins, văduvit de 
simţire, în odaia de la intrare a casei sale, până a doua zi. 
Izbuti atunci să-şi vină în ori, după ce i se risipi beţia de 
banj şi după ce i se vântui din cap fumul de tiriac. Se ridică 
atunci în capu-oaselor şi, din toate puterile lui, chemă: 

— Ya Zumurrud! 

Ci nimeni nu-i răspunse. Se sculă speriat şi intră în 
iatacul pe care îl găsi să şi tăcut, şi unde iaşmacurile şi fe- 
regelele mândrei Zumurrud zăceau pe jos. Atunci îşi 
alas aminte de creştin; şi, cum şi acela pierise, nu se mai 
îndoi nicicum de răpirea mult-iubitei sale Zumurrud!. 
Atunci se aruncă pe jos, bătându-se peste cap şi suspi- 
nând; pe urmă îşi rupse hainele de pe el şi plânse toate 
lacrimile mâhnirii, şi, până peste poate de deznădăjduit, 
se repezi din casă afară, luă de pe jos două pietroaie, câte 
una în fiecare mână, şi începu să străbată, înnebunit, 
ulițele toate izbindu-se în piept cu cele două pietroaie și 


' La M. A. Salie, rosteşte și versurile acestea: 
O, iubirea mea, nu mă ierți deloc, nu mă cruți deloc! 
Sugrumat de dor sufletul mi-l frâng între chin şi foc. 
Fie-ţi milă, doamnă, de biet dle s-a ticăloșit 
Și de preabogatul în iubire scumpă care-a sărăcit! 
Ce să poată face biet arcaşul care întâlni vrăjmaşul 
Și, când să-și înstrune arcul — i se rupse arcul buclucașul? 
lar când peste-un tânăr îşi trimit deodată relele noianul, 
Unde să mai fugă de amara soartă tânărul sărmanul? 
Ab, mă prevestisei că ne tot pândeşte neagra despărțire — 
Dar când vrea ursita parcă te cuprinde crâncenă orbire! 


Şi, când isprăvi stihurile, scoase un oftat și stihui iarăși: 
Lăsă pe culme casa goală şi-apoi pieri ca într-un zbor, 
Cu jalea-n suflet şi topită de deznădejde şi de dor. 
Cu ochii arşi privea sărmana spre casa cea pe veci pierdută 
$i care-și cetluia durerea, doar suspinând cu gură mută: 
De parcă vrea să-i spună-n ceasul acela crunt ca un măcel: 
„Nu vei găsi nicio cărare pe unde să te-ntorci la el!“ 
Ele ca rul — lumina-i străluminează-o clipă doar 
$i piere iar, şi niciodată nu-ţi va mai străluci-n hotar!“ 

strigând: „Ya Zumurrud! Zumurrud!“ lar copiii se strân- 
seră în juru-i alergând după el şi țipând: 

— Un nebun! Un nebun! 

lar oamenii care îl cunoșteau, se uitau la el cu milă 
când îl vedeau și îl căinau că-și pierduse minţile, spunând: 

— Este fiul lui Glorie! Bietul Alişar! 

Rătăci mai departe aşa, pocnindu-se cu pietrele în 
piept, până ce se întâlni cu o bătrână dintre femeile cele 
de treabă, care îi spuse: 

— Copilul meu, deie Allah să te poţi bucura de tihnă 
şi de minte sănătoasă! De când ai înnebunit? 

Şi Alişar îi răspunse cu stihurile acestea: 


Doar lipsa unei dragi făpturi 
E-a minţii mele tulburare! 
O, voi ce-mi spuneți nebun 
Aduceți-mi-o pe cea care 

E boala mea Ari de leac 
Şi-ntunecata-mi întristare, 
Că numai ea îmi e balsam 
Și inimii vindecătoare! ! 


Când auzi stihurile acestea şi când se uită la Alişar mai 
cu luare-aminte, bătrâna cea bună pricepu că trebuie 
să fie vreun îndrăgostit nefericit, şi îi spuse: 

— Copilul meu, nu te sfii să-mi povesteşti necazurile 
şi nenorocirea ta. Poate că Allah nu m-a adus în calea ta 
decât ca să-ți vin într-ajutor! 

Atunci Alişar îi istorisi păţania lui cu Barssum creştinul. 


! La M. A. Salie, sunt alte versuri: 
Cu toții-mi px „Te-a-nnebunit iubirea!“ 
Şi tuturora le răspund anume: 
„Într-adevăr aşa-i, numai nebunii 
Pot să mai price pe lume! 
Lăsaţi-mi nebunia mea întreagă 
Și grijă-aveți numai de-aceea care 
Mi-a luat mintea, — iar pe mine însumi 
lertaţi-mă de leac şi vindecare.“ 

Bătrâna cea de treabă, la spusele acelea, cugetă adânc 
un ceas de vreme, apoi săltă capul și îi spuse fui Alişar’: 

— Ridică-te, copilul meu, și du-te iute la suk să-mi 
cumperi o coşniță de coropcar, în care să pui, după ce ai 
să le cumperi din suk, nişte brățări de sticlă colorată, 
inele de aramă suflată cu argint, cercei pentru urechi, 
lănţuguri şi tot felul de alte lucruri pe care le vând pe la 
muieri acasă babele coropcăriţe. lar eu am să-mi pun pe 
cap coropca aceea şi am să mă duc să dau un ocol pe la 
toate casele din cetate, şi să le vând femeilor lucrurile 
acelea. Şi într-astfel am să pot să fac cercetări care să ne 
pună pe calea cea bună şi, de s-o îndura Allah, avem s-o 
găsim pe iubita ta Sett Zumurrud... 


În clipita aceasta a istorisiri sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi doua noapte 
Spuse: 


... s-o găsim pe iubita ta Sett Zumurrud. 

Şi Alişar începu să plângă de bucurie şi, după ce îi 
sărută mâinile măicuţei, grăbi a pleca să cumpere şi 
să-i aducă toate câte i le ceruse. 

_ Atunci bătrâna se întoarse acasă la ea ca să se îmbrace. 
Îşi coperi faţa cu un iaşmac de culoarea mierii fumurii, 
se înveli pe cap cu o năframă de buhur, și se înfăşură cu 
o feregea mare de mătase neagră; pe urmă îşi puse pe 


' La M. A. Salie, înainte de a-i spune lui Alişar vorbele ce urmează, 
bătrâna lăcrimează și prociteşte stihurile: 
ndrăgostiţii-n viață destul s-au chinuit — 
Jur pe Allah că iadul nu le va fi menit! 


Iubirea îi răpuse şi-n dragoste-au pierit; 
Fără prihană spune legenda că-au trăit. 

cap coropca plină și, luând în mână o cârjă spre a-și spri- 
jini bătrâneţea cea grea, porni să dea ocol încetişor pe la 
haremurile Sari ja şi ale negustorilor de prin toate 
mahalalele, şi nu peste mult ajunse şi la casa Fărrânului 
Raşideddin, mangositul de creştin care se da de musul- 
man, afurisitul pe care prăpădi-l-ar şi arde-l-ar Allah în 
focurile iadului şi căzni-l-ar acolo până la capătul vre- 
milor, amin! 

Or, bătrâna ajunse acolo taman la ceasul când 
sărmana copilă, aruncată printre roabele și slujnicele de 
la bucătărie, încă suferind de loviturile pe care le primise, 
zăcea pe jumătate moartă pe o rogojină ticăloasă. 

Bătu la ușă, iar o roabă veni să-i deschidă şi i se temeni 
cu bucurie; şi bătrâna îi spuse: 

— Fata mea, am colea câteva lucruri frumușele de 
vânzare. Se află la voi vreun muşteriu? 

Slujnica spuse: 

— Păi aşa socot! 

Şi o pofti la bucătărie, unde bătrâna şezu jos cu oftă- 
turi şi numaidecât fu înconjurată de roabe. Se arătă tare 
înţelegătoare la vânzare şi începu să lase la prețuri tare 
lesnicioase şi brățări, și inele, și cercei, încât le câştigă 
încrederea tuturora, iar ele o îndrăgiră pentru vorba ei 
cea mieroasă şi pentru dulceaţa purtărilor ei. 

Da, când întoarse capul, iacătă că o zări pe Zumurrud 
întinsă pe jos; şi le întrebă pe roabe ce-i cu ea, iar ele îi 
spuseră tot ce ştiau. Şi pe dată se încredință că era chiar 

inaintea celei pe care o căuta. Se duse la copilă şi îi spuse: 

— Fata mea, tot răul fugă de la tine! Allah m-a trimis 
în ajutorul tău! Eşti Zumurrud, roaba cea iubită a lui 
Alişar, fiul lui Glorie! 

Şi îi dezvălui pentru ce venise, străvestită în mămulă- 
reasă, şi îi spuse: 

— Mâine seară să stai gata a fi răpită; aşază-te la 
fereastra de la bucătărie care dă înspre uliţă şi, când ai să 

auzi pe cineva că începe să fluiere din umbră, acela va fi 
semnul. Răspunde-i şi tu cu un fluierat, şi sari fără frică 
în uliţă. Acolo are să fie chiar Alişar şi are să te scape! 

lar Zumurrud sărută mâinile bătrânei, care zori să 
plece şi se duse să-i dea de ştire lui Alişar despre cele în- 
tâmplate, adăugând: 

— Aşa că ai să te duci acolo, sub fereastra afurisitului 
acela, şi ai să faci așa şi-așa. 

Atunci Alişar îi mulțumi îndelung bătrânei pentru 
facerile de bine şi vru să-i facă un dar, ceva; ci ea nu 
vru să primească şi plecă, urându-i noroc şi fericire, şi 
lăsându-l să-şi procitească stihuri despre amarul des- 
părțirii!. 

A doua zi, seara, Alişar luă drumul care ducea la casa 
arătată de bătrâna cea de treabă, şi până într-un sfârşit 


! La M. A. Salie, se traduc şi versurile respective: 
Mai curme-şi bârfitorii bârfelile-n Jari! 
Mi-e inima zdrobită şi trupul veştejit. 
Șuvoi de lacrimi curge din ochii-mi ne-ncetat, 
Ca pildele ce-n datini preasfinte ni s-au dat”! 
O, tu, cel care nu ştii de ce tot stau plângând, 
Mă iscodeşti zadarnic să-mi afli chin şi gând, 
Plâng după cea cu mijloc mlădiu! Sunt robul ei! 
Că gura-i dulce-mi este şi miere şi ştiubei! 
Pojaruri mi-ard în suflet cât ochii-mi n-o mai văd. 
Nădejdea nu-mi aduce nimica îndărăt. 
Sunt zălogit durerii şi-amarnicului dor, 
Ca să mă zbucim între pizma; şi bulitor. 
Nu aflu alinare la chinul meu fierbinte! 
Doar ea, şi nimeni alta, îmi străluceşte-n minte! 


Şi, încheindu-și stihuirea, ochii lui vărsară potop de lacrimi; după care 
prociti stihurile acestea: 
Allah s-o răsplătească pe buna vestitoare, 
Că-mi descântă auzul cu vorba-i vrăjitoare! 
Să fie fericită! Eu inima i-aș da 
Drept mulțumire pentru bunăvestirea sa! 


(*Aluzie la isnad, adică la tradiţia orală pe care se întemeiază unele pre- 
cepte sau fapte — hadis — atribuite lui Mahomed.) 

o găsi. Se duse şi şezu jos lângă zid, unde aşteptă să vină 
ceasul potrivit de fluierat! Da cum sta acolo de o bună 
bucată de vreme, şi cum îşi trecuse mai înainte două 
nopți fără de somn, îl birui deodată osteneala şi adormi. 
Preaslăvit fie Acela carele numai el nu adoarme niciodată! 

Pe când Alişar aţipise aşa sub fereastra de la bucătărie, 
în noaptea aceea, îl abătu soarta într-acolo, să adulmece 
după vreun chilipir, pe un hoţoman dintre hoţomanii cei 
îndrăzneți, care, după ce ocoli casa de jur împrejur, fără să 
găsească vreo intrare, ajunse în dreptul locului unde 
dormea Alişar. Se aplecă înspre el şi, ispitit de hainele lui 
cele bogate, îi şterpeli binişor turbanul și caftanul şi se îm- 
bodoli cu ele într-o clipeală de ochi. Şi tot-atunci şi văzu 
că se deschide fereastra şi auzi un fel de fluierat. Se uită şi 
zări o umbră de femeie, iar femeia aceea îi făcea semne şi 
şuiera. Era Zumurrud care îl lua drept Alişar. 

La priveliştea aceea, pungașul, nu prea lămurit, îşi zise: 
„Dacă i-aş răspunde?“ Şi şuieră. Numaidecât Zumurrud 
ieşi pe fereastră şi sări în uliţă, ajutându-se cu o frânghie. 
Iar hoțul, care era un coşcogea flăcău voinic, o prijuni în 
spinare şi îşi luă tălpăşiţa cu ea iute ca fulgerul. 

Când văzu atâta voinicie la cel care o ducea, Zumurrud 
rămase uimită până peste poate şi îi spuse: 

— Alişar, mult-iubitul meu, bătrâna mi-a spus că 
de-abia mai puteai să te târăşti, aşa de tare te slăbise 
durerea şi spaima. Şi văd că eşti mai tare ca un cal! 

Da cum hoţul nu răspunse nimic și goni înainte încă 
şi mai iute, Zumurrud îşi petrecu mâna peste fața lui şi 
simţi că faţa toată era înțepoșată de un păr mai vârtos 
decât o mătură de la hammam, încât ai fi gândit că e 
vreun gligan care a înhăţat vreo găină ale cărei pene ar 
ieşi din gura lui. La încredințarea aceea, Zumurrud fu 
cuprinsă de o spaimă înfricoșată şi începu să-i care la 
lovituri peste ochi, țipând: 

— Cine eşti? Şi ce eşti? 

Or, întrucât în clipita aceea se aflau de mult departe 
de orice aşezare, în mijlocul câmpiei învăluite de noapte 
şi de pustietate, hoțomanul se opri o clipită, puse copila 
jos pe pământ şi răcni la ea: 

— Sunt Givan kurdul, fârtatele cel mai crunt din ceata 
lui Ahmad Ed-Danaf". Suntem cu toții patruzeci de voi- 
nici care de multă vreme ducem lipsă de carne proaspătă! 
Noaptea care vine are să fie cea mai fericită dintre nop- 
tile tale, întrucât avem să te răjghinăm pe rând cu toţii, 
şi avem să ne bălăcărim în vântrele tale, şi avem să ne 
lălăim între armurii tăi mişeleşte, şi avem să-ți răsucim 
buburuza până dimineaţa! 

Când auzi vorbele răpitorului ei, Zumurrud pricepu 
toată năprăsnicia în care se afla şi începu să plângă, 
bătându-se peste ochi şi căinindu-se de greşeala care o 
dăduse pe mâinile tâlharului aceluia făptuitor de silnicii, 
şi în curând şi pe mâinile celor patruzeci de fârtaţi ai lui. 
Apoi, văzând că triştea cea rea se încălărase pe viaţa ei, 
şi că nu avea cum să lupte împotriva-i, se lăsă iarăşi dusă 
de răpitor fără să mai pună vreo împotrivire, şi se 
mulțumi să suspine: „Nu este alt dumnezeu decât numai 
unul Allah! Întru el mă adăpostesc! Fiecare îşi poartă 
triştea atârnată de gât şi orice-ar face nu poate să se scu- 
ture de ea...“ 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi treia noapte 
Spuse: 


... Fiecare îşi poartă triştea atârnată la gât şi orice ar 
face nu poate să se scuture de ea! 


' Ahmed Ed-Danaf, tip de hoțoman isteţ, personaj foarte popular în lite- 
ratura arabă, se pare că a existat în realitate. 

Kurdul cel crunt Givan şi-o aburcă așadar pe copilă 
iarăşi în spinare şi porni la fugă mai departe până la o 
peşteră, ascunsă printre stânci, unde îşi alesese sălaș ceata 
celor patruzeci și bulibaşa lor. Acolo, o baborniță, chiar 
mama răpitorului frumoasei Zumurrud, avea grijă de 
gospodăreala lor şi le gătea demâncarea. Așa că, auzind 
şuieratul cunoscut, baba ieşi în gura peşterii să-l întâmpine 
pe fiu-său cu prada lui. Givan o dete pe Zumurrud în 
seama maică-sii, spunând: 

— Îngrijeşte-o bine pe gazela asta până ce mă întorc, 
căci mă duc să-i caut pe ortacii mei, ca să vină s-o răjghine 
împreună cu mine. Da întrucât nu o să ne întoarcem decât 
mâine după prânz, din pricina unor isprăvi pe care le 
avem de făptuit, ţi-o las în grijă să-i dai să mănânce bine 
ca să fie în stare să înfrunte poghiazurile şi iuruşurile 
noastre. 

Şi plecă. 

Atunci bătrâna veni la Zumurrud şi îi dete să bea şi 
îi spuse: 

— Fata mea, ce noroc pe tine să te simți în curând 
precurmată din mijloc de patruzeci de zdrahoni tineri, 
fără a mai pune la socoteală şi pe căpetenia lor, care el 
singur este mai vârtos decât toți ceilalți la un loc! Pe 
Allah! tare norocită mai ești să fii tânără și jinduită! 

Zumurrud nu fu în stare să răspundă nimic şi, în- 
văluindu-și capu-n feregea, se întinse pe pământ şi şezu 
aşa până dimineaţa. 

Or, noaptea o ajutase să chibzuiască; căpătase oleacă 
de inimă şi îşi zisese: „Da ce este oare cu nepăsarea 
aceasta păcătoasă față de mine, într-un ceas ca acesta? 
Că doar n-oi sta să aştept fără să mă mişc venirea celor 
patruzeci de tâlhari siluitori, care să mă sfarme silnicin- 
du-mă și care să mă năpădească aşa cum năpădeşte apa 
o naie până ce o scufundă în adâncul mării! Nu, pe 

Allah! am să-mi mântuiesc sufletul, şi nici trupul nu am 
să mi-l las la cheremul lor!“ Şi, cum se şi făcuse dimineață, 
se sculă și se duse la bătrână, îi sărută mâna şi îi spuse: 

— Noaptea asta m-am odihnit bine, maică bună, şi 
mă simt întremată şi întru totul gata să-i întâmpin cu 
cinstire pe oaspeţii mei! Ce-ar mai fi să facem acum ca 
să ne trecem vremea până la venirea lor? N-ai vrea, de 
pildă, să vii cu mine la soare şi să mă laşi să te caut în cap 
de păduchi și să-ți pieptăn părul, maică a mea bună? 

Baba răspunse: 

— Pe Allah! gândul tău este minunat, întrucât de atâta 
amar de vreme de când mă aflu în peştera aceasta nu am 
mai apucat să mă spăl pe cap şi a ajuns acuma să slujească 
de adăpost la toate neamurile de păduchi câre se cuibă- 
resc prin pletele oamenilor și prin părul jivinelor; iar când 
se lasă noaptea, pleacă de pe cap şi mişună cu droaia pe 
trupul meu: sunt şi de cei albi şi de cei negri, şi mari și 
mici; ba sunt, fata mea, şi de cei care au o coadă tare lată 
şi care umblă de-a-ndărătelea; alții au o duhoare mai 
împuţită decât râgâielile cele stătute şi decât împuţelile 
cele mai puturoase! Așa că, dacă izbuteşti să mă scapi de 
lighioanele astea ticăloase, viața ta cu mine are să-ți fie tare 
norocită! 

Şi ieşi cu Zumurrud din peşteră şi se ghemui la soare, 
scoțându-şi cârpa pe care o avea pe cap. Zumurrud atunci 
chiar că putu să vadă că se găseau acolo toate soiurile de 
păduchi cunoscuţi, precum şi de ceilalți asemenea. 

Fără a se pierde cu firea, începu aşadar să-i culeagă cu 
amândouă mâinile, pe urmă să pieptăne părul la rădăcină 
cu nişte piepteni strașnici; și, când nu mai rămaseră din 
toți păduchii aceia decât atâţia cât e firesc, începu să-i 
șa) pptari cu degete pricepute şi câți mai mulți deodată 
şi să-i strivească între unghii, cum se face de obicei. 
Când isprăvi, începu s-o scarpine încetişor, atâta de 
încetişor, încât cotoroanţa se simţi năpădită dulce de 

chiar tihna pielii sale curate şi, într-un sfârşit, ațipi de-a 
binelea. 

Fără a-şi pierde vremea, Zumurrud se sculă şi dete 
fuga în peşteră de unde luă niște haine bărbăteşti cu care 
se îmbrăcă frumos; îşi înfăşură capul cu un turban fal- 
nic, unul dintre cele dobândite în furtișagurile săvârşite 
de cei patruzeci, şi ieşi degrabă ca să pună ochii pe un 
cal, tot de furat, care păștea prin preajmă, priponit la 
două picioare; îi puse şaua şi frâul, îl încălără bărbăteşte 
şi îl împintenă la goană mare, drept înainte, chemând 
într-ajutor numele Domnului a-toată-slobozenia. 

Goni așa în fuga mare, până la căderea nopții; iar a 
doua zi dimineaţa, de cu zori, luă iarăşi goana, neo- 
prindu-se decât din vreme în vreme ca să se hodinească, 
să mănânce niscaiva rădăcini şi să-şi lase calul să pască. 
Şi tot aşa o ţinu vreme de zece zile şi zece nopți. 

Spre dimineaţa celei de-a unsprezecea zile, ieși într-un 
sfârşit din pustia pe care o străbătuse şi răzbi într-o 
câmpie verde prin care curgeau nişte ape frumoase şi 
unde privirile se învoioşau la priveliștea unor pomi mari, 
a frunzişurilor, şi a trandafirilor, şi florilor pe care o 
boare primăvăratică le făceau să înmugurească potop; şi 
zburdau peste tot păsările firii şi pășteau pretutindeni tur- 
mele de gazele și jivinele cele mai gingașe. 

Zumurrud se odihni vreme de un ceas în locul acela 
dulce, apoi încălecă iar și porni pe un drum tare frumos 
ce trecea printre codri verzi și ducea la o cetate în care, 
din depărtare, străluceau în soare minaretele. 

Când ajunse aproape de zidurile şi de poarta cetăţii, 
văzu o mulțime nesfârşită care, la ivirea ei, începu să 
scoată nişte strigăte nebune de bucurie și de izbândă; şi, 
numaidecât, ieşiră pe poartă și îi veniră în întâmpinare 
nişte emiri călări și nişte obraze de vază și nişte capi de 
oşti care se temeniră și sărutară pământul cu semne de 

supunere ca ale unor supuși față de sultanul lor, pe 
când din toate părţile un huet fără de hotar se ridica 
din gloatele înflăcărate: „Deie-i Allah biruinţă sultanu- 
lui nostru! Bună-venirea ta aducă binecuvântarea peste 
neamul musulmanilor, o, sultane al lumii! Intărească-ţi 
Allah domnia, o, sultane al nostru!“ Și, totodată, mii 
de oşteni călări se rânduiră în două șire, spre a despărți 
şi a ţine gloatele la marginea înflăcărării, iar un pristav 
obștesc, cocoţat pe o cămilă înfotăzată falnic, da de ştire 
norodului, din toate beregățile lui, sosirea cea norocită 
a sultanului! 

Ci Zumurrud, tot străvestită în chip de voinic, nu pri- 
cepea neam ce vroiau să însemneze toate acelea, şi până la 
urmă îi întrebă pe dregătorii cei mari care prinseseră calul 
de dârlogi de o parte şi de cealaltă: 

— Au ce este, preacinstiţilor domniile voastre, în ceta- 
tea aceasta? Şi ce vreți de la mine? 

Atunci, dintre toţi aceia, păşi înainte un curtean 
mare care, după ce se ploconi până la pământ, spuse 
către Zumurrud: 

— Atoareledătătorul, o, stăpâne al nostru, nu şi-a pre- 
cupețit milele când ţi le-a menit! Preamărit fie el! Te-a 
adus de mână până la noi ca să ni te aşeze ca domn al 
nostru în scaunul de domnie al acestei împărăţii! Prea- 
mărit fie el, carele ne dăruieşte un domn atâta de tânăr 
şi atâta de frumos, din neamul cel ales al fiilor turcimii, 
cei cu chip strălucit! Mărire lui! întrucât şi dacă ne-ar fi 
trimis vreun cerşetor sau orice alt ins de rând, noi tot 
aşa se cădea să-l primim ca sultan al nostru şi să-i dăm 
cinstire. Află, dar... 


În clipita aceasta a istorisirii sale, Şeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi patra noapte 

Spuse: 


... Află, dar, că datina noastră, a locuitorilor din ceta- 
tea aceasta, atunci când sultanul nostru moare fără să ne 
lase urmaș de parte bărbătească, este de a ne strânge pe 
drumul acesta şi de a aștepta ivirea celui dintâi trecător 
pe care ni-l trimite ursita, spre a ni-l alege ca nou sultan 
şi de a ne închina lui ca atare! Iar astăzi am avut norocul 
să dăm de tine, o, tu, cel mai frumos dintre toți sultanii 
de pe pământ, şi fără de seamăn în veacul tău şi în toate 
veacurile! 

Or, Zumurrud, care era o femeie cu cap şi cu jude- 
cata strălucită, nu se lăsă descumpănită de vestea aceea 
atâta de ciudată şi spuse către curteanul cel mare şi către 
ceilalți dregători: 

— O, voi toţi, supuși ai mei credincioşi de aci înainte, 
să nu credeți totuşi cumva că aş fi vreun turc de obârşie 
neştiută ori vreun plod din prostime. Dimpotrivă! Aveţi 
dinainte-vă un turc de spiță înaltă, care şi-a lăsat țara și 
casa, după un dezbin cu părinţii lui, şi care s-a hotărât 
să colinde lumea în căutare de vitejii. Şi întrucât iacătă 
că chiar ursita m-a adus să dau de un prilej atâta de 
frumos de a găsi o atare întâmplare, mă învoiesc a vă fi 
sultan! 

Pe dată trecu în fruntea saltanatului şi, în toiul uralelor 
şi al strigătelor de bucurie ale unui întreg norod, îşi făcu 
intrarea falnică în cetate. 

Când ajunse dinaintea ușii celei mari de la sarai, emi- 
rii şi curtenii descălecară şi veniră s-o sprijine de sub- 
suori şi s-o ajute să se dea jos de pe cal, şi o purtară pe 
braţele lor până în sala cea mare de primire şi, după ce 
o îmbrăcară cu însemnele domneşti, o poftiră să şadă în 
jeţul de aur al sultanilor de până aci. Şi toți laolaltă se 
temeniră și sărutară pământul dintre mâinile ei, rostind 
jurământul de supunere. 

Atunci Zumurrud îşi începu domnia punând să se 
deschidă haznalele domnești, ghiftuite dealung de veacuri; 
şi porunci să se scoată din ele grămezi de bani, pe care îi 
împărți la ostași, la săraci şi la nevoiaşi. Incât norodul o 
îndrăgi și îi înălță urări de domnie lungă. Şi, pe de altă 
parte, Zumurrud nu uită nici să-i dăruiască pe dregătorii 
de la sarai cu caftane falnice şi să-i cinstească cu hatâruri 
pe emiri şi pe curteni, precum și pe soțiile lor şi pe toate 
femeile din harem. Pe deasupra, popri luarea de biruri, de 
vămi şi de dări, şi puse să fie sloboziţi cei întemnițați şi 
să fie șterse toate pedepsele. Şi într-acest chip câştigă 
dragostea şi a celor mari şi a celor mici, care cu toţii o 
luau drepr bărbat şi se minunau de înfrânarea şi de 
neprihana ei, când aflară că nu intră niciodată în harem 
şi că nu se culcă niciodată cu vreo femeie. Într-adevăr, 
nu vrusese să ia în slujba sa aparte de noapte decât doi 
băieței hadâmbi pe care îi puse să doarmă de-a curmezi- 
şul la uşa ei. 

Da tare departe de a fi fericită, Zumurrud nu făcea 
alta decât să se tot gândească la mult-iubitul ei Alişar, pe 
care nu izbutise să-l găsească, în ciuda tuturor căutărilor 
ce pusese să se facă tainic. Încât nu contenea să tot plângă 
singură-singurică şi să se roage și să ajuneze spre a dobândi 
milă de la cel Preaînalt asupra lui Alişar și să dovedească 
a-l găsi teafăr și sănătos, după atâta despărțire." Şi şezu așa 
vreme de un an; până într-atâta încât femeile de la sarai 
ridicau mâinile în sus a deznădejde şi strigau: 

— Ce belea pe noi că sultanul e atâta de cucernic şi de 
neprihănit! 


! La M. A. Salie: Şi îşi aducea aminte de cutare noapte sau de cutare zi 
petrecută cu el, şi din ochi vărsa lacrimi şi procitea loui ca acestea: 
De-atât amar de vreme te plâng, iubirea mea! 
Șuvoaie-mi curg de lacrimi din ochi ca din cișmea. 
Cånd plâng, numai pe tine te plâng, neostoit. 
Grea-i neagra despărțire când eşti îndrăgostit! 

Când se împlini anul, pe Zumurrud o bătu un gând, 
şi hotări să-l ducă de îndată la împlinire. Porunci să fie 
chemaţi vizirii și curtenii şi le ceru să-i pună pe meşteri 
şi pe zidari să întocmească un meidan u de un 
parasanj! şi lat tot pe atâta, şi să zidească în mijlocul lui 
o sală măreață cu boltă, pe care s-o îmbrace falnic şi unde 
să fie aşezat un scaun domnesc și atâtea jețuri câți dregă- 
tori erau la sarai. 

Porunca dată de Zumurrud fu îndeplinită într-un 
răspas de vreme tare scurt. Şi, după ce meidanul fu în- 
tocmit şi clădirea ridicată şi scaunul domnesc şi jețurile 
orânduite după rosturile cinurilor, Zumurrud îi pofti 
acolo pe toţi mai-marii din cetate şi de la sarai, şi le dete 
un ospăț cum nici cei mai bătrâni nu ţineau minte să 
mai fi fost vreunul asemenea în toată împărăţia. Şi, la 
sfârșitul ospăţului, Zumurrud se întoarse înspre musafiri 
şi le spuse: 

— De aci înainte, de-a lungul întregii mele domnii, 
am să vă poftesc în sala aceasta la fiecare început de lună, 
iar voi veți lua loc în jeţurile voastre, şi tot aşa am să 
poftesc tot norodul meu, ca să ia și el parte la ospăț şi să 
mănânce şi să bea şi să-i mulțumească Atoatefăcătorului 
pentru darurile sale! 

Şi toți îi răspunseră cu ascultare şi cu supunere. Atunci 
ea adăugă: 

— Pristavii obşteşti vor chema norodul la ospăț şi vor 
da de ştire că oricine ar fi cel care nu va vroi să vină la 
ospăț, va fi spânzurat! 

Aşa că, la început de lună, pristavii obşteşti străbătură 
ulițele cetăţii strigând: „O, voi toţi, negustori şi muşte- 
rii, bogați şi săraci, flămânzi ori sătui, din porunca stă- 
pânului nostru sultanul daţi fuga la sala de pe meidan! 
Acolo aveţi să mâncaţi şi să beți şi să-l binecuvântaţi pe 
Aroatebinefăcătorul. Şi spânzurat va fi vericine nu va 


! Parasanjul sau, mai exact, farsabul — măsură de distanță egală cu 5,5 km. 

veni acolo! Închideţi-vă prăvăliile şi opriţi vânzarea și 
cumpărările! Vericine nu va veni, spânzurat va fi!“ 

La poftirea aceea, mulțimea dete fuga şi se buluci în 
valuri-valuri în mijlocul sălii, pe când sultanul sta în 
scaunul său domnesc, iar împrejuru-i, în jeţurile lor cuve- 
nite, şedeau rânduiți după cinuri mai-marii şi dregătorii. 
Şi toți începură să mănânce tot felul de bunătățuri, pre- 
cum fripturi de oaie, pilaf şi mai cu seamă bunătatea aceea 
minunată care se cheamă kisek, făcută din grâu râşnit şi 
din lapte acru. Şi, pe când ei mâncau, sultanul îi cerceta 
cu luare-aminte, rând pe rând, şi atâta de îndelung încât 
fiecare îi spunea vecinului său: 

— Pe Allah! nu ştiu pentru care pricină se tot uită sul- 
tanul la mine cu atâta stăruinţă! 

lar mai-marii şi dregătorii, estimp, nu conteneau să 
tot îmbie lumea, spunând: 

— Mâncaţi fără de sfială şi săturaţi-vă! Nu puteţi să-i 
faceţi mai mare bucurie sultanului decât să vă arătați 
pofta de mâncare! 

lar ei îşi ziceau: 

— Pe Allah! în viaţa noastră nu s-a mai pomenit de 
vreun sultan care să-şi iubească până într-atâta norodul 
şi să-i vrea atâta bine! 

Or, printre hăplăii care mâncau cu cea mai mare 
lăcomie, făcând să piară pe beregăţile lor tablale întregi, 
se afla şi mișelnicul de creştin Barssum, cel care îl 
adormise pe Alişar și o furase pe Zumurrud, ajutat de 
fratele său, bătrânul Raşideddin. După ce Barssum acela 
sfârşi de mâncat carnea şi mâncărurile cu unt şi cu ulei, 
ochi o tavă la care nu-i ajungea laba şi care era plină cu 
un pilaf cu lapte, presărat cu praf de zahăr şi de 
scorţişoară; îi îmbrânci cu coatele pe toți vecinii și puse 
gabja pe tablaua pe care o trase la el, şi îşi înfipse mâna 
şi insfică o coşcogea îmbucătură pe care şi-o îndopă în 
gură. Atunci, unul dintre vecinii lui, burzuluit, îi spuse... 

În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi cincea noapte 
Spuse: 


Atunci, unul dintre vecinii lui, burzuluit, îi spuse: 

— Da ţie nu ţi-e ruşine să întinzi mâna aşa la ceea ce 
este departe de tine şi să înşfaci numai pentru tine o 
tabla atâta de mare? Ori tu nu ştii că buna-cuviinţă ne 
învață să nu mâncăm decât ceea ce se află dinaintea 
noastră? 

Iar un alt vecin adăugă: 

— Cădea-ţi-ar grele în pântece bucatele astea şi ro- 
coşi-ţi-s-ar maţele! 

lar un neicuşor mehenghi, mare înghiţitor de tiri- 
acuri, îi spuse: 

— Hei, pe Allah! hai să împărţim! Dă încoace să iau 
şi eu o gură, sau două, sau trei! 

Ci Barssum îi aruncă o privire scârbită şi ţipă la el 
crunt: 

— Bă afurisitule mâncător de haşiş, mâncarea asta 
aleasă n-a fost gătită pentru fălcile tale; este menită unor 
guri de emiri şi de oameni gingași! 

Şi dete să-şi înfigă iar degetele în pilaful cel dulce, 
când Zumurrud, care îl tot scruta de o bucată de vreme, 
îl cunoscu şi trimise după el patru străjeri, spunându-le: 

-= Da fuga şi zeberiți-l pe insul acela care mănâncă 
pilaf cu lapte şi aduceţi-l la mine! 

Iar cei patru străjeri se repeziră asupra lui Barssum, îi 
zvârliră dintre degete îmbucătura pe care sta s-o înfu- 
lece, îl trântiră cu faţa la pământ şi îl târâră de picioare 
dinaintea sultanului, în mijlocul celor ce se aflau acolo 
şi care îşi conteniră mâncatul, şuşotindu-şi între ei: 

— lacătă ce va să zică să te porţi ca un hăplău şi să te 
lăcomeşti la mâncarea altuia! 

lar mâncătorul de tiriac le spuse celor din preajmă: 

— Pe Allah! bine am făcut că n-am mâncat cu el din pi- 
laful acela minunat cu scorţişoară! Cine ştie ce pedeapsă 
are să i se alduiască! 

Şi toţi începură să se uite cu luare-aminte la ceea ce 
avea să se întâmple. 

Zumurrud, cu ochii aprinşi lăuntric, îl întrebă pe ins: 

— la să-mi spui tu, om cu ochi albaştri şi răi, cum te 
cheamă şi care este pricina venirii tale în ţara noastră? 

Mangositul de creştin, care se împodobise cu un tur- 
ban alb, cum nu le este îngăduit decât musulmanilor!, 
spuse: 

— O, sultane şi stăpâne al nostru, mă cheamă Ali, şi 
de meserie sunt ceaprazar. Am venit în ţara aceasta să-mi 
fac meseria şi să-mi câştig zilele cu munca mâinilor mele! 

Atunci Zumurrud îi spuse unuia dintre cei doi ha- 
dâmbuţi ai ei: 

— Dă fuga şi adu-mi tablaua cu nisip de ghicit şi pana 
de aramă care îmi slujeşte să trag liniile cele geoman- 
ticeşti! 

Şi, după ce porunca se îndeplini numaidecât, Zumurrud 
întinse cu grijă nisipul de ghicit pe faţa netedă a tablalei şi, 
cu pana de aramă, scrise pe nisip un chip de maimuţă şi 
nişte şiruri de slove necunoscute. După care cugetă vreme 
de câteva clipite, apoi ridică deodată capul și, cu un glas 
cumplit ce fu auzit de toată lumea, ţipă la ticălos: 

— A, câine, cum de cutezi tu să minţi un sultan? Au 
nu eşti tu creştin şi nu te cheamă Barssum? Şi oare nu ai 
venit în țara aceasta anume ca s-o cauţi pe o roabă pe 


! Culoarea turbanului indica apartenenţa celui care îl purta la o religie 
sau alta. De multe ori s-au dat porunci ca nemusulmanii să poarte alte 
veşminte decât mahomedanii, dar aceste porunci erau date repede uitării. 

care ai furat-o pe vremuri? A, câine! a, blestematule! ai 
să mărturiseşti tu numaidecâr adevărul pe care iacătă că 
mi l-a dezvăluit așa de limpede nisipul meu ghicitoresc! 

La vorbele acestea, creştinul înspăimântat se nărui la 
pământ, cu mâinile împreunate, şi spuse: 

— Îndurare, o, sultane al vremilor! Nu greşeşti! Sunt, 
într-adevăr — ocolit să fii de orice necaz! — un păcătos 
de creştin, şi am venit încoace cu gândul de a o răpi pe 
o musulmană pe care o furasem şi care a fugit din casa 
noastră! 

Atunci Zumurrud, în murmurele de minunare ale 
întregului norod care zicea: „Uallah! nu se află pe lume 
un geomant cititor în nisip pe potriva sultanului nos- 
tru“, îi chemă pe armaș şi pe ajutoarele lui şi le spuse: 

— Duceţi-l pe câinele acesta ticălos afară din cetate, 
jupuiți-l de viu, umpleți-i pielea cu nişte paie proaste şi în- 
toarceți-vă să-i țintuiți pielea aceea la poarta meidanului. 
Iar hoitul se cade să i-l ardeţi cu niște bălegaruri uscate, iar 
ceea ce mai rămâne să aruncați în haznaua cu scârne! 

Iar ei răspunseră cu ascultare și cu supunere, îl înșfă- 
cară pe creștin, şi îl dădură pieirii după osânda pe care 
norodul o găsi plină de dreptate şi de înţelepciune. 

Câr despre vecinii care îl văzuseră pe ceapcân cum 
mâncase orezul cu lapte, aceia nu putură a se opri să nu-și 
împărtăşească între ei gândurile. Unul spuse: 

— Uallah! în viaţa mea nu am să mă mai las ispitit de 
tablaua aceea, măcar că tare îmi mai place! 

lar mâncătorul de haşiş, ţinându-se de pântece, așa 
de tare îl junghia spaima, strigă: 

— Hei, Uallah! soarta mea cea bună m-a ferit să mă 
ating de afurisitul acela de orez cu scorţişoară! 

Şi toți se juruiră că nici baremi nu au să mai pome- 
nească vreodată vorba de pilaf cu lapre! 

Aşa că, luna următoare, când norodul fu poftit iarăși 
să vină la ospăț dinaintea sultanului, se făcu un gol mare 

împrejurul tablalei pe care se afla pilaful cu lapte şi nime- 
nea nu vroia nici baremi să se uite într-acolo. Pe urmă 
toată lumea, spre a-l bucura pe sultan, care îl cerceta pe 
fiecare mesean cu cea mai mare luare-aminte, începu să 
mănânce şi să bea şi să se veselească, da nimenea nu se 
atingea decât de bucatele de dinainte-i. 

Intr-acestea, intră un ins cu înfăţişare cumplită, care 
se năpusti îmbrâncind toată lumea în drumul lui şi care, 
când văzu că toate locurile erau pline afară de cel din 
jurul tablalei cu pilaf, se duse şi se ghebeji dinaintea ace- 
li tablale şi, spre încremenirea tuturora, dete să întindă 
mâna ca să mănânce. 

Or, Zumurrud cunoscu numaidecât că insul acela era 
Chiar răpitorul ei cel crunt, Givan kurdul, unul dintre cei 
patruzeci din taraful lui Ahmad Edl-Danaf. Pricina care 
îl adusese în cetatea aceea nu era alta decât că venise în 
căutarea fetişcanei, care cu fuga ei îl aruncase într-o mânie 
înfricoşătoare atunci când tocmai se gătise s-o răjghine 
delaolaltă cu ortacii lui. Şi, de ciudă, îşi muşcase mâinile 
şi făcuse juruință că are s-o găsească, măcar de s-ar fi 
ascuns ea şi pe după muntele Kokaz ori ca boaba de fistic 
în coaja ei. Și pornise în căutarea ei şi, până la urmă, 
ajunsese în cetatea cea cu pricina şi venise în sala de ospeţe 
laolaltă cu ceilalți, ca să nu fie spânzurat... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci și șasea noapte 
Spuse: 

„.. şi venise în sala de ospețe, ca să nu fie spânzurat. 
Aşa că şezu jos dinaintea tablalei cu pilaful de lapte şi 


îşi înfipse mâna toată chiar tamite în mijlocul ei. Atunci 
din toate părțile i se strigă: 

— Hei, ce va să faci? la seama! Ai să fii jupuit de viu! 
Nu te atinge de tablaua aceea care aduce nenorocire! 

Ci cmd emeng nişte ochi cumpliţi şi mârâi la ei: 

— la mai tăceți! Vreau să mănânc din tablaua asta şi 
să-mi ghiftuiesc erai Că tare îmi mai place pilaful cu 
lapre! 

Iarăşi strigară la el: 

— Ai să fii jupuit şi spânzurat! 

Drept răspuns, el îşi trase şi mai aproape tablaua în 
care îşi înfipsese mâna şi se aplecă peste ea. La priveliștea 
aceea, împătimitul după haşiş, vecinul cel mai de lângă 
kurd, o luă la fugă speriat şi dezmeticit din aburii ma- 
cului, spre a se duce să șadă mai încolo, tăgăduind că ar 
avea vreo vină pentru ceea ce avea să urmeze. 

Aşadar, Givan kurdul, după ce îşi înfipse în tabla 
mâna lui cea neagră ca o gheară de coroi, o scoase din 
pilaf mare şi grea cât o copită de cămilă. Imbulzui în 
palmă coşcogea pumnoiul de pilaf pe care îl înhăţase, 
tipelciui un cocoloşoi mare cât o alămâie, şi-l aruncă 
dintr-o rotitură de mână drept în zgăul gâtlejului unde 
se scufundă cu o ghiorțăitură ca de tunet ori ca gâlgâi- 
tura unui prăvăl de ape într-o peşteră huitoare, încât 
bolta sălii vui într-un răsunet care se răsfrânse bubuind 
şi răzbubuind. lar în locul de unde fusese smulsă îmbucă- 
tura rămase o urmă atâta de mare, încât fundul cel gol al 
tablalei ieşi la iveală! 

La priveliştea aceea, tiriachiul îşi ridică mâinile şi 
strigă: 

— Păzească-ne Allah! a înfulecat tablaua dintr-o îm- 
bucătură! Preamărit fie Allah carele nu mi-a dibăcit niciun 
pilaf cu lapte ori cu scorţişoară ori cu altceva asemenea în 
mâinile sila 

Şi adăugă: 

— Să-l lăsăm să mănânce în tihnă, că eu şi văd cum i 
se zugrăveşte pe frunte icoana jupuitului şi a spânzuratu- 
lui care are să fie! 

Pe urmă se trase şi mai departe de aducătura mâinii 
kurdului şi strigă: 

— Dare-ar Aliah să ți se înfunde înghițitoarea şi să te 
îneci, o, prăpastie înfricoşată! 

Da kurdul, fără să-i pese de cele ce se tot trăncăneau 
în jurul lui, îşi mai înfundă o dată degetele cele groase 
cât nişte mazdrace în grămada cea moale de pilaf, care 
se întredeschise cu o Kassio înfundată, şi şi-o trase 
afară cu un gălămoz ip capătul ei mare cât un dovleac; 
şi începuse să şi-o tipelciuiască în palmă până a o înghiţi, 
când Zumurrud le spuse străjerilor: 

— La iuţeală să mi-l aduceţi pe insul cu pilaful până 
ce să-şi înghită îmbucătura! 

Şi străjerii săriră asupra kurdului, care nici nu-i 
vedea, ghebejit cum sta cu toată jumătatea trupului 
peste tabla. Şi îl trântiră cu dibăcie şi îi legară mâinile la 
spate, și îl târâră dinaintea sultanului, pe când cei de faţă 
îşi ziceau: „El însuşi şi-a vrut pieirea! Noi l-am sfătuit 
Fral să se ferească de a se atinge de prăpădul acela de 
pilaf cu lapte!“ 

Când ajunse dinaintea ei, Zumurrud îl întrebă: 

— Cum te cheamă? Ce meserie ai? şi care pricină te-a 
adus să vii în cetatea noastră? 

El răspunse: 

— Mă cheamă Othman şi de meserie sunt grădinar. 
Cât despre pricina venirii mele, este căutarea vreunei 
grădini unde să muncesc ca să mănânc! 

Zumurrud strigă: 

— Să mi se aducă tablaua cu nisip și pana de aramă! 

Şi când i se dădură în mână sculele acelea, trase cu 
pana nişte slove şi nişte chipuri pe nisipul deşternut, cu- 
getă şi socoti vreme de un ceas, apoi săltă capul și spuse: 

— Vai de păcatele tale, ticăloase mincinosule! sei 
telile de pe tablaua mea cu nisip îmi arată că pe numele 
tău cel adevărat te cheamă Givan kurdul, şi de meserie 
ești haramin, hoţ şi tâlhar! A, pramatie, plod de cățea şi 

de lele! mărturiseşte pe dată adevărul, ori au să te facă să 
ţi-l aduci aminte loviturile! 

Când auzi vorbele acestea ale sultanului, pe care era 
departe de a-l prepune că ar fi fetișcana cea răpită de el 

inioară, ingălbebi la chip şi fălcile-i clănțăniră şi buzele 
i se zbârciră peste dinții care se iviră ca nişte colți de lup 
ori de vreo altă fiară sălbatică. Pe urmă gândi că-şi mân- 
tuie capul mărturisind adevărul şi spuse: 

— Adevăr grăieşti, o, Măria Ta! Ci mă dau căit în 
mâinile tale din chiar clipita aceasta, iar pe viitor am să 
umblu pe calea cea dreaptă! 

Ci Zumurrud îi spuse: 

— Nu îmi este îngăduit să las să trăiască o fiară rău- 
făcătoare în calea musulmanilor! 

Pe urmă porunci: 

— Să fie luat şi jupuit de viu şi umplut cu paie, spre a 
fi apoi bătut în cuie pe uşa de la sala de ospețe, iar leşul 
lui să îndure soarta celui al creștinului! 

Când îi văzu pe străjeri cum îl duceau pe insul cu 

ricina, împătimitul după tiriac se sculă şi se întoarse cu 
Fundul înspre tablaua cu orez şi spuse: 

— O, pilaf cu lapte, o, împrăfuitule cu zahăr şi cu 
scorţişoară, dau dosul către tine, întrucât, o, tabla a prăpă- 
dului, nu te socot vrednică de privirile mele, ci de -abia 


dacă de fundul meu... 


În clipita aceasta a istorisiri sale, Şeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi şaptea noapte 
Spuse: 


„.. întrucât, o, tabla a prăpădului, nu te socot vred- 
nică de privirile mele, ci de-abia dacă de fundul meu! 
Scuip pe tine şi te afurisesc! 

Şi iacă-aşa cu el. 

Da cât despre cel de al treilea ospăț’, iacătă! Ca şi în 
cele două dăți de dinainte, pristavii strigară aceeaşi veste 
şi se făcură aceleași pregătiri; pe urmă norodul se strânse 
în sală, mai-marii se rânduiră pe cinuri, iar sultanul şezu 
în jeţul său. Şi toată lumea începu să mănânce, să bea şi 
să se veselească; şi mulțimea se îngrămădea pretutindeni, 
afară de locul de dinaintea tablalei cu pilaf cu lapte, care 
sta neatinsă în mijlocul sălii şi cu toate adua mese- 
nilor întoarse spre ea. Şi deodată fu văzut cum intră un 
ins cu barba albă, care, dacă văzu locul dimprejurul 
tablalei gol, se duse într-acolo şi şezu să mănânce, ca să 
nu fie spânzurat. lar Zumurrud se uită la el şi îl cunoscu 
pe bătrânul Raşideddin, mişelul de creştin care îl pusese 
pe frate-său Barssum s-o fure. 

Într-adevăr, întrucât Raşideddin, la o lună de la tri- 
miterea fratelui său în căutarea fetişcanei fugite, văzând 
că acela nu se mai întorcea, se hotări să plece el însuşi ca 
să încerce s-o găsească, iar soarta îl aduse în cetatea aceea 
până la sala de ospețe, dinaintea tablalei cu pilaf cu lapte. 

Când îl cunoscu pe alimănitul de creștin, Zumurrud 
gândi în sineşi: „Pe Allah! pilaful acesta cu lapte este o 
mâncare binecuvântată, de vreme ce mă ajută să-i dibă- 
cesc pe toţi ticăloşii. Se cade să pun într-o zi să se crăini- 
cească în toată cetatea că este o mâncare pe care toți 
locuitorii sunt datori s-o mănânce. Şi am să poruncesc să 
fie spânzurați cei cărora nu le place! Până atunci, ia să 
văd ce fac cu mangositul ăsta băcrânre Aşa că strigă la 
străjerii ei: 

— Aduceţi-mi-l pe insul cu pilaful! 

Iar străjerii, deprinşi acuma, îl ochiră numaidecâr pe 
ins şi se repeziră asupra lui şi îl târâră de barbă dinain- 
tea sultanului, care il intrebă: 


! De fapt este vorba de cel de al patrulea, dacă ținem seama și de primul, 
care nu participaseră decât mai-marii din împărăție. 

— Cum te cheamă? Ce meserie ai? și care este pricina 
venirii tale la noi? 

El răspunse: 

— O, norocitule sultan, mă cheamă Rustem, da nu 
am nicio meserie, fără numai că sunt un derviş sărman! 

Ea strigă: 

— Ad nisipul şi pana! 

Şi i se aduseră. Iar ea, după ce deşternu nisipul şi trase 
pe el nişte chipuri și nişte slove, cugetă un ceas de vreme, 
apoi săltă capul şi spuse: 

— Minţi dinaintea sultanului, câine blestemat! Te chea- 
mă Rașideddin; meseria ta este de a pune să fie răpite 
vicleneşte femeile de musulmani şi de a le zeberi în casa 
ta; pe dinafară te arăţi de legea Islamului, da în adâncul 
inimii rămâi un păcătos de creştin putred de păcate. 
Mărturiseşte adevărul sau într-o clipită capul tău are 
să-ţi sară la picioare! 

Şi ceapcânul, cutremurat, gândi că-şi scapă capul şi 
îşi mărturisi nelegiuirile şi ticăloşiile. Atunci Zumurrud 
le spuse străjilor: 

— Răsturnaţi-l şi altoiţi-i câte o mie de lovituri de gâr- 
baci la fiecare talpă! 

Şi porunca fu împlinită pe dată. Ea spuse atunci: 

— Acuma luaţi-l, beliți-l de piele, umpleți-i-o cu pleavă 
şi pironiţi-o lângă celelalte două la uşa sălii de ospeţe. Iar 
hoitul lui să pată tot soarta pe care au îndurat-o ceilalți 
doi câini! 

Şi porunca fu împlinită pe loc! 

După care toată lumea începu să mănânce, minu- 
nându-se de înţelepciunea şi de dibăcia ghicitorească a 
sultanului, și lăudându-i judeţurile şi dreptăţile. 

Când ospășul se isprăvi, norodul se risipi, iar sultana 
Zumurrud se întoarse în saraiul ei. Da nu era pic de 
fericită în sinea ei şi îşi zicea: „Preamărit fie Allah carele 

mi-a răcorit inima ajutându-mă să-mi împlinesc răzbunul 
asupra celor care m-au obidit! Ci toate astea nu mi-l aduc 
îndărăt pe mult-iubitul meu Alişar! Da Preaînaltul este 
totodată şi Atoatefăcătorul, iar el face precum îi este 
placul în privinţa acelora care i se închină şi care măr- 
turisesc că nu au alt dumnezeu decât numai pe el!“ Şi, 
tulburată de amintirea mult-iubitului ei Alişar, varsă 
„lacrimi din belşug, noaptea toată”; apoi se închise sin- 
gură în durerea ei, până la începutul lunii următoare. 


! În varianta tradusă de M. A. Salie, sultana Zumurrud rostește apoi 
aceste versuri: 
Au năpădit pământul cu mișelia lor, 
$i iacătă-i: pieriră din calea tuturor! 


De-ar fi cinstit ei viața — și viața îi cinstea. 
Ci răul se plăteşte cu rău, şi-i drept aşa! 


Cu pilda lor ne-nvață mult-cumpănita soartă: 
„Ce faci — ţi se va face! lar vremea nu te iartă!“ 


? La M. A. Salie, Zumurrud prociteşte spusele poetului: 
Domol-domol în toate! Că soarta tuturor 
E-n mâna dreaptă-a celui Atoatedătător! 
Ceea ce nu ţi-e datul, nicicând nu vei avea, — 
Dar ce ţi-e scris, de-a pururi va sta în preajma ta! 


Şi spusele altuia: 
Sloboade creții zilei, să se-ndrepte! 
În casa spaimei să nu faci un pas! 
Cu câte piedici ni se-nalță trepte! 
Ci vine-apoi și-al fericirii ceas! 


Şi spusele altuia: 
Când nenorocul te cuprinde-n strungă, 
Îndură ceasul rău care te-alungă. 
Azi noaptea vieții-i plină cu furtuni, 
Dar poate mâine va plodi minuni. 


Şi spusele altuia: 
Răbdarea-ţi dă putere! Când ştii asta, 
Cu suflet liniştit înfrunţi năpasta! 
Iar de nu ştii să rabzi cu măreție, 
Răbda-vei — ce ţi-e scris — în josnicie! 

Atunci iarăşi fu strâns norodul la ospăţul îndătinat, iar 
sultanul și dregătorii îşi luară locul, ca de obicei, sub boltă. 
Şi ospăţul ajunsese de mult în toi, iar Zumurrud nu mai 
trăgea nicio nădejde că are să-l mai găsească vreodată pe 
mult-iubitul ei, şi îşi făcea în suflet rugăciunea aceasta: 
„O, tu, cel carele i l-ai dat îndărăt pe Yussuf bătrânului 
său părinte Yacub, carele l-ai rămăduit de bubele cele fără 
de leac pe sfântul Ayub, îngăduie-mi, în bunătatea ta, 
să-l găsesc și eu pe mult-iubitul meu Alişar! Tu eşti atot- 
puternic, o, Stăpâne al lumilor! Tu, cel carele îi aduci pe 
calea cea bună pe cei rătăciți, tu, cel carele auzi toate 
glasurile, carele împlineşti toate rugile şi carele faci ca ziua 
să urmeze nopţii, dă-mi-l îndărăt pe robul tău Alişar!“ 

Abia rostise Zumurrud în sineşi rugăciunea aceasta, că 
şi intră pe poarta meidanului un tinerel, şi mijlocu-i 
mlădiu se legăna cum se clatină sub adiere un lujer de sal- 
cie. Era frumos cum e lumina cea frumoasă, da părea 
plăpând şi oleacă gălbiu şi istovit. Căută peste tot un loc 
unde să stea, şi nu găsi gol decât locul dimprejurul tablalei 
cu pilaful cu lapte. Se duse şi şezu jos acolo, şi din toate 
părțile era țintuit de privirile speriate ale celor care îl şi so- 
coteau pierdut, şi îl şi vedeau jupuit şi spânzurat. 

Or, Zumurrud, de la cea dintâi privire, îl şi cunoscu 
pe Alişar. Şi inima începu să-i bată anapoda, şi era mai 
mai să dea un țipăt de bucurie. Ci izbuti să biruiască 
pornirea aceea necugetată, că nu care cumva să se 
primejduiască a se da în vileag fața de norodul ei. Da o 
cuprinsese o tulburare mare, și lăuntrurile i se zbăteau, 
iar inima-i bătea din ce în ce mai tare. Şi aşteptă să se po- 
tolească pe deplin înainte de a porunci să vină Alişar. 


Cât despre Alişar, iacătă! După ce se trezise... 


În clipita aceasta a istorisiri sale, Șeherezada văzu că se 
luminează de ziuă şi tăcu sfielnic. 

Dar când fu cea de a trei sute douăzeci și opta noapte 
Spuse: 


.. După ce se trezise din somn, era ziuă de mult, iar 
negustorii şi începuseră să deschidă sukul. Alişar, năucit 
că se vedea întins pe jos în uliţă, își duse mâna la frunte 
şi băgă de seamă că turbanul lui pierise, şi tot aşa şi caf- 
n pice atunci să priceapă cum sta treaba, şi dete 
fuga, tare tulburat, să-i povestească prăpădul bătrânei 
celei bune de care se rugă să se ducă să afle vreo ştire. 
lar ea se învoi cu dragă inimă, şi plecă spre a se întoarce 
peste un ceas, cu chipul şi cu pletele răvăşite, ca să-i 
aducă vestea că Zumurrud nu mai era şi ca să-i spună: 

— Eu, copilul meu, tare mă socot că de-acuma se cade 
să te lepezi de nădejdea că ai s-o mai găseşti vreodată pe 
iubita ta. Nu este mântuire şi tărie la năpaste decât 
numai întru Allah cel Atorputernic! Toate câte ți s-au 
întâmplat nu sunt decât numai din vina ta! 

La vorbele acestea, Alişar văzu lumina cum se pre- 
schimbă în neguri dinaintea ochilor lui, şi îşi pierdu 
_ toată nădejdea de viață, şi începu să plângă şi să suspine 
- în braţele bătrânei celei de treabă, până ce leșină. Apoi, 
în urma îngrijirilor potrivite, îşi veni în simțiri, da 
„numai ca să cadă la pat, zătignit de o boală grea, care îl 

făcu să-şi piardă pofta de somn şi care negreşit că l-ar fi 
dus drept la groapă dacă n-ar fi fost bătrâna cea bună 
care să îngrijească, să-l mângâie şi să-l îmbărbăteze. 
„ Şezu aşa zaif rău vreme de un an întreg, fără ca bătrâna 
„să-l părăsească o clipiră; îi da să bea fel de fel de sorbe- 

turi, punea şi-i libé pui de găină, şi îi da să răsufle 
mirosne înviorătoare. Iar el, într-o stare de slăbiciune şi 
„de sfârşeală până peste poate, se lăsa în voia ei şi îşi 
procitea stihuri tare jalnice despre despărțire, precum 
"acestea dintr-o sumedenie: 

Se-adună norii de-ntristare, 

Se stinge al iubirii soare, 

Curg grele lacrimile-amare, 

Şi-i arsă inima, și doare. 
Povară-i jalea — mult prea mare 
Pe biata-mi inimă ce moare 

De dorul dragostei-pierzare, 
De-aleanul fără nicio zare. 

De veghile fără-ncetare. 
Stăpâne-Doamne, mai e oare 
Vreun chip să-mi fii ajutorare? 
Grăbeşte-te să-mi dai scăpare 
Cât încă cea din urmă boare 

A vieții n-a pornit să zboare 
Din trupu-mi ars ca de lungoare!! 


Alişar rămase aşadar în starea aceea fără nădejde de 
vindecare, precum şi fără nădejdea că o va mai vedea 
vreodată pe Zumurrud. lar bătrâna cea bună nu mai ştia 
ce să-i facă spre a-l smulge din zaiflâcul acela, până când 
într-o zi îi spuse: 

— Copilul meu, nu tot jeluindu-te aşa fără să ieși din 
casă ai să izbuteşti s-o mai găsești pe iubita ta. Dacă vrei 
să mă asculți, scoală-te și apucă-te să-ți capeți îndărăt 
puterile şi du-te de-o caută prin toate cetăţile și pe toate 
meleagurile. Niciodată nu se ştie drumul pe unde poate 
să vie mântuirea! 

Şi nu conteni să-l tot îmbărbăteze așa și să-i dea nădejdi 
până nu-l înduplecă să se scoale şi să intre la hammam, 
unde chiar ea îl scaldă, și îi aduse de băut nişte sorbeturi, şi 
îi dete să mănânce un pui de găină. Și urmă să-l îngrijească 

! La M. A. Salie, sunt alte versuri: 
Amarnică e despărțirea acelor care se iubesc, 
Și dulce-i ceasul de-ntâlnire când gură-n gură şuşotesc. 


Păstrează-i laolaltă, Doamne, pe-ndrăgostiții lumii toți! 
Pe mine, care pier de jale, ajută-mă de vrei, că poți! 

astfel vreme de o lună, până ce, într-un sfârşit, fu în stare 
să se călătorească. Atunci își luă rămas-bun de la bătrână, 
după ce îşi încheie pregătirile de plecare, şi porni la 
drum s-o caute pe Zumurrud. Şi iacă-așa ajunse până la 
urmă în cetatea în care era sultan Zumurrud, şi intră în 
sala de ospețe, și șezu dinaintea tablalei cu pilaf cu lapte 
presărat cu praf de zahăr și de scorţişoară. 

ntrucât îi era o foame amarnică, îşi suflecă mânecile 
până la coate, rosti vorbele cele îndătinare Bismillah şi se 
pregăti să mănânce. Atunci vecinii lui, cuprinşi de milă 
când văzură în ce primejdie se băga, îl prevestiră că are 
să pată nenorocire mare dacă o să aibă nenorocul să se 
_ atingă de bunătatea aceea. Şi, cum el se încăpăţâna, tiri- 
achiul îi spuse: 

— Ai să fii jupuit şi spânzurat, ia seama! 

El răspunse: 

— Fie binecuvântată moartea care are să mă mântu- 
iască dintr-o viaţă plină de nenoroace! Da până atunci 
vreau să mă înfrupt din pilaful acesta cu lapte! 

Şi întinse mâna și începu să mănânce cu mare poftă. 

lacă-aşa! lar Zumurrud care, tulburată toată, îl scruta, 
îşi zise: „Vreau mai întâi să-l las să-şi potolească foamea, 
până a porunci să fie adus la mine!“ lar când văzu că se 
opri din mâncat şi că rosti vorbele îndătinate Multumesc 
lui Allah!, le spuse străjerilor: 

— Duceţi-vă încetişor la tânărul acela care şade dina- 
_intea tablalei cu pilaf și rugaţi-l, cu multă cuviință, să 
vină să vorbesc cu el, şi spuneţi-i: „Sultanul vă pofteşte 
pentru o întrebare şi un răspuns, nimic mai mult!“ 

Şi străjerii se duseră şi se temeniră dinaintea lui Alişar 
şi îi spuseră: 

— Domnia ta, stăpânul nostru sultanul te pofteşte 
„pentru o întrebare şi un răspuns, nimic mai mult! 
Alişar răspunse: 

— Ascult şi mă supun! 

Şi se sculă şi îi însoți până dinaintea sultanului. 
Estimp, oamenii din gloată îşi făceau între ei tot felul 
de presupuneri. Unii ziceau: 

— Ce păcat de tinerețele lui! Cine ştie ce are să pățească! 

Da alţii răspundeau: 

— Dacă ar fi fost să păţească vreo belea, nu l-ar fi lăsat 
sultanul să mănânce pe săturate. Ar fi pus să fie zeberit 
de la cea de a doua îmbucătură! 

lar alţii spuneau: 

— Străjerii nu l-au târnuit nici de picioare, nici de 
haine! L-au însoțit, urmându-l cuviincios de departe! 

Într-acestea, Alişar se înfățişă dinaintea sultanului. 
Acolo se temeni și sărută pământul dintre mâinile 
sultanului, care îl întrebă, cu un glas înfiorat și tare dulce: 

— Cum te cheamă, o, gingașule flăcău? ce meserie ai? 
şi care este pricina ce te-a nevoit să-ți laşi țara pentru 
meleagurile acestea depărtare? 

El răspunse: 

— O, norocitule sultan, mă cheamă Alişar, fiul lui 
Glorie, şi sunt unul dintre fiii de negustori din ţara 
Khorassanului. Meseria mea era cea a tatălui meu, dar e 
multă vreme de când nenorocirile m-au făcut să mă las 
de ea. Cât despre pricina venirii mele în țara aceasta... 


În clipita aceasta a istorisirii sale, Şeherezada văzu că se 
luminează de ziuă şi tăcu sfielnic. 


Dar când fu cea de a trei sute douăzeci şi noua noapte 
Spuse: 


... Cât despre pricina venirii mele în ţara aceasta, 
aceea este că mă aflu în căutarea unei făpturi dragi pe 
care am pierdut-o și care îmi era mai scumpă ca văzul și 

ca auzul, şi ca sufletul! Și de când mi-a fost luată, trăiesc 
ca un lunatic! Şi iacătă asta-i povestea mea cea jalnică! 

Şi Alişar, încheindu-și spusele, izbucni în lacrimi şi fu 
cuprins de un icnet atâta de amarnic, încât se prăbuşi 
leşinat. 

Atunci Zumurrud, înduioşată până peste poate, le 
porunci celor doi hadâmbuţi ai ei să-l stropească pe față 
cu apă de trandafiri. Şi cei doi copii robi îndepliniră 
porunca pe dată, iar Alişar îşi veni în ori mirosind apa 
de trandafiri. Atunci Zumurrud îi spuse: 

— Acuma să mi se aducă tablaua cu nisip şi pana de 
aramă! 

Şi luă tablaua şi luă calamul și, după ce trase nişte 
şire şi nişte slove şi cugetă preţ de un ceas de vreme, 
spuse dulce, da aşa ca să fie auzită de tot norodul: 

— O, Alişar al lui Glorie, nisipul ghicitoresc adeve- 
reşte spusele tale. Ai mărturisit drept. Încât pot să-ţi 
prorocesc că în curând Allah are să te ajute să-ţi găseşti 
mult-iubita! Potoleşte-ţi sufletul şi înseninează-ți inima! 

Pe urmă ridică divanul şi le porunci celor doi copii 
robi să-l ducă la hammam şi, după scaldă, să-l îmbrace 
„cu un caftan din dulapurile domnești, să-i dea să în- 
calece un cal din grajdurile domneşti şi să-l aducă la ea 
la lăsatul nopții! 

Iar cei doi hadâmbuţi răspunseră cu ascultare şi cu su- 
punere, şi zoriră să îndeplinească poruncile sultanului lor. 

Cât despre oamenii din gloată care fuseseră de față la 
toată întâmplarea aceea şi auziseră poruncile date, aceștia 
se întrebau unii pe alții: 

— Au ce pricină tainică l-o fi îndemnat pe sultanul 
nostru să se poarte față de flăcăul cel chipeș cu atâta cin- 
_ stire şi cu atâta duioşie? 

„Alții răspundeau: 
— Pe Allah! pricina este întru totul vădită: băiatul e 
_ tare frumos! 

Iar alții spuseră: 

— Noi am cam prepus ce are să se petreacă, numai 
cât l-am văzut pe sultan că-l lasă să-şi astâmpere foamea 
din tablaua cea dulce cu pilaf cu lapte! Uallah! n-am mai 
pomenit să se fi auzit vreodată că pilaful cu lapte ar 
putea să stârnească atari minuni! 

Şi plecară, dându-și fiecare cu părerea ori slobozind 
câte vreo vorbă de duh. 

Câr despre Zumurrud, d-apoi ea aşteptă cu o înfio- 
rare de neînchipuit lăsarea serii, ca să poată într-un 
sfârşit să rămână singură cu mult-iubitul inimii sale. 
Încâr, de cum amurgi soarele şi muezinii îi chemară pe 
drept-credincioşi la rugăciune, Zumurrud se şi dezbrăcă 
şi se întinse în crivatul ei, nemaipăstrând pe ea decât nu- 
mai cămașa de mătase. Şi trase jos per illa şi porunci 
celor doi hadâmbi să-l poftească pe Alișar, care aştepta în 
sala de intrare. 

Cât despre musaipii şi dregătorii de la sarai, aceştia 
nu mai avură nicio îndoială despre gândurile sultanului 
când îl văzură că se poartă în chip atâta de neobişnuit 
față de chipeşul Alişar. Şi îşi ziseră: „Acuma este fără de 
îndoială că sultanul s-a îndrăgostit de flăcău. Şi de bună 
seamă că mâine, după noaptea cu el, are să-l căftănească 
velcămăraş ori căpetenie de oaste!“ 

Şi iacă-aşa cu ei! 

Câr despre Alişar, iacătă! Când ajunse dinaintea 
sultanului, sărută pământul dintre mâinile sale, adu- 
cându-i închinăciunile şi deşternându-i urările lui, şi 
aşteptă să fie întrebat. Atunci Zumurrud gândi în cuge- 
tul ei: „Nu pot să-i dezvăluiesc dintr-odată cine sunt; 
întrucât, dacă i-aş arăta aceasta pe neaşteptate, ar muri 
de tulburare.“ Așa că se întoarse înspre da îi spuse: 

— O, flăcău gingaş, vino mai aproape de mine! 
Spune-mi, ai fost la dat 

El răspunse: 

— Da, doamne al meu! 

Ea urmă: 

— Te-ai spălat peste tot, și te-ai parfumat și răcorit? 

El răspunse: 

— Da, doamne al meu! 

Ea întrebă: 

— Negreşit că scalda trebuie să-ți fi stârnit pofta de 
mâncare, o, Alişar! Iată colo, la îndemâna ta, pe sofraua 
ceea, o tabla plină cu pui şi cu zumaricale. Aşa că din- 
tru-ntâi astâmpără-ți iesi 

Atunci Alişar răspunse cu ascultare și cu supunere, şi 
mâncă până la saţiu, şi se simţi mulțumit. lar Zumurrud 
îi spuse: 

— Acuma pesemne că ţi-e sete. lacătă colo, pe sofraua 
cealaltă, tablaua cu băuturi. Bea cât ţi-e sete, şi pe urmă 
vino colea lângă mine! 

Şi Alişar bău câte o ceaşcă din fiecare ol cu băutură 
şi, tare sfios, se apropie de crivatul sultanului. 

Atunci sultanul îl luă de mână şi îi spuse: 

— Tare îmi mai placi, o, flăcăule! Ai un chip frumos, 
iar mie îmi sunt dragi chipurile frumoase! Apleacă-te și 
începe să mă freci pe picioare! 

lar Alişar se aplecă şi, sumeţindu-şi mânecile, începu 
să-l frece pe sultan pe picioare. 

Peste un răstimp, sultanul îi spuse: 

— Acuma freacă-mă pe pulpe și pe armuri! 

Iar Alişar, fiul lui Glorie, începu să frece pulpele și 
armurii sultanului. Și rămase şi nedumerit şi uluit tot- 
odată, când le simţi de o dulceaţă şi de o moliciune fără 
de seamăn. Şi îşi zicea: „Uallah! armurii sultanilor tare 
mai sunt albi! Şi-apoi nici n-au fir de păr pe ei!“ 

n clipita aceea, Zumurrud îi spuse: 

= O, flăcău chipeş şi cu mâini atâta de maiestre la 
meşteşugul trasului, alungește-ți pipăielile în sus până 
la buric, petrecându-le drept pe la mijloc! 

Ci Alişar înmărmuri dintr-odată din trasul lui şi, tare 
fâstâcit, spuse: 

— lartă-mă, doamne al meu, ci eu nici habar nu am cum 
se face trasul mai sus de armuri. Tot ce am ştiut, ţi-am 
făcut... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute treizecea noapte 
Spuse: 


„.. mai sus de armuri. Tot ce am ştiut, ţi-am făcut! 

La vorbele acestea, Zumurrud luă un glas tare burzu- 
luit şi strigă: 

— Ce? Cutezi să nu te supui? Pe Allah! dacă mai 
şovăieşti, noaptea ta are să fie tare păguboasă asupra ca- 
pului tău! Încât grăbeşte de te pleacă a-mi împlini do- 
rința! lar eu, în schimb, am să te fac supuitorele meu de 
fală cu toată lumea şi am să te căftănesc emir printre 
emiri şi căpetenie de oaste printre căpeteniile de oști! 

Alişar întrebă: 

— Nu pricep limpede ce vrei, o, Măria Ta! Ce se cade 
să fac ca să-ți hu ascultător? 

Ea răspunse: 

— Destă-ţi ceacşirii şi aşterne-te pe burtă! 

Alişar strigă: 

— Acesta-i un lucru pe care nu l-am făcut în viața 
mea! Dacă dar vrei a mă sili să-l săvârşesc, am să-ţi cer 
socoteală de el la ziua Învierii. Aşa că lasă-mă să ies de 
aici şi să mă duc în ţara mea! 

Ci Zumurrud urmă, cu un glas încă și mai mânios: 

— Îți poruncesc să-ți dai jos şalvarii şi să te culci colea, 
că de nu, pun pe dată să ţi se reteze capul! Vino, dar, o, 
flăcăule, și culcă-te lângă mine! Că n-ai să te căiești! 


E 


A trei sute treizecea noapte 67 


Atunci Alişar, deznădăjduit, nu putu să facă alta decât 
să se supună. Îşi dete jos şalvarii şi se culcă pe burtă. 
Numaidecât Zumurrud îl luă în braţe și, suindu-se peste 
el, se întinse de-a lungul pe spinarea lui. 

Când Alişar o văzu că i se lasă cu atâta năprăsnicie pe 
spinare, îşi zise: „Are să mă prăpădească fără de mân- 
tuire!“ De îndată simți pe el, uşurel, ceva gingaş și 
mângâitor, ca de mătase ori ca de catifea, ceva totodată 
şi moale şi rotunjor, ceva ca untul la pipăit şi tare toto- 
dată, şi îşi zise: „Uallah! sultanul acesta are o piele mai 
ispititoare decât a tuturor femeilor!“ Și aşteptă clipa cea 
înfricoşată. Ci, la un ceas de vreme de când tot sta aşa 
fără să simţească nimica spăimântător ori junghietor, îl 
văzu pe sultan că deodată i se desprinde de pe spinare şi 
că se întinde la rându-i pe spate, lângă ti Şi cugetă: 
„Binecuvântat şi preamărit fie Allah cutie nu i-a îngăduit 
năsărâmbii nimica! Ce s-ar fi ales de mine de-ar fi izbu- 
tit!“ Şi tocmai începuse să răsufle oleacă mai ușurat, când 
sultanul îi spuse: 

— Află, o, Alişar, că nu mi-e dedat zebbul să se voioşească 
decât numai atuncea când e alintat! Aşa că alintă-mi-l, ori 
eşti un om mort! Hai, dă-mi mâna! 

Şi, tot întinsă pe spate, Zumurrud luă mâna lui Alişar, 
fiul lui Glorie, şi o puse încetişor pe rotundul poveştii 
sale! Şi Alişar, la pipăitura aceea, simţi o rotunjitură 
covățită ca un jeţ, şi grăsulie ca un puican, şi mai fierbinte 
ca gușa de poititabel și mai pojărită ca inima pojărnuită 
de patimă; iar rotunjitura aceea era netedă, şi dalbă, şi 
mustoasă, şi coşcogeamite! Şi deodată o simţi cum se ro- 
coşeşte sub degete ca o catârcă înțepată în nări sau ca un 
măgar strămurăriţit în fund! 

La izvodirea aceea, Alişar, minunându-se până peste 
poate, îşi zise în sineşi: „Sultanul acesta are o crăpătură, 
asta-i neîndoielnic! Lucru-i cel mai de-a minunelea dintre 
toate minunile!“ Şi atunci Alişar, îmbărbătat de izvodirea 

care îi risipea şi cele mai de pe urmă şovăieli, îşi îndârji 
dârjia până peste marginile îndârjirii! 

Or, Zumurrud nu aştepta decât clipita aceea! Și de- 
odată o podidi râsul din toate beregăţile ei, încât s-ar fi 
răsturnat pe spate dacă nu ar fi fost răsturnată mai de 
dinainte. Apoi îi spuse lui Alişar: 

— Da cum se face de nu-ţi cunoşti slujnica, o, stăpâne 
al meu mult-iubit? 

Ci Alişar încă nu pricepea, şi întrebă: 

— Ce slujnică și ce stăpân, o, sultane al vremilor? 

Ea răspunse: 

— O, Alişar, păi eu sunt Zumurrud, roaba ta! Nu mă 
cunoşti după toate semnele astea? 

La vorbele acestea, Alişar se uită cu luare-aminte la 
sultan, și cunoscu în el pe mult-iubita sa Zumurrud. Şi 
o luă în braţe şi o săruta cu cele mai năpadnice revărsări 
de bucurie. Şi Zumurrud îl întrebă: 

— Şi acuma tot ai să mai pui împotrivire? 

Iar Alişar, drept orice răspuns, se repezi asupra ei ca 
leul asupra unei mioare, şi cunoscând de-acuma drumul, 
înfipse bâta ciobanului pe sub cheotoarea desagii cu me- 
iile şi păşi înainte fără să-i pese de strâmtimea cărării. 
Şi, dacă ajunse la capătul potecii, şezu acolo drept şi 

roțăpit, uşer la ușa aceea şi imam la acel mihrab. Iar ea 
A rându-i tot aşa, fără preget, nu se da îndărăt nici batâr 
cu un deget, şi cu el odată se sălta toată, şi se-ncovoia, şi 
se viikolla, şi se-mburica, şi-a greu gâfâia, şi-l tot în- 
frunta. Şi la mângăieri se cer mângălieri, iar la zvârcolire 
altă zvârcolire, şi precum e-n fire feluri fel de fel de alin- 
tăceli, şi de hărțuieli, şi de zăticneli, ca la un măcel! Şi se 
înfruntau cu suspine pline și cu țipete țipotite aşa de 
cumplite, încât pasămite cei doi hidtmbuti robii cei 
micuți, ispitiți de zarvă, veniră degrabă de-afară, perdeaua 
săltară ca să vadă dacă nu cumva sultanul are trebuință de 
slujbele lor. Şi-atunci, dinaintea ochilor lor înmărmuriți 


o~ 


A trei sute treizeci şi una noapte 69 


se ivi priveliștea sultanului întins pe spate, cu flăcăul 
strâns lipit peste el, în felurite chipuri mişcătoare, dând 
răspuns la gâfâituri cu gâfâituri, la loviturile de dardă cu 
iureşuri repezi, la izbituri cu împotriviri de ilău, şi la 
cutremurături cu zvârcolituri. 

La priveliştea aceea, amândoi hadâmbii... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 


Dar când fu cea de a trei sute treizeci şi una noapte 
Spuse: 


... La priveliştea aceea, cei doi hadâmbi zoriră să se 
depărteze încetişor, zicându-și: „E fără de îndoială că 
chipurile acelea de a se zbate ale sultanului nu sunt nici- 
decum chipuri de bărbat, ci de femeie împătimită!“ Da 
se feriră cu mare grijă să dezvăluie cuiva taina. 

Când se făcu dimineață, Zumurrud se îmbrăcă iar 
cu hainele ei cele domnești şi porunci să se strângă în 
curtea cea mare de la sarai toți vizirii, şi musaipii, şi sfet- 
nicii, şi emirii, şi capii de oști, şi cei mai de vază dintre 
locuitori, şi le spuse: 

— De astăzi, vă îngăduiesc tuturora, o, supuşii mei 
cei credincioşi, să vă Deși pe drumul pe care m-aţi în- 
tâlnit și să căutați pe altcineva pe care să vi-l alegeţi de 
sultan în locul meu. Că eu m-am hotărât să mă lepăd de 
domnie şi să mă duc să trăiesc în ţara acestui flăcău, pe 
care mi l-am ales de prieten pe toată viața; întrucât vreau 
să-i dăruiesc toate ceasurile mele, precum i-am dăruit 
dragostea mea. Uassalam! 

La vorbele acestea, cei de față răspunseră cu ascultare 
şi cu supunere; iar robii pe dată săriră, dându-și ghes, să 
facă pregătirile de plecare, şi umplură lăzi peste lăzi cu 

merinde de drum, cu bogății, cu giuvaieruri, cu haine, cu 
lucruri scumpe, şi de aur și de argint, şi le încărcară pe 
spinarea catârilor şi a cămilelor. Şi, de îndată ce fu gata 
totul, Zumurrud şi Alişar se suiră într-un palanchin de 
catifea şi de atlaz așezat pe o cămilă sprintenă, şi, urmaţi 
numai de cei doi hadâmbuţi, se întoarseră la Khorassan, 
în cetatea în care se aflau casa şi rudele lor. Și ajunseră 
acolo în bună pace; iar Alişar, fiul lui Glorie, nu pregetă 
să facă pomeni mari celor săraci, văduvelor şi orfanilor, 
şi să împartă daruri prietenilor, cunoscuţilor şi vecinilor 
săi. Şi amândoi trăiră ani mulţi, înconjurați de liota de 
copii cu care îi milui Atoatedătătorul. Şi văcuiră până peste 
marginile bucuriilor și ale huzururilor, până ce veni să-i 
caute Sfărâmătoarea desfătărilor și Despărţitoarea îndră- 
ostiților! Mărire Aceluia carele dăinuieşte în vecie! Şi 
Bissectvăstat fie Allah de-a pururi! 


— Ci, preurmă Şeherezada, întorcându-se înspre sultanul 
Şahriar, nu care cumva să crezi vreo clipită că povestea 
aceasta ar fi mai ispitită decât Povestea cu ak şase iai de 
culori osebite! lar da stihurile pe care le cuprinde nu vor fi 
cu mult mai minunate decât toate câte le-ai auzit până acum, 
să pui să mi se taie capul fără a zăbovi mai mult! 


Şeherezada spuse: 


zi 


POVESTEA CU CELE ŞASE 
FETIȘŞCANE, FIECARE DE ALT FEL! 


e povesteşte că într-o zi emirul drept-credin- 
cioşilor, El-Mamun?, stând în jeţul lui din sala 
saraiului, porunci să se adune dinainte-i toți vizirii şi toți 
emirii şi căpeteniile cele mai de vază din împărăţia sa, 
precum şi poeții şi cei care îi erau lui dragi şi pe care 
şi-i făcuse prieteni. Or, cel mai apropiat dintre toți cei 
apropiaţi care veniră atunci acolo era Mohammad 
EI-Bassri. Şi califul se întoarse către el şi-i grăi: 
— O, Mohammad, tare mult mi-ar plăcea acum să 
aud din gura ta o poveste cum nu s-a mai auzit vreodată! 
El răspunse: 
— O, emire al drept-credincioşilor, treaba mi-i la în- 
demână. Da vrei de la mine o poveste pe care eu doar 
s-o fi auzit cu urechile mele, ori mai degrabă vreo 


- întâmplare pe care, martor fiind, s-o fi şi văzut cu chiar 


ochii mei? 

Şi El-Mamun grăi: 

— O, Mohammad, fie cum o fi! Nu aş dori decât să 
fie cât mai minunată. 

Atunci Mohammad El-Bassri spuse: 

— Află, o, emire al drept-credincioşilor, că am cunos- 
cut de curând un ins tare bogat, de baştina lui din Yemen, 
care şi-a lăsat țara ca să vină să se aşeze la Bagdad și să tră- 
iască aici o viață liniştită şi huzurită. Îl cheamă Ali 

! La M. A. Salie, titlul este doar: Povestea cu cele șase roabe. 
? El-Mamun (mai corect al-Mamun), numit şi Mamun cel Mare, cel de 


al doilea fiu al lui Al-Rașid, a deținut califatul între 813-833, după fratele 
său al-Amin. 

El-Yamani. Şi, întrucât după o bucată de vreme găsi obi- 
ceiele de la Bagdad întocmai pe gustul lui, îşi aduse aci 
toate bunurile, precum şi haremul alcătuit din şase 
tinere roabe, frumoase ca nişte lune. 

Întâia dintre fetişcane este albă, cea de a doua roşco- 
vană, cea de a treia grasă, cea de a patra subțire, cea de 
a cincea bălaie, iar cea de a şasea neagră. Și toate şase, 
într-adevăr, sunt desăvârșirea desăvârşirilor, li-i mintea 
împodobită cu ştiinţa scrierilor frumoase şi strălucesc în 
arta dansului şi în cea a instrumentelor de muzică. 

Fetişcana cea albă se numeşte... 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute treizeci şi doua noapte 
Spuse: 


„.„ Fetişcana cea albă se numeşte Faţă-de-Lună; cea 
roșcovană se numeşte Văpaie-de-Jar; cea grasă, Lună- 
Plină; subțirica, Hurie-de-Rai; cea bălaie, Soare-în- 
Amiaz; cea neagră, Lumina-Ochiului. 

Or, într-o zi, Ali El-Yamani, fericit de tihna pe care 
o degusta în desfătătorul Bagdad şi simțindu-se într-o 
stare sufletească încă şi mai huzurită ca de obicei, le pofti 
pe toate cele şase roabe ale sale deodată să vină în sala de 
taifas ca să-i țină tovărăşie şi să-şi petreacă vremea bând, 
glumind şi cântând cu el. Şi toare şase se înfăţişară di- 
naintea lui; şi, cu tot felul de jocuri, de desfătări şi de 
snoave, chicotiră împreună și se veseliră. 

Când voioşia se înstăpâni netulburată printre ei, Ali 
El-Yamani luă o cupă, o umplu cu vin şi, întorcându-se 
către Faţă-de-Lună, grăi: 

— O, tu, roabă albă şi dulce, ia să auzim acum câteva 
cântări mângâiate de glasul tău! 

Şi Faţă-de-Lună, roaba cea albă, luă o lăută, îi potrivi 
strunele pricepută şi începu să descânte o cântare 
sprinţară care A cea pietrele să sară şi brațele să pară că 
Dorri. Pe urmă, îngânându-se din lăuta vrăjită, cântă o 
stihuire atunci pe loc dibăcită: 


lubitu-mi, fie el departe, 

Ori fie-aproape-mi, orișicum, 

Și-a învrâstat pe veci în ochii-mi 
Icoana chipului, frumoasă; 
Și-a-ntipărit pe totdeauna, 

Să nu-l mai pot uita nicicum, 
Vrăjitu-i nume-adânc în pieptu-mi 
Să-i fiu de-a pururi credincioasă. 


Ca să-i pot alinta în suflet 
Strălucitoarea amintire, 

Mă fac întreagă numai suflet, 
Cu-ntregu-mi suflet să-l alint; 
Şi ca să-l pot mereu cuprinde, 
Să-l port de-a pururi în privire, 
N-am să mai fiu decât privire, 
În ochii-mi galeși să-l cuprind. 


Îmi tot dă ghes clevetitorul 
Privindu-mă pieziș mereu: 

i „Când oare ai să-ți smulgi din suflet 
í Iubirea grea de suferință?“ 

Eu îi răspund: „Uf, du-te, du-te, 
Vrăjmaş al sufletului meu! 

Nu vezi că te-amăgești cerându-mi 
Ceea ce nu e cu putință?" 

Auzind aceste stihuri, stăpânul albei Faţă-de-Lună se 
simţi tulburat de plăcere şi, după ce îşi înmuie buzele în 
cupă, i-o întinse rei care o bău. O umplu apoi a 
doua oară şi, ținând-o în mână, se întoarse către roaba 
cea roşcovană şi îi grăi: 

— O, Văpaie-de-Jar, tu al inimii leac, încearcă şi tu, 
fără să mă afunzi în amar, să mă faci să ascult glasul tău, 
aşadar, cântând câteva stihuri ce-ţi plac! 

Şi Văpaie-de-Jar luă lăuta şi-i potrivi strunele pe o 
altă cheie; apoi începu un cântec de joc care Acea 
pietrele să dănţuiască şi inimile să fiarbă, şi pe urmă 
cântă cu foc: 


Pe chipul drag mă jur că te iubesc! 
Ah, chip pe care sfânta frumusețe 
Îl scaldă în lumină — ca să-nveţe 

Și cele mai frumoase dintre fețe 

Ce e frumosul nepământenesc. 

Cu gingășia ta ne-ai înrobit, 

Tu, strălucirea mea arzând deplină, 
Ieșită luminoasă în lumină 

Din mâna celui ce te-a izvodit. 


Auzind aceste stihuri, stăpânul Văpăii-de-Jar se simţi 
tulburat de plăcere şi, după ce îşi înmuie buzele în cupă, 
i-o întinse fetişcanei, care o bău. O umplu apoi a treia 
oară şi, ţinând-o în mână, se întoarse către roaba cea 
dolofană şi-i grăi: 

— O, Lună-Plină, tu, cea trupeşă la înfăţişare, dar cu 
sângele sprinten şi uşor ca o boare, vrei să ne cânţi ceva, 
nişte stihuri dulci, tot aşa de frumoase cum e carnea ta? 

Şi fetişcana cea durdulie luă lăuta, o struni şi începu 
să înmlădie o cântare în stare să înfioare sufletele şi 
stânca cea tare, și, după câteva line murmure, dădu glas 
unui cântec ușurel: 

O, de-aş putea să-ți fiu pe plac, 
Icoană-a dorurilor mele, 

Aj înfrunta pământ și stele 
Doar pentru zâmbetul tău drag. 


De te-ai apropia duios 

De sufletu-mi ars de suspine, 
Mi s-ar părea, faţă de tine, 
Toţi domnii lumii mai prejos. 


a dragoste de-ai vrea 
-0 mângăi gales cu-o privire, 
Aş ameți de fericire 

Și, tremurând în preajma ta, 


De-a lungu-ntregii mele vieți 
Ti-aş sta supusă la picioare, 

O, tu, cel mai frumos sub soare, 
Tezaur scump de frumuseți! 


Auzind aceste stihuri, stăpânul grăsanei Lună-Plină, 
tulburat de plăcere, după ce îşi înmuie buzele în cupă, 
-_o întinse fetişcanei, care o bău. Atunci o umplu iar şi, 
- ţinând-o în mână, se întoarse către roaba cea subțirică şi 
„îi grăi: 

— O, subțirică Hurie-de-Rai, acuma-i rândul tău să 
ne dai desfărul cu glasul ce-l ai. 

Şi fetişcana cea subțirică se înclină peste lăuta-i mică, 
„ întocmai ca o mamă peste pruncul ei, şi cântec începu 
„sa zica: 


Abh, dorul meu de tine nu are-asemănare — 
Doar recea-ţi nepăsare s-ar măsura cu el. 
Ce lege-ar putea ține o cumpănă-n destine 
Ce n-au același țel? Şi ce județ e-n stare 

n pricinile rare de dragoste, amare, 
Să judece cu zel, să facă mic ce-i mare, 

Ce-i mare mic la fel, să dea la fiecare, 

Pe drept, iubirea care doar aprig, jalnic chin e, 
Prisosul de la mine să-l treacă-astfel la el, 

La mult-iubitu-mi care nu suferă defel? 


Auzind aceste stihuri, stăpânul sulegetei Hurie-de- 
Rai, tulburat de plăcere, după ce îşi înmuie buzele în 
cupă, i-o întinse În, care o bău. După care iar o 
umplu şi, ţinând-o în mână... 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute treizeci şi treia noapte 
Spuse: 


... ţinând-o în mână, se întoarse către roaba cea bălaie 
şi-i grăi: 

— O, Soare-n-Amiaz, o, trup de aur şi de chihlimbar, 
vrei şi tu, aşadar, să încerci o stihuire despre gingașul dor 
de iubire? 

Şi fetişcana cea bălaie îşi aplecă peste dulcea lăută 
capu-i de aur, închise pe jumătate ochii-i limpezi ca nişte 
zori şi, după ce făcu strunele să răsune ușor, de trecu un 
fior şi prin sufletele și prin trupurile tuturor, şi pe chipul 
şi în inima lor, după ce-i fermecă binişor, puse în glasul 
ei răpitor, comoară de scumpe comori, întreg sunetul 
lui vrăjitor, şi cântă acest cântec de dor: 


Iubitul meu, când îi răsar în cale, 
Lung mă priveşte, şi-a privirii-i spadă 
Străpunge biata-mi inimă cu jale. 


Spun inimii rănite: „Eşti neroadă! 
e ce nu vindeci dorul rănii tale? 
Și de ce nu te aperi când loveşte?“ 

Dar inima nimic nu vrea să vadă, 
Nimic nu spune, şi mereu porneşte 


Spre cel ce-o lasă-n drum ca pe-o schiloadă. 


Auzind aceste stihuri, stăpânul bălaiei roabe Soare-n- 
Amiaz, tulburat de plăcere, după ce își înmuie buzele în 
cupă, o întinse fetişcanei, care o bău. După care iar o 
umplu şi, ţinând-o în mână, se întoarse către roaba cea 
neagră şi îi grăi: 

2o PA TEM tu, cea neagră pe dinafară, 
dar atâta de albă pe dinlăuntru, tu, al cărei trup e cernit la 
culoare, dar al cărei obraz ni-i a vieții-ncântare, dă-ne-acum 
desfätare cu-o frumoasă cântare luminoasă ca raza de soare. 

Atunci, neagra Lumină-a-Ochiului luă lăuta și făcu 
să răsune douăzeci de feluri de cântec pe strune. După 
care se întoarse la întâia cântare şi cântă lin şi rar stihu- 
rile acestea meşteşugite cu har: 


Ochi ai mei, lăsaţi să curgă 
raita nn de nădejde 
Peste jalea mea din suflet, 
Peste-al dragostei pojar. 
Focu-acesta ce mă arde, 
Patima ce mă topește, 
Crudul meu iubi l-aprinde, 
El m-afundă în amar, 

El, cel ce vrăjmaşei mele 

Își dă sufletul în dar. 


Bârfitorii-și râd de mine 
Şi-mi tot spun să dau uitării 
Trandafirii fără seamăn 

Din obrajii lui în floare. 
Dar când trandafir şi floare 
Vin cu aburul visării, 

Ce să fac?... Și vinu-n cupe 
Și lin zumzet de ghitare 

Trup şi suflet îmi îmbie 
Către jocul desfătării. 
Ci eu nu iubesc, prieteni, 


Decât dulcea lui suflare! 


Jarul dorului usucă-mi 

Și obrajii, şi privirea. 

Dar ce-mi pasă? Trandafirii 
Raiului pe față-i ard. 

ÎI iubesc — şi-atât ajunge! 
Vina mea cea grea-i iubirea 
Pentru cel de care pururi 

N-aş mai vrea să mă despart! 


Auzind stihurile acestea, stăpânul Luminii-Ochilor, 
tulburat de încântare, după ce îşi înmuie buzele în pocal, 
i-l întinse fetişcanei, care îl bău. 

Pe urmă, toate şase se ridicară deodată şi sărutară 
pământul dinaintea stăpânului lor şi îl rugară să le spună 
care dintre ele îi plăcuse cel mai mult și care stihuri şi 
care glas îl desfătaseră cel mai tare. Şi Ali El-Yamani ră- 
mase încurcat peste măsură, şi începu să se uite la fiecare 
pe rând şi să le cântărească nurii şi harurile cu priviri 
şovăitoare; şi i se părea, în inima lui, că şi la înfăţişare şi 
la fire toate erau la fel de minunate. Până la urmă se 
hotărî să vorbească și zise: 

— Mărire lui Allah, Împărţitorul de haruri şi de fru- 
museți, carele mi-a dăruit şase fetişcane minunate ca voi, 
împodobite cu toate desăvârșirile! Aşa că iată, vă măr- 
turisesc că vă preţuiesc pe toate la fel şi nu sunt în stare 
să iau asupra-mi hotărârea de a spune despre vreuna că 
ar fi mai presus decât celelalte. Apropiaţi-vă, dar, 
mieluțele mele, și sărutați-mă toate deodată! 

La cuvintele acestea ale stăpânului lor, cele şase co- 
dane se aruncară în braţele lui şi îl alintară, şi îl giugiuliră, 
iar el pe ele la fel, vreme de un ceas. 

După care le porunci să se așeze roată dinainte-i și le 
spuse: 

— Nu vreau să săvârşesc eu însumi vreo nedreptate, 
hotărând pe care dintre voi o aleg anume, şi să-i dau în- 
tâietate asupra tovarăşelor ei. Dar ceea ce eu nu vreau să 
fac, puteți să faceţi voi înşivă. Căci toate, într-adevăr, 
sunteți la fel de pricepute la citirea Coranului şi la scrieri- 
le frumoase; aţi buchisit însemnările celor de demult şi 
cunoaşteţi vieţile părinţilor noștri musulmani; și mai 
sunteți dăruite şi cu harul de a povesti frumos și cu o 
rostire minunată. Aşa încât aş vrea ca fiecare dintre voi 
să-şi înalțe laudele ce socotește că i se cuvin, să-şi arate 
împodobirile şi însuşirile, şi să ponegrească farmecele 
potrivnicei sale. Aşa, de pildă, lupta să se poarte între 
două potrivnice de culori sau de înfățișări osebite, între 
cea albă şi cea neagră, între cea slabă şi cea grasă, între 
cea bălaie și cea roşcovană; ci în lupta aceasta nu vă este 
îngăduit să vă înfruntați altfel decât cu vorbele cele mai 
alese şi cugetările cele mai frumoase, cu spusele înțelep- 
ţilor și ale cărturarilor, cu preţuirile poeţilor şi remeiurile 
Coranului... 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute treizeci şi patra noapte 
Spuse: 


.. cu preţuirile poeţilor şi temeiurile Coranului. 

Şi cele șase fetişcane răspunseră cu ascultare şi cu 
supunere şi se gătiră să înceapă bătălia vrăjitoare. 

„ Cea dintâi care se ridică fu roaba cea albă, Faţă-de- 

Lună, care-i făcu semn Luminii-Ochilor să vină şi să se 

aşeze înaintea ei. Și pe dată grăi: 

— O, neagro, este scris în cărţile învăţaţilor că Albeaţa 
a vorbit aşa: „Eu sunt o lumină orbitoare, o lună ce se 
ridică peste zare. Culoarea mea e limpede şi strălucitoare. 
Fruntea mea lucește ca argintul în soare. Şi frumuseţea 
mea l-a luminat pe poetul care a cântat: 


Cu pielea-i albă, parcă de sidef, 

Ce His şi ce callici e fs 
Cioplită parcă din mărgăritar! 

Şi-i dreaptă precum litera alef"; 

Ca litera min? i se scrie gura; 
Sprâncenele-i încondeiate par, 

ntoarse, două num — şi-orice privire-i 

Săgeată-n arcul genelor, subțire. 


Dar mijlocelul ei? Dar faţa-i toată? 
Obrajii-s flori de mirt şi de narcise, 
Flori albe sunt, de i d 
Iar mijlocu-i ca ramul mlădios, 
Gingaş, cu frunza-n vânturi legănată, 
Ce leagănă grădina-n văl de vise, 

Şi fără care ţi se pare stearpă 
Grădina-ntreagă, ca o biată iarbă.“ 


Dar, o, neagro, încă n-am isprăvit! Culoarea mea este 
culoarea zilei Sii şi culoarea florii de portocal, și a stelei 
de mărgăritar a zorilor de ziuă. Află că Allah Preaînaltul, 
în Cartea preaslăvită, i-a spus lui Mussa (asupra-i fie 
rugăciunea şi pacea!) care avea mâna bolnavă de lepră: 
„Bagă-ţi mâna în sân; și când ai s-o scoţi afară iar, ai s-o 
vezi albă şi curată, adică nevătămată! 4 


! În scrierea arabă, litera alef este reprezentată printr-o linie verticală. 

? Litera mim se scrie (în interiorul cuvântului) ca un oval lunguicţ. 

> Litera nun seamănă cu cornul lunii. 

* Mussa este numele arabizat al biblicului Moise. Aici este vorba de tex- 
tul din Coran (cap. XXVIII, v. 32) în care sunt reproduse spusele atribuite 
lui Allah când l-a trimis pe Moise să-l înfrunte pe Faraonul ce-i asuprea 
pe evrei în timpul robiei acestora în Egipr. 

Şi tot așa mai scrie în Cartea legii noastre: „Cei care 
au ştiut să rămână albi la chip, adică neatinşi de nicio 
murdărie, vor fi din rândul celor aleși întru mila lui 
Allah!“ 

Culoarea mea, aşadar, e crăiasa culorilor, iar frumu- 
sețea mea-i desăvârşire, şi desăvârşirea e frumuseţea mea. 

Hainele cele strălucitoare şi podoabele cele frumoase 
tot pe această culoare se întemeiază şi fac să lucească şi 
mai tare lumina mea cea luminătoare care vrăjeşte sufle- 
te şi inimi. 

Au nu ştii tu că neaua care cade din ceruri este pururi 
albă? 

Au nu știi tu că şi drept-credincioşii au ales mai cu 
seamă pânza de mătase albă ca să-şi facă turbane cu ea? 

Şi câte alte lucruri minunate n-aş mai avea de spus 
despre culoarea mea! Ci nu vreau să lungesc mai mult 
însușirile mele, pentru că adevărul e vădit prin sine în- 
suşi, ca o lumină care se arată privirii fiecăruia. Şi-apoi 
vreau să încep numaidecâr să arăt care îţi sunt metehnele, 
o, neagro, culoare de cerneală şi de fum, zgură de covălie, 

faţă de cioară, cea mai alimănită dintre păsări. 
„Şi, mai întâi, ia să-ţi aduci aminte de stihurile în care 
un poet vorbeşte despre alb şi despre negru: 


Nu ştii că perla are mare pret 
Doar datorită albiciunii sale? 
Cărbunii însă-i cumperi în găleți 
Numai pe câteva parale! 


Nu ştii că un obraz alb e îndemn 
De bună prevestire, şi că poartă 


! Citatul acesta din Coran (cap. III, v. 103) se referă la cei drepți în ziua 
Judecății de Apoi. De fapt citatul este explicitat de Faţă-de-Lună, el spune 
„mai scurt, dar fireşte metaforic: „Cei al căror chip va fi alb vor cunoaște 
mila lui Dumnezeu și se vor bucura în veci“. 

Pecetea raiului ca pe un semn? 

Pe când e ca un semn de neagră soartă 
Obrazul de catran — cel ca o smoală 
Menită să ațâțe, ca să ardă, 

A gheenei cumplită zăpușeală! 


Şi mai află că în hronicile celor drepți stă scris că sfân- 
tul Noe dormea într-o zi, iar Sam şi Ham, cei doi fe- 
ciori ai lui se aflau lângă el. Şi iată că se stârni o pală de 
vânt care-i vântură cămașa, dezvelindu-l dintr-odată. La 
priveliştea aceea, Ham începu să râdă şi, tare veselit de 
ce vedea (căci Noe, al doilea părinte al oamenilor, era 
bine pricopsit cu nişte podoabe falnice!), nu se gândi să 
acopere goliciunea tătâne-său. Da Sam se sculă şi se 
grăbi să acopere totul, trăgând cămaşa la loc. Estimp, 
bătrânul Noe se trezi şi, văzându-l pe Ham cum râdea, 
îl blestemă; ci văzând chipul îngândurar al lui Sam, îl 
binecuvântă. Şi pe dată faţa lui Sam se făcu albă, iar cea 
a lui Ham se înnegură. Şi de-atunci Sam este izvorul din 
care s-au născut profeţii, păstorii de neamuri, înțelepții 
şi sultanii; iar Ham, care a fugit din faţa părintelui său, 
este trunchiul din care se trag, negrii şi sudanezii toți. Iar 
tu ştii bine, o, cătrănito, că toți învățații şi toţi oamenii 
îndeobşte sunt lămuriţi în această privinţă, anume că nu 
se poate vedea niciun om înțelept prin părţile locuire de 
negri şi în țările negre. 

La aceste cuvinte ale roabei albe, stăpânul ei spuse: 

— Poţi să te opreşti! E rândul celei negre! 

Atunci Lumina-Ochilor, care ascultase neclintită, o 
scrută pe Faţă-de-Lună şi îi spuse: 

— Au tu nu cunoşti, o, albă neluminată, rândurile din 
Coran în care Allah Preaînaltul a jurat pe noaptea cea 
întunecată și pe ziua cea însorată? Or, Allah Preaînaltul, 
în acel jurământ, a început prin a pomeni mai întâi 

noaptea, şi numai după aceea ziua. N-ar fi făcut aşa de 
n-ar fi prețuit mai mult noaptea decât ziua. 

Şi-apoi, culoarea neagră a bărbii şi a părului de pe 
cap nu-i oare semn şi podoabă a tinereţii, pe când cu- 
loarea albă este semn de bătrânețe şi de sfârşit pentru 
toate desfătările vieţii? Şi dacă, dar, culoarea cea neagră 
n-ar fi cea mai prețuită dintre culori... 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute treizeci şi cincea noapte 
Spuse: 


„„. cea mai preţuită dintre culori, Allah n-ar fi făcut-o 
„atât de scumpă în mijlocul ochiului şi al inimii. Aşa 
încât foarte adevărate-s vorbele acestea ale unui poet: 


Dacă mi-e drag atâta un trup de abanos — 

Mi-e drag că este tânăr, şi dulce, şi frumos, 

Cu ochi ce ard ca jarul, cu sufletul focos. 

Dar albul — ce pedeapsă-i! Vreodată, drept mâncare, 
Dacă sunt nevoită cumva, din întâmplare, 
Să-nghit albuş de ouă, sau dacă sunt în stare, 

În lipsă de altceva, să mă multumesc iar 

Cu carnea de culoarea albușului — măcar 

O fac, se înţelege, pe cât pot, cât mai rar. 


Dar nimeni n-o să poată să mă vadă cândva 
Iubind un alb linţoliu sau plete tot așa — 


N-o să mă vadă nimeni, vai, nu, în viața mea! 


Iar un alt poet a spus: 

De-nnebunesc de prea multă iubire 

Pentru femeia-aceasta cu trup negru lucios, 
Prieteni, nu vă fie cu uimire: 

Hakimii toți spun că, neîndoios, 

E prevestită orice nebunie 

De negre gânduri, cum de mult se ştie. 


Un altul a spus de asemenea: 


Nu-mi plac femeile acelea albe 

Cu pielea parcă dată cu făină, 
Pecinginoase, văruite, calpe. 

Iubita mea-i la chip ca luna plină, 
Şi-i ca o noapte neagră la culoare — 
Chip și culoare bine se-mpreună: 
Căci dacă n-ar fi noaptea vrăjitoare, 
N-ar mai fi nici vrăjita, blânda lună. 


Şi-apoi, când se petrec oare întâlnirile cele mai tăifă- 
suite dintre prieteni, de nu noaptea? Și câtă îndatorință 
nu poartă cei îndrăgostiţi întunericului nopţii care le în- 
lesnește desfărările, îi ocroteşte de cei stânjenitori şi îi 
fereşte de cârtelile lumii! Şi, dimpotrivă, câtă silă simt ei 
faţă de gureşa lumină care îi stânjeneşte și îi dă de rușine! 
Numai osebirea aceasta și-ar și trebui să-ți fie de-ajuns, 
o, albo! Ci mai ascultă şi ce-a spus poetul: 


Nu-mi place flăcăul acela greoi 

Și pubav şi alb de grăsime. 

Mi-i drag ocheşelul cu mersul vioi, 
Mlădiu şi suleget şi numai iuţime — 


Aşa cum la lupta cu lancea aleg 


Pe cel mai focos armăsar 

Și las elefanții, cu mersul lor bleg, 


Pe alții să-i poarte-n samar. 
lar un altul a spus: 


Iubitul a venit la mine 
Învăluit de-al noptii strai 
Si-am petrecut atât de bine, 
Îmbrățişaţi şi fără grai, 

Până ce zorii de lumină 
Ne-au dat de gol cu mare hai. 


Și de mai am vreo rugăciune 
Să-nalț către Allah cel Sfânt, 

E numai ca, prin vreo minune, 
Să-mi schimbe-al zilelor veșmânt 
În negre nopți — până-oi apune 
Să-mi stea cel drag alături blând. 


Aşa că, o, albo, dacă ar fi să-ţi înşir mai departe vred- 
niciile şi laudele de care se cade să aibă parte culoarea 
neagră, aş încălca zicala cea veche: „Vorba scurtă şi lă- 
murită e mai de preţ ca pălăvrăgeala lungită!“ Se mai 
cere numai să-ţi spun că însuşirile tale albire, față de ale 
mele, se înfăţişează tare pricăjite. Eşti albă, da, fără mi- 
rare, precum albă este şi lepra cea urât duhnitoare, care 
te lasă fără suflare. Iar de te asemuieşti cu alba neauă, 
uiţi aşadar că în gheenă nu-i doar pojar, ci că, în anumite 
locuri, zăpada face un ger atât de amar, încât îi chinuie 
pe păcătoşi mai rău decât para de jar? Iar de mă ase- 
muieşti cu cerneala, oare uiţi că şi Cartea lui Allah tot cu 
cerneală neagră a fost scrisă, şi că tot negru este şi moscul 
cel scump pe care şi-l dăruie sultanii între ei? Şi-apoi te 

sfătuiesc, pentru binele tău, să-ţi aminteşti şi stihurile 
acestea ale unui poet: 


N-ai băgat de seamă oare 
Că nici moscul n-ar fi mosc 
Dacă n-ar avea culoare 
Neagră? — Şi, pe cât cunosc, 
Ipsosul ce preț mic are 
Pentru că-i alb la culoare! 


Iar pe negrul ochiului 
Oare ce preț n-ai să pui? 
Pe când ochiul cu albeaţă 
Numai pacoste-i şi greață! 


La vorbele acestea ale Luminii-Ochiului, stăpânul ei, 
Ali El-Yamani, grăi: 

— Negreşit, o, tu, neagro, şi tu, roaba mea albă, aţi 
vorbit minunat. Acuma-i rândul altor două roabe! 

Atunci cea grăsană și cea subțirică se ridicară, după ce 
alba şi neagra se întoarseră la locurile lor. Şi şezură în pi- 
cioare una dinaintea celeilalte, iar durdulia Lună-Plină 
se găti să ia cuvântul. 

Ci mai întâi începu să se dezbrace, dându-și la iveală 
mâinile, şi gleznele, şi umerii, și coapsele, şi până la urmă 
rămase aproape de tot goală, în aşa fel încât să i se poată 
preţui mai bine îmbelşugarea pântecului, cu mărețele-i 
cute una peste alta, şi rotunzimea buricului ei neguros, 
şi dărnicia vârtoaselor şolduri. Şi nu mai păstră pe ea 
decât cămășuța-i subțire a căreia pânză uşoară, fără a-i 
ascunde rotunjiturile, i le învăluia desfărător. Şi-atuncea 
numai, după câteva cutremurături, se întoarse spre po- 
trivnica ei, micuța Hurie-de-Rai, şi-i spuse... 


În clipita aceasta a istorisiri sale, Şeherezada văzu că se 
luminează de ziuă şi tăcu sfioasă. 

Dar când fu cea de a trei sute treizeci și șasea noapte 
Spuse: 


„. se întoarse spre potrivnica ei, micuța Hurie-de- 
Rai, şi-i spuse: 

— Slăvit fie Allah carele m-a zămislit împlinit, carele 
m-a dăruit împodobit, carele s-a îngrijit să mă facă trupeşă 
la iubit, grasă la pipăit, şi carele, nesmintit, mi-a mai 
dăruit şi puterea de neclintit pentru ca, la caz nevoit, să-i 
pot aldui vrăjmașului un pumn repezit care să-l lase 
terciuit. 

Întrucât, o, mărunțico, află că înțelepţii aşa au grăit: 
„Bucuria vieţii şi desfătarea ei stau în trei lucruri: să 
mănânci carne, să strângi în braţe carne şi carnea s-o 
„ dezmierzi cu carne“. 

Cine ar putea, fără să se înfioare, să privească trupul 
meu oare? Însuşi Allah, în Cartea sa aleasă, laudă 
trupurile pline, când poruncește să se dea jertfă oaia cea 
grasă, ori mielul cel gras, ori viţelul cel gras. 

Trupul meu e o livadă, iar fructele lui sunt aşa: sânii 
mei sunt rodii, obrajii piersici, iar făloşeniile mele-s har- 
bujii. 

După care zburătoare au oftat în pustie cei din Bani- 
Israel când au fugit din Egipt? Au nu după prepelița cea 
grasă şi mustoasă? 

Pomenitu-s-a oare vreodată să vină cineva la măcelar 
şi să ceară să-i dea carne costelivă? Şi oare măcelarul nu 
le dă celor mai de seamă mușterii ai lui tocmai bucăţile 
„cele mai cărnoase? 

De altminteri, ia ascultă, o, pricăjito, ce spune poe- 
tul despre o femeie grasă ca mine: 


Ia uite-o-n mers lin legănând 
Burdufurile-i mari şi grele — 

Și amândouă-nchid în ele 
pita unui tainic gând. 


Ia uite-acolo unde-a stat 
Cum lasă-o urmă apăsată, 
Să-ţi fie limpede dovadă 
De trupu-i falnic şi bogat. 


Ia uite-o-n danț, jucând din șold, 
Cum dintr-o singură mișcare 
S-aprindă sufletul e-n stare 

Și inimii să-i dea imbold. 


În ce te priveşte, o, tu, pirpirie ce eşti, cu ce ai putea 
să te asemui, de nu doar cu vreo vrabie jumulită? Şi pi- 
cioarele tale oare-s altfel decât nişte gheare de cioară? Şi 
coapsele-ţi nu se asemuie cu vătraiul cel uscat? Şi trupul 
tău, la urma urmei, nu-i uscat și tălâng ca stâlpul de 
spânzurătoare? Şi-anume despre tine, femeie descărnată, 
e vorba în aceste stihuri ale poetului: 


Ferească-mă Allah s-ajung, 

Silit de vreo împrejurare, 

Cu ciotul ăsta să mă-mpung 

În vreo beteagă-mbrățişare. 

Că parcă are câte-un corn 
Tifi mai peste tot, săraca, 
Și-oricum dau eu să mă întorn, 
Mă vatămă mai rău ca ghioaca. 


Ali El-Yamani, auzind aceste cuvinte ale grăsanei 
Lună-Plină, îi spuse: 

— Acum poți să te opreşti! E rândul Huriei-de-Rai! 

Atunci micuța şi subțirica fetişcană o privi zâm- 
bitoare pe grăsana Lună-Plină şi-i zise: 

— Slăvit fie Allah carele m-a zămislit dăruindu-mi 
trup mlădios ca trunchiul subțire de plop, gingaş ca 
tulpina de chiparos şi legănător ca un crin. 

Când mă ridic, sunt ca un fulg; când mă aşez, sunt ca 
o umbră; când zburd, sunt ca o boare. Răsuflarea mi-e 
gingaşă şi înmiresmată, căci sufletul îmi e uşor și neatins 
de nicio greutate. 

Eu niciodată n-am auzit, o, preagraso, vreun îndră- 
ostit să-şi laude iubita spunând: „E ditamai cât un ele- 
ant; e dolofană ca un hipopotam.“ 

Dimpotrivă, totdeauna i-am auzit pe îndrăgostiţi 
spunând, ca să-şi zugrăvească iubita: „Are un mijlocel 
mlădiu şi gingaş. Şi-atâta calcă de uşor, încât de-abia 
atinge pământul când trece. Cu puţin se îndestulează, 
şi-un strop de apă-i astâmpără setea. lar mișcările ei şi 
mângâierile îi sunt gingașe, şi-mbrăţișările-i sunt pline 
de desfătare. E mai sprintenă ca vrabia şi mai zglobie ca 
„o pitulice. Şi-i mlădioasă ca un fir de bambus. Zâmbe- 

i ei e plin de gingășie, şi gingaşe-i sunt şi mişcările. 
Când o cuprind la piept, nu-mi rupe braţul. Şi când se 
„înclină peste mine, se înclină cu sfioasă duioşie; dacă se 
aşază pe genunchii mei, nu cade greu, ci se aşază dulce 
ca fulgul unei păsări...“ 

ă, dar, dolofano, că pentru mine, cea mărunțică şi 
_ subțire, ard toate inimile. Eu stârnesc patimile cele mai 
cumplite şi-i fac pe cei prea simţitori să înnebunească. 

Pe mine, în sfârşit, mă asemuie cu vița cea cățărătoare 
„care se înlănţuie atât de moale pe trunchiul palmierului. 

Eu sunt gazela cea sprintenă, cu ochi umezi şi galeşi. Şi 
„numele meu de Hurie nu este purtat pe nedrept. 

În ce te priveşte, grăsano, fini acum să-ți spun 
„tot adevărul... 


UI 


În clipita aceasta a istorisirii sale, Şeherezada văzu că se 
“luminează de ziuă şi, sfioasă, tăcu. 

Dar când fu cea de a trei sute treizeci și şaptea noapte 
Spuse: 


„.. în ce te priveşte, o, grăsano, lasă-mă acum să-ţi 
spun adevărul. 

O, morman de grăsime și de carne, când umbli parcă 
eşti o rață; când mănânci parcă eşti un elefant. La dragoste 
eşti nesățioasă, iar de la odihnă nu te-ai mai da dusă. 

Sufletu-ţi e şi el buhăit, ca și trupul tău, tot la fel. 
Giugiulelile tale atâra-s de grele, că înăbuşă sub ele. 
Zbenguielile tale doboară, omoară. lar râsul tău atâta-i 
de înfricoşător de sparge şi osul urechilor. Când îţi sus- 
pină-n braţe cel iubit, abia de mai răsufli gâfâir; iar la 
sfârşit, de truda mare, eşti leoarcă, năclăită de sudoare. 

Sforăi când dormi; iar când eşti trează, sufli ca 
bivoliţa la nămiază; de-abia poţi să te mişti din loc în 
loc; iar când te odihneşti, şi mai cu foc îţi eşti povară, ca 
întâia oară. Ca vacile rumegi din fălci în toate zilele, şi 
râgâi precum râgâie cămilele. 

De te priveşte cineva din faţă, eşti mai ca elefantul 
de măreață; de te priveşte dindărăt vreodat, ești aidoma 
cu un burduf umflat. 

Într-un sfârşit, de bună seamă că despre tine a spus 
poetul: 


Ca un burduf e, greu şi plin; 
Cu șold cât malul, că, mişcându-l 
Oleacă doar, cât de puţin, 


Cutremură sub ea pământul. 


Și dacă numai ar tuși 

La Răsăritul lumii-o dată, 
Apusu-ntreg s-ar nărui 

Ca-ntr-un vârtej, cu lumea-i toată. 

La cuvintele acestea ale Huriei-de-Rai, stăpânul ei, 
Ali El-Yamani, spuse: 

— O, Huria, chiar că limbuția ta este de pomină! Şi 
tu, Lună-Plină, ai vorbit minunat. Ci acuma se cade să 
vă întoarceți la locurile voastre, ca să lăsaţi să vorbească 
bălaia și roşcovana. 

Atunci Soare-în-Amiaz şi Văpaie-de-]Jar se ridicară şi 
veniră să stea faţă. Şi mai întâi grăi fetişcana cea bălaie 
către potrivnica ei: 

— Eu sunt bălaia cea atât de temeinic zugrăvită în 
Coran! Pe mine m-a pomenit Allah atunci când a rostit: 
„Galbenul este culoarea care bucură toate privirile!“ Aşa 
încât este cea mai frumoasă dintre culori! 

Culoarea mea e o minune, frumuseţea mea e un 
hotar, iar farmecul meu e desăvârşire. Căci culoarea mea 
dă preţ aurului şi dă frumuseţe soarelui şi celorlalte stele. 

Ea împodobește şi mere și piersici, şi-i dă şofranului 

lucire. Ea dă sclipire nestematelor, şi dă lumină grânelor 
„coapte. 
Eu le pun toamnelor aur în plete, iar pământul nu 
„este atât de frumos sub covorul lui de frunze decât 
mulțumită smalţului cu care îl dauresc razele mele de 
„soare. 

Ci tu, ruginito, când culoarea ta răsare în vreun 
“lucru, e de ajuns ca să-i scadă din preţ. Nimica nu este 

mai de rând şi mai hâd. Priveşte bivolii, măgarii, lupii, 
câinii: ca şi tine. 

Spune-mi un singur lucru în care culoarea ta să fie vă- 
zută cu drag. Nici florile, nici nestematele n-au fost 
vreodată ruginii; numai arama cea murdară are culoarea ta. 

Tu nici albă nu eşti, nici neagră. Așa încât nu te făli 
cu niciun har al acestor două culori, cu nicio vorbă ce se 
„poate spune întru lauda lor! 

La aceste cuvinte ale bălaiei, stăpânul ei grăi: 

— Acuma să vorbească şi Văpaie-de-Jar! 

Atunci fetişcana cea roşcovană lăsă un zâmbet să-i 
strălumineze cele două şiruri de mărgăritare ale dinţilor 
şi, în afară de culoarea cea focoasă, mai avea şi nişte ro- 
tunjimi gingaşe, un mijlocel minunat, nişte trăsături 
potrivite, mişcări alese şi plete de jar revărsate în grele 
cosiţe pe spatele-i vrăjitor, începu prin a-şi arăta mai 
întâi nurii, într-o clipă de tăcere, după care grăi către 
potrivnica cea bălaie: 

— Slăvit fie Allah carele m-a zămislit nici peste măsură 
de grasă, nici uscată ca de boală, nici neagră ca praful 
de cărbune, ci a îngemănat în mine, cu un meșteșug de 
minune, culorile cele mai gingaşe şi rotunjimile cele mai 
ispititoare. 

De altmintrelea, toţi poeţii au e i laudă fru- 
museţilor mele în toare limbile de pe lume, şi toate 
vârstele și minţile pe mine m-au râvnit anume. 

Ci, ca să nu-mi aduc singură laude, că nici nu e de tre- 
buinţă, iată numai câteva seifuri ticluite întru slăvirea mea. 


În clipita aceasta a istorisirii sale, Șeherezada văzu că se 
luminează de ziuă și tăcu sfioasă. 

Dar când fu cea de a trei sute treizeci şi opta noapte 

Spuse: 


. iată numai câteva stihuri ticluite întru slăvirea 
mea. 
Un poet a spus: 


Roşcovanele au în firea lor 

Un tainic simţ. De ştii, şi dacă vrei 

Să-l vezi, n-ai să mai simţi vreodată dor 
Să mai priveşti şi alt fel de femei. 

Ele cunosc deplin gingaşa artă 

De-a te vrăji cu ceea ce-i plăcut, 

Si-ar fi în stare, dacă-ar vrea, să-l piardă 
Chiar şi pe îngerul Harut’. 


Un altul a spus: 


Mi-e dragă-o roşcovană-ncântătoare, 
Cu trup ca lancea dreaptă şi subțire, 
$i care m-a vrăjit cu-a ei culoare. 


lar mătăsoasa-i umbră, ce-n neştire 
I-mpodobeşte gâtu,-amăgitoare, 
De-atâtea ori m-a fermecat cu totul! 


Culoarea ei scăldată-n strălucire 
Revarsă un parfum pe care potu-l 
Asemui cu cel de sfânt aloe. 


Iar când şi-ntinde noaptea lin năvodul, 
Ea se strecoară-atunci la mine-n voie, 
Şi-o ţin alături, dulce, lângă mine, 


Până ce însăşi noaptea, anevoie, 
Îşi schimbă-ncet culoarea și devine 
Ca visurile noastre prea senine. 


Ci tu, o, galbeno, eşti spealbă ca frunzele de mulukia? 
cele de soi rău, culese la Bab El-Luk?, ațoase şi aspre. 
Eşti ca oala de lut ars, de care se slujesc neguțătorii de 
căpăţâni de oaie. 

1 După credința musulmană, Harut era un înger de o frumusețe răpi- 
toare, trimis de Allah pe pământ, şi care i-a învăţat pe oameni vrăjitoria. 


© ? M. A. Salie traduce malvă = nalbă. 
3 Poarta de vest a oraşului Cairo în Evul Mediu. 

Eşti ca huma şi ca irul de pucioasă ce se foloseşte la 
hammam pentru smulsul perilor; şi ca iarba-câinelui. 

Ai chipul ca arama cea galbenă, asemănător poa- 
melor din pomul Zakum' cel din iad, care în loc de 
fructe e plin cu căpăţâni de demoni. 

Şi despre tine a şi spus poetul: 


Mi-a dat ursita o femeie-atât 

De galbenă încât, privind-o doar, 
Simt că-mi plesneşte capul de amar, 
Iar inima şi ochii de urât. 


Și dacă sufletu-mi nu va putea 

S-o dea uitării, am să-mi pun de gât 

Un ştreang ori, blestemând și amărât, 
Să-mi dau cu pumnii-n cap până-oi crăpa. 


Când Ali El-Yamani auzi aceste cuvinte, se cutremură 
de plăcere și se porni pe un râs de se dete cu picioarele-n sus; 
după care le spuse celor două fetișcane să şadă jos la locu- 
rile lor; şi, ca să le dovedească tuturora bucuria pe care o 
avusese ascultându-le, le dărui daruri bogate, la fel la toare, 
haine frumoase şi nestemate de pe pământ şi din ape. 


Şi-aceasta-i, o, emire al drept-credincioşilor, spuse 
Mohammad El-Bassri către califul El-Mamun, povestea 
celor şase fetişcane care şi-acuma trăiesc cu bună pace 
între ele, în casa stăpânului lor Ali El-Yamani, la Bagdad, 
cetatea noastră. 

Califul fu mulțumit cum nu se mai poate de povestea 
aceasta şi întrebă: 

— Ci, o, Mohammad, ştii tu baremi unde se află casa 
stăpânului acestor fetişcane? Şi te-ai putea tu duce să-l 


! În cap. XXXVII, v. 62 şi 63 din Coran, se spune: „Acesta este un pom 
care creşte din fundul iadului. Vârfurile lui sunt ca niște capete de demoni.“ 

întrebi de nu vrea cumva să le vândă? Dacă vrea să le 
vândă, cumpără-mi-le şi adu-mi-le. 

Mohammad răspunse: 

— Ceea ce pot să-ți spun, o, emire al drept-credin- 
cioşilor, e că nu am nicio îndoială că stăpânul acelor roabe 
n-o să vrea să se despartă de ele, întrucât le îndrăgește 
peste poate! 

EI-Mamun spuse: 

— Ia la tine, ca preț pentru fiecare, zece mii de dinari: 
ceea ce face în totului tot şaizeci de mii de dinari. Dă-le 
din partea mea acelui Ali El-Yamani și să-i spui că le 
vreau pe cele şase roabe ale sale. 

La vorbele acestea ale califului, Mohammad El-Bassri 
se grăbi să ia dinarii porunciți şi se duse să-l caute pe 
stăpânul roabelor, căruia îi spuse dorinţa emirului drept- 
credincioşilor. Ali El-Yamani nu cuteză să se împotrivească 
dorinţei califului şi, luând cei șaizeci de mii de dinari, le 
dădu pe cele şase roabe lui Mohammad El-Bassri, care le 
duse îndată dinaintea lui El-Mamun. 

Califul, dacă le văzu, fu cum nu se poate mai încântat 
şi de culoarea şi de purtările lor alese, şi de mintea lor lu- 
minată şi de feluritele lor haruri. Şi hotărî pentru fiecare 
dintre ele, în haremul lui, câte un iatac scump şi, vreme 
de mai multe zile, putu să se bucure de desăvârşirile şi de 

frumuseţile lor. 

Estimp, stăpânul dintâi al celor şase, Ali El-Yamani, 
simți singurătatea grea şi începu să se căiască de spaima 
care îl făcuse să se supună dorinței califului. Şi, într-o zi, 
ajuns la capăt de răbdare, îi trimise califului o scrisoare 
plină de deznădejde mare, şi în care, printre alte lucruri 
amare, erau şi stihurile următoare: 


Talâmul meu cel plin de jale 
Străbată negură şi vânt, 
Și-ajungă la acelea care 


96 O mie şi una de nopți 


M-au frânt cu despărțirea grea! 
Ele sunt ochii mei, ah, ele 

Îmi sunt urechile, şi sunt 

Și hrana mea, şi băutura, 
Grădina, cerul, viața mea! 


De când am fost lipsit de ele, 
Mă-nec în jale şi dureri. 
Nimica nu mă mai desfată, 
Nimica nu mă mai alină. 

Iar pleoapele-mi, de doruri arse 
Și plânse de nemângăieri, 

Nu mai cunosc, sărman de ele, 
Nici dulcea somnului bodină! 


De ce nu le-oi fi-nchis, nătângul, 
În ochii mei, pe toate şase? 

Să le fi-nchis pe toate şase 

Sub negurile pleoapei mele, 
Ascunse-adânc, până la moarte, 
Pe veci iubite şi frumoase, 

Să le fi fost păstrat ca-n umbra 
Unor perdele mari şi grele. 


Durere! Neagra mea durere! 
Mai bine mi-ar fi fost, îmi pare, 
Să nu mă fi născut pe lume, 
Ori să nu le fi cunoscut, 

Decât să-mi lase-nfipte-n coaste 
Săgerile ucigătoare 

ALE privirii lor cu care 

M-au doborât şi m-au pierdut. 


După ce califul El-Mamun citi această scrisoare, cum 
avea un suflet bun, porunci să fie chemate degrabă cele 
şase fetişcane, le dărui la fiecare câte zece mii de dinari, 
şi haine minunate, şi alte daruri bogate, şi le trimise pe 
dată îndărăt la stăpânul lor de-altădată. 

Când Ali El-Yamani le zări, sosind mai frumoase 
decât fuseseră ele vreodată, şi mai bogate, şi mai fericite, 
fu peste măsură de bucuros, şi trăi mai departe cu ele 
împreună în desfătări şi în dezmierdări, până ce sosi şi a 
toate Despărţitoarea. 


— Ci, spuse Șeherezada mai departe, să nu crezi, o, sul- 
tane mult-fericit, că toate poveștile câte până acuma le-ai 
auzit sunt mai de prețuit sau că ar fi de asemuit cu Povestea 
Orașului-de-Aramă, pe care am păstrat-o ca să ţi-o povestesc 
noaptea următoare, dacă vei binevoi, de bună seamă. 

Şi micuța Doniazada strigă: 

— O, ce dulce ai fi de ne-ai povesti, aşteptându-te iar, 
primele vorbe măcar! 

Atunci Șeherezada zâmbi și grăi: 


Se povesteşte că a fost un sultan — numai unul 


Allah!... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


POVESTEA ULUITOARE 
A CETĂŢII-DE-ARAMĂ 


Dar când fu cea de a trei sute treizeci şi noua noapte 


Şeherezada spuse: 


[S]: povesteşte că în scaunul de domnie de la 
Damasc al califilor din neamul ommeiazilor se 
afla un sultan — numai unul Allah este sultan! — pe care 
îl chema Abdalmalek ben-Mervan!. li plăcea să stea 
adesea la taifas cu înţelepţii din împărăția lui, despre 
stăpânul nostru Soleiman ben-Daud? (asupra-i fie rugă- 
ciunea şi pacea!), despre harurile, despre virtuțile şi 
despre nemărginita putere a acestuia asupra fiarelor din 
pustietăți, a efriților ce umplu văzduhurile, a ginnilor 
din ape şi de pe subpământuri. 
ntr-o zi, pe când califul, ascultând istorisirea ce i se 
deşternuse despre nişte vase de aramă veche pline cu un 
abur negru şi ciudat ce căpăta întruchipări diavolești, se 
minuna peste măsură şi părea că s-ar îndoi de adevărul 
unor atari fapte așa de răzvădite, dintre oaspeți se ridică 
Taleb ben-Sehl, vestitul călător, care adeveri istorisirea 
ce-o ascultaseră şi adăugă: 


' Califul Abd ali-Malik ben Marvan a domnit între anii 687-705; sub 
conducerea lui a avut loc o amplă reorganizare administrativă a statului, 
s-au bătut primele monede arabe şi s-au dus lupte grele pentru cucerirea 
posesiunilor bizantine din Africa de Nord. 

* Soleiman ben Daud este numele arabizat al lui Solomon, fiul lui David, 
marele rege al evreilor. 

— Cu adevărat, o, emire al drept-credincioşilor, vasele 
acelea de aramă nu sunt altele decât cele în care au fost 
închişi pe vremurile de demult ginni răzvrătiți împotriva 
poruncilor lui Soleiman, și care au fost aruncate, după 
ce au fost pecetluite cu pecetea cea înfricoşătoare, în 
afundul mării muginde, sub țărmurile Maghrebului din 
Africa de la Apus. Fumul care iese din ele nu este altceva 
decât sufletul cel înghesuit acolo al efriților, şi care nu 
pregetă să capete iară în văzduhul slobod chipul lor cel 
cumplit de la începuturi.! 

La vorbele acestea, ispita şi minunarea califului 
Abdalmalek sporiră până peste fire, şi îi spuse lui Taleb 
ben-Sehl: 

— O, Taleb, tare aş vrea să văd şi eu unul din acele vase 
de aramă în care zac închişi efriţii ca un abur! Socoţi că 
lucrul ar fi cu putință? De-ar fi așa, sunt gata să pornesc 
eu însumi să A cercetările de trebuinţă. Ia spune! 

El răspunse: 

— O, emire al drept-credincioșilor, poţi avea un vas ca 
acela chiar aici, fără a te călători şi fără a-ți osteni slăvitul 
trup. Nu ai decât a trimite o scrisoare emirului Mussa, 
locţiitorul tău din țara Maghrebului?. Căci muntele sub 
care zac vasele este legat cu Maghrebul printr-o limbă de 
pământ ce poate fi străbătută cu piciorul. Emirul Mussa, 
de cum va primi scrisoarea ta, nu are să zăbovească a îm- 
plini poruncile stăpânului nostru califul. 


| În varianta tradusă de M. A. Salie, se adaugă: 


Iar printre cei de faţă la acea adunare se afla şi an-Nabiga az-Zubiani, care 
spuse: „Adevărat a grăit Taleb în ceea ce a istorisit, precum mărturisesc şi 
cuvintele Celui dintâi dintre înţelepţi: 

Și Domnul către Soleiman rosti aceste vorbe sfinte: 
«Ridică-te şi fii calif şi-ocârmuie ca un părinte! 

Pe cei care ţi se supun Ce seta supuţie, 

Dar pe acei ce se-ndârjesc închide-i straşnic pe vecie!» 

Şi Soleiman i-a înghesuit în nişte vase de aramă şi i-a rostogolit în 
mare, (An-Nabiga az-Zubiani a fost un poet de seamă în epoca preisla- 
mică; prezenţa lui în povestea aceasta este un anacronism.) 

? Emirul Mussa ben Nossair a ocârmuit în numele califului regiunea 
Maghrebului (denumirea arabă a Africii de Nord — cu Marocul, Algeria 


100 O mie şi una de nopți 


Cuvintele acestea avură puterea de a-l hotări pe 
Abdalmalek care, pe dată, îi spuse lui Taleb: 

— Şi cine mai bine ca tine, o, Taleb, ar fi în stare să 
meargă în ţara Maghrebului să ducă scrisoarea mea 
emirului Mussa, locţiitorul meu? Îţi dau puteri depline 
să iei din vistierie tot ce socoţi că este de nevoie pentru 
cheltuielile de călătorie şi să iei câți oameni îţi db ca 
să te însoţească. Ci dă zor, o, Taleb! 

Şi pe a califul scrise cu chiar mâna lui scrisoarea 
către emirul Mussa, o pecetlui și o înmână lui Taleb care 
sărută pământul dinainte-i și, de îndată ce pregătirile se 
isprăviră, porni de sârg către Maghreb, aide ajunse fără 
de niciun necaz. 

Emirul Mussa îl primi cu bucurie şi cu toate cinstiri- 
le cuvenite unui trimis al emirului drept-credincioşilor; 
iar Taleb îi înmână scrisoarea, pe care emirul o luă şi, 
după ce o citi şi pricepu despre ce e vorba, o duse la buze, 
pe urmă la frunte, şi grăi: 

— Ascult şi mă supun! 

Şi numaidecâr trimise să fie chemat la el şeicul 
Abdossamad, omul care străbătuse toate locurile de pe 

ământ locuite de oameni și care acum îşi petrecea zilele 
Păcrâneșii însemnând cu grijă, pentru cei ce vor veni, 
toate câte cunoscuse într-o viață întreagă de călătorii fără 
de răgaz. 

lar când şeicul sosi, emirul Mussa îl întâmpină cu 
multă cuviinţă şi îi spuse: 

- O, şeicule Abdossamad, iată că emirul drept-credin- 
cioşilor îmi trimite poruncă să caut vasele cele vechi de 
aramă în care ginnii răzvrătiți au fost închişi de către 
stăpânul nostru Soleiman ben-Daud. Vasele acelea zac 
pe fundul unei mări ce se află la poalele unui munte care 


şi Tunisul de azi). Sub conducerea lui, armatele musulmane au cucerit 
Andaluzia (Spania), între anii 711-714, în timpul califatului lui al-Valid 1, 
cel de al şaselea calif din dinastia ommeiazilor și fiul lui Abd ali-Malik. 

pare-se că se ridică la fruntariile cele mai îndepărtate ale 
Maghrebului. Măcar că de multă vreme cunosc țara 
toată, eu n-am auzit să se fi pomenit vreodată de marea 
aceea şi nici de vreun drum care să ducă într-acolo; dar 
tu, o, şeicule Abdossamad, care ai străbătut toată lumea, 
de bună seamă că ştii de muntele acela şi de marea aceea. 

Şeicul cugetă vreme de un ceas şi răspunse: 

- O, emirule Mussa ben-Nossair, despre muntele 
acela şi despre marea aceea am auzit eu cândva; însă până 
acum nu am putut, cu toată râvna mea, să ajung la ele; 
drumul care duce acolo este tare anevoios din pricina lip- 
sei de apă din fântâni; şi e nevoie de mai bine de doi ani 
"şi multe luni spre a ajunge, şi încă şi de mai mult spre a 
_ te întoarce, dacă te mai poţi întoarce cumva dintr-o ţară 
„ai cărei locuitori nu au dat niciun semn de viaţă niciodată 

şi care trăiesc într-o cetate așezată, zice-se, chiar pe vâr- 
ful muntelui cu pricina, o cetate în care nimeni nu a 
izbutit încă să intre şi care se numeşte Cetatea-de-Aramă. 

Şi, după ce rosti aceste cuvinte, bătrânul tăcu, mai 

cugetă o vreme, şi adăugă: 

— Şi nu se cade să-ţi ascund, o, emirule Mussa, nici că 
"drumul este presărat cu piedici înfricoşătoare și că trece 
"printr-o pustietate sălășluită de efriţi şi de ginni, străjeri 
- ai acelor locuri necălcate de picior de om încă din vremu- 
rile cele de demult. Află, aşadar, o, ben-Nossair, că fiii 
„ oamenilor nu au slobozenie să calce pe meleagurile ace- 
lea de la marginile cele mai dinspre apus ale pământurilor 
africane; numai doi inși au putut să le străbată: unul este 
" Soleiman ben-Daud, iar celălalt Alexandru-Cel-Cu- 
“Două-Coarne. Şi, din vremile acelea stinse, tăcerea s-a 
 înstăpânit netulburară peste acele nemărginiri pustiite! 
„Dacă deci, fără păsare faţă de atâtea piedici tainice şi faţă 
de atâtea primejdii, ţii să îndeplineşti poruncile califului, 
"şi te ispitești la o asemenea călătorie pe nişte meleaguri 
“fără urmă de drum şi fără nicio altă călăuză decât sluga 

ta, pune să se încarce cu burdufuri pline cu apă o mie de 
cămile, și alte o mie de cămile cu hrană şi cu zaherea; ia 
cu tine cât mai puţini străjeri, căci nicio putere ome- 
nească nu ne-ar izbăvi de mânia puterilor întunecate a 
căror stăpânire va s-o călcăm, şi nu avem de ce să le 
stârnim cu valuri de oştimi amenințătoare şi zadarnice. 
lar când totul va fi gata, să-ţi faci adiata, o, emirule 
Mussa, şi să pornim. 


În clipita aceasta a istorisirii sale, Şeberezada văzu că se lu- 
minează de ziuă şi tăcu sfioasă. 


Dar când fu cea de a trei sute patruzecea noapte 
Spuse: 


Şi când totul va fi gata, o, emirule Mussa, să-ţi faci 
adiata şi să pornim. 

La cuvintele acestea, emirul Mussa, ocârmuitorul 
Maghrebului, după ce chemă în ajutor numele lui Allah, 
nu mai vru să stea o clipă la şovăială, îi strânse pe toți 
mai-marii oștilor şi ai împărăției lui, şi, de faţă cu ei, lăsă 
totul cu legământ şi îl numi caimacam în locul lui pe fiul 
său Harun. După care, porunci să se facă pregătirile 
cuvenite, nu luă cu sine decât câțiva oameni aleşi pe 
sprânceană și, însoţit de şeicul Abdossamad și de Taleb, 
trimisul califului, porni pe drumul către pustie, urmat 
de o mie de ee) încărcate cu apă, și de alte o mie 
încărcate cu hrană şi cu zaherea. 

Caravana merse prin singurătăți oable zile și luni în 
şir, fără să întâlnească în calea ei nicio ființă vie prin acele 
nemărginiri netede ca o mare liniştită. Şi călătoria ținu 
aşa mai departe prin tăcerea neclintită până ce, într-o zi, 
zăriră în depărtare ca un fel de nor sclipitor la dunga zării, 
către care se îndreptară. Şi văzură că era o clădire cu 
ziduri înalte de oțel chinezesc, sprijinită pe patru rânduri 

de stâlpi de aur ce măsurau de jur împrejur câte patru 
mii de pași fiecare. Iar bolta acelui palat era de plumb şi 
slujea ca loc de sălaş potoapelor de ciori care erau sin- 
gurii locuitori ce se zăreau sub cer. În peretele cel mare 
se deschidea o ușă largă de abanos greu, vârstat cu aur, 
iar pe o tablă uriaşă de aramă roşie se puteau citi, scrise 
„ în slove ioniene, aceste cuvinte pe care şeicul Abdossamad 
aa şi pe care le tălmăci emirului Mussa și însoțito- 
„rilor săi: 


Intră şi învaţă cu luare-aminte 
De la stăpânii de mai înainte. 


Dorm toți, trecuţi deodată-n somnuri grele, 
La umbra lungă-a turnurilor mele. 


Căci moarte-n umbră i-a purtat curând. 
S-au spulberat cu toți ca pleava-n vânt.! 


Emirul Mussa rămase până peste poate de tulburat 
auzind aceste cuvinte tălmăcite de bătrânul Abdossamad 
şi murmură: 

= — Nu este alt dumnezeu decât numai unul Allah! 

Pe urmă spuse: 

— Să intrăm! 

Şi, urmat de tovarăşii lui, trecu pragul ușii celei mari 
şi intră în palat. 

n faţa lor se ivi atunci, înconjurată de zborul mur al 

„păsărilor mari şi negre, în goliciunea lui de piatră, un 


! La M. A. Salie: 
Cei ce-au domnit cu fală nu mai sunt. 
Läsarä-şi toată fala pe pământ. 
Numai palatul lor mai dă de veste 
Că din ei toți niciunul nu mai este. 
I-a secerat pe rând amara moarte, 
Și pulbere-s acum, de oase sparte. 
Au stat aici la un popas de-o clipă 
Şi iarăși au plecat în mare pripă. 

turn al cărui vârf se pierdea din privire şi la piciorul 
căruia se rânduiau roată patru şiruri de morminte ce în- 
conjurau un sicriu măreț de cleștar lustruit, împrejurul 
căruia se citea înscrierea aceasta, cioplită în litere ioniene, 
cu slove de aur împodobite cu nestemate: 


Beția bucuriei a trecut 


Ca un fior de frig abia-nceput. 


De câtă faimă şi ce strălucire 
M-am bucurat la vremea-mi de mărire! 


Câte cetăți nu răsunară greu 
De sub copitele calului meu! 


Ca un simun schimbai oraşe-n fum! 
Ca fulgerul arsei domnii în scrum! 


De carul meu târât-am regi puhoi! 
I-am hotărât pământului legi noi! 


Și iată-acum! Beţia a trecut, 
Ca un fior de frig abia-nceput, 


Fără să lase urma unui chip 
Cât măcar lasă spuma pe nisip! 


M-a doborât ne-nduplecata moarte! 
N-au fost puteri s-o-ntoarcă-n altă parte. 


Nu m-au putut scăpa de gheara ei 
Nici oștile şi nici curtenii mei. 
Ascultă, călătorule, acum, 

Vorbe pe care gura mea, nicicum, 


Pe când trăiam, nu le-a mai spus vreodată! 
Păstrează-ți pururi inima curată! 

Te bucură în pace şi cuminte 


De tihna vieții, şi de cât cuprinde 


Din frumusețea pururea nălucă, 
Pentru că moartea mâine-o să te ducă. 


Mâine, pământul are să răspundă 
Celor ce te-or striga cu fața cruntă! 


„E mort! Din sânul meu nu mai dezlegi 
Pe cei pe care i-am închis pe veci !!“ 


' La M. A. Salie, figurează trei inscripţii, nu doar una — precum 
urmează: 
Cei ce trăiră-n ani şi evi apuşi, 
Sub bolțile acestea, toți sunt duşi. 
Priveşte ce-au ajuns într-un sfârșit, 
Când marele prăpăd i-a biruit. 
S-au lepădat de tot ce-au adunat, 
De toată bucuria, şi-au plecat. 
Ce nu-mbrăcau? Și ce n-or fi mâncând? 
Și-acu-i mănâncă viermii în mormânt. 


Cât frământ şi câtă trudă am tot risipit mereu! 
Cât potop de omenire am supus sub brațul meu! 
Câre băuturi alese, câte falnice sir 
Am gustat în zvon de strune și de glas de cântărețe! 
Câte crâncene oprelişti şi porunci neclătinate 

Am pus neamurilor lumii înaintea mea plecate! 

Câte mari cetăţi zdrobite am prădat din temelie 

Şi fecioarele lor toate le-am târât în grea robie! 

Biet nebun, am spart zăporul lăcomiilor deșarte 
Fără-a cugeta vreodată că m-așteaptă neagra moarte! 
Omule, cât încă nu e gol pocalul Arte pietii 
Cugetă la nem a suflet și la ceasul mare-al morții! 
Că nu peste mult țărâna îți va acoperi mormântul 
$i pe veci vei pierde viaţa şi te va-nghiţi pământul! 


Tot ce vă las în urmă nu las din dărnicie, 

Dar legea sorții scrie a lumii temelie. 

M-am bucurat de toate ce se pot lacom strânge 

Și le-am păzit ca leul cel nesătul de sânge. 

Eu n-am ştiut ce-i tihna, nici darul ce-i, nici mila. 
Nu m-a-nficat nici focul, nu m-a oprit nici sila. 

Auzind aceste cuvinte pe care le tălmăcea șeicul 
Abdossamad, emirul Mussa şi tovarășii lui nu se mai 
putură opri să nu plângă. Şi stătură multă vreme în picioa- 
re acolo, în faţa sicriului şi a mormintelor, repetându-şi 
jalnicele cuvinte. Pe urmă se îndreptară către turnul care 
era închis cu o uşă cu două canaturi de abanos, pe care se 
citea inscripția aceasta, săpată şi ea tot în litere ioniene 
împodobite cu nestemate: 


În numele Celui ce-n veci nu piere 
Și care e în veci neschimbător, 
Domn al tăriei şi stăpân puterii — 
Ia bine-aminte, tu, cel călător 
Pe-aceste locuri: fugi de îngâmfare, 
Căci totu-i nălucire-nşelătoare. 


la bine-aminte, deci, la pilda mea, 
Nu te lăsa-nșelat de ce-i părere, 
Căci te vei prăvăli-n genunea rea. 


În grajdurile mele, zece mii 
De cai aveam, din cea mai bună rasă, 
Slujiți de regii prinşi în bătălii 


Și-aduşi ca robi de-oştenii mei acasă. 


Zece mii de cadâne-aveam atunci, 

În umbrele iatacurilor mele — 
Neştiutoare de dureri şi munci, 

Din neamuri mari de regi, ca nişte stele. 


Și mă răpuse soarta sub grelele-i lăcate, 

Cea scrisă din vecie de Ziditoru-a toate. 
Pierzarea mi- mm scrisă cu grabnică urgie — 
Să-ţi povestesc de marea mea putere! 

Nu vrea să mi se schimbe pe multa-mi bogăție. 
Nu-mi folosesc oștenii ce-n juru-mi stau de pază, 
Nici fraţii, nici părinţii, nici slugile din casă. 
Pe drumurile-mi grele zadarnic străbătute, 
Mă-nvăluie pierzarea cu umbrele ei mute. 

Iar mâine altu-și umple cu bucurii paharul. 
Pe mine mă aşteaptă sicriul şi groparul. 

Și vine ceasu-n care voi sta la judecată 

Cu câte rele multe am săvârșit vreodată. 

Vezi dar să nu te-nșele amăgitoarea viață, 

Cea care schimbă ma și față după faţă! 

i mai aveam o mie de fecioare, 
inuni de pe tărâmele minunii, 
Cu sâni pietroşi şi chipuri zâmbitoare, 
Mai luminoase decât fața lunii. 


Fr mat pe care le-am avut 

i-au dăruit, să-mi fie bucurie, 
Coconi frumoşi cum nu s-au mai văzut, 
Urmaşi viteji ca leii, peste-o mie. 


Necântărite-aveam comori întregi! 
i de la Răsărit până-n Apus, 
oroadele, cu crai, cu domni şi regi, 

Sub brațul oastei mele s-au supus! 


Și socoteam cu gândul meu sem 
Cum că puterea mea nu va pieri 
y că durata marii mele vieți 

in veacuri e, şi-n veci va dăinui. 


Deodată, însă, auzit-am glasul, 
Venind ca un răsunet de departe, 
Care-mi vestea că e aproape ceasul 
Hotărnicit de cel fără de moarte, 


poan strâns, Tiny la soarta mea, ostaşi! 
itejii-mi călăreți fără de număr, 

Și sutele-mi de mii de pedestrași 

Cu spade-n mâni şi platoșe pe umăr. 


Si-am strâns toti regii prinşi în lupte grele 
Și toate-ale oștirii-mi căpetenii, 

Și toți mai-marii-mpărăţiei mele, 
Supușii toți, de-a valma, sumedenii. 


Și tot ce-aveam în sipete şi-n lăzi, 
n fața tuturora am adus, 

Comori din trude-amare şi din prăzi, 
Și tuturora le-am grăit şi-am spus: 


„Grămezi de aur ji argint — comori 
Necântărite — vi le dau pe rând, 

Dacă-mi puteți spori izbăvitor 
Cu-o singură zi viața pe pământ. “ 


Ci ei au stat cu ochii-n jos, tăcând. 

lar sufletu-mi pieri ca fumu-n vânt, 
Și-ajunse-al mortii negre adăpost 
Palatul meu. lar numele cu care 

M-au preaslăvit, pe când trăiam, a fost: 
Kuş ben-Sedadi ben-Aad cel Mare. 


Auzind acestea, emirul Mussa şi tovarășii lui izbuc- 
niră în hohote de plâns. După care intrară în turn şi 
începură să străbată sălile cele uriaşe, sălăşluite de pustiu 
şi de tăcere. Şi până la urmă ajunseră într-o încăpere 
mai mare decât toate celelalte, cu tavanul boltit. Şi, din 
tot turnul, numai în încăperea aceea se afla şi o masă, 
mare peste măsură, făcută din lemn de santal, minunat 
lucrată, şi pe care strălucea o înscriere bătută în litere 
frumoase, asemenea cu cele de mai înainte, cu urmă- 
toarele stihuri: 


' Poporul lui Ad (sau Aad), după tradiția arabă, era un neam de uriaşi 
care au locuit în Irem (Aram), cea cu mari coloane: „cetate care nu își avea 
asemuire în nicio țară“ (Coran, cap. LXXXIX, v. 6, 7) situată pe dealurile 
Alahkaf (Colinele de Nisip) din sudul Arabiei (regiunea Fie Asermaite), 
Despre poporul acesta, care a fost nimicit de Allah din pricina nesupunerii 
sale la poruncile divine, Coranul (cap. VII, v. 6, 7) spune că a urmat popo- 
rului lui Noe şi că a fost dăruit de Dumnezeu cu o statură de uriași. Unii 
învăţaţi arabi, printre care și celebrul Ibn Khaldun, observă totuși că 
locuinţele acestei ponani ale căror urme se mai pot vedea și azi, nu 
depășesc proporţiile obişnuite ale clădirilor altor neamuri. 

E M. A. Elie, poezia are un conținut deosebit: 

in ani şi ani să-ţi aminteşști de mine, 


Când va veni prăpădul şi la tine. 


Sunt fiul lui Şeddad! — Pe-ntreg pământul 
Stăpănul lumii-am fost eu ani de-a rândul! 


Mi s-au y vă oştimile dușmane 
Şamul, şi Misrul, neamurile-adane*. 


Toţi craii lor mi-ngenuncheau nainte 
i tremurau făcându-mi jurăminte. 
(*Şamul — Siria; Misrul — Egiptul; pentru neamurile adane — vezi nota 
de mai sus.) 

Cândva aici la masă 
Ședeau, sub mari cununi, 
O mie de domni chiori 
Și-o mie cu ochi buni. 


Acuma, în mormânt, 
Stau orbi, cu toți, la rând. 


Uimirea emirului Mussa spori și mai mult înaintea 
acelei taine; și, fără a putea să-i găsească dezlegarea, îşi 
semnă şi aceste cuvinte pe pergamentele sale; apoi ieși 
„din palat, tulburat peste fire, şi porni mai departe cu în- 
„soţitorii lui pe calea către Cetatea-de-Aramă. 


În clipita aceasta a istorisirii sale, Şeherezada văzu se lu- 
_minează de ziuă şi, sfioasă, tăcu. 


Dar când fu cea de a trei sute patruzeci şi una noapte 
Spuse: 


„+. porni mai departe cu însoțitorii lui pe calea către 
“Cetatea-de-Aramă. 

J 

Priveam din şaua calului în zare 


Cum străluceau oștenii mei călare. 


Am strâns grămezi de aur ca să-mi fie 
De ajutor la vreme de urgie. 


Cu aur să-mi răscumpăr suflet, viață — 
Aşa gândeam cu mintea mea semeaţă. 


Ci altfel hotări Stăpânu-a-toate — 
Și-acuma zac în grea singurătate. 


M-a prăbuşit din slavă-n neființă, 
Mle în giulgi de pini, 


i pentru toată vina săvârșită, 
sunt azi în cumpăna cumplită. 


De căile pierzării te fereşte, 


Căci piaza morţii împrejur pândeşte! 

Merseră ei o zi, merseră trei, până seara. Atunci văzură 
ivindu-se înaintea lor, aşezat pe o temelie înaltă și lumi- 
nat de razele roșii ale soarelui în asfinţit, un călăreț stând 
nemișcat și ținând în vânt o lance lată de fier ce părea o 
flacără vie, de culoarea astrului de foc din zare. 

Când ajunseră aproape de tot de năluca aceea, văzură 
că şi călăreţul, şi eul, şi temelia pe care şedeau erau de 
aramă, iar pe fierul lancei, pe latura luminată de cele din 
urmă raze ale soarelui, erau săpate în litere de jar cuvin- 
tele acestea: 


„Nefnfricati călători, dacă aţi pătruns până la pămân- 
turile oprite, dacă nu vă veți mai întoarce de unde ați venit, 
dacă nu cunoaşteţi drumul către Cetate, împingeți-mă cu 
mâinile şi rotiți-mă pe temelia mea, apoi îndreptaţi-mă în- 
cotro voi rămâne întors cu fața. “ 


Atunci emirul Mussa se apropie de călăreț şi îl 
împinse cu mâna. Şi deodată, cu iuţeala fulgerului, 
călărețul se răsuci şi se opri cu faţa în partea cu totul 
dimpotrivă celei pe care o urmaseră călătorii. Iar şeicul 
Abdossamad pricepu că într-adevăr se înşelase şi că noua 
cale era calea cea bună. 

Îndată caravana, întorcându-se îndărăt, porni pe calea 
cea nouă şi îşi urmă călătoria zile şi zile în şir, până ce 
ajunse, într-un fapt de seară, în faţa unui stâlp E piatră 
neagră, de care era legată în lanţuri o făptură ciudată din 
care nu se vedea decât o jumătate de trup, cealaltă jumă- 
tate fiind îngropată adânc în pământ. Trunchiul acela ce 
ieşea din pământ părea un gurgui hâd, răsădit acolo de 
puterile iadului. Era negru şi mare ca un trunchi de 
palmier bătrân şi uscat, văduvit de frunzele lui. Avea 
două aripi uriașe şi negre, şi patru mâini, dintre care două 
erau ca labele cu gheare ale leilor. Un păr țepos ca părul 
cel aspru din coada măgarului sălbatic se zburlea crunt pe 
ţeasta lui înfricoşătoare. În găvanele ochilor ardeau 

lumini roşii, pe când fruntea cu două rânduri de coarne 
de bou era găurită de un ochi ce se holba ţintă, împietrit, 
aruncând sclipiri verzi ca ochii de tigru ori de panteră. 

La ivirea călătorilor, trunchiul începu să-și zbată 
braţele, scoțând sunete înfricoşătoare şi frământându-se 
deznădăjduit, de parcă ar fi vrut să-şi rupă lanţurile ce-l 
ţineau legat de stâlpul cel negru. Şi caravana, cuprinsă 
de o spaimă mare, încremeni pe loc, nemaiavând putere 
nici să meargă înainte, nici să dea îndărăt. 

Atunci emirul Mussa se întoarse către şeicul Abdossamad 
şi îl întrebă: 

— Poţi tu cumva, o, preacinstite şeic, să ne spui ce 
poate fi aceasta? 

Şeicul răspunse: 

— Pe Allah! o, emire, aceasta trece de înțelegerea mea. 

Şi emirul Mussa zise: 

— Atunci du-te mai aproape şi întreabă-l. Poate ne-o 
lumina chiar el. 

Şi şeicul Abdossamad nu vroi să arate că şovăie, se 
apropie de arătare și îi strigă: 

— În numele Atoatestăpânitorului care ţine sub mâna 
lui împărăţiile cele văzute şi cele nevăzute, te juruiesc 
să-mi răspunzi. Spune-mi cine eşti, de când ești aici, şi 
care-i pricina ce ţi-a cășunat o pedeapsă așa de ciudată. 

Atunci trunchiul lărră. Şi iată ce înțeleseră emirul Mussa, 
şeicul Abdossamad și tovarășii lor din grohăielile lui: 

— Sunt un efrit din spiţa lui Eblis, tatăl ginnilor. Nu- 
mele meu este Daeş ben-Alaemaş. M-a înlănţuit aici 
Puterea cea Nevăzută, până la sfârşitul veacurilor. 

Odinioară, în ţara aceasta ocârmuită de Împăratul 
Mării, se afla Cetatea-de-Aramă, sub ocrotirea unei zeițe 
cioplite din agată roşie. Paznic şi locuitor al acelei cetăți 
eram eu. Întrucât chiar că îmi Mense lăcaş în lăuntrul 
ei; şi din toate țările veneau mulțimi de oameni să-şi afle 
soarta prin mijlocirea mea şi să asculte prorocirile şi 
prezicerile mele. 

Împăratul Mării, căruia şi eu îi eram supus, avea sub 
stăpânirea lui toată oastea duhurilor răzvrătite împotriva 
puterii lui Soleiman ben-Daud; şi mă ridicase căpetenie 
peste oastea aceea, dacă ar fi fost să izbucnească vreun 
război între el şi acel stăpân înfricoşător al ginnilor. Şi 
chiar că războiul nu zăbovi mult până să izbucnească. 

Împăratul Mării avea o fată aşa de frumoasă, încât 
faima ei ajunsese până la urechile lui Soleiman. Şi 
Soleiman, dorind s-o aibă printre soțiile lui, trimise un 
sol la Împăratul Mării ca să i-o ceară de soție şi totodată 
să-i poruncească să sfarme statuia de agată şi să măr- 
turisească numaidecât că nu este alt dumnezeu decât 
numai unul Allah și că Soleiman este profetul lui Allah. 
Şi îl ameninţa cu mânia și cu răzbunarea, de nu se va 
supune pe dată dorințelor lui. 

Atunci Împăratul Mării îşi adună vizirii şi căpeteniile 
de ginni şi le spuse: 

— Iată că Soleiman mă ameninţă cu tot felul de nă- 
paste, ca să mă silească să i-o dau pe fata mea și să sfărâm 
statuia care slujeşte de lăcaş căpeteniei voastre Daeş ben- 
Alaemaş. Ce gândiţi voi despre amenințările lui? Să mă 
plec ori să-i stau împotrivă? 

Vizirii răspunseră: 

— Şi ce ai avea, o, doamne al nostru, să te temi de 
puterea lui Soleiman? Puterile noastre sunt pe puţin tot 

atâta de tari ca și ale lui. Şi vom izbuti noi să i le nimicim! 
„ Apoi se întoarseră către mine şi-mi cerură sfatul. 
Atunci eu spusei: 

— Singurul nostru răspuns către Soleiman este să-l 
„ ciomăgim bine pe trimisul lui.’ 

Şi fapta se săvârși pe dată. Şi-i spuserăm trimisului: 


! În varianta tradusă de M. A. Salie, Împăratul Mării o imploră pe idoliță: 
N-am să mă tem de Sposa nicicând, Lita 
Că ştiu eu bine toate câte sunt. 
ÎI voi zdrobi în praf, de vrea război — 
Și sufletul am să i-l smulg apoi! 

— Întoarce-te acuma să-i povesteşti stăpânului tău 
ce-ai păţit. 

Când a aflat cum a fost pătimit trimisul lui, Soleiman 
s-a mâniat peste măsură şi a strâns numaidecât toate pu- 
terile pe care le avea la îndemână — duhuri, oameni, pă- 
sări și jivine. A încredințat lui Assaf ben-Barkhia puterea 
peste oștile omeneşti, şi lui Domriatt, sultanul efriților, 
puterea peste toată oastea duhurilor, în număr de șaizeci 
de milioane, şi peste cea a jivinelor şi a păsărilor de 
pradă, venite din toate părțile văzduhurilor şi de pe toate 
ostroavele și din toate mările pământului. Şi când totul 
fu gata, Soleiman porni în fruntea acelei amarnice oștiri 
să năpădească țara Împăratului Mării, domnul meu. Şi 
cum ajunse, îşi orândui oastea în rânduri de bătălie. 
Aşeză mai întâi la cele două aripi jivinele rânduite după 
însemnătate, în patru şiruri, şi puse în văzduhuri păsările 
cele mari de pradă, menite să slujească de străji, spre a-l 
vesti despre mişcările noastre şi a se repezi deodată asupra 
luptătorilor noştri ca să le crape şi să le scoată ochii 
Oastea din frunte o alcătui din oameni, iar pe cea din 
spate din duhuri; şi puse de-a dreapta lui pe vizirul Assaf 
ben-Barkhia, iar de-a stânga pe Domriatt, căpetenia 
efriilor din văzduh. El rămase la mijloc, stând într-un 
jeţ de porfiră şi aur, purtat de patru elefanţi strânşi roată. 
Şi slobozi apoi semnul de bătălie. 

Mumaideedk se auzi o larmă care sporea odată cu iu- 
reşul şi cu zborul năvalnic al duhurilor, al oamenilor, al 
păsărilor de pradă și al fiarelor de război; răsuna pămân- 
tul de bufnetul năprasnic al paşilor, iar văzduhurile clo- 
coteau de netul potoapelor de aripi, şi de huiete, şi 
de ţipete, şi de mugete. 


lar aceasta îi răspunde prin glasul ginnului: 
Stăpână-a mea, iți ştiu puterea mare, 
Ci Soleiman ar vrea să te doboare. 
Stăpână-a mea, te chem în ajutor — 
Poruncii tale-i stau împlinitor! 

Eu aveam în seamă să poruncesc peste oștile aflate în 
frunte ale duhurilor supuse Impăratului Mării. Dând 
semn şirurilor mele, mă repezii în fruntea lor asupra 
oastei de duhuri vrăjmașe de sub porunca domnului lor 
Domriatt. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute patruzeci şi doua noapte 


Spuse: 


©. asupra oastei de duhuri vrăjmaşe de sub porunca 
domnului lor Domriatt. 

Şi, la rându-mi, căutai să răzbesc căpetenia vrăj- 
maşilor, când deodată îl văzui că se preschimbă într-un 
munte de flăcări ce se porni să reverse valuri de foc, 
străduindu-se să mă cuprindă şi să mă înăbușe sub vârte- 
jurile care cădeau peste noi în pânze aprinse. Eu, îndem- 
nându-i pe-ai mei, mă apărai şi mă împotrivii cu 
îndârjire vreme multă; și numai când văzui limpede că 
numărul vrăjmașilor avea să ne zdrobească fără putință 

„de scăpare, slobozii semnul de dare îndărăt și căutai scă- 
„parea fugind cu bătăi dese de aripi prin văzduh. Ci, la 
"porunca lui Soleiman, ne pomenirăm hăituiți şi îm- 
_ presurați din toate părţile deodată de duşmani — duhuri, 
şi oameni, și jivine, şi păsări; şi ne văzurăm unii nimiciți, 
alţii sfărâmaţi sub picioarele animalelor cu patru picioare, 
"iar alții prăvăliţi din slava slăvilor, cu ochii scoşi şi cu 
“trupurile sfâşiate. Pe mine m-au ajuns după ce m-au 
„ fugărit vreme de trei luni. Atunci m-au prins şi, legat de 
gât, m-au osândit să zac priponit de acest stâlp negru, 
“până la sfârșitul lumilor, pe când toate duhurile de sub 
“porunca mea au fost luate prinse, apoi au fost preschim- 
„bate în abur şi închise în vase de aramă pecetluite cu 

pecetea lui Soleiman şi aruncate în adâncurile mării care 
scaldă zidurile Cetăţii-de-Aramă. 

Cât despre oamenii care au sălăşluit în Cetate, nu 
ştiu ce s-o mai fi făcut cu ei, înlănțuit cum sunt de când 
s-a nimicit puterea noastră. Ci, dacă va fi să ajungeţi la 
Cetatea-de-Aramă, poate că le veţi găsi urmele şi veți 
afla povestea lor. 

Când sfârşi de istorisit, trunchiul începu să se zbuciume 
amarnic. lar emirul Mussa, temându-se ca nu cumva să 
izbutească să scape ori să le ceară să-l ajute în strădaniile lui, 
nu voiră să mai zăbovească acolo şi grăbiră să-şi urmeze 
calea către Cetatea-de-Aramă, ale cărei turnuri şi ziduri se 
şi vedeau ivindu-se în zări prin pojarul amurgului. 

Când ajunseră la o mică depărtare de Cetate, întrucât 
se lăsa noaptea și lucrurile dimprejur luau o înfăţişare 
potrivnică, chibzuiră că este mai bine să aştepte până 
dimineaţa spre a se apropia de porți; şi îşi aşezară cor- 
turile ca să-şi petreacă noaptea acolo, sleiţi cum erau de 
truda călătoriei. 

De-abia mijiseră zorii zilei luminând culmile munților 
dinspre răsărit, când emirul Mussa își şi deşteptă tovarășii 
şi porni la drum cu ei spre a se duce la una din porţile de 
intrare. Atunci, în strălucirea dimineţii, văzură cum se ri- 
dicau dinaintea lor zidurile măreţe de aramă, atât de lucii 
de-ai fi zis că sunt ieşite nou-nouţe din tiparele în care 
fuseseră turnate — şi atât de înalte că păreau a fi chiar 
începutul munţilor uriași care le înconjurau şi pe coasta 
cărora păreau încrustate, parcă tăiate din cine ştie ce 
madem necunoscut. 

După ce izbutiră să se smulgă din uimirea împietrită 
în care îi ţintuise priveliştea, căutară cu ochii o poartă pe 
unde să intre în Cetate. Ci nu găsiră nicio poartă. Atunci 
porniră să dea ocol de-a lungul zidurilor, nădăjduind că 
pînă la urmă au să afle vreo intrare. Ci nu aflară nicio in- 
trare. Şi urmară să umble așa ceasuri în şir, fără să vadă 

nicio poartă și nicio spărtură, nici pe cineva care să se în- 
drepte înspre Cetate ori care să iasă din ea. Şi, măcar că 
era ziua mare, nu auzeau nimic, nici în afara Cetăţii, nici 
în lăuntrul ei, şi nu băgau de seamă nicio mişcare, nici pe 
creasta zidurilor, nici la poalele lor. Ci, fără a-și pierde 
nădejdea, emirul Mussa îşi îndemna soții să caute mai 
departe ; şi umblară așa până seara, și nu văzură decât 
desfășurată dinaintea lor [inia cea dreaptă a zidurilor de 
aramă urmând îndoiturile pământului peste culmi şi văi, 
şi parcă răsărind din chiar sânul pământului. 
Atunci emirul Mussa le porunci tovarășilor lui să se 
"oprească pentru odihnă și pentru masă. lar el şezu să 
ibzuiască o vreme asupra celor ce erau de făcut. 
După ce se odihni, în spuse tovarășilor lui să stea 
acolo să vegheze tabăra până ce se va întoarce el, şi, 
"urmat de şeicul Abdossamad şi de Taleb ben-Sehl, urcă 
un vâri înalt de munte ca să cerceteze împrejurimile 
„şi să vadă ce este cu cetatea aceea... 


y În clipita aceasta a istorisirii sale, Şeherezada văzu că se 
"luminează de ziuă şi, sfioasă, tăcu. 


Dar când fu cea de a trei sute patruzeci şi treia noapte 


Spuse: 


p. şi să vadă ce este cu cetatea aceea care nu vroia să 
se lase călcată de iscodelile omeneşti. 

La început nu izbutiră să zărească nimic în beznă, 
întrucât noaptea îşi îndesise umbrele peste pământ; ci 
“deodată, spre răsărit, se ridică o lumină vie, iar pe cul- 
mea muntelui se ivi minunată luna şi, dintr-o clipire a 
ochilor ei, strălumina cerul și pământul. Iar la picioarele 
lor se desfășură o privelişte care le tăie răsuflarea. 

Se aflau deasupra unei cetăți de vis. 
Sub pânza albă ce se aşternea până hăt departe unde 
“putea privirea să răzbată în zările cufundate în noapte, 

bolți de palate, terase de case, grădini liniștite se înşirau 
una după alta în cuprinsul brâului de aramă, şi ape lumi- 
nate de lună curgeau în jgheaburi prin mii de şipote 
limpezi pe sub umbra clădirilor, pe când jos de tot, un lac 
ca de argint scălda în adâncu-i rece strălucirile cerului 
oglindit; ceea ce făcea ca arama zidurilor, nestematele 
sclipinde ale bolților, terasele albe, jgheaburile nepri- 
hănite şi lacul tot, ca şi umbrele așternute către apus, să 
se îngemăneze sub vraja lunii. 

Ci toată întinderea aceea era învăluită într-o tăcere 
necurmată, ca de mormânt. Niciun semn de viață ome- 
nească nu se arăta acolo jos. Numai nişte chipuri înalte 
de aramă, fiecare pe câte o podină falnică; numai nişte 
călăreți mari, ciopliți în marmură; numai nişte animale 
cu aripi, încremenite într-un zbor nemișcat, toate la fel; 
iar în văzduh, la înălțimea clădirilor, se roteau singurele 
făpturi mişcătoare în acea nemişcare: mii de lilieci-vam- 
pir uriași sfâşiau tăcerea înmărmurită, pe când buhe 
nevăzute îşi aruncau jelaniile şi chemările bocitoare peste 
palatele moarte și peste terasele adormite. 

După ce îşi umplură ochii cu priveliștea aceea ciudată, 
emirul Mussa şi cei doi tovarăși ai lui coborâră de pe 
munte, minunându-se peste măsură că nu zăriseră în 
toată cetatea nicio urmă de ființă omenească vie. Şi ajun- 
seră la poalele zidurilor de aramă, într-un loc unde văzură 
săpate patru înscrieri ioniene, pe care şeicul Abdossamad 
le descifră numaidecât și le tălmăci emirului Mussa. 

Cea dintâi spunea: 


O, fiu al omului! deșarte 
Sunt visele ce le visezi, 

Căci moartea nu este departe, 
În niciun mâine să nu crezi. 


E un Stăpân ce risipește 
Și neamuri şi oştiri, mereu; 

Pe craii lumii-i prăbușește, 

Cu braţu-i ne-ndurat şi greu, 
Din fala mândrelor palate 

În strâmte neguri de mormânt. 
Iar sufletele lor, scăldate 

În roua dulcelui pământ, 

Sunt preschimbate într-o mână 
De scrum sărac și de țărână.! 


La aceste cuvinte, emirul Mussa grăi: 

— O, adevăruri măreţe! O, lunecare a sufletului pe 
netezimea pământului! Tare-i cutremurător! 

Şi însemnă aceste cuvinte pe pergamentele lui. Ci 
şeicul şi începuse să tălmăcească cea de a doua înscriere, 
„care spunea: 

O, fiu al omului! de ce 

Ți-acoperi ochii strâns, sub mână? 
Cum poți să-ți mai clădești credința 
ii, Pe-o lume ce n-o să rămână? 

Au tu nu ştii că lumea nu-i, 

Pe drumul mare către veci, 

Decât un scurt popas de-o clipă, 
Un biet lăcaş prin care treci? 

Ci spune, unde-s marii crai 
Care-au durat împărății — 
Domni pe Irak, pe Ispahan, 

Pe mândrul Khorassan, îi ştii, 
Cuceritorii duși pe rând, 

De parcă n-ar fi fost nicicând, 


! La M. A. Salie: 
Vai, unde-s împărații care-au zidit palate 
$i după multă le-au pie e toate? 
Zac în mormânt, zăloage la marele judeţ, 
Și putvezesc de-a valma, uitaţi şi fără pret! 
Vai, unde li-i oştimea să-i apere luptând? 
Și unde li-i averea ce-au strâns-o pe pământ? 

Emirul Mussa îşi scrise şi stihurile acestea şi, tulburat 
foarte, îl ascultă pe şeicul care tălmăcea a treia înscriere: 


O, fiu al omului! se duc 
Grăbite zilele în zbor. 
Dar tu priveşti nepăsător 
Al vieții tale jalnic crug. 


Ci mate la marea zi 
A Judecăţii celei Sfinte, 
Când Domnului vei sta-nainte 


Și drept în ochi îl vei privi. 


Unde sunt regii ce-au domnit 
La Ind, la Sind, ori la Chitai, 
Ori peste-al Nubiei sfânt plai? 
Al morții vânt i-a risipit’. 


Şi emirul Mussa grăi: 

— Unde sunt stăpânii Sindului şi ai Nubiei? Prăvăliţi 
în nimicnicie! 

Or, cea de a patra înscriere spunea: 


O, fiu al omului! te-afunzi 

Cu sufletul în desfătări, 

$i nu vezi cum, pe umeri, Moartea 
Îşi stă, pândind orice mişcări. 


! La M. A. Salie: 
Vai, unde-i cel ce-acoperă întreg pământul cu palate, 
Stăpânul peste Ind şi Sind”, asupritorul lumii toate? 
j ne lui porunci, la încruntările sprâncenii, 
Și nubienii se-nchinau, şi zindgii**, şi-abisinienii. 
Să nu te-aştepți la vreun răspuns de la acei ce-s în mormânt, 
Căci de la morți nu este sol care s-aducă vreun cuvånt. 
Prăpădul morții i-a înfrânt — şi nu le-aduse mântuire, 
La ceasul negru, sorocit, palatul mai presus de fire. 
(* Sind este aimee de de pe malurile râului Ind — în limba sanscrită 
Sindhu — cucerită de arabi în anul 711. ** Zindgii — adică locuitorii insulei 
Zanzibar, de la răsărit de coastele Africii.) 

E lumea pânză de paing, 

Şi-n umbra-i fără nicio treaptă 
Stă întunericul de veci 

Ce te pândeşte și așteaptă. 


Unde-s acei bărbaţi vestiți 
Duși de-a nădejdilor aripă 
Şi strălucind ca nişte sori 
Cu visurile lor de-o clipă? 


Au coborât toți în mormânt 
Cu aripa din umeri frântă, 
Lăsând palatele pustii, 


Prin care cucuveaua cântă.! 


Emirul Mussa nu-şi mai putu stăpâni atunci tulbu- 
_ rarea şi porni să plângă îndelung, cu tâmplele în mâini, 
„ zicându-şi: „O, taină a naşterii şi a morţii! De ce să te 
„mai naşti, dacă tot trebuie să mori? De ce să trăieşti, dacă 
“moartea aşterne peste viață uitarea? Ci numai Allah 
„cunoaşte sorțile, iar datoria noastră-i să ne plecăm fără 
„de cârtire“, După ce cugetă aşa un răstimp, poni iarăși 
„la drum cu tovarășii săi către tabără, şi le porunci 
„oamenilor lui să se aştearnă numaidecâr pe treabă şi să 
întocmească din trunchiuri și din crengi de copaci o 
„scară lungă şi trainică, cu care să se poată urca până pe 
„creasta zidurilor, ca să încerce să pătrundă astfel în 
„cetatea aceea fără porți. 

Pe dată oamenii alergară să caute lemne și crengi groa- 

„se şi uscate, le ciopliră cum putură mai bine cu săbiile şi 
La M.A. Salie: 
Vai, unde-i cel ce-a zidit palatele fără de seamă 
Și care le-a împrejmuit cu-nalte ziduri de aramă? 
Şi unde-s cei ce-au locuit aceste falnice palate? 
S-au dus ca nişte călători zoriți pe căi îndepărtate. 
Zăloage-s în mormânt acum, până la ceasul Judecății 
Când toată taina lor va sta în tereziile dreptății. 


Doar Domnul — fie-n veci slăvit! — va dăinui în veșnicie 
Și numai mare mila lui de-a pururi va rămâne vie. 

cu jungherele lor, le înnădiră între ele cu turbanele, cu 
centurile, cu frânghiile de la cămile, cu chingile şi 
curelele de la hamuri, şi izbutiră să întocmească o scară 
destul de înaltă cât să ajungă până la coama zidurilor. 
Duseră apoi scara până la locul cel mai prielnic, o prop- 
tiră din toate părțile cu pietre mari şi, chemând în ajutor 
numele lui Allah, începură să se cațere încetişor... 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute patruzeci şi patra noapte 


Spuse: 


„.. începură să se caţere încetişor, cu emirul Mussa în 
frunte. Câţiva rămaseră însă la piciorul zidurilor, ca să 
vegheze tabăra şi împrejurimile. 

Emirul Mussa şi tovarășii lui umblară ce umblară o 
vreme pe creasta zidului şi, până la urmă, ajunseră la 
două turnuri între care se afla o uşă de aramă cu cana- 
turile închise şi ferecate atât de desăvârşit, că nu s-ar fi 
putut vâri nici vârful unui ac printre ele. Pe ușa aceea era 
cioplit chipul unui călăreț de aur care ținea braţul întins 
şi palma deschisă; iar pe podul palmei erau scrise cu litere 
ioniene aceste cuvinte pe care şeicul Abdossamad le citi 
numaidecât şi le tălmăci astfel: „Freacă de douăsprezece 
ori cuiul ce se află în buricul meu“. 

Atunci emirul Mussa, măcar că era tare uluit de aceste 
cuvinte, se apropie de călăreț și băgă de seamă că avea 
într-adevăr un cui de aur înfipt chiar în mijlocul buricu- 
lui. Întinse mâna și frecă acel cui de douăsprezece ori. Iar 
la cea de a douăsprezecea frecare, cele două laturi ale 
porţii se deschiseră larg către o scară de piatră roşie ce 
cobora răsucită. Numaidecât emirul Mussa şi tovarășii 


2008 

lui porniră pe treptele acelei scări, care îi duse în mijlocul 
unei săli ce da de-a dreptul spre o uliţă în care se aflau 
nişte străjeri înarmaţi cu arcuri şi cu spade. Şi emirul 
Mussa spuse: 

— Să mergem și să vorbim cu ei, până ce nu se iau de 
noi. 

Se apropiară așadar de străjerii aceia, dintre care unii 
şedeau în picioare, cu pavezele la mână şi cu săbiile trase, 
iar alții şedeau pe câte ceva sau tolăniți pe jos; şi emirul 
Mussa, întorcându-se către cel ce părea să le fie căpete- 
nie, îi ură bună pace, cu multă cuviință; ci omul nici nu 
se clinti şi nu-i răspunse la salamalec; iar ceilalți străjeri 
rămaseră şi ei tot atât de nemișcați şi cu ochii ţintă, 
nedându-le noilor-veniți mai multă luare-aminte decât 
dacă nu i-ar fi văzut deloc. 

Atunci emirul Mussa, văzând că străjerii nu pricepeau 
arăbeşte, îi spuse şeicului Abdossamad: 

— O, şeicule, grăieşte-le în toate limbile pe care le 
cunoşti. 

Şi şeicul începu să le vorbească mai întâi în limba gre- 
cească; apoi, văzând zădărnicia încercării sale, le vorbi în 
indienește, în evreieşte, în persieneşte, în etiopeneşte şi în 
graiul de la Sudan; ci niciunul dintre ei nu arătă prin 
vreun semn că ar pricepe ceva. Atunci emirul Mussa zise: 

— O, şeicule, străjerii aceştia or fi, poate, supăraţi că 
nu-i cinstim cu bineţele din țara lor. Trebuie, dar, să-i 
încerci cu salamalecurile din toate țările pe care le cunoşti. 

Şi bătrânul Abdossamad li se temeni numaidecât cu 
salamalecurile folosite de neamurile de prin toate locu- 
rile pe unde umblase el. Ci niciunul dintre străjeri nu se 
clinti şi toți rămaseră împietriți ca la început. 

Văzând aşa, emirul Mussa, peste măsură de nedu- 
merit, nu vroi să mai stăruiască şi le spuse tovarășilor lui 
să-l urmeze şi porni mai departe, neștiind care să fi fost 

pricina acelei muţenii. Iar şeicul Abdossamad îşi zicea: 
„Pe Allah! niciodată, în niciuna dintre călătoriile mele, 
n-am mai văzut un lucru atâta de nemaipomenit!“ 

Merseră aşa înainte până ce ajunseră la intrarea în 
suk. Găsiră porţile deschise şi intrară. Sukul era plin de 
lume care vindea și cumpăra; iar tarabele prăvăliilor erau 
împodobite minunat cu mărfuri. Ci emirul Mussa şi 
tovarăşii lui băgară de seamă că toți cumpărătorii şi toți 
vânzătorii, precum și toată lumea ce se afla în suk, în- 
cremeniseră ca la un semn, oprindu-se din mers şi din 
mişcare, de îndată ce-i zăriseră; şi parcă nu aşteptau 
decât ca străinii să plece, pentru a-și începe iar treburile 
obişnuite. Dar nu s-ar fi zis că dădeau vreo luare-aminte 
ivirii acestora, şi se mulțumeau să-şi arate numai prin 
tăcere şi nepăsare nemulțumirea faţă de venirea lor 
nedorită. Şi, ca să dea şi mai mult înţeles acelei purtări 
reci, la trecerea lor se așternea peste tot nemişcarea, de 
nu se mai auzeau răsunând sub bolta uriașă a sukului, în 
încremenirea dimprejur, decât paşii lor singuratici. Şi 
străbătură așa, neîntâmpinaţi de nicăieri cu niciun semn 
de bunăvoință ori de vrăjmășie, cu niciun zâmbet de bun 
venit ori de batjocură, sukul giuvaiergiilor, sukul de 
mătăsuri, sukul șelarilor, sukul neguțătorilor de pânze- 
turi, pe cel al pantofarilor, şi sukul neguțătorilor de 
arome şi de mirodenii. 

După ce străbătură sukul de mirodenii, ajunseră 
deodată într-o piață uriaşă peste care soarele revărsa o 
lumină cu atâta mai orbitoare cu cât în sukuri fusese o 
lumină cernută ce le deprinsese privirile cu dulceaţa ei. 
Şi tocmai la capătul acelei piețe, între niște stâlpi de 
aramă ameţitor de înalţi, ce slujeau de piedestale unor 
jivine mari de aur cu aripi întinse, se ridica un palat de 
marmură mărginit de turnuri de aramă şi străjuit de un 
zid de oameni înarmaţi şi încremeniţi, cu lăncile şi 

spadele arzând fără să se mistuie. O poartă de aur des- 
„chidea intrarea în acel palat în care emirul Mussa 
„pătrunse urmat de tovarășii lui. 

Şi văzură mai întâi, de-a lungul clădirii şi mărginind 
o curte cu havuze de marmură colorată, o prispă lungă 
„sprijinită pe stâlpi de porfir; iar prispa aceea slujea de adă- 
post pentru arme, căci pretutindeni se vedeau, atârnând 
„pe stâlpi, pe ziduri, ba până şi din tavan, arme grozave, 
„minuni împodobite cu încrustături scumpe, aduse acolo 
„din toate țările de pe pământ. De jur împrejurul acelei 
prispe ferecate se înşiruiau sprijinite de pereți nişte laviţe 
"de abanos lucrate desăvârşit, împodobite cu argint și cu 
_ aur, şi pe care şedeau sau dormeau războinici îmbrăcați în 
„hainele lor de sărbătoare şi care nu făcură nicio mişcare, fie 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute patruzeci şi cincea noapte 


Spuse: 


„... fie ca să-i poftească să-şi urmeze plimbarea uimită. 
Străbătură deci prispa aceea, care era împodobită sus 
o brână tare frumoasă, iar pe sineala brânei văzură 
poleită în litere de aur o înscriere în limba ioniană, cu o 
„mulțime de sfaturi minunate, pe care şeicul Abdossamad 
le tălmăci întocmai: 


„În numele celui pururea neschimbător, stăpânul peste 
itele tuturora! O, fiu al omului, întoarce capul şi ai să 
vezi moartea cum stă să-ţi răpească sufletul! Unde este 
Adam, părintele oamenilor? Unde sunt Nuh şi neamul ur- 
mașilor lui? Unde este Nemrod cel înfricoşător? Unde sunt 

domnii, şi cuceritorii, şi toți Chosroii, şi Cezarii, și Faraonii, 
şi împărații de la Ind și de la Irak, stăpânii Persiei şi cei ai 
Arabiei, şi Iskandar-Cel-Cu-Două-Coarne? Unde sunt 
stăpânii pământului, Hamam şi Karun’ şi Seddad, fiul 
lui Aad, şi toți cei din neamul lui Kanaan? La porunca 
Celui veșnic, au lăsat pământul şi s-au dus să dea seamă de 
faptele lor în ziua Răsplății. 

O, fiu al omului! nu te închina lumii şi deșertăciunilor ei! 

Teme-te de moarte! Cucernicia faţă de Domnul și teama 
de moarte sunt cheia oricărei înțelepciuni. Numai aşa ai să 
culegi roada faptelor celor bune care te vor înmiresma la 
ziua cea cumplită a Judecăţii. ? 

După ce îşi însemnară pe pergamentele lor şi această 
înscriere care îi tulbură până peste fire, trecură printr-o 
uşă care se deschidea la mijlocul prispei şi intrară într-o 
sală în care era un havuz frumos de marmură străvezie, 
din care ţâşnea un şuvoi de apă. Deasupra havuzului se 


1! Nuh este numele arabizat al biblicului Noe. /shandar-Cel-Cu-Două- 
Coarne este numele dat de arabi lui Alexandru cel Mare. Hamam, după 
Coran, era vizirul Faraonului de pe vremea lui Moise. Karun (în Biblie: 
Core) era, spune Coranul că I, v. 76-82) „din neamul lui Moise“ 

încât 


şi a fost atâta de bogat, găția lui a devenit proverbială; din pricina 
si nk îngâmfări, Moise l-a erik să fie înghițit de pământ cu toate 
unurile lui. 


? La M. A. Salie, inscripția este în versuri: 
Viteazule, ia seama la câte vezi acum — 

desfăşura, ca o boltă măiestrit colorată, un cort făcut din 
văluri de mătase şi de zarafir de culori felurite, îngemă- 
nate între ele cu un meşteşug desăvârșit. Apa, ca să ajungă 
la havuz, curgea prin patru jgheaburi cu ghizdurile tăiate 
vrăjitor în pardoseala sălii, iar albia fiecărui jgheab era 
smălțuită în altă culoare: cel dintâi era un jgheab de por- 
firă trandafirie, cel de al doilea de topaze, cel de al treilea 
de smaralde, iar cel de al patrulea de peruzele; încât apa 
„căpăta culoarea jgheabului prin care curgea și, luminată 
„de lumina cernută prin mătăsurile de deasupra, aşternea 
asupra lucrurilor dimprejur şi a pereţilor de marmură un 
„abur ca priveliștea mării. 

De acolo intrară pe cea de a doua ușă şi ajunseră 
într-o altă sală pe care o găsiră ghiftuită cu bani vechi de 
aur şi de argint, cu giuvaieruri, cu mărgăritare şi rubine 
şi tot felul de nestemate. Şi erau atâtea grămezi, că 
de-abia izbutiră să se strecoare printre ele şi să intre în 
cea de a treia sală. 

Aceea era plină cu armuri făcute din mademuri scum- 
„pe, cu paveze de aur împodobite cu nestemate, cu 
coifuri vechi, cu săbii de la Ind, cu lănci, şi sulițe, şi pla- 
toşe de pe vremile lui Daud şi ale lui Soleiman; şi armele 
acelea erau aşa de bine păstrate toate de parcă de-abia 
în ajun ar fii ieşit din mâinile celor ce le făuriseră. 

Intrară apoi în cea de a patra sală, plină toată cu du- 
lapuri şi ai de lemn scump, în care, rânduite fru- 
mos, şedeau o mulțime de haine alese, rochii bogate, 
mătăsuri scumpe şi zarafiruri iscusit țesute. De acolo 
porniră către o uşă deschisă care le îngădui să intre în 
cea de a cincea sală. 

Acolo, din podea până la tavan, nu se aflau decât vase 
şi lucruri pentru băuturi, pentru mâncăruri şi pentru 

sfintele spălări: vase de aur și de argint, lighene A, cleş- 
tar-de-stâncă, pocale de pietre nestemate, tăvi de jad şi 
de agată de felurite culori. 

După ce se minunară de toate, se pregăteau să se în- 
toarcă pe unde veniseră, când se ispitiră să ridice perdeaua 
mare de mătase şi de zarafir ce acoperea un perete al sălii. 
Şi văzură în spatele acelei perdele o ușă mare, lucrată în 
marchetării dibace de fildeş şi de abanos, închisă cu zăvoare 
grele de argint, fără nicio urmă de lăcaș pentru vreo cheie. 
Aşa că şeicul Abdossamad se apucă să cerceteze dichisul 
acelor zăvoare şi, până la urmă, găsi un cârlig ascuns, pe 
care, după multă caznă, izbuti i tilg: Numaidecât uşa 
se răsuci în țâţâni și se deschise dinaintea călătorilor, care 
intrară într-o sală de-a mirărilea, zidită pe de-a-ntregul ca 
o boltă, cioplită în marmură, atâta de lucitoare că părea 
o oglindă de oțel. Prin ferestre, printre giurgiuvelele de 
smaralde şi de diamante, se cernea o lumină care încer- 
căna toate câte se aflau acolo cu o strălucire nepămân- 
tească. La mijloc, sprijinit pe nişte pilaştri de aur, fiecare 
purtând în vârf o pasăre cu penele Je smarald și cu ciocul 
de rubin, strălucea un fel de paraclis aşternut cu zarpale 
de mătase care coborau lin, pe un şir de trepte de fildeş, 
până la podea, unde un chilim falnic, de culori semețe, 
din lână aleasă, înflorea de flori fără miros şi de o iarbă 
fără freamăt, clocotind de toată viaţa închipuită a 
dumbrăvilor lui pline de păsări şi de jivine zugrăvite în 
nesmintita lor frumuseţe şi în trăsăturile lor aidoma. 


! La M. A. Salie, se consemnează şi următoarea inscripţie: 

Tu, omule, nu te lăsa răpit de-amăgitoarele nădejdi, 

Căci tot ceea ce-aduni cu mâna grea, pe toate-ai să le părăseşti. 

De bucurii şi străluciri lumești însetoșezi şi le râuneşti fierbinte — 

La fel le-au jinduit şi cei care-au plecat mai înainte, 

Pe drept şi pe nedrept au strâns grămezi de aur scump, de-a pe l j 
-A latul, 

Ci n-au scăpat de-al soartei negru rost când li s-a împlinit veleatul. 

Războinici crunți aveau sub mâna lor mulțimi de oști neînfricate. 

ag au lăsat şi aur scump, şi oști, şi luminatele palate, 

n strâmtele morminte-nghesulţi, în pulbere s-au mistuit. 

Și-acum zăloage-s pentru tot ce-au fest i pentru tot ce-au săvârşit, 

Ca nişte călători sunt, care-au mas duși jos povara, Într-o seară, 

La casa unde găzduire nu-i şi nimeni nu-i aşteaptă-afară. 

Stăpânul casei strigă: „Hei, plecaţi! Ce-aţi tăbărât aici la poartă? 

Emirul Mussa şi însoțitorii lui suiră treptele acelui pa- 
= raclis şi, când ajunseră sus, încremeniră în uimire. Sub un 
-baldachin de catifea împodobit cu geme și cu diamante, 

pe un crivat larg de chilimuri de mătase puse unul peste 
altul, sta culcată o copilă cu chip orbitor, cu pleoapele lipi- 
te de somn sub genele lungi şi arcuite, şi a cărei frumuseţe 
sporea de liniştea vrăjită a obrajilor, de cununa de aur ce-i 
lumina fruntea şi de gherdanul sticlind de mărgăritarele 
care îi alintau cu gingăşia lor gâtul dauriu. La dreapta şi la 
stânga patului şedeau doi robi, unul alb şi altul negru, 
fiecare cu câte o spadă în mână şi cu o suliță de oțel. 
= Lapicioarele patului se afla o tablă de marmură pe care 
__ erau zugrăvite aceste cuvinte: 


„Sunt domnia Tadmor, fiica stăpânului amaleciților. 
„Cetatea aceasta este cetatea mea. 

„Tu, cel care ai izbutit să răzbaţi până aici, călătorule, 
poți să iei tot ce-ţi dorești. 

„Ci fereşte-te a cuteza, ispitit de farmecele mele şi de pa- 
tima ta, să mă atingi cu mâna-ți prihănitoare!“ 


i 


Când se dezmetici din tulburarea pe care i-o prici- 
nuise vederea acelei fecioare adormite, emirul Mussa le 
spuse tovarășilor săi: 
= —Evremea să plecăm din aceste locuri, acuma, după ce 
am văzut lucruri atâta de uimitoare, şi să ne îndreptăm către 
mare, spre a încerca să găsim vasele de aramă. Ci puteți să 
luați din acest palat tot ce vă ispiteşte; numai feriți-vă să 
puneţi mâna pe domniță ori să vă atingeți de hainele ei. 
| 
„În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 
Luaţi-vă povara şi plecaţi pe drumul lung care vă poartă!" 
Și rătăcesc pe drumuri fără țel şi inima Íi se sfâşie. 
Acuma nici popasul, nici plecarea nu le aduce rie. 


ună-ți deci merinde mai alese şi strânge sfinte bogăţimi — 
Se cade doar cu frică de Domnul să trăim! 

Dar când fu cea de a trei sute patruzeci şi șasea noapte 


Spuse: 


„.. numai feriți-vă să puneţi mâna pe domniţă ori să 
vă atingeţi de hainele ei. 

Atunci Taleb ben-Sehl zise: 

— O, emire al nostru, nimica din palatul acesta nu se 
poate asemui cu frumuseţea fetei. Ar fi păcat s-o lăsăm 
aici, în loc s-o ducem cu noi la Damasc, ca să i-o dăruim 
califului. Asemenea dar ar preţui mai mult decât toate 
vasele cu efriți din mare. 

Emirul Mussa răspunse: 

— Nu se cade să ne atingem de domniţă. Ar fi s-o su- 
părăm şi să atragem asupra noastră năpastele. 

Ci Taleb grăi: 

— O, emire al nostru, domnițele nu se supără niciodată 
de asemenea silnicii, fie că sunt vii, fie că sunt adormite. 

Şi, spunând aceste cuvinte, se apropie de copilă şi vru 
s-o ridice în braţe. Ci pe dată căzu mort, străpuns de să- 
biile şi de sulițele celor doi robi care îl izbiră amândoi 
deodată, și în cap și în inimă, şi iarăşi rămaseră nemiş- 
caţi ca piatra. 

Văzând acestea, emirul Mussa nu vroi să mai zăbo- 
vească o clipită în acel palat, și le porunci tovarășilor lui 
să iasă degrabă și să pornească pe calea către mare. Când 
ajunseră pe țărmul mării, văzură o mulțime de oameni 
negri trudind să-şi usuce mrejele de pescuit și care 
răspunseră în limba arăbească la salamalecurile lor, după 
datina musulmană. Şi emirul Mussa îi spuse celui ce era 
mai vârstnic dintre ei şi părea că le este căpetenie: 

— O, preacinstitule şeic, venim din partea stăpânului 
nostru, califul Abdalmalek ben-Mervan, să căutăm în 
marea aceasta nişte vase în care se află nişte efriți de pe 
vremea profetului Soleiman. Ne poți ajuta să le găsim și 


Baa 


A trei sute patruzeci şi şasea noapte 131 


oți să ne lămurești taina acestei Cetăți în care toate 
Binele stau neclintite? 

Bătrânul răspunse: 

— Fiule, află mai întâi că noi toți cei de-aici, pescarii 
de pe țărmul acesta, suntem drept-credincioși întru 
cuvântul lui Allah şi al Irimisului său (asupra-i fie rugă- 
ciunea şi pacea!); iar toți cei ce se află în E mem lea 
Aramă sunt vrăjiți din vremurile cele de demult, și aşa 

au să rămână până la ziua Judecăţii. În ceea ce priveşte 
vasele în care se află efriții, apoi nimica nu este mai uşor 
„decât să vi le dăm, de vreme ce avem aici o mulțime de 
„care ne slujim, după ce le golim, ca să ne fierbem peștele 
„şi hrana. Putem să vă dăm câte vreţi. Numai că, înainte 
dea le goli, trebuie să le faceți să vuiască bătându-le cu 
palmele până când cei ce se află în ele jură că primesc 
adevărul soliei Profetului nostru Mahomed, spre a-şi 
"răscumpăra păcatul lor dintâi şi răzvrătirea împotriva 
„puterii lui Soleiman ben-Daud. 

Pe urmă adăugă: 

— lar noi vrem să vă mai dăm, ca dovadă a credinţei 
„noastre față de stăpânul nostru al tuturora, emirul drept- 
„credincioşilor, două Fete ale Mării, pe care le-am pes- 
cuit chiar astăzi şi care sunt mai frumoase decât toate 
fiicele oamenilor. 
„Şi, spunând aceste cuvinte, moşneagul îi aduse emiru- 
lui Mussa douăsprezece vase de aramă, pecetluite cu 
i E> de pecetea lui Soleiman. Şi îi mai aduse, după ce 
le scoase dintr-un feredeu mare, și pe cele două Fete ale 
Mării, care erau două făpturi minunate, cu nişte plete 
lungi şi unduioase, cu <hipurile ca luna, cu nişte sâni 
Rudi şi rotunzi şi tari ca posmagii năierilor; dar de la 
mijloc în jos erau lipsite de podoabele obişnuite ale 
fetelor oamenilor, iar în locul acestora aveau o coadă de 
peşte ce se mișca la dreapta şi la stânga cu nişte legănări 
„aidoma celor pe care le A femeile când văd că ia seama 

cineva la mersul lor. Aveau un glas tare dulce şi un zâm- 
bet vrăjitoresc, dar nu pricepeau şi nu grăiau în niciun 
grai cunoscut şi doar se mulțumeau, la toate întrebările 
câte li se puneau, să răspundă cu zâmbetul din ochii lor. 

Emirul Mussa şi soţii lui nu pregetară să-i mulțu- 
mească bătrânului pentru bunătatea lui darnică și îl 
poftiră, pe el şi pe toţi pescarii lui, să lase acele locuri şi 
să meargă cu ei în țara musulmană, la Damasc, cetatea 
poamelor şi a dulcilor izvoare. Bătrânul şi pescarii se în- 
voiră şi, toţi laolaltă, se întoarseră mai întâi la Cetatea- 
de-Aramă, de unde luară toate lucrurile scumpe pe care 
puteau să le care — şi nestemate, şi giuvaieruri, şi aur, şi 
tot ce era uşor ca greutate şi greu ca preț. Încărcați așa, 
coborâră îndărăt de pe zidurile de aramă, îşi umplură 
sacii și lăzile cu prada aceea fără de asemuire, și porniră 
apoi mai departe pe drumul Damascului, unde ajunseră 
cu bine, după o călătorie lungă şi fără de necazuri. 

Califul Abdalmalek rămase fermecat şi uluit de poves- 
tea pe care i-o istorisi emirul Mussa despre călătorie şi oftă: 

— Tare îmi pare rău că n-am fost cu voi la Cetatea 
aceea de Aramă. Ci, cu îngăduinţa lui Allah, am să mă 
duc şi eu cât de curând, să mă minunez de acele minuni 
şi să încerc să lămuresc taina vrăjii aceleia. 

După care, ţinu să deschidă cu chiar mâna lui cele 
douăsprezece vase de aramă. Şi le deschise unul câte 
unul. Şi de fiecare dată ieşea câte un abur tare des, ce 
se preschimba într-un efrit înfricoșător, care se arunca 
numaidecâr la picioarele califului şi striga: 

— Cer îndurare lui Allah şi ție pentru nesupunerea 
mea, O, stăpâne al nostru Soleiman! 

Şi pierea prin tavan, spre uimirea tuturor celor de față. 

Apoi califul fu nu mai puţin minunat şi de fru- 
museţea celor două Fete ale Mării. Zâmberul şi glasul 
şi graiul lor necunoscut îl înfiorară şi îl tulburară 

numaidecât. Şi porunci să fie așezate într-un havuz larg, 
„în care ele trăiră o vreme, da mai apoi muriră de 
zăcăşeală şi de năduf. 

„Ci emirul Mussa căpătă de la calif îngăduinţă să se 
„aşeze în sfântul Ierusalim și să-şi petreacă acolo zilele ce 
„le mai avea de trăit, cugetând la cuvintele cele de de- 
mul, pe care avusese grijă să le însemneze pe perga- 
mentele sale. Şi muri în cetatea aceea, după ce fusese 
„cinstit și lăudat de toți drept-credincioşii, care şi azi se 
“mai duc să-l pomenească la kubba în care se hodineşte 
în tihna și binecuvântarea celui Preaînalt. 


= — Şi-aceasta-i, o, mult-norocitule sultan, spuse mai de- 
“parte Şeherezada, povestea Cetăţii-de-Aramă! 

= Atunci sultanul Şahriar zise: 

— Povestea aceasta, Șeherezada, chiar că este de minu- 
nare! 

Ea spuse: 

= — Da, Măria Ta! ci nu vreau să las noaptea să treacă fără 
a-ţi povesti întâmplarea ce i s-a întâmplat lui Ibn Al-Mansur. 
„Şi sultanul Şahriar, minunându-se, întrebă: 

„— Da cine-i Ibn Al-Mansur ăsta? Habar n-am de el! 
Atunci Șeherezada, cu un zâmbet, spuse: 

= lacătă! 


POVESTEA LUI IBN AL-MANSUR 
DESPRE CELE DOUĂ FETE 


e mult ştim, o, norocitule sultan, că Harun 

Al-Raşid, califul, se chinuia deseori de nesomn, 
din pricina grijilor pe care i le da împărăţia. Or, într-o 
noapte, degeaba se tot răsuci el în patul lui, și pe-o parte 
şi pe alta, că tot nu izbuti să aţipească; ba se istovi şi 
mai tare de zădărnicia strădaniilor acelea. Aruncă atunci 
furios cu piciorul pătura de pe el şi, bătând din palme, 
îl chemă pe Massrur, spătarul, care veghea necurmat la 
uşă, şi îi zise: 

— Massrur, găseşte-mi ceva cu care să mă veseleşti, 
căci nu izbutesc să ațipesc! 

Massrur răspunse: 

— Doamne al meu, nimica nu este mai potrivit 
pentru liniştirea sufletului și potolirea simţurilor decât o 

limbare în noapte! Afară, în grădină, noaptea e 
E ez. Să coborâm printre copaci şi flori; şi să privim 
stelele și semnele lor mărețe, și să ne minunăm de fru- 
museţea lunii ce trece lin printre ele şi coboară până la 
fluviu ca să se scalde în ape. 

Califul spuse: 

— Massrur, sufletul meu nu râvneşte să vadă aseme- 
nea lucruri în noaptea aceasta. 

Massrur grăi: 

— Doamne al meu, ai în sarai trei sute de minuni; şi 
fiecare minune are un iatac al ei. Mă duc să le vestesc pe 
toate să fie gata, iar tu ai să treci pe la perdelele de la fieca- 
re iatac şi ai să le cercetezi pe fiecare în parte în toată 
goliciunea lor, mai cu seamă că ele n-au să ştie că eşti acolo. 

Califul spuse: 

— Massrur, saraiul acesta este saraiul meu, iar fetiş- 
canele acelea sunt roabele mele; ci sufletul meu, în seara 
= aceasta, nu râvneşte nimic de la ele. 
= Massrur spuse: 

— Doamne al meu, poruncește şi-i adun dinaintea ta 
pe toți cărturarii, pe toți înţelepţi şi pe toți poeţii din 
Bodia: Înţelepţii să-ți spună cugetări alese, învățații 
să-ți istorisească ce-au mai dibăcit ei prin hrisoave, iar 
poeții să-ți vrăjească minţile cu stihurile lor. 
| iful răspunse: 
= — Massrur, sufletul meu, în seara aceasta, nu râvneşte 
nimic din toate astea. 
= Massrur grăi: 

— Doamne al meu, în saraiul tău sunt o mulțime de 
paji răpitori şi flăcăiandri desfătători la înfăţişare. Mă 
duc, dacă porunceşti, să le spun să vină aici şi să-ţi țină 
tovărăşie. 

 Califul răspunse: 


— Massrur, sufletul meu, în seara aceasta, nu râvneşte 


Massrur spuse: 
— Doamne al meu, atunci taie-mi capul! Poate că 
aceasta ar fi singura cale de a-ţi risipi aleanul. 


- În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 

j 

„Dar când fu cea de a trei sute patruzeci şi şaptea noapte 
Spuse: 


— Doamne al meu, atunci taie-mi capul! Poate că 
ta ar fi singura cale de a-ți risipi aleanul. 

„La aceste cuvinte, Al-Rașid se porni să râdă cu ho- 
ote; pe urmă zise: 

— Hei, Massrur, poate că într-o zi ai s-o păţeşti şi pe 
asta! Da până una alta du-te de vezi dacă nu cumva se 
mai află în sala de la intrare careva cu adevărat vrednic 
de privit şi de ascultat. 

Massrur ieşi numaidecât să îndeplinească porunca şi 
se întoarse pe dată să-i spună califului: 

— O, emire al drept-credincioșilor, nu l-am găsit afară 
decât pe Ibn Al-Mansur. 

Şi Al-Raşid întrebă: 

— Care Ibn Al-Mansur? N-o fi Ibn Al-Mansur din 
Damasc? 

Căpetenia hadâmbilor spuse: 

— Ba e chiar el, bătrânul cel mehenghi! 

Al-Raşid spuse: 

— Adu-l degrabă! 

Şi Massrur îl aduse pe Ibn Al-Mansur, care spuse: 

— Salamaleikum, o, emire al drept-credincioşilor! 

Al-Rașid îi răspunse la fel şi spuse: 

— Ya Ibn AL Mesia povesteşte-mi vreo păţanie 
de-a ta. 

Acela răspunse: 

— O, emire al drept-credincioșilor, vrei să-ţi povestesc 
vreun lucru pe care l-am văzut eu însumi, ori ceva ce mi 
s-a povestit şi mie? 

Califul răspunse: 

— De-ai văzut vreun lucru cu adevărat uimitor, 
grăbeşte-te de mi-l povesteşte, căci lucrurile văzute sunt 
cu mult mai căutate decât cele ce sunt cunoscute numai 
din poveste! 

Al-Mansur spuse: 

— Atunci, o, emire al drept-credincioșilor, ascultă-mă 
cu urechile deschise şi cu dulce luare-aminte. 

Califul răspunse: 

— Ya Ibn Al-Mansur, iată-mă-s gata să te ascult cu 
urechea, să te privesc cu ochiul şi să-ți dăruiesc o dulce 
luare-aminte. 

Atunci Ibn Al-Mansur spuse: 


— Află, o, emire al drept-credincioșilor, că eu în fiecare 
an mă duc la Bassra să-mi petrec câteva zile la emirul 
„Mohammad al-Haşemi, caimacamul tău din cetatea 
aceea. Într-un an, mă duc așadar la Bassra, după obiceiul 
meu, şi, când ajung la sarai, îl văd pe emir gata să în- 
calece pe cal şi să plece la o vânătoare cu câini. Când mă 
văzu, nu pregetă, după salamalecurile de bun venit, să 
mă poftească să-l însoțesc; ci eu îi spusei: 

— lartă-mă, Domnia Ta; căci pe mine numai vederea 
unui cal şi-mi şi tulbură mistuirea, şi de-abia ştiu să mă 
ţin pe măgar. Nu se cade să merg la vânătoare cu câini 
pe spinarea unui măgar! 

Emirul Mohammad mă iertă, lăsându-mi deschis tot 
saraiul lui şi poruncind slugilor să mă slujească cu toată 
grija şi să nu care cumva să duc lipsă de ceva cât voi 
şedea acolo. Şi așa făcură. 

După ce emirul plecă, îmi zisei: „Pe Allah! Ya Ibn 
Al-Mansur, iată că de ani şi ani vii necurmat de la 
Bagdad la Bassra şi te-ai mulțumit până astăzi, drept 
toată plimbarea, să te tot muţi din sarai în grădină și din 

ădină în sarai. Treaba asta nu e de niciun folos pentru 
Binare ta. Aşa că du-te acuma, când ai destulă zăbavă, 
şi cată să vezi și tu vreun lucru mai deosebit pe ulițele 
Bassrei. Că de altminteri nici nu e nimic mai de dorit ca 
" umblerul pentru a ajuta la mistuire; iar mistuirea ta chiar 
„că este cam anevoioasă; și te-ai îngrăşat şi te-ai umflat ca 
un burduf.“ Atunci, mă lăsai supus de glasul sufletului 
meu supărat pe burduhănia mea şi mă ridicai pe dată, 
îmi pusei hainele cele mai frumoase şi ieşii din sarai ca să 
“hoinăresc oleacă, pe ici, pe colea, la nimereală. 
„Or, bine ştii, o, emire al drept-credincioșilor, că 
Bassra are şaptezeci de ulițe și că fiecare uliţă este lungă 
de şaptezeci de parasanji, după măsura de la Irak. Încâr, 

de la o vreme, mă pomenii deodată rătăcit printre atâtea 
uliţe şi, în încurcătura mea, începui să merg tot mai 
grăbit, neîndrăznind să întreb pe nimeni ce cale să iau, 
de teamă să nu mă fac de râs. Așa că începui să asud 
amarnic; şi mă mai cuprinse şi o sete mare; şi gândii că 
fără doar şi poate soarele năprasnic are să topească toată 
grăsimea cea simţitoare de sub pielea mea. 

Zorii atunci s-o iau pe cea dintâi uliţă din cale, 
căutând să dau de vreo umbră, şi aşa ajunsei într-o 
fundătură unde se afla intrarea într-o casă mare cu o 
înfăţişare tare frumoasă. Intrarea aceea era pe jumătate 
ascunsă sub nişte perdele de mătase roşie şi da într-o 
grădină ce se afla dinaintea casei. Pe fiecare latură se afla 
câte o laviţă de marmură, adumbrită de o boltă de viță 
agățătoare, şi care mă poftea să mă aşez acolo spre a-mi 
trage sufletul. 

Pe când îmi ştergeam fruntea şi suflam de căldură, 
auzii din grădină un glas de femeie ce cânta tânguitor 
cântecul acesta: 


De când frumosul căprior s-a dus, 
Mi-e inima sălaş de jale-amară. 
E deci păcat, așa cum el a spus, 
Să mă iubească-o tânără fecioară? 


! La M. A. Salie: 
Sufletul îmi este plin de mâbnire şi de dor 
După cel care s-a dus, ne-nduratul căprior. 
O, tu, vânt care-ai stârnit al tristeții mele jar, 
Pe Allah, te rog, plângând: adu-mi-l acasă iar. 
Dojeneşte-l cătinel, susură-i în preajmă lin 
Despre sufletu-mi zdrobit şi-al iubirii mele chin. 
Și intreabă-l la sfârşit, vântule rătăcitor: 
„Ce-ai de gând cu roaba ta? Oare vrei s-o şi omori 
Cu al despărțirii chin? Pe un altul n-a-ndrăgit, 
Sufletul nu şi-a schimbat, vorbele-și nu le-a minţit, 
Niciodată n-a călcat sfântul vostru legământ!“ 


A 

Glasul care cânta era aşa de frumos, iar eu rămăsei aşa 
de nedumerit de acele cuvinte, încât spusei sufletului meu: 
„Dacă stăpâna glasului o fi la fel de frumoasă pe cât îmi dă 
de înțeles cântecul, trebuie să fie o făptură minunată“. 
Atunci mă ridicai, mă apropiai de intrare şi trăsei la o parte 
binişor perdeaua; şi încet-încet începui să privesc, în aşa 
fel ca să nu fiu văzut. Şi zării în mijlocul grădinii două 
tinere, dintre care una părea stăpâna, iar cealaltă roaba. Şi 
amândouă erau fără pereche de frumoase. Şi cea mai fru- 
moasă era chiar cea care cânta; iar roaba o însoțea din lăută. 
Şi mi se păru că văd însăşi luna, în cea de a patrusprezecea 
„zia ei, coborând în grădină; şi îmi amintii stihurile unui 


„poet în această privinţă: 


Babilonul desfătării arde-n ochiul ei vrăjit, 
Printre genele-i frumoase ce mai repede ucid 
Decât lancea, decât spada, decât fierul ascuţit. 


Iar când pletele ei negre peste gâtu-i de iasmin 
Se revarsă legănate, mă întreb cu lung suspin: 
Nu e noaptea ce-şi aşterne vălul ei peste grădini? 


Oare ce podoabe scumpe ard pe pieptu-i rotofei? 
Două cupe mari de fildeş, rodii sunt, ori sânii ei? 
Iar sub haina-i străvezie, legănându-se uşor, 
Oare trupu-i se-nmlădie, sau nisipul mişcător?! 


Dacă va zâmbi duios, vântule, șopteşte-i blând: 
„Bine-ai face s-o ajuţi cu apropierea ta! 
Mult îi e de tine dor, mult te mai iubeşte ea! 
Ochii ei nu mai au somn — plâng mereu și pătimesc!“ 
Dacă-l vei îndupleca — eu altceva nu-mi doresc. 
Dacă însă ai să vezi ură pe obrazul lui, 
„Nu te mai gândi la ea! Nu te mai gândi!" să-i spui! 
1 La M. A. Salie: 
Şirul de mărgăritare cine sub buze ţi-a pus? 
Cine vin şi romaniţă pe gura-ţi dulce-a adus? 


140 O mie şi una de nopți 


Şi tot ea mă făcu să mă gândesc și la aceste stihuri ale 
poetului: 


Ca două petale de dulce narcisă 

Sunt dulcile-i pleoape; surâsu-i cuminte 
E-o albă-auroră; iar gura-i e scrisă 
Ca-n două rubine; sub haina-i fierbinte 
Îşi leagănă raiul grădinile sfinte.! 


Atunci eu, o, emire al drept-credincioşilor, nu mă 
mai putui opri să nu-mi strig: „Ya Allah! Ya Allah!“ şi 
rămăsei acolo, nemișcat, mâncându-le şi sorbindu-le din 
priviri nurii cei atâta de vrăjitori. Aşa că fata, întor- 
cându-şi capul către mine, mă zări şi îşi cobori repede 
iaşmăcuţul peste faţă; apoi, cu toate semnele unei mari 
supărări, o trimise la mine pe tânăra roabă, cea care cân- 
tase din lăută, și care alergă şi, după ce mă ţintui cu 
privirile, îmi spuse: 

— O, şeicule, au nu ţi-e ruşine să priveşti aşa femeile 
în casa lor? Au bătrâneţea ta şi barba-ţi albă nu te în- 
deamnă să cinsteşti cele ce se cad a fi cinstite? 

Eu răspunsei cu glas puternic, aşa ca să fiu auzit de 
tânăra ce stase jos: 

— O, stăpâna mea, ai dreptate, bătrâneţea mea este 
vădită; dar în ceea ce priveşte rușinea mea, aceasta-i cu 
totul altceva. 


Și zâmbetul zorilor cine oare ţi l-a dat? 
Și cu lacăt de mărgean cine mi te-a ferecat? 
Dacă cel ce te priveşte se socoate fericit, 
Atunci cel ce te sărută cum să fie socotit? 
Dar iată și spusele altuia: 
Stai sfios, mărgăritare, 
Lângă dulcele mărgean: 
Fără gura-i zâmbitoare, 
Srrălucirea ta e-n van! 
! La M. A. Salie: 
Când se ivește, ne sugrumă, iar când piere 
De dorul ei plâng toți cu grea durere. 
Ca soarele şi luna luminează, 
Dar nu-și ascunde-n nori vrăjita rază! 
E drum spre rai cămaşa ei ușoară — 
lar luna, când o vede, stă să moară! 

În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute patruzeci şi opta noapte 
Spuse: 


„«. dar în ceea ce priveşte rușinea mea, aceasta-i cu 

totul altceva. 

Când auzi aceste cuvinte, tânăra se ridică şi veni 
lângă roaba ei, ca să-mi spună, tulburată peste măsură: 
© — Hei, şi oare cam ce altă ruşine-i mai mare pentru 
pletele tale albe, o, şeicule, decât faptul de-a te opri la uşa 
„unui harem care nu-i haremul tău şi la uşa unei locuințe 

care nu-i locuinţa ta? 
„Eu mă temenii şi răspunsei: 
— Pe Allah! o, stăpână a mea, pentru o barbă ca a mea 
„ruşinea nu-i prea mare, mă jur pe viaţa ta! Venirea mea 
“aici are o pricină de iertare. 
„Ea întrebă: 
— Şi care-i acea pricină? 
Eu răspunsei: 
— Sunt străin şi mă topea o sete de simțeam că-mi 
dau sufletul! 
„Ea răspunse: 
— Înţelegem pricina ta şi te iertăm, căci, pe Allah! este 
„de crezut. 
„_ Şi îndată se întoarse înspre o roabă copilă şi-i spuse: 
— O, drăguța mea, dă fuga şi adu-i de băut! 
„Micuța pieri şi se întoarse într-o clipită cu o carafă de 
aur pe o tavă şi cu o năframă de mătase verde. Mă pofti 
să beau din carafa plină cu apă proaspătă şi înmiresmată 
frumos cu musc curat. Luai carafa şi începui să beau 
domol, cu sorbituri lungi, aruncând priviri furişe către fe- 
tişcana stăpână, şi priviri vădite de mulțumire amându- 
tora. După un timp, înapoiai carafa tinerei roabe, care 


[i 
] 

îmi întinse atunci ştergarul de mătase, poftindu-mă 
să-mi şterg gura. Mă ştersei la gură, îi înapoiai ştergarul cel 
desfătător parfumat cu santal, dar nu mă mişcai din loc. 

Când văzu că nemișcarea mea trece peste marginile 
îngăduite, fetişcana cea frumoasă îmi spuse cu glas stân- 
jenit: 

— O, şeicule, ce mai aștepți de nu te întorci în calea 
ta pe drumul lui Allah? 

Eu răspunsei dus pe gânduri: 

— O, stăpână mea, îmi trec prin minte nişte gânduri 
care mă frământă tare şi mă vezi cufundat în nişte cu- 
getări pe care nu izbutesc să mi le lămuresc singur. 

Ea mă întrebă: 

— Şi care sunt acele cugetări? 

Eu spusei: 

— O, stăpână mea, cugetam la răsturnările lucrurilor 
şi la trecerea întâmplărilor care-s roadele vremilor! 

Ea îmi răspunse: 

— De bună seamă, astea-s gânduri grele și toți avem 
de plâns câte un necaz pe care ni-l pricinuieşte timpul. 
Dar pe tine, o, şeicule, ce te-a putut face să cugeți la ase- 
menea lucruri dinaintea uşii casei noastre? 

Eu spusei: 

— Mă gândeam, o, stăpână a mea, chiar la stăpânul 
casei acesteia. Mi-l amintesc bine acum. Mă îndemnase 
cândva să mă mut pe ulicioara aceasta pe care nu se afla 
decât o casă cu o grădină. Da, pe Allah! stăpânul acestei 
case era unul dintre cei mai buni prieteni ai mei! 

Ea mă întrebă: 

— Atunci, de bună seamă că îţi aminteşti şi de nu- 
mele prietenului tău? 

Eu spusei: 

— Fără îndoială, o, stăpână a mea! Se numea Ali 
ben-Mohammad, și era cinstitul staroste al tuturor giu- 
vaiergiilor din Bassra. Sunt ani mulţi de când nu l-am 
mai văzut şi gândesc că acum se află întru mila lui Allah! 

„ Îngăduie-mi, dar, o, stăpână a mea, să te întreb de-a lăsat 
vreun urmaş! 
Dă La aceste cuvinte, ochii fetei se umplură de lacrimi, 
şi spuse: 
— Pacea și milele lui Allah fie asupra starostelui Ali 
ben-Mohammad! Află, o, şeicule, întrucât ai fost prieten 
„cu el, că răposatul staroste a lăsat o fată numită Badr, 
drept singura lui urmaşă. Și ea este singura moștenitoare 
a aae aa a multelor lui bogății! 
Eu strigai: 
— Pe Allah! binecuvântata fiică a prietenului meu nu 
poți fi decât chiar tu, o, stăpână a mea! 
Ea zâmbi şi răspunse: 
— Pe Allah! ai ghicit! 
Eu spusei: 
— Allah adune-și asupra-ţi binecuvântările sale, fiică a 
lui Ali ben-Mohammad! Ci, din cât pot să pricep privind 
prin mătasea ce-ţi acoperă fața, o, luno, îmi pare că chipul 
tău e umbrit de o tristeţe mare! Nu te sfii să-mi dezvă- 
luieşti pricina; căci poate că Allah mă trimite ca să încerc 
să aduc leac durerii care îţi înnegurează frumusețea. 
Ea răspunse: 
— Dar cum aș putea să-ţi vorbesc despre nişte lucruri 
"atâta de tainice, câtă vreme nu mi-ai spus nici cum te 
“cheamă, nici cine eşti?! 
Eu mă înclinai și răspunsei: 
— Sunt robul tău, Ibn Al-Mansur, din Damasc, unul 
dintre cei pe care stăpânul nostru Harun Al-Raşid îi 
cinsteşte cu prietenia sa şi pe care şi i-a ales ca soţi de 
taină ai lui! 


Ša 
"La M. A. Salie: 
Că spune poetul: 
i aina-ți poartă numai cel ce-ţi rămâne credincios, 
Cel cu sufletul ales, omul bun, mărinimos. 
Taina mea o ţin în piept ca-ntr-o casă încuiată 
A Cu greu lacăt ferecat şi cu cheia aruncată. 

Nici nu rostii bine aceste cuvinte, o, emire al drept- 
credincioşilor, că Sett Badr îmi şi zise: 

— Fii binevenit în casa mea, o, şeicule Ibn Al-Mansur, 
şi deie Allah să găseşti aici ospeţie caldă şi prietenească! 

Şi mă pofti s-o însoțesc şi să intru să iau loc în odaia 
de primire. 

Atunci tustrei intrarăm în odaia de primire din fundul 
grădinii. După ce şezurăm şi ne răcorirăm cu obişnuitele 
răcoritoare, care fură minunate, Sett Badr îmi spuse: 

— Pentru că doreşti, o, şeicule Ibn Al-Mansur, să afli 
pricina tristeţii pe care ai ghicit-o pe chipul meu, făgă- 
duieşte-mi taină şi credință. 

Eu răspunsei: 

— O, stăpână a mea, taina va fi în inima mea ca într-un 
sipet de oţel a cărui cheie nu poate fi găsită. 

Ea îmi spuse atunci: 

— Ascultă, dar, povestea mea, o, şeicule! 

Şi, după ce copila, roaba cea atâta de drăgălaşă, mă 
pofti să mai iau o linguriţă din dulceaţa de trandafiri, 
Sett Badr spuse: 

— Află, o, Ibn Al-Mansur, că sunt îndrăgostită şi că 
iubitul meu m-a părăsit. Asta-i toată povestea mea! 

Şi Sett Badr, după vorbele acestea, scoase un oftat 
adânc şi tăcu. lar eu îi zisei: 

— O, stăpână a mea, eşti dăruită cu o frumuseţe desă- 
vârşită, iar cel pe care îl iubești trebuie să fie desăvârşit 
de frumos. Cum îl cheamă? 

Ea îmi spuse: 

— Da, Ibn Al-Mansur, iubitul meu este desăvârşit de 
frumos, întocmai precum zici tu. Este emirul Jobair, 
căpetenia tribului Bani-Şaiban. Fără de nicio îndoială că 
el este flăcăul cel mai minunat din Bassra şi din tot Irakul! 

Eu spusei: 

— O, stăpână a mea, nu poate să fie altfel! Ci 
dragostea voastră s-a mărginit numai la vorbe, ori v-aţi 
dat şi alte dovezi prin felurite întâlniri mai lungi ori cu 
urmări mai adânci? 

Ea spuse: 

— De bună seamă că întâlnirile noastre ar fi avut ur- 
mări fericite, dacă lunga lor durată ar fi fost de-ajuns ca 
să lege inimile. Ci emirul Jobair m-a părăsit numai 
dintr-o bănuială. 

La vorbele acestea, o, emire al drept-credincioşilor, 
strigai: 
= — O, poate fi bănuit crinul că iubeşte noroiul dacă 
"vântul îl pleacă spre pământ? Şi chiar dacă bănuielile 
„emirului Jobair ar fi întemeiate, frumuseţea ta este un 
temei viu de iertare, o, stăpână a mea! 

Ea zâmbi şi îmi spuse: 

— Şi, o, şeicule, măcar de-ar fi fost vorba de un băr- 
bat! Dar emirul Jobair mă învinuieşte că iubesc o tânără 
„fată, pe aceasta ce se află chiar sub ochii tăi, drăgălaşa 
care ne slujeşte. 

Eu strigai: 

— Cer iertare de la Allah pentru emir, o, stăpână a 
„mea. Blestemat fie Cel-rău! Ci cum s-ar putea iubi fe- 
meile între ele? Dar nu vrei măcar să-mi spui pe ce îşi în- 

temeiază emirul bănuielile sale? 
„Ea răspunse: 

— Într-o zi, după ce mă scăldasem în hammamul din 
„casă, mă întinsesem pe pat şi mă lăsasem pe mâinile 
„roabei mele dragi, copilița pe care-o vezi, să se îngri- 
jească de mine şi să-mi pieptene părul. Era o căldură 
- înăbușitoare, iar roaba, ca să mă mai răcoresc, dăduse la 
O parte ştergarele ce le aveam pe umeri şi care îmi 
acopereau pieptul; şi s-a apucat să-mi pieptene cosițele. 
Când a isprăvit, m-a privit şi, părându-i tare frumoasă 
aşa, mi-a cuprins gâtul cu imi i şi m-a sărutat pe obraz 

spunându-mi: „O, stăpână a mea, mi-ar plăcea să fiu 
bărbat, ca să te iubesc şi mai mult decât te iubesc“. Şi, 
drăguţa de ea, căuta să mă înveselească, născocind tot 
felul de jocuri. Şi iată că tocmai în acea clipă a intrat 
emirul; ne-a aruncat amândurora o privire ciudată şi a 
plecat repezit, trimiţându-mi nu peste mult timp un 
bileţel pe care erau scrise aceste cuvinte: „Dragostea nu 
înseamnă fericire decât atunci când nu se împarte.“ Şi 
din ziua aceea nu l-am mai văzut niciodată; şi niciodată 
n-a binevoit să-mi mai trimită vreo veste de la el, ya Ibn 
Al-Mansur. 

Eu, atunci, o întrebai: 

— Dar eraţi legaţi prin vreun senet de căsătorie? 

Ea răspunse: 

— Şi de ce să ne fi legat cu senet? Nu eram legaţi decât 
prin vrerea noastră, fără amestecul vreunui cadiu și al 
vreunui martor. 

Eu spusei: 

— Atunci, o, stăpână a mea, de binevoieşti a-mi îngă- 
dui, aş vrea să fiu eu trăsătura de legătură între voi doi, 
numai de dragul de a şti că se află iarăşi laolaltă două 
făpturi alese ca voi. 

Ea grăi: 

— Binecuvântat fie Allah care ne-a scos în calea ta, o, 
şeicule cu față albă! Şi să nu crezi cumva că ai să faci un 
bine unei ființe ce uită apoi de preţul facerilor de bine. 
Am să-i scriu, așadar, pe dată, cu mâna mea, emirului 
Jobair o scrisoare pe care să i-o înmânezi, încercând 
să-l faci să judece drept. 

Ea i le aduse, şi Sett Badr scrise: 


! La M. A. Salie: 
Dacă inima-n iubire cu altcineva se-mparte, 
Fug de patima iubirii şi ispitele-i deșarte. 
Când cel îndrăgit nu-şi leagă de iubirea-ntreagă dorul, 
Ce să caute-n iubire, ce să vrea îndrăgitorul? 

»Mult-iubitul meu, de ce această lungă despărțire? Nu 
ştii, oare, că durerea alungă somnul departe de ochii mei, 
şi că atunci când mi se arată în vis, nici nu mai cunosc 
chipul tău, atât de schimbat fiind? 

Spune, te rog fierbinte, de ce ai lăsat ușa deschisă celor ce 
mă defaimă? Ridică-te, scutură pulberea gândurilor urâte şi 
întoarce-te fără de zăbavă la mine. Ce zi de sărbătoare are 
„să fie pentru noi amândoi ziua ce va vedea împăcarea 
noastră! ! 


4 După ce isprăvi de scris, împături scrisoarea şi mi-o 
 înmână... 


A În clipita aceasta a istorisiri sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute cincizecea noapte 
Spuse: 


1 La M. A. Salie, scrisoarea este în versuri şi întrucâtva deosebită: 
Dragul meu, de ce-ai plecat de la mine cu mânie, 
Dând uitării juruinţi de iubire pe vecie? 

Pentru ce mă laşi așa pedepsită fără vină 

Şi m-alungi din ochii tăi luminoşi ca pe-o străină? 
Poate că m-au ponegrit bârfitorii răi de gură 

Și-ai crezut minciuna lor năvădită-n neagra ură? 
I-ai crezut, iubitul meu, şi-ai plecat atunci grăbit, 
Fără să-mi arăţi măcar ce greşeală-am săvârşit! 

Ce minciuni ţi-or fi şoptit numai tu le mpi toate — 
Nu vrei însă, dail, meu, să le judeci cu dreptate! 
Tar de-oi fi greșit chiar eu vreun cuvânt mai necuminte, 
Ştii că uneori greșim tâlcurile din cuvinte! 

Chiar şi vorba lui Allah nu-i aceeaşi tuturora — 
Oamenii au măsluit chiar şi spusele din Tora”. 
Multe s-au răstălmăcit, de când lumea, pe pământ, 
Cum lui Iacov l-au for pe lusuf cel bun și blând. 
Dar şi pe cel ce-a pârât, şi pe tine, şi pe mine, 

Ne aşteaptă, da, pe toți, crâncenul judet ce vine! 


_(* Zora este denumirea primelor cinci cărți — Facerea, Ieșirea, Leviticul, 
Numerii şi Deuteronomul — din Biblie.) 

După ce isprăvi de scris, împături scrisoarea şi mi-o 
înmână; şi, totodată, îmi strecură în buzunar, fără să-mi 
dea răgaz s-o opresc, o pungă cu o mie de dinari de aur, 
pe care hotărâi s-o păstrez ca amintire pentru slujbele ce 
i le făcusem odinioară cinstitului staroste, răposatul ei 

ărinte, şi ca o arvună pentru ce va mai fi. Imi luai apoi 
ga de la Sett Badr şi mă îndreptai către casa lui 
Jobair, emirul neamului Bani-Şaiban, pe al cărui părinte, 
mort de mulți ani, de asemenea îl cunoscusem. 

Când ajunsei la saraiul emirului Jobair, mi se spuse că 
emirul era şi el la vânătoare, așa că așteptai să se întoarcă. 
Nu zăbovi mult până ce să se întoarcă şi, de îndată ce 
auzi cum mă cheamă şi cine sunt, trimise o slugă să mă 
poftească a primi să-i fiu oaspete şi să socotesc casa lui 
ca drept casa mea. Și el însuşi numaidecât veni în calea 
mea să mă întâmpine. 

Or, eu, o, emire al drepr-credincioşilor, luând seama la 
deplina-i frumuseţe de flăcău în floare, rămăsei înmărmu- 
rit şi simții că-mi pierd minţile cu totul. Iar el, văzând că nu 
mă clintesc, socoti că stau în loc din pricina sfielii, aşa încât 
se apropie zâmbind de mine şi, după datină, mă îmbrăţişă; 
îl îmbrăţişai şi eu la rându-mi, şi mi se păru în clipa aceea 
că îmbrăţișez soarele, şi luna, şi lumea întreagă cu toate câte 
se află pe ea. Şi, cum era vremea prânzului, emirul Jobair 
mă luă de mână şi mă pofti să stau jos lângă el pe saltea. Şi 
numaidecât robii aşternură masa dinaintea noastră. 

Era o masă plină cu văsărie de la Khorassan, făcută 
numai din aur şi din argint, şi cu tot felul de bucate 
fripre ori rumenite pe care şi gura, şi nasul, și ochii şi le 
puteau râvni, într-adevăr’. Se aflau acolo, printre multe 


! În traducerea lui M. A. Salie, figurează aici şi următoarea parodie de 
kasâdă (poem eroic specific liricii arabe): 
Sfărâie cocorii grași, fripți pe jar la vatră, 
Abur de vânat prăjit umple-ntreaga șatră. 
Plânge-și fragezii boboci gâsca — plâng și eu! — 
După puii rumeniţi şi cocoșul greu. 


„N 

alte lucruri minunate, păsări umplute cu fistic şi cu 
stafide, și peşti aşternuţi pe plăcinte dolofane, şi mai ales 
o salată de agurijoară pe care numai văzând-o şi mi se şi 
umpluse gura de apă. Nu mai pomenesc şi de alte 
bunătățuri, precum de pildă un orez minunat cu lapte 
de bivoliţă, în care îmi venea să-mi afund amândouă 
mâinile până la coate; nici despre dulceața de morcovi 
cu nuci, care îmi place ce nu s-a pomenit — o, dulceața 
asta are să mă omoare într-o zi, fără de nicio îndoială! 
nici despre poame, nici despre băuturi. 
„Ci, o, emire al drept-credincioşilor, mă jur pe slava 
strămoşilor tăi! mi-am stăpânit pofta inimii şi nu m-am 
atins de nicio îmbucătură. Dimpotrivă, am aşteptat ca 
gazda să mă îmbie de mai multe ori să întind mâna și 
atunci i-am spus: 

— Pe Allah! mă juruiesc, o, emire Jobair, că nu mă 
_ ating de niciuna din bucatele cu care mă ospeţeşti, până 
ce n-ai să te supui unei rugăminţi anume pentru care 
am venit în casa ta! 

El mă întrebă: 

— Măcar pot să aflu, o, oaspete al meu, care-i rostul 
„venirii tale, înainte de a mă lega să fac un lucru atât de 
însemnat, încât te poate hotări să te lepezi de buna mea 
„ospeţire? 

„Eu, drept orice răspuns, scosei din sân scrisoarea şi o 
 întinsei către el. 

"O luă, o deschise şi o ceti. Dar pe dată o rupse, o aruncă 
pe jos făcută bucățele, o călcă în picioare şi îmi spuse: 


Ah, ce-mi arde sufletul după sfântul peşte 
Când pe-o lipie, în unt proaspăt, se prăjeşte! 
Cină vrednică de-Allah! Ah, blagoslovire 
De af si într-un blid cu oțet subțire! 
Fiert în lapte gras de oi, cald pilaf te cheamă 
Să-ţi înfigi în el vârtos mâna, fără teamă! 
Suflete, îndură-te! Bun e-Allah, se ştie: 
Dacă n-ai să poți răzbi, îți dă el tărie! 

— Ya Ibn Al-Mansur! cere-mi orice vrei şi vei căpăta 
acel lucru numaidecât. Da să nu-mi pomeneşti nimic 
despre această scrisoare, la care nu am de dat niciun 
răspuns. 

Eu atunci mă ridicai pe dată şi vrusei să plec; el însă 
mă opri agățându-se de hainele mele şi mă rugă fierbinte 
să rămân, spunându-mi: 

— O, oaspete al meu! de-ai şti pricina pentru care nu 
vreau să răspund la scrisoare, n-ai mai stărui o clipă! De 
altminteri, să nu crezi că ai fi cel dintâi căruia i s-a 
încredinţat o atare sarcină. Şi, dacă vrei, am sad spun 
întocmai cuvintele pe care ai fost însărcinat să mi le spui. 

Şi numaidecâr îmi spuse vorbele cu pricina, întoc- 
mai ca și cum ar fi fost de faţă în clipa când fuseseră 
rostite. Pe urmă adăugă: 

— Crede-mă! dă uitării povestea asta. Şi rămâi de te 
odihneşte în casa mea atât cât îţi va pofti sufletul. 

Vorbele acestea mă hotărâră să rămân. Şi petrecui 
ziua şi seara toată mâncând, bând și tăifăsuind cu emirul 
Jobair. Ci, întrucât nu auzeam nici cântece, nici zvon 
de lăute, mă minunam băgând de seamă atare obicei 
osebit de datinele ospeţelor; și mă hotărâi să-i mărturisesc 
uimirea mea tânărului emir. Văzui atunci că se înne- 
gurează la chip și băgai de seamă la el o mare stânjeneală; 
pe urmă îmi spuse: 

— De multă vreme am alungat cântecele şi muzica de 
la ospeţele mele. Ci, de vreme ce aceasta îţi este dorința, 
am să ţi-o îndeplinesc! 

Şi pe dată trimise după una dintre roabele lui, care 
veni cu o lăută indienească învăluită într-un toc de mă- 
tasă, şi se aşeză dinaintea noastră spre a începe numaide- 
cât să cânte pe rând în douăzeci şi unu de glasne felurite. 
Se întoarse apoi la glasna dintâi şi cântă: 


Copilele ursitei, cu părul despletit, 
Plâng toate şi suspină, o, suflete mâhnit! 


Și totuşi masa-i plină cu poame şi bucate, 
$i trandafirii varsă peria lor vrăjit, 
Zâmbesc narcişii galeși, iar apa în havuzuri 
Sopteşte lin şi în dulce clipocit. 


O, fă-ţi curaj, biet suflet 
Al Ar prispa pia 
În ochii tăi nădejdea 
Are să ardă iar, 

Și vei mai bea din cupa 
Cu-al fericirii har. 


Trecu apoi la o glasnă şi mai tânguioasă, şi cântă: 


Cel care n-a gustat dulceața 
Iubirii, nici amarul ei, 
Atunci când pierde ce-a iubit! 
Cel care nu cunoaşte rana 
Iubirii, nu are temei 

Să ştie-a chinurilor miere: 


Durerea de-a fi fericit. 


Unde sunt nopțile de vrajă 
Alături de iubitul meu? 

Unde ni-s ochii plini de doruri, 
Cu drag privindu-se mereu? 
Unde ni-s buzele unite 

Şi unde-i mierea gurii lui? 

Ah, mierea gurii lui iubite, 
Dulceaţa sărutării nu-i! 


Nopțile până dimineața 

Şi zilele până-n amurg — 
ceea ah, nu-l poţi întoarce 
Cu valurile-i care curg! 

Ce mai poti face împotriva 
Unei ursite ce te-mpilă, 

O, biată inimă sfărmată 

Sub hotărârea-i fără milă? 

Nici nu apucă bine cântăreaţa să încheie aceste 
tânguiri din urmă, că-l şi văzui pe tânărul meu emir 
cum cade leșinat, scoțând un țipăt jalnic. Şi roaba îmi 
spuse: 

— O, şeicule! asta-i din vina ta! Căci noi de multă 
vreme ne ferim să cântăm în faţa lui, din pricina tul- 
burării în care îl cufundă şi a zbuciumului pe care i-l 
stârneşte orice cântare de dragoste. 

Eu, la rându-mi, mă certai amarnic că iscasem supă- 
rarea gazdei mele şi, când roaba mă pofti, plecai în odaia 
mea, ca să nu-l mai stânjenesc cu şederea mea acolo 
lângă el. 

A doua zi, chiar când mă pregăteam să plec şi tocmai 
rugam o slugă să-i ducă stăpânului său mulțumirile mele 
pentru ospeţire, un rob veni să-mi înmâneze o pungă cu 
o mie de dinari din partea emirului, rugându-mă s-o pri- 
mesc pentru oboseala ce-mi dasem, şi spunându-mi că 
are sarcina să primească bun-rămasul din parte-mi. Eu 
atunci, neizbutind nimic în folosul soliei mele, părăsii 
casa lui Jobair şi mă întorsei la aceea al cărei sol fusesem. 

Când ajunsei la grădină, o găsii pe Sett Badr în uşă, 
aşteptându-mă; și fără a-mi da răgaz să deschid gura, 
îmi spuse: 

— Ya Ibn Al-Mansur, ştiu că n-ai izbutit nimic în 
solia ta! 

Şi îmi povesti pe de rost tot ce se petrecuse între mine 
şi emirul Jobair, și-așa de aidoma, încât gândii că avea 
niscaiva iscoade plătite care-i spuneau tot ce vroia ea să 
afle. Dar tot o întrebai: 

— Cum se face, o, stăpână a mea, de ştii totul atât de 
bine? Oare erai acolo, fără să te vadă nimeni? 

Ea îmi spuse: 

— Ya Ibn Al-Mansur, află că inimile îndrăgostiţilor 

au ochi care văd ceea ce alții nici nu-și pot închipui!! Ci 
tu nu eşti cu nimic vinovat pentru purtarea lui, ştiu. 
Asta-i soarta mea! 

i. Pe urmă adăugă, ridicând ochii spre cer: 

d — O, stăpâne al inimilor, fă ca de acum înainte eu să 
= Hucea iubită, fără ca să mai iubesc vreodată! Fă ca tot ce 

a mai rămas din dragoste, în această inimă, pentru 
= Jobair, să se reverse, spre chinul lui, în inima lui Jobair! 

Fă-l să se întoarcă la mine, să mă roage pierdut să-l as- 

cult, şi dă-mi puterea să-l fac să se chinuiască! 
„După care îmi mulțumi pentru ceea ce vrusesem să fac 
„pentru ea, şi ne despărțirăm. lar eu mă întorsei la saraiul 
emirului Mohammad şi de-acolo plecai îndărăt la Bagdad. 

Or, anul următor, trebui, ca de obicei, să mă duc 

iarăşi la Bassra, pentru neguțătoriile mele; căci se cuvine 
„să-ţi spun, o, emire al drept-credincioşilor, că emirul 
„Mohammad îmi era datornic şi n-aveam decât mijlocul 
acesta de a mă călători în fiecare an la el spre a izbuti 
să-l fac să-mi plătească banii ce mi-i datora. Or, eu, a 
„ doua zi de la sosire, mi-am zis: „Pe Allah! trebuie să aflu 
„urmarea întâmplării cu cei doi îndrăgostiți“. 

Mă dusei mai întâi la casa frumoasei Sett Badr. Găsi 
poarta de la grădină închisă şi mă ului jalea ce se revărsa 
„din tăcerea dimprejur. Privii atunci printre zăbrelele 
porţii şi văzui în mijlocul cărării, sub o salcie plângă- 
"toare, un mormânt de marmură încă nou-nouţ, dar nu 
izbutii, din pricina depărtării, să citesc numele scris pe 
el. Şi îmi spusei: „Nu mai este Sett Badr! Tinereţea ei a 
fost secerată. Ce păcat că o frumusețe ca aceea s-a pră- 
„pădit pe totdeauna! Mâhnirea a copleşit-o, de bună 
seamă, i-a năpădit inima“. 

M T La M.-A. Salie: 

| Inimile-ndrăgostite au, ce-i drept, un ochi anume 
Care vede-ntotdeauna ce nu vede altă lume. 

În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute cincizeci şi una noapte 


Spuse: 

„+ şi i-a năpădit inima.“ 

Mă hotărâi atunci, cu pieptul sugrumat de amărăciu- 
ne, să mă duc la saraiul emirului Jobair. Acolo mă 
aştepta o privelişte şi mai mâhnitoare. Totul era pustiu; 
zidurile se prefăceau în ruine, grădina era veştejită şi nu 
se vedea nicăieri urma unei mâini grijulii. Uşa saraiului 
nu era păzită de niciun rob, şi nu era nicăieri o fiinţă vie 
care să-mi poată spune o vorbă despre cei ce locuiau 
acolo. La priveliştea aceasta, îmi spusei în sufletul meu: 
„Şi el trebuie să fi murit!“ Pe urmă, tare trist şi tare 
amărât, mă aşezai la poartă şi însăilai suspinând: 

O, casă tristă, stau în pragu-ți 
Să plâng cu-aceste pietre goa 
Prietenul ce nu mai vine 
Să-mi iasă fericit în cale. 


AP, unde-i primitoarea gazdă 
A cărei voioșie caldă 

Pe toți câți i-au bătut la poartă 
I-a ospătatu-i laolaltă ? 


Și unde-s cei ce-odinioară, 
Prietenii cu dulce fire, 

Te luminau, sarai de faimă, 
În anii tăi de strălucire? 


Tu, cel ce treci pe drum, urmează-ți 
Cărarea vieții mai departe — 

Dar nu uita aceste urme 

Lăsate ție peste moarte! 

Pe când mă lăsam dus aşa de mâhnire, se ivi un rob 
negru care se apropie de mine și îmi spuse răstit: 

— Hei, moşnege! da mai tacă-ţi gura! Ţi s-a urât 
cumva cu viața? Pentru ce rosteşti asemenea bocete la 
poarta noastră? 

Eu răspunsei: 

— Ticluiam şi eu niște stihuri întru pomenirea unui 
prieten ce locuia în casa aceasta și care se numea Jobair, 
din tribul Bani-Șaiban! 

Robul grăi: 

— Numele lui Allah fie asupra lui şi împrejurul lui! 
Roagă-te întru Profetul, o, şeicule! Ci pentru ce zici că 
„emirul Jobair e mort? Slavă lui Allah! Stăpânul nostru 

_ încă mai trăieşte, în cinste şi bogăţie! 
= Eustrigai: 
— Dar atunci ce-i cu toată jalea asta aşternută peste 
„casă şi peste grădină? 
-El răspunse: 

— Din pricina dragostei! Emirul Jobair trăieşte, da-i 
şi cum s-ar și afla în rândul celor duşi. Zace întins, ne- 
„mişcat, pe patul lui; iar când îi este foame, nu spune 
niciodată: „Daţi-mi să mănânc!“, și când îi este sete, 
„niciodată nu spune: „Daţi-mi să beau!“ 
„La cuvintele acestea ale arapului, spusei: 
= — Du-te repede, răsplătească-te-ar Allah! o, faţă nea- 
_gră, şi spune-i că vreau să-l văd... Spune-i: „Ibn Al- 
Mansur aşteaptă la uşă“. 
„ Arapul plecă şi, peste câteva clipe, se întoarse şi mă 
Vesti că stăpânul lui putea să mă primească. Mă pofii să 
tru şi-mi spuse: 

— Ai grijă că n-are să priceapă nimic din ce ai să-i 
vorbeşti, decât dacă ai să ştii să | induioşezi cu anumite 


i pid găsii pe emirul Jobair culcat, într-adevăr, pe patul lui, 
cu privirea pierdută în gol, galben și tras la chip, şi chiar 

necunoscând pe nimenea. Mă temenii dinainte-i numai- 
decât, ci el nu răspunse la salamalecul meu. Îi vorbii, ci el 
nu-mi răspunse. Atunci robul îmi spuse la ureche: 
— Nu pricepe decât graiul stihurilor. Nimic altceva! 
Or, pe Allah! eu nici n-aveam trebuinţă de altceva 
mai bun ca să intru în vorbă cu el. Cugetai aşadar o 
clipă; apoi, cu glas limpede, ticluii: 


Dragostea pentru Sett Badr 
Inima tot ţi-o mai scurmă? 
Sau la țărmul dulce-al tihnei 
Ai ajuns până la urmă? 


Stai şi-acuma nopti de-a rândul 
Tot în jale şi-n veghere? 

Ori pleoapa ta cunoaște 
Somnul — lina mângâiere? 


Dacă tot mai curg şi astăzi 
Triste lacrimile tale, 

Dacă sufletu-ți, sărmanul, 

Nu s-a vindecat de jale, 

Ai s-ajungi nebun cu totul 
Tot urmând această cale. 


Când auzi stihurile, emirul Jobair deschise ochii şi 
îmi spuse: 

— Fii binevenit, Ibn Al-Mansur! Lucrurile au luat o 
întorsătură rea în sufletul meu. 

Răspunsei pe dată: 

— Aş putea măcar să-ți fiu de vreun folos, o, Domnia Ta! 

El spuse: 

— Numai tu mă mai poți scăpa. Gândesc să trimit 
prin tine o scrisoare către Sett Badr, căci numai tu ai 
izbuti s-o îndupleci să-mi răspundă. 

Eu răspunsei: 

— Pe capul şi pe ochii mei! 

Atunci, îns qi oleacă, se ridică într-un peş, întinse 
pe palmă o foaie de hârtie, luă un calam şi scrise: 

„O, mult-iubito crudă, mintea mi s-a risipit şi mă zvâr- 

E colesc în deznădejde. Până acum socoteam iubirea lucru 
„fără de niciun pret, lucru ușuratic, lucru fără de însemnă- 
tate. Văd însă, vai! în urma înecării mele în valurile-i 
amare, că pentru cel ce se avântă pe apele ei este o mare 
cumplită şi zbuciumată. Mă întorc la tine cu inima su- 
pusă şi îti cer fierbinte iertare pentru toate câte au fost. 
Fie-ţi milă de mine şi adu-ţi aminte de dragostea noastră. 
Dacă îmi vrei moartea, dă uitării bunătatea. “© 

Pecerlui scrisoarea şi mi-o înmână. Or, măcar că habar 
n-aveam de soarta gingașei Sett Badr, nu şovăii o clipă: 
luai scrisoarea şi plecai la grădină. Străbătui curtea şi in- 
trai în sala de primire, fără să mai bat la uşă. 

„Or, care nu-mi fu mirarea când zării zece tinere roabe 
albe stând roată jos pe chilim, iar în mijlocul lor, plină de 
viaţă şi de sănătate, numai că îmbrăcată în haine cernite, 

„însăși Sett Badr, soare luminat, dinaintea privirilor mele 

_uluite. Ci grăbii să mă plec şi să-i urez bună pace; iar ea 

îmi zâmbi, răspunse la salamalecul meu şi îmi spuse: 

— Fii binevenit, Ibn Al-Mansur! Şezi colea! Casa mea 

este casa ta! 

Eu atunci îi spusei: 

— Toate necazurile ducă-se cât mai departe de aici, o, 

stăpâna mea! Dar pentru ce te văd în haine cernite? 


„1 În traducerea lui M. A. Salie, scrisoarea este în versuri: 
, Pe Allah! stăpâna mea, iartă-mi necredințele! 

Dragostea îmi sfåşie liniştea şi mințile. 

Mă sugrumă patima şi mă ard căinţele, 

Mă-nvelesc în greu alean toate umilinţele. 

N-am ştiut să-i preţuiesc dragostei putinţele, 

Socoteam că e uşor să-i înfrunt silinţele. 

Dar când valul mării ei şi-a stârnit velinţele, 
Vru Allah să-i ştiu și eu toate suferinţele. 

De vei vrea să te înduri — iartă-mi îndoinţele; 

De vei vrea să mă ucizi — uită-mi juruinţele! 

Ea răspunse: 

— Oh! nu mă mai întreba, Ibn Al-Mansur! A murit 
roaba cea drăgălașă. I-ai văzut, pesemne, în grădină, mor- 
mântul în care doarme. 

Şi izbucni în plâns, pe când toate roabele ce se aflau 
în preajma ei se străduiau s-o mângâie. 

Socotii mai întâi că e de datoria mea să păstrez 
tăcerea, apoi spusei: 

— Allah s-o aibă întru mila lui! Şi în schimb întoarcă 
asupra-ţi, o, stăpâna mea, toate zilele pe care trebuia să 
le mai trăiască acea fată tânără, dulcea ta prietenă, pe 
care o plângi. Căci de bună seamă că ea trebuie să fie 
cea care a murit. 

Sett Badr spuse: 

— Chiar ea este, sărmana! 

Eu atunci, prilejuindu-mă de starea de înduioşare în 
care se afla Sett Badr, scosei scrisoarea de la cingătoare și 
i-o înmânai, adăugând: 

— De răspunsul tău, o, stăpână a mea, atârnă viața 
sau moartea lui. Căci, în adevăr, aşteptarea acestui 
răspuns este singurul lucru care-l mai leagă de pământ. 

Ea luă scrisoarea, o deschise, o citi, zâmbi şi spuse: 

— Oare-a ajuns acum la o asemenea stare de dragoste, 
el care odinioară nici nu vroia să citească scrisorile mele? 
N-a trebuit decât să păstrez tăcerea şi să mă slujesc de 
nepăsare ca sa-l văd cum se întoarce la mine mai înfo- 
cat ca niciodată! 

Eu răspunsei: 

— De bună seamă, ai dreptate! Da, de bună seamă! 
Ba ai avea tot dreptul să vorbeşti cu şi mai multă 
amărăciune... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a trei sute cincizeci şi doua noapte 
Spuse: 


„„. ai avea tot dreptul să vorbeşti cu și mai multă 
amărăciune. Ci iertarea greşelilor este harul sufletelor 
alese. Şi-apoi ce-ai să te faci tu, în acest sarai, singură cu 
durerea ta, acuma când copila care te alina cu dulceața 

„ei este moartă? 
La vorbele acestea, văzui că ochii i se umplu de 
„ lacrimi şi ea însăși căzu pe gânduri vreme de un ceas. 
„După care îmi spuse: 

— Ibn Al-Mansur, mi se pare că ai vorbit drept. Am 
să-i răspund. 

Atunci, o, emire al drept-credincioşilor, luă o hârtie 
_ şi scrise o scrisoare cum nici calemgiii cei mai iscusiți 
"din palatul tău n-ar şti să scrie mai tulburător şi mai grăi- 
„tor. Nu mai ţin minte întocmai vorbele din scrisoare; da 
„cam aşa grăiau: „Cu toată străduința mea, încă nu am 
_ înțeles pricina despărțirii noastre. Dacă mă gândesc bine, 
poate că ți-oi fi greșit cu ceva în trecut. Dar trecutul nu 
mai este şi toată bănuiala se cuvine să piară odată cu aceea 
care a căzut jerftă Atoatedespărțitoarei. Acum lasă-mă să 
mi te pun sub pleoape ca să-mi odihnesc ochii cu tine mai 
dulce decât cu orice somn.” 

Pe urmă Sett Badr pecetlui scrisoarea și mi-o înmână; 
iar eu îi zisei: 
— Pe Allah! iată cu ce se poate astâmpăra setea celui 
însetat și cu ce se poate lecui beteșugul celui beteag. 


1 În varianta tradusă de M. A. Salie, scrisoarea — întrucâtva diferită — 
este scrisă în versuri: 
Ce-atâtea vorbe lungi și supărare? 
Toţi răii-și råd de noi în gura mare! 
De ţi-am greșit, fără să ştiu, vreodată, 
e ce nu-mi spui cu ce sunt vinovată? 
lubitule, te vreau să-mi fii aproape, 
În loc de somn, pe ochii-mi și pe pleoape! 

Şi mă găteam să-mi iau rămas-bun ca să mă duc să-i 
duc ştirea celui care o aştepta, când Sett Badr mă opri ca 
să-mi spună: 

— Ya Ibn Al-Mansur, poţi să adaugi şi că noaptea aceasta 
va fi pentru noi amândoi o capete de binecuvântare! 

Iar eu, plin de bucurie, alergai la emirul Jobair, pe 
care-l găsii cu ochii aţintiţi la uşa pe care trebuia să intru. 

După ce citi scrisoarea şi-i pricepu înțelesul, scoase 
un geamăt de bucurie şi căzu leşinat. Ci îşi veni degrabă 
în simţiri şi mă întrebă, încă destul de îngrijorat: 


Dar, până să ajungă la această scrisoare, în varianta respectivă tânăra 
Badr (Budur, aici) mai întâi îi spune lui Ibn-Al-Mansur: 
Eu, o, Ibn Mansur, nu mă potrivesc cu poetul care spunea: 
Iubirea am s-o port închisă-n mine, 
Până-am să-l văd pe solul tău că vine! 


Aşa că îi scrie lui Jobair (Giubair, la M. A. Salie): 
„Eu jurământul l-am ținut — tu de ce l-ai trădat? 
Nevinovat mi-e Hal şi cugetul curat. 
Tu fără milă ai ales cumplita despărțire, 
Uitând şi sfântul legământ și marea mea iubire. 
Zadarnic am păzit mereu duiosul jurământ 
Pe care tu fără temei l-ai necinstit plecând. 
Iar ochii mei văzură-atunci ce n-ar fi vrut să vadă, 
Și-amare vorbe-am auzit de rău şi de tăgadă. 
Spre cinstea ta să-mi dau acum întreagă cinstea mea? 
e mă cinsteai, te-aş preacinsti şi eu asemenea! 
Te voi uita, iar inima-mi o las să se aline — 


Mă spăl pe mâini şi mă dezleg de orice dor de tine! 


Ibn Mansur îi spune însă că o asemenea scrisoare îl va omori pe Giubair 
şi o înduplecă să scrie alta: 
M-am liniştit, iar pleoapa-mi adoarme-n somn tihnit. 
Mi-au spus clevetitorii de ce m-ai părăsit. 
Nu mi se mai plâng ochii visând mereu la tine, 
Iar inima-mi te uită şi-ncepe să se-aline. 
Mint cei ce spun: „Amară e despărțirea!“ — mie 
Ca zahărul îmi pare, şi-mi pare bucurie. 
Urăsc pe orișicine mi te-ar aduce-aminte, 
Iar când aud de tine, mânia mă cuprinde. 
Te-am dat de mult uitării cu-ntreaga mea făptură — 
Să afle vestea asta toți cei ce bat din gură! 


Ibn Mansur stăruie însă pe lângă Budur să fie iertătoare, şi ea atunci 
scrie scrisoarea pe care am redat-o mai sus. 

— Spune-mi, a scris chiar ea scrisoarea aceasta? A 
scris-o chiar cu mâna ei? 

Eu răspunsei: 

— Pe Allah! n-am ştiut până acum că s-ar putea scrie 

vreodată cu piciorul. 
„Or, o emire al drept-credincioșilor, nici nu rostisem 
„bine vorbele astea, că şi auzirăm un clinchet de brățări 
„la ușă și o vânzoleală de şoapte şi de mătăsuri şi, peste o 
clipă, văzurăm ivindu-se fata însăși. Cum bucuria nu se 
poate zugrăvi pe potrivă pia vorbe, n-am să mă apuc 
„de-o siidine zadarnică. Am să-ți spun doar, o, emire al 
drept-credincioşilor, că cei doi îndrăgostiţi se repeziră 
unul către celălalt şi se îmbrăţişară pierduţi, cu buzele 
împerecheate în tăcere. 

Când se mai dezmeticiră din vrajă, Sett Badr rămase 
în picioare, nevoind să ia loc, cu toate stăruinţele iubitu- 
lui ei. Fapt ce mă nedumeri, aşa încât o întrebai care-i 

pricina. Ea îmi spuse: 
= — N-am să stau jos decât după ce senetul nostru va fi 
întocmit! 

Eu spusei: 

— Ce senet, o, stăpâna mea? 

Ea spuse: 

— Un senet care nu-i priveşte decât pe îndrăgostiți! 

Şi se plecă spre urechea iubitului ei şi-i spuse ceva în 
şoaptă. El răspunse: 
= — Ascult și mă supun! 

Şi chemă un rob de-al lui şi îi şopti o poruncă; şi ro- 
bul ieși. 

Nu peste mult, văzui că intră cadiul şi martorii, care 
întocmiră senetul de căsătorie al celor doi îndrăgostiți 
şi apoi plecară, dăruiţi cu o mie de dinari de către Sett 
Badr. Vrusei să plec şi eu, ci emirul nu-mi îngădui, spu- 
nându-mi: 

— Nu se cuvine să se spună că ne-ai împărtăşit numai 
necazurile, fără să ne împărtășeşti şi bucuriile! 

Şi mă poftiră la un ospăț care ţinu până în zori. 
„Atunci mă lăsară să plec în odaia ce porunciseră să fie 
„ orânduită pentru mine. 

Dimineața, când mă deşteptai, o copilă roabă intră la 
„mine, aducându-mi un lighean şi un ibric, iar eu mă 
spălai după datină şi îmi făcui rugăciunea de dimineaţă. 
Apoi mă dusei în sala de primire, unde nu peste mult 
veniră, ieşiţi proaspeţi de la hammam, după ce se 
drăgostiseră, și cei doi soți. Le urai o dimineață noro- 
 cită şi le menii bucurie şi hiritiselile cuvenite; pe urmă 
 adăugai: 

— Sunt bucuros că am ajutat şi eu oleacă la împăcarea 
„voastră. Dar, pe Allah! emire Jobair, dacă ţii să-mi dai o 
„dovadă de bunăvoință, lămurește-mă și pe mine ce-a 
_ putut să te supere aşa de tare şi să te îndemne să te des- 
"parți, spre jalea ta, de iubita-ţi Sett Badr? Mi-a povestit şi 
„ea întâmplarea când micuța ei roabă, după ce o pieptănase 
şi îi împletise cosițele, a sărutat-o şi a îmbrăţişat-o. Ci, 
emire Jobair, mie nu mi se pare cu putință ca numai atâta 
„să fi pricinuit supărarea ta, de n-ar mai fi avut și alte te- 
meiuri de mânie ori alte dovezi şi prepuneri. 

La vvorbele acestea, emirul Jobair zâmbi a râde şi îmi 
“spuse: 

= — Ibn Al-Mansur, tare mai eşti isteţ! Acuma, că roaba 
cea dragă a dulcei Sett Badr este moartă, supărarea mea 
s-a stins. Pot, dar, să-ţi mărturisesc, fără să-ți ascund 
nimic, pricina neînţelegerii noastre. Ea n-a pornit decât 
de la o glumă, despre care un luntraș care le-a purtat cu 
trea mi-a povestit că şi-ar fi spus-o ele două între ele, 
într-o zi, când au făcut o plimbare pe apă. Mi-a spus 
acela: „Stăpâne, cum de te-ai legat cu o da care îşi 
bate joc de tine cu o roabă pe care o iubeşte ? Află, dară, 
că şedeau în luntrea mea sprijinindu-se galeș una de alta 
şi cântau niște lucruri anapoda despre dragostea bărbați- 
lor. Şi şi-au încheiat cântecele cu aceste stihuri: 

Nici jarul, că-i jar, nu arde 
Ca lăuntrurile mele. 

Dar stăpânul meu când vine, 
Gheaţă-mi creşte pe sub piele. 
Dorul lui îmi stinge focul 
Sub troiene mari şi grele. 


Căci stăpânu-mi nu-i ca mine: 
Ceea ce-i să fie tare, 

Moale-i; iar ce-ar fi să fie 
Dulce, vai, numai amar e; 
Sărutarea-i e sălcie, 

Tar altceva-i neînstare. 


Eu atunci, la acea povestire a luntrașului, văzui lu- 
mea înnegurându-se dinaintea ochilor mei şi alergai 
acasă la Sett Badr unde văzui ceea ce văzui. Şi atâta 
ajunse ca să-mi întărească bănuielile... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute cincizeci și treia noapte 
Spuse: 


„.. ajunse ca să-mi întărească bănuielile. Ci, din mila 
lui Allah, acuma totul s-a uitat. 

Atunci, ca dovadă de mulțumire din partea lui pen- 
tru slujbele mele, mă rugă să primesc trei mii de dinari; 
iar eu îi spusei încă o dată mulțumirile mele... 

Ibn Al-Mansur se opri deodată din povestit. Căci 
tocmai auzise un sforăit care îi reteză vorba. Era al califu- 
lui, care căzuse adânc în somnul stârnit de poveste. Aşa 
că Ibn Al-Mansur, de teamă să nu-l trezească, se strecură 

încetişor pe ușa pe care i-o deschidea și mai încetişor 
căpetenia hadâmbilor. 


— N-ai putea să-mi spui câte ceva, de pildă despre vreun 
leac pentru femeile care-şi sâcâie soţii, printr-un nesaț care 
nu poate fi niciodată satisfăcut, împingându-i în cele din 
urmă spre mormânt. 

La aceste vorbe, Șeherezada stătu o clipă pe gânduri, apoi 
zise: 

— Desigur, o, norocitule sultan, nu-mi amintesc nicio altă 
poveste mai bine decât pe aceea care are legătură cu acest 
subiect și pe care ţi-o voi povesti pe dată. 


Şi Șeherezada zise: 


POVESTEA LUI WARDAN 
MĂCELARUL CU FATA VIZIRULUI 


5. e povestește, între altele, că trăia la Cairo un om 
care se numea Wardan, de meserie măcelar de 
"carne de berbec. Şi el vedea zilnic venind în prăvălia lui 
„o adolescentă cu un trup şi un chip vrăjite, dar cu ochii 
"obosiţi ca şi trăsăturile feţei, iar boiul ei era foarte palid. 
"Ea venea întotdeauna urmată de un hamal cu coșul prins 
în chingi de spate, alegea bucata de carne cea mai fragedă 
şi fuduliile de berbec, plătea totul cu o monedă de doi di- 
nari sau mai mult, punea târguiala în coșul hamalului și 
continua să se preumble prin suk oprindu-se la toate 
“dughenele şi cumpărând câte ceva de la toți negustorii. 
Şi îşi petrecea în felul acesta o mare parte din timp, până 
când, într-o zi, măcelarul Wardan, frământat la culme 
de aspectul ciudat şi de talâmele clientei sale, se hotărî să 
lămurească lucrurile, ca să se descotorosească de gân- 
durile care-l munceau în legătură cu toate acestea. 

Or, i se ivi ocazia prilejuindu-se într-o dimineaţă de 
trecerea hamalului tinerei, singur, prin faţa prăvăliei 
sale. ÎI opri, îi puse în mână un cap de berbec cât se 
poate de bun, şi îi zise: 

— O, hamalule, roagă-l pe grătaragiu să nu ardă prea 
tare capul, ca să nu-și piardă din savoare! 

După care adăugă: 

— O, hamalule, sunt foarte nedumerit de fetişcana 
care te ia în fiecare zi în serviciul ei! Cine este şi de unde 
vine? Ce face cu fuduliile de berbec? Şi, mai cu seamă, 
pentru ce-i sunt atât de obosiţi ochii şi trăsăturile feţei? 

Celălalt răspunse: 

— Pe Allah! Sunt tot atât de nedumerit în privința ei 
ca şi tine! Ceea ce ştiu, îţi voi spune pe dată, pentru că eşti 
darnic cu oamenii sărmani ca mine. lată: Endar ce-şi 
termină toate cumpărăturile, mai ia de la negustorul 
nazareean din colț, pentru vreun dinar, un vin vechi 
scump şi mă duce, astfel încărcat, până la intrarea gră- 
dinii marelui vizir. Acolo, mă leagă la ochi cu voalul său, 
mă ia de mână şi mă conduce până la o scară ale cărei 
trepte le coboară împreună cu mine, ca să mă despovăreze 
apoi de coşul meu, să-mi dea o jumătate de dinar pentru 
osteneală și un coş gol în locul coșului meu încărcat care 
rămâne acolo, și mă conduce din nou, cu ochii tot legaţi, 
până la poarta grădinii, unde îmi dă slobozenie până a 
doua zi. Şi eu fakar n-am ce face cu carnea, fructele, 
migdalele, lumânările şi cu toate lucrurile pe care mi le 
dă să le car până la scara subpământeană! 

Măcelarul Wardan răspunse: 

— Nu faci decât să-mi măreşti nedumerirea, o, 
hamalule! 

Şi cum veniseră alți clienți, îl lăsă pe hamal şi începu 
să-i servească. 

A doua zi, după o noapte petrecută chibzuind la 
toate acestea care-l rodeau la culme, văzu sosind, la 
aceeași oră, fătuca urmată de hamal. Și îşi zise: „ Pe Allah! 

De data asta trebuie să aflu, cu orice preţ, ce vreau să 
ştiu!“ 

Şi, după ce tânăra se depărtă cu cumpărăturile ei, 
lăsă în grija băiatului de prăvălie vânzarea şi cumpărarea 
din dugheană și începu să-i urmărească de la distanță, 
în aşa fl încât să nu poată fi observat. Merse aşa în 
spatele ei până la intrarea în grădina vizirului și se as- 
cunse după arbori ca să aştepte întoarcerea hamalului, 
pe care-l văzu, într-adevăr, cu ochii legați şi condus pe 
alei de ea, care-l ținea de mână. După câteva clipe, o 
văzu revenind la intrare, ridicând voalul de pe ochii 
hamalului, lăsându-l să plece și așteptând, până dispăru 
din vedere, înainte de a se întoarce în grădină. 

Atunci măcelarul ieşi din ascunzătoare şi o urmări cu 
picioarele goale, furişându-se printre copaci. O văzu 
astfel ajungând în faţa unui stei de stâncă pe care îl 
atinse într-un anumit fel, făcându-l să se răsucească pe 
loc şi dispărând pe o scară ale cărei trepte coborau sub 
pământ. Aşteptă atunci câteva clipite şi se apropie de 
stâncă, pe care începu să o pipăie în acelaşi fel, şi reuşi 
să o facă să se răsucească. Se afundă atunci sub pământ, 
punând stânca la locul ei şi, iată povestit de el însuşi 
ceea ce văzu: 

= Elspune: 

— La început nu desluşeam nimic în bezna culei; 
apoi sfârșii prin a zări un coridor în fundul căruia se 
cernea lumina; îl parcursei, tot în picioarele goale şi 
ţinându-mi respiraţia şi ajunsei la o uşă în d căreia 
_deslușii râsete și mormăieli. Pusei ochiul pe crăpătura 
pe unde se strecura raza de lumină și văzui, înlănțuiţi pe 
un crivat, în toiul diverselor răsuciri şi mişcări, pe ado- 
lescentă şi o maimuţă uriașă, care avea totuşi figură 
umană. După câteva clipite, fetişcana se dezlănţui, se 
ridică-n picioare și-și lepădă toate veșmintele ca să se 
întindă din nou pe crivat, dar complet goală. Şi pe dată 

maimuța se năpusti asupra ei, călcând-o, înlănțuind-o 
cu braţele. Când termină treaba cu ea, maimuţoiul se 
ridică, se odihni o clipă, apoi o reluă în posesie, căl- 
când-o din nou. Se ridică iar şi se odihni din nou, ca să 
se năpustească încă o dată asupra-i şi să o aibă, şi tot 
aşa, de zece ori în acelaşi fel, în timp ce ea, la rândul ei, 
îi dădea tot ceea ce-i dă o femeie celui mai fin şi mai 
delicat dintre bărbaţi . După care amândoi căzură leşi- 
nați de epuizare. Şi nu mai mişcară. 
lar eu rămăsei uimit până peste poate... 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a trei sute cincizeci şi patra noapte 
Spuse: 


„.. eu rămăsei uimit până peste poate. Şi-mi zisei în 
sinea mea: „Acum ori niciodată este momentul să profit 
de ocazie“. Şi, cu o izbitură cu umărul forțai uşa şi mă 
repezii în cameră învârtind deasupra capului cuțitul 
meu de măcelar, atât de ascuţit că putea atinge osul 
înaintea cărnii. 

Mă năpustii hotărât asupra uriaşei maimuțe, căreia 
nu i se mişcă niciun muşchi, atâta era de zdrobită de 
vânzolelile sale, îi înfipsei cuțitul fulgerător în ceafă şi, 
pe dată îi despărții capul de trunchi. Atunci forța vitală 
care era în trupul său ieşi cu voiet mare, horcăit şi 
spasme, încât Kiiseana deschise deodată ochii şi mă 
văzu cu cuțitul plin de sânge în mână. Scoase un urlet 
de groază, încât crezui un moment că o voi vedea 
moartă fără scăpare. Totuşi, văzând că nu-i voiam răul, 
putu să-şi vină încet-încet în fire şi să mă recunoască. 

Şi îmi zise: 

— Aşa tratezi, o, Wardan, o clientă statornică? 

Eu îi zisei: 

— Vai, dar eşti propria ta duşmancă! N-ai găsit niciun 
bărbat zdravăn de a-i vestegăluit la asemenea însăileli? 

Ea îmi răspunse: 

— O, Wardan, ascultă mai întâi povodul acesta şi 
poate îmi vei da iertăciune! Află, dar, că sunt unica fiică 
a marelui vizir. Până la vârsta de cincisprezece ani am 
trăit liniştită în palatul tatălui meu; dar, într-o bună zi, 
un arap m-a învăţat ce aveam de învățat şi a luat ceea ce 
avea de luat de la mine. Or, trebuie să ştii că nu există 
nimic asemenea unui arap care să ne poată atâţa, pe noi, 
femeile, mai cu seamă când era i a simţit acest în- 
grăşământ negru pentru prima dată. Aşa că să nu te 
- mire că terenul meu a devenit de atunci atât de avid, 
încât arapul trebuia să-l ude fără încetare. 

După o vreme, arapul muri la datorie, iar eu îi po- 
vestii necazul meu unei bătrâne din palat care mă 
cunoştea din copilărie. Bătrâna clătină din cap şi spuse: 

— Singurul lucru care poate înlocui arapul pentru 
tine de acum înainte, fata mea, este maimuța. Pentru că 
nimic nu este mai fecund decât maimuța. 

Eu mă lăsai convinsă de bătrână şi, într-o zi, văzând 
trecând pe sub ferestrele palatului un dresor de maimuțe 
„care-și punea animalele să facă salturi, îmi descoperii 
chipul în faţa celei mai voinice dintre ele, care mă privi. 
De îndată îşi rupse lanţul și, fără ca stăpânul ei să o poată 
opri, fugi pe străzi, făcu un mare ocol și se întoarse la 
palat prin grădină şi alergă drept în camera mea unde 
mă cuprinse-n braţe şi făcu ceea ce făcu de zece ori una 
după alta, fără să se oprească. 

Până în cele din urmă, tatăl meu află despre năzbâtiile 
mele cu maimuța şi era cât pe ce să mă omoare în ziua 
"aceea. Dar eu neputând să mă mai lipsesc de aci-nainte 
de maimuța mea, am pus să mi se sape în taină această 
_culă unde o închisei. Şi-i aduceam eu însămi de mâncare 

şi de băut, până astăzi, când fatalitatea te-a făcut să 
descoperi ascunzătoarea mea și te împinse să o ucizi! Vai 
mie! Ce mă fac? 

Atunci eu încercai să o parigorisesc şi îi zisei, ca să o 
liniştesc: 

— Fii sigură, stăpâna mea, că pot înlocui priicios 
maimuța pentru tine. Încearcă și vei vedea, că sunt 
cunoscut ca bun de încălecat! 

Şi, de fapt, i-am dovedit chiar în acea zi, ca şi în ur- 
mătoarele, că bărbăția mea o depășea pe aceea a răposatei 
maimuțe și a defunctului arap. 

Totuşi, nu putea continua în felul acesta prea mult 
timp, pentru că, după câteva săptămâni, eram pierdut, 
acele înăuntru, ca într-un tău fără fund. lar adolat 
vedea, dimpotrivă, crescând poftele sale din zi în zi, și 
focul interior ațâţându-se. 

n această situație supărătoare, surucluii la ajutorul 
unei bătrâne pe care o cunoșteam ca fiind nemaipome- 
nită în arta pregătirii de filtre şi în prepararea de zar 
pentru cele mai înrăite boli. Ii povestii întâmplarea de la 
început până la sfârşit şi îi zisei: 

— Acum, mătușă, vin să-ţi cer să faci un preparat bun 
să stingă poftele nesățioase ale acestei femei şi să-i po- 
tolească năbădăile! 

Ea îmi răspunse: 

— Nimic mai uşor! 

Eu îi zisei: 

— Mă încred întru totul în ştiinţa şi înţelepciunea ta! 

Atunci ea luă o oală în care puse o uncie de semințe 
de tupinus albus de Egipt, o uncie de oțet pur, două 
uncii de hamei şi câteva frunze de digitală. Fierse totul 
timp de două ore, decantă cu grijă lichidul şi-mi spuse: 

— Leacul este gata. 

Atunci o rugai să mă însoțească în subterană, şi ea, la 
aceasta, îmi zise: 

— Trebuie mai întâi să o tăvăleşti până când va cădea 
vlăguită. 

Şi se retrase pe coridor așteptând să termine ce avea 
de făcut. 

Eu făcui ceea ce-mi poruncise şi atât de bine, încât 
fetişcana îşi pierdu cunoștința. Atunci bătrâna intră în 
cameră şi, după ce încălzi lichidul adus, îl puse într-un 
lighean de aramă și îl înțepeni între coapsele fetei vizi- 
rului. Şi îi făcu fumigaţii care-i pătrunseră adânc în 
„părţile fundamentale, şi trebuie că au produs un efect 
aşteptat, pentru că deodată văzui căzând dintre coapsele 
„ îndepărtate ale fetei două drăcovenii, una după cealaltă, 
„care începură a se vânzoli. Eu le cercetai mai de aproape 
şi văzui că erau două anghile, una galbenă şi cealaltă 
„neagră. 
= Lavederea celor două anghile... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute cincizeci şi cincea noapte 
Spuse: 


„. La vederea celor două anghile, bătrâna fu în cul- 
mea satisfacției și stri 

— Fiule, adu slavă i Allah! Leacul şi-a făcut efectul! 
„Să ştii că aceste două anghile erau cauza nesațiului de 
Care mi te-ai plâns. Una dintre anghile s-a născut din 
în preunarea cu arapul, iar cealaltă din împreunarea cu 
aimuţa. Acum, pentru că ele au ieşit, adolescentei i se 
vor astâmpăra năbădăile şi nu va mai fi obositoare şi de- 
zordonată în dorințele ei! 

Şi, într-adevăr, văzui că de îndată ce-şi veni în fire, 
fetişcana nu mai vru să-și facă poftele. Şi o găsii atât de 

liniştită, încât nu pregetai să o cer în căsătorie. Ea ac- 
ceptă, pentru că se abişnnise cu mine. Şi trăirăm îm- 
preună, de atunci, cea mai dulce viață și în cele mai 
erfecte delicii, după ce am adus-o în casa noastră pe 
Părrâna care reuşise această vindecare miraculoasă şi care 
ne-a învăţat leacul pentru dorințele nesăbuite. 
Slăvit fie Cel Viu, care nu moare şi care ţine în mâna 
sa imperiile şi regatele. 


Şi Şeherezada continuă: 

— Asta este, o, norocitule sultan, tot ceea ce ştiu despre 
leacul ce se poate da femeilor nesățioase! 

Şi sultanul Şahriar zise: 

— Aş fi vrut să cunosc acest leac, anul trecut, ca să o afum 
pe blestemata pe care am surprins-o în grădină cu sclavul 
meu, arapul! Dar tu, Şeherezada, lasă acum poveştile ştiinți- 
fice şi istoriseşte-mi în noaptea aceasta, dacă poți, o poveste 
mai surprinzătoare decât toate cele pe care le-am auzit până 
acum; pentru că mă simt mai apăsat ca de obicei! 

Şi Șeherezada zise: 

— Pot! 


POVESTEA CU SULTANA YAMLIKA, 
DOMNIȚA DE SUB PĂMÂNT! 


e povesteşte că în vechimea vremilor şi în trecutul 

vârstelor și al veacurilor a fost odată, printre înţe- 
lepţii Greciei, un înțelept care se numea Danial. Avea o 
mulțime de învățăcei sârguincioşi, care îi ascultau 
învățăturile şi sorbeau din ştiinţa lui; ci el nu cunoscuse 
şi mângâierea de a avea un fiu, care să poată ajunge 
moştenitorul cărților şi al scrierilor sale. Cum nu mai ştia 
ce să facă spre a căpăta un asemenea moştenitor, îi veni 
în gând să-l roage pe stăpânul cerului să-i dăruiască o 
asemenea binecuvântare. Or, Cel-Preaînalt, care nu are 
niciun fel de străjer la poarta dărniciei sale, îi ascultă ruga, 
şi soţia învățatului rămase grea pe clipă pe dată. 

n lunile cât ţinu sarcina soției lui, înțeleptul Danial, 
care de mult se ştia câtu-i de bătrân, îşi zise: „Moartea 
mea-i aproape și nu ştiu dacă fiul pe care îl voi avea are 
să poată găsi neatinse toate cărțile și toate scrierile mele.“ 
Şi numaidecât se apucă să-și folosească tot timpul spre 
a aduna pe câteva foi de hârtie toată ştiinţa cuprinsă în 
multele şi feluritele sale scrieri. În felul acesta, umplu 
cinci foi, cu o scriere foarte măruntă, ce cuprindeau mie- 
zul întregii lui ştiinţe şi al celor cinci mii de hrisoave pe 
care le avea. Pe urmă le mai citi o dată, cugetă un 
răstimp, şi găsi că și acele cinci foi cuprindeau lucruri 
care mai puteau fi scurtate. Atunci închină încă o vreme 
cugetărilor, şi sfârşi prin a le cuprinde pe toate cele cinci 

foi în una singură, care şi aceea era de cinci ori mai mică 
decât cele dintâi. Şi când isprăvi această muncă simţi că 
sfârşitul său era aproape. 

Atunci bătrânul învățat, de teamă ca nu cumva 
cărțile și scrierile lui să ajungă în stăpânirea altcuiva, le 
aruncă pe toate în mare şi nu mai păstră decât foaia 
aceea micuță. O chemă pe soţia lui cea însărcinată şi îi 
spuse: 

— Vremea mea s-a isprăvit, o, femeie, şi nu mi-e dat 
să-l cresc eu însumi pe copilul pe care Cel-Darnic ni l-a 
dăruit şi pe care eu n-am să apuc să-l văd. Îi las însă drept 
moştenire această micuță foaie de hârtie, pe care să i-o 
dai numai în ziua când îţi va cere partea lui din bunurile 
tatălui său. Şi de va izbuti s-o descifreze şi să-i înţeleagă 
tâlcul, va fi omul cel mai învăţat din veacul său. Aș vrea 
să se numească Hassib! 

Şi, spunând aceste cuvinte, înțeleptul Danial îşi dădu 
sufletul întru tihna lui Allah. 

I se făcu o înmormântare la care veniră toți învăţăceii 
săi şi toţi locuitorii cetății. Şi toți îl plânseră şi îşi puseră 
haine de jale pentru moartea lui. 

Or, peste câteva zile, soția lui Danial aduse pe lume 
un băieţel mândru ca luna, şi care, după dorința răposa- 
tului, fu numit Hassib. Şi femeia trimise totodată să fie 
chemaţi la ea astrologii care, după ce-şi făcură socotelile 
şi după ce isprăviră de cercetat stelele, întocmiră horos- 
capul copilului şi spuseră: 

— O, femeie, fiul rău are să trăiască ani mulți, dacă va 
scăpa dintr-o primejdie ce atârnă asupra tinereții lui. 
Dacă va ocoli primejdia aceea, are să ajungă la o treaptă 
înaltă şi ca ştiinţă și ca bogăţie. 

Şi se duseră în drumul lor. 

Când copilul împlini vârsta de cinci ani, mama lui îl 
trimise la şcoală, ca să înveţe şi el câte ceva; ci el nu în- 
văţă chiar nimic. Așa că ea îl luă de la şcoală şi se gândi 

să-l dea la vreo meserie; ci el petrecu ani în şir fără să facă 
vreo ispravă şi ajunse la vârsta de cincisprezece ani fără a 
fi învăţat o Aa în și fără a fi izbutit să deprindă ceva cu 
care să-și câştige pâinea şi s-o ajute şi pe maică-sa cât de 
cât. Atunci maică-sa se puse pe plâns, iar vecinele îi 
spuseră: 

— Numai însurătoarea ar putea să-l îndemne să se 
apuce de vreo treabă; pentru că atunci ar vedea şi el că, 
având o soție, trebuie să munceşti ca s-o ţii. 

Cuvintele lor o hotărâră pe mamă să se scoale şi să 
caute printre cunoştinţele ei o fată; şi, găsind una ce i se 
păru potrivită, i-o aduse de soție. lar tânărul Hassib se 
potrivi de minune cu soția sa; ci şi acum tot nu se apucă 
să facă ceva și nu simţi niciun îndemn pentru niciun fel 
de muncă. 

Or, printre vecini, erau şi niște tăietori de lemne, 
care, într-o zi, îi spuseră mamei: 

— Cumpără-i fiului tău un măgar, nişte frânghii şi o 
secure, şi lasă-l să meargă cu noi la munte să taie lemne. 
Pe urmă o să vindem lemnele şi o să împărţim câştigul 
cu el. Aşa va putea să-ți mai uşureze cheltuielile și să-și 
țină mai bine nevasta. 

La cuvintele acestea, mama lui Hassib, plină de bu- 
curie, îi cumpără pe dată un măgar, nişte frânghii şi o 
„secure, și îl dădu pe seama iiecodlar de lemne, stăruind 

pe lângă ei să-l ajute. 
© — Să n-ai nicio grijă în privința lui. Este fiul lui Danial, 
stăpânul nostru, şi vom şti să-l ocrotim şi să-l veghem! 

Şi îl luară cu ei în munte, unde îl învăţară să taie lem- 
nele şi să le aşeze pe spatele măgarului, ca să le vândă 
apoi la piaţă. Şi Hassib căpătă mare dragoste pentru 
meseria aceea, care îi îngăduia să hoinărească și totodată 
Să şi vină în ajutorul mamei și al soției sale. 

Or, într-una din zile, pe când tăiau lemne în munte, 
fură prinşi de o furtună, însoțită de ploaie şi de tunete, 

care îi sili să dea fuga şi să se adăpostească într-o peşteră 
ce se afla nu departe de acolo, şi unde aprinseră un foc 
ca să se încălzească. Totodată îl însărcinară pe tânărul 
Hassib, fiul lui Danial, să frângă vreascuri şi să aibă grijă 
de foc. 

Şi pe când Hassib, în fundul peşterii, se apucă să crape 
lemnele, auzi deodată securea, când izbea în pământ, ră- 
sunând, cu un sunet prelung, de parcă în locul acela ar 
fi fost un gol dedesubt. Începu atunci să scobească sub 
picioarele [ui şi dezveli astfel o piatră veche de marmură, 
cu un belciug de aramă... 


În clipita aceasta a istorisiri sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute cincizeci şi şasea noapte 
Spuse: 


„.„ cu un belciug de aramă. La priveliştea aceea, îşi 
strigă tovarășii, care veniră în fugă şi izbutiră să ridice 
lespedea de marmură. Găsiră asttel o groapă tare largă 
şi tare adâncă, în care se aflau înșiruite o mulțime ne- 
numărată de chiupuri ce păreau foarte vechi şi care 
aveau gâtul pecetluit cu mare grijă. Îl coborâră atunci 
pe Hassib în adâncul gropii, legat cu funii, ca să vadă ce 
se află în chiupuri şi ca să le lege cu funii spre a le scoate 
afară. 

Tânărul Hassib, de cum cobori în groapă, dintru-ntâi 
sparse cu securea gâtul unuia din chiupurile de pământ 
ars; şi văzu îndată cum se scurge din el o miere galbenă de 
cel mai bun soi. li înştiință numaidecâr pe tăietorii de 
lemne, care, măcar că oleacă dezamăgiţi că nu găseau decât 
nişte miere acolo unde nădăjduiseră să dea de vreo co- 
moară din vremurile de demult, nu se arătară nemulţumiţi 

la gândul câştigului pe care aveau să-l dobândească din vân- 
zarea acelor nenumărate chiupuri pline ochi. Traseră 
aşadar afară toate chiupurile, unul după altul, pe măsură 
ce tânărul Hassib le lega cu funiile şi, fără a mai vroi să-l 
scoată şi pe tovarășul lor din adâncul gropii, plecară cu 
toții către cetate, spunându-şi: 

— Dacă-l scoatem din groapă, o să fim nevoiţi să mai 
împărţim şi cu el ceea ce vom dobândi la vânzare. Şi de 
altminteri e o haimana care-i mai bine să moară decât 
să-şi mai târască zilele pe pământ. 

Se duseră, aşadar, la târg cu măgarii lor; şi numai pe 
unul dintre tăietorii de lemne îl trimiseră la mama fai 
Hassib ca să-i spună: 

— Aflându-ne în munte, măgarul fiului tău, atunci 
când a izbucnit furtuna asupra noastră, a luat-o la goană 
şi l-a silit pe fiul tău să alerge după el, ca să-l prindă, în 
vreme ce noi ne-am adăpostit într-o peşteră. Nenoro- 
cirea a vroit ca deodată un lup să se repeadă din pădure, 
să-l ucidă pe fiul tău şi să-i mănânce, şi pe el şi pe măgar. 
lar noi n-am mai găsit alte urme din ei decât oleacă de 
sânge și câteva oase. 

La ştirea aceasta, necăjita de mamă a lui Hassib şi săr- 

„mana de soție se plesniră cu palmele peste obraji şi îşi 
puseră țărână în cap, Piti: toate lacrimile deznădej- 
-dii lor. Şi-atâta cu ele! 
În ceea ce-i priveşte pe tăietorii de lemne, aceştia vân- 
dură chiupurile cu miere pe un preț cum nu se poate mai 
bun şi dobândiră un câștig atât ci mare, încât fiecare 
„dintre ei putu să-şi deschidă o prăvălie de negustor, ca să 
vândă şi să cumpere. Şi nu se lipsiră de nicio desfătare, 
„mâncând și bând cele mai minunate bunătăţuri în fiece zi. 
„ Şi-atâta cu ei! 
„Ci în ceea ce priveşte pe tânărul Hassib, iată. După 
„ce văzu că nimeni nu-l mai scoate din groapă, începu să 
 ţipe şi să se roage, dar degeaba, de vreme ce tăietorii de 

lemne plecaseră şi hotărâseră să-l lase să moară acolo, 
fără a-l ajuta. El, atunci, încercă să-şi sape niște trepte 
în peretele gropii și să se caţere pe ele cu mâinile şi cu 
picioarele; văzu însă că pereţii erau de piatră şi nici nu 
simțeau oţelul securii. Atunci deznădejdea lui nu mai 
avu margini şi îi venea să se trântească jos în groapă ca 
să moară acolo, când deodată zări un scorpion mare care 
ieşea printr-o crăpătură din peretele de stâncă şi se apro- 
pia de el ca să-l înțepe. Il rikobi cu o izbitură de secure 
şi cercetă apoi crăpătura aceea, prin care răzbătea o geană 
de lumină. [i veni atunci gândul să înfigă tăișul securii 
în crăpătură şi să apese cu toată puterea; şi, spre uluirea 
lui, izbuti astfel să dea de o ușă ce se ridică încet-înce- 
tişor, până ce lăsă o deschizătură îndeajuns de largă cât 
să se poată strecura prin ea un trup de om. 

Văzând aşa, Hassib nu mai şovăi o clipită, se strecură 
prin deschizătură şi ajunse într-o hrubă lungă, dinspre 
capătul căreia venea lumina. Merse prin hrubă vreme de 
un ceas și ajunse la o uşă peste măsură de mare, făcută 
din oţel negru şi având o închizătoare de argint și o cheie 
de aur. Descuie uşa şi se pomeni deodată sub cer afară, 
pe un țărm de lac, la poalele unei coline de smarald. Pe 
malul lacului zări un jeț de aur sclipind de nestemate, iar 
de jur împrejur, oglindindu-se în apă, alte jeţuri de aur, 
de argint, de smarald, de oțel, de lemn de abanos şi de 
santal alb. După ce se satură de privit frumuseţea lor și 
a priveliştii, şi apa în care se oglindeau, se duse și se aşeză 
în jețul de la mijloc, ca să se bucure şi mai din plin de 
vraja lacului și a muntelui. 

Nici nu se așezase bine tânărul Hassib în jeţul de aur, 
că şi auzi nişte sunete de țimbale şi de darabukuri, şi 
văzu că se iveşte de după laturile colinei de smarald, 
venind înspre lac, un şir de făpturi care mai degrabă 
lunecau decât umblau; şi nu izbuti să-şi dea seama ce 
sunt, din pricina depărtării. Când ajunseră mai aproape, 

văzu că erau nişte femei de o frumuseţe vrăjitoare, dar 
care avea trupul, spre jumătatea lui de jos, alungit, și 
care se târau asemenea șerpilor. Glasurile lor erau tare 
dulci şi cântau pe limba ioniană nişte slăviri unei îm- 
părătiţe pe care el n-o vedea. Ci nu peste mult se iviră de 
după colină alte patru femei cu trupuri de şarpe, 
purtând pe mâinile lor ridicate deasupra capetelor un 
talger mare de aur, pe care sta, zâmbitoare şi strălucind 
de frumuseţe, împărătiţa. Cele patru femei veniră la jeţul 
de aur de pe care Hassib grăbi să se ridice, şi o aşezară 
acolo pe împărătiţă, îi orânduiră cutele vălurilor, apoi se 
înşiruiră în spatele ei, pe când toate celelalte femei-șarpe 
lunecară fiecare înspre vreunul din jeţurile cele scumpe 
aşezate împrejurul lacului. Atunci împărăteasa, cu un glas 
îmbătător, rosti câteva cuvinte pe grecește către cele ce se 
aflau în preajma ei; şi numaidecât se sună din timbale şi 
toate femeile-şarpe înălțară o cântare de preamărire îm- 
părătiţei, după care se aşezară în jeţuri. 

Apoi împărătiţa, care îl zărise pe Hassib de la bun 
început, întoarse galeş capul spre el şi îi făcu semn, 
încurajându-l, să se apropie. Şi Hassib, măcar că tare tul- 
burat, se apropie, iar împărătiţa îl pofti să stea jos şi îi spuse: 
= — Fii bine venit în împărăția mea subpământeană, o, 
 fläcăule frumos, pe care ursita cea bună te-a călăuzit până 
aici. Alungă departe de la tine orice teamă şi spune-mi 
care îţi este numele; eu sunt sultana Yamlika, domnița 
 subpământului. Vorbeşte, dar, şi spune-mi cine ești şi 
cum ai izbutit să ajungi până la acest lac, care este locul 
„meu de şedere pe vreme de iarnă, și unde vin să-mi 
„petrec câteva luni în fiecare an, părăsindu-mi cetatea de 
scaun din vremea de vară, de pe muntele Cocaz. 

La aceste cuvinte, tânărul Hassib, după ce sărută 
pământul dinaintea sultanei Yamlika, se aşeză la dreapta 
ei pe un jeţ de smarald și spuse: 

— Mă numesc Hassib şi sunt fiul răposatului Danial, 
învățatul. De meserie sunt tăietor de lemne, măcar că aş 
fi putut să ajung a fi neguțător printre fiii oamenilor, sau 
chiar un mare învăţat. Ci mi-a plăcut mai mult să mă 
bucur de mireasma pădurilor şi a munților, zicându-mi 
că oricând este vreme să te închizi, după moarte, între 
cei patru pereți ai mormântului. 

Pe urmă povesti cu de-amănuntul tot ce se petrecuse 
cu tăietorii de lemne şi cum, dintr-o întâmplare, izbutise 
să se strecoare până în împărăţia aceea de sub pământ. 

Povestea tânărului Hassib îi plăcu tare mult domniţei 
Yamlika, cea de sub pământ, care îi spuse: 

— Hassib, pesemne că, de-atâta timp de când ai fost 
părăsit în hrubă, trebuie să-ți fie şi foame şi sete. 

Şi făcu semn către una dintre însoţitoarele sale, care 
numaidecât lunecă până la tânărul Hassib, ducând pe 
creștetul capului o tavă de aur plină cu struguri, şi rodii 
şi mere, şi fisticuri, şi alune, şi nuci, şi smochine proaspete, 
şi banane. Pe urmă, după ce mâncă şi îşi penali foamea, 
Hassib bău un sorbet minunat dintr-o cupă tăiată numai 
dintr-un rubin. Atunci fata care adusese bunătăţurile se 
îndepărtă cu tablaua, iar sultana Yamlika, întorcându-se 
către Hassib, îi grăi: 

— Acum, Hassib, poţi să nu te mai îndoiești că, atâta cât 
va dura șederea ta în împărăţia mea, nu are să ţi se întâm- 
ple decât lucruri plăcute. Așa că, dacă ai de gând să-ți 
petreci o săptămână sau două printre noi, pe țărmul 
acestui lac şi A umbra acestor munţi, am să-ți povestesc, ca 
să te fac să-ţi treci cât mai vesel timpul, o poveste ce-ţi va 
sluji de învățătură atunci când te vei întoarce pe 
pământul oamenilor! 

Şi domniţa cea de sub pământ, înconjurată de luarea- 
aminte a celor douăsprezece mii de femei-șarpe așezate pe 
jeţurile lor de cata şi de aur, îi povesti în limba grecilor, 
cele ce urmează tânărului Hassib, fiul învățatului Danial: 

- Află, o, Hassib, că a fost odată în împărăţia celor 
din neamul lui Bani-lsrail un domnitor foarte înţelept 
care, pe patul de moarte, l-a chemat pe fiul său, urmaşul 
lui la domnie, și i-a spus: 

— O, Belukia, fiul meu, te sfătuiesc ca, după ce ai să 
ajungi la domnie, să scrii tu însuţi pe o hârtie toate 
lucrurile ce se află în acest palat, și să nu laşi nimic necer- 
cetat cu cea mai mare luare-aminte! 

Încât cea dintâi grijă a tânărului Belukia, când 
ajunse domn, fu aceea de a cerceta toate tainele şi toate 
comorile tatălui său, şi de a străbate feluritele încăperi 
ce slujeau pentru păstrarea tuturor lucrurilor de preţ 
îngrămădite în palat. Ajunse astfel într-o sală mai lătu- 
ralnică, unde zări un sipeţel lucrat din lemn de abanos, 
aşezat pe un stâlpişor de marmură albă, ce se afla chiar 
în su cal încăperii. Belukia nu pregetă să deschidă 
sipetul de abanos şi găsi în el o cutiuță de aur. Deschise 
cutiuţa de aur şi văzu în ea un sul de pergament pe care 
îl desfăşură îndată. Pe el se afla scris în limba elinească: 


„Acela care vrea să ajungă stăpân şi domn peste oameni 
şi duhuri, peste păsări şi jivine, nu va avea decât să găsească 
inelul pe care îl poartă pe deget profetul Soleiman, în insula 
celor Șapte Mări, care este locul mormântului său. Inelul 
acela este inelul fermecat pe care Adam, părintele oame- 
nilor, îl purta pe deget în rai, şi care i-a fost luat de îngerul 
Cebrail. care l-a druit mai apoi înțeleptului Soleiman. 
Ci nu se va găsi naie care să cuteze a străbate apele şi să 
ajungă la țărmul acelei insule de dincolo de cele Șapte 
Mări. Nu va izbuti într-o asemenea încercare decât acela 
care va găsi buruiana cu zeama căreia să se frece pe tălpi spre 
a putea să meargă pe fața apelor. Buruiana se află în îm- 
părăția de sub pământ a împărătiţei Yamlika. Şi numai 
împărătița ştie locul unde crește acea buruiană; căci domnita 
Yamlika ştie limba tuturor florilor şi a tuturor buruienilor, 

şi le cunoaşte puterile. Cine vrea să găsească inelul trebuie să 
meargă mai întâi în împărăția de sub pământ a împărătiței 
Yamlika. Şi dacă are să fie atâta de norocos încât să 
izbutească a lua inelul, va putea nu doar să stăpânească 
toate făpturile văzute şi nevăzute, ci şi să pătrundă pe Tărâ- 
mul Negurilor şi să bea din Izvorul Vieţii, cel care dă fru- 
musețe, tinerețe, ştiinţă, înțelepciune şi nemurire. “ 


După ce citi pergamentul, Belukia îi adună numai- 
decât pe toți preoţii, pe toți magii şi pe toţi învățații din 
Bani-Israil... 


În clipita aceasta a istorisirii sale, Șeherezada văzu că se 
luminează de ziuă și tăcu sfioasă. 


Dar când fu cea de a trei sute cincizeci şi opta noapte 
Spuse: 


.. îi adună numaidecât pe toţi preoţii, pe toți magii 
şi pe toți învățații din Bani-lsrail şi îi întrebă de nu 
cumva se află printre ei vreunul în stare să-i arate dru- 
mul ce duce spre împărăția de sub pământ a domniţei 
Yamlika. Atunci toți cei de faţă i-l arătară cu degetul pe 
înțeleptul Offan, care se afla printre ei. Or, înțeleptul 
Offan era un preacinstit moşneag care cercetase toate 
ştiinţele cunoscute şi stăpânea toate tainele magiei, toate 
cheile astronomiei şi ale geometriei, şi toate dedesub- 
turile alchimiei şi ale vrăjitoriei. El veni şi se temeni, 
aşadar, dinaintea tânărului domn Belukia, care îl în- 
trebă: 

— Poţi tu, într-adevăr, o, înțeleptule Offan, să mă 
duci la împărăţia domniței de sub pământ? 

El răspunse: 

— Pot! 

Atunci tânărul Belukia îl numi pe vizirul său caima- 
cam în scaunul de domnie pe tot timpul cât va lipsi el, 
se dezbrăcă de hainele împărătești, îşi puse mantia de 
hagiu şi se încălță cu încălțări de drumeţie. După care, 
urmat de înțeleptul Offan, ieşi din palatul şi din orașul 
său şi se afundă în pustie. 

Numai atunci înțeleptul Offan îi spuse: 

— Aici e locul prielnic spre a face vrăjile ce trebuie să 
ne arate calea! 

Se opriră, aşadar, acolo, şi Offan trase împrejurul lui 
cercul magic, făcu vrăjile cele de cuviinţă, şi nu zăbovi 
mult până să găsească locul unde se afla, pe meleagul 
acela, intrarea spre împărăția mea subpământeană. El 
atunci mai făcu niște vrăji, şi pământul se întredeschise 
şi le lăsă drum slobod amândurora până la lacul ce se 
întinde sub ochii tăi, o, Hassib! 

Îi primii pe amândoi cu toate cinstirile cu care în- 
tâmpin pe oricine vine ca oaspete în împărăţia mea. lar 
ei îmi arătară pricina sosirii lor, și eu îndată poruncii să 
fiu ridicată în talgerul meu de aur, pe capetele celor ce 
mă poartă, şi îi dusei pe vârful acestei coline de smarald 
unde, la trecerea mea, ierburile şi florile începură să 
vorbească fiecare pe limba ei, care din dreapta, care din 
stânga, lăudându-şi, cu glas mare sau cu glas șoptit, 
însuşirile şi puterile ce le au. Şi, în sunetele zarvei ce se 
ridica astfel împrejurul nostru, ajunserăm dinaintea 
unor tufe care, din toate buchetele lor de flori roşii, 
„cântau sub adierea de vânt ce le unduia: „Eu sunt floarea 

cea minunată care îi dă celui ce-şi freacă picioarele cu 
"zeama mea puterea de a merge fără a se cutia pe faţa 
tuturor apelor izvodite de Allah cel Preaînalt!“ 

Eu le spusei atunci oaspeţilor mei: 

— Iată dinaintea voastră floarea pe care o căutaţi! 

lar Offan culese numaidecâr atâta cât dori din acea 
floare, zdrobi lujerii şi strânse zeama lor într-un borcan 
pe care i-l dărui. 

Mă gândii atunci să-l descos pe Offan și îl întrebai: 

— O, înţeleptule Offan, poţi acuma să-mi spui prici- 
na care vă mână pe voi doi să străbateți mările? 

El îmi răspunse: 

— O, Măria Ta, vrem să mergem în Insula celor Şapte 
Mări, să căutăm inelul cel vrăjit al lui Soleiman, stăpânul 
ginnilor, al oamenilor, al jivinelor și al păsărilor! 

Eu îi spusei: 

— Dar cum de nu știi tu, o, înţeleptule, că nimeni 
după Soleiman nu va putea, orice-ar face, să ajungă 
stăpân pe acel inel? Crede-mă, Offan, şi tot aşa şi tu, o, 
tinere doamne Belukia, ascultaţi-mă pe mine! Părăsiţi 
gândul acesta nesăbuit de a colinda mările zămislirii spre 
a vă duce să căutaţi un inel pe care nimeni nu-l va putea 
dobândi. Mai degrabă culegeţi de aici iarba care îi dă ce- 
lui ce o mănâncă o tinereţe fără bătrânețe. 

Ci ei nu vroiră nicidecum să mă asculte şi, luându-și 
bun-rămas de la mine, se duseră pe unde veniseră. 


Domnița Yamlika se opri aici din povestit, curăță o 
banană pe care i-o întinse tânărului Hassib, mâncă și ea 
o smochină, şi zise: 

— Înainte de a-ţi spune mai departe povestea lui 
Belukia, şi de a-ți povesti călătoria lui pe cele Şapte Mări 
și toate câte i s-au mai întâmplat, nu cumva ai vrea să afli 
cum arată întocmai împărăția mea de la poalele mun- 
telui Cocaz!, care înconjură pământul ca o cingătoare, şi 
să-i știi întinderea, împrejurimile, ierburile însuflețite 

' Muntele Cocaz (mai corect Kaf) era, în imaginația cosmografilor arabi 


medievali, un șir de munți care înconjurau pământul din toate părțile şi 
în care sălășluiau duhurile. 

şi grăitoare, giunii şi femeile-șarpe, supusele noastre, al 
căror număr numai Allah îl cunoaşte? Nu cumva vrei 
să-ţi spun cum se sprijină tot muntele Cocaz pe o stâncă 
de smarald minunată, care cu strălucirea ei dă cerurilor 
culoarea cea de azur? Cu care prilej aş putea să-ţi 
povestesc despre locul anume din Cocaz unde se află 
Ginnistan, cetatea de scaun a ginnilor supuși sultanului 
lor Jan ben-Jan, şi să-ţi dezvăluiesc locul unde sălăş- 
 luieşte pasărea rokh, în Valea Diamantelor; şi, în trecere, 
 ţi-aş arăta câmpiile de bătălie care au răsunat de vuietele 
vitejilor de faimă. 

Ci tânărul Hassib răspunse: 

— O, domniţă Yamlika, mi-ar plăcea mai mult să aflu 
urmarea întâmplărilor tânărului Belukia! 

Atunci domniţa cea de sub pământ povesti mai de- 
„parte aşa: 

— După ce tânărul Belukia şi înțeleptul Offan mă pă- 
răsiră spre a se duce la insula ce se ridică dincolo de cele 
Şapte Mări, unde se află trupul lui Soleiman, ajunseră la 
țărmurile Întâiei Mări, şi acolo se aşezară pe pământ și 
începură să-și frece de zor talpa picioarelor și gleznele 
cu zeama pe care o strânseseră în borcan. Pe urmă se 
ridicară şi porniră, la început cu multă sfială, pe mare. 
Dar, după ce văzură că, fără teamă de a se îneca, puteau 
să meargă pe apă încă mai bine decât pe pământul tare, 
prinseră curaj şi se aşternură la drum cu pas spornic, ca 
să nu piardă vremea. Merseră aşa pe acea mare vreme de 
trei zile şi trei nopți, şi, în dimineața celei de-a patra zile, 
ajunseră la un ostrov pe care-l socotiră a fi chiar raiul, 
târa de fermecaţi se simţiră de frumuseţea lui. 


- În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 

Dar când fu cea de a trei sute cincizeci şi noua noapte 
Spuse: 


„.. un ostrov pe care îl socotiră a fi chiar raiul, atâta 
de fermecaţi se simţiră de frumusețea lui. 

Pământul pe care păşeau era de şofran auriu; pietrele 
erau de jad şi de rubin; pajiștile se aşterneau în straturi de 
flori unduinde sub adierea zefirului. Zâmbetele tranda- 
firilor se îngemănau cu ocheadele galeşe ale iasomiilor; 
peste tot horeau crinii, macii, violetele, romaniţele şi 
dediţeii, iar printre crângurile albe de iasomie zburdau, 
uşoare, neastâmpăratele gazele. Dumbrăvile de aloe şi de 
pomi potopiţi de flori strălucitoare zvoneau din toate 
ramurile lor, printre care gungureau turturelele, răspun- 
zând la murmurul izvoarelor; privighetorile cu glas 
duios povesteau trandafirilor despre iubirile lor, în vreme 
ce trandafirii le ascultau cu luare-aminte; izvoarele se 
ascundeau pe sub gingașele stufişuri ale trestiei de zahăr, 
iar pământul îşi arăta în voie proaspetele străluciri și 
răsufla din toată primăvara lui. 

Aşa că Belukia și Offan se preumblară cu desfătare 
până seara prin umbra dumbrăvilor, minunându-se de 
acele minunăţii ce le umpleau sufletele de mulțumire. Pe 
urmă, întrucât se lăsa noaptea, se urcară într-un copac 
ca să se culce acolo, şi tocmai se pregăteau să închidă 
ochii când deodată insula vui de un muget năprasnic 
care-i cutremură; şi zăriră ieşind din valurile mării o di- 
hanie ce ținea în gură o piatră ce strălucea ca o flacără şi, 
numaidecât pe urmele ei, o sumedenie de alte dihănii de 
mare, fiecare ținând la fel în gură câte o piatră lumină- 
toare, încât insula fu în curând luminată ca ziua de toate 
acele pietre. Totodată, şi din toate părţile, veniră lei, şi 
tigri, şi leoparzi, într-o asemenea năvală, că numai Allah 

ar fi putut să-i numere. Şi jivinele de pe pământ se 
întâlniră pe țărm cu jivinele din ape, şi toate începură să 
tăifăsuiască între ele până dimineaţa. Atunci, dihăniile 
din ape se întoarseră în mare, iar fiarele se împrăştiară 
prin păduri. lar Belukia și Offan, care nu putuseră 
închide ochii toată noaptea, atâta de tare îi cuprinsese 
spaima, se grăbiră să coboare din copac şi să alerge pe 
țărm, unde îşi frecară picioarele cu zeama de iarbă, spre 
a-şi vedea mai departe de drumul lor pe ape. 

Călătoriră aşa pe cea de a Doua Mare, zile şi nopți în 
şir, până ce ajunseră la poalele unui lanţ de munți printre 
care se deschidea o vale minunată unde toate pietrele şi 
toate stâncile erau de magnet, dar unde nu era nicio urmă 
„de fiară ori de alte dihănii crunte. Aşa că se preumblară 
toată ziua, cam la întâmplare, hrănindu-se cu peşte uscat. 
Şi, pe seară, se așezară la marginea mării, ca să privească 
 asfințitul soarelui, când deodată auziră un mieunat 
 înfricoşător şi, la câțiva pași în spatele lor, văzură un tigru 
ce sta gata să se repeadă asupra-le. De-abia avură răgaz 
să-şi frece picioarele cu zeama ierbii și să fugă pe mare, din- 
colo de primejdie. 

Or aceasta era cea de a Treia Mare. Şi noaptea aceea fu 
o noapte tare întunecată, iar marea, sub un vânt ce sufla 
amarnic, se învolbură cu totul, lucru ce făcea mersul 
obositor peste măsură, mai ales pentru nişte călători 
sfârșiți de nesomn. Din fericire, spre zori, ajunseră la un 
ostrov unde, mai întâi, se culcară pe pământ ca să se 
hodinească. După care se ridicară să cerceteze ostrovul şi 
îl găsiră plin de pomi roditori. Ci pomii aceia aveau 
minunata ciudățenie de a rodi pe ramurile lor poame gata 
arisite. Așa încât cei doi călători se simţiră peste măsură 
de mulțumiți pe acel ostrov, mai ales 'Belukia, căruia 

stea cu el acolo încă zece zile în şir, spre a avea putinţa să se 
sature de poamele cele gustoase. Ci, la sfârșitul celei de-a 
zecea zile, atâta se lăcomise la poame, că începu să-l doară 
pântecele și, scârbit, se grăbi să-și frece talpa picioarelor şi 
gleznele cu zeama de iarbă, ca şi Offan, şi să pornească la 
drum pe cea de a Patra Mare. 

Călătoriră patru zile şi patru nopţi pe cea de a Patra 
Mare şi poposiră pe ţărmul unui ostrov ce nu era decât 
o limbă de nisip mărunt și alb, în care cuibăreau şerpi de 
toate soiurile, iar ouăle lor se vedeau clocind la soare. 
Cum nu zăreau pe acel ostrov niciun copac şi nici măcar 
un fir de iarbă, nu vroiră să stea acolo decât numai atâta 
cât să se hodinească şi să-și frece picioarele cu zeama din 
borcan. 

Pe cea de a Cincea Mare călătoriră numai o zi şi o 
noapte, căci dimineaţa nimeriră pe o insulă micuță cu 
nişte munţi de cleştar, cu vine mari de aur, şi acoperită 
cu nişte copaci uimitori, plini cu flori galbene sclipi- 
toare. Florile acelea, la căderea nopții, străluciră ca nişte 
stele, iar strălucirea lor, răsfrângându-se în stâncile de 
cleştar, luminau insula și o făceau mai sclipitoare decât 
ziua-n amiaza mare. lar Offan îi spuse lui Belukia: 

— Ai sub ochii tăi Insula Florilor de aur. Florile aces- 
tea, după ce cad din pomi şi se usucă, se fac țărână şi, 
învârtoşindu-se, alcătuiesc până la urmă vinele din care 
se scoate aurul. Această Insulă a Florilor de aur nu este 
decât o bucată desprinsă din soare şi care a căzut aici 
odinioară. 

Petrecură pe insula aceea o noapte măreaţă, iar a doua 
zi îşi frecară picioarele cu zeama cea scumpă şi intrară în 
cel de al şaselea tărâm de ape. 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a trei sute șaizecea noapte 
Spuse: 


„„ intrară în cel de al şaselea tărâm de ape. Călătoriră 
pe cea de a Şasea Mare vreme destul de lungă spre a se 
simţi cuprinși de o mare bucurie atunci când ajunseră pe 
o insulă acoperită de ierburi tare frumoase şi unde 
putură să se odihnească oleacă. Pe urmă se ridicară şi 
porniră să se preumble prin insulă. Dar care nu le fu mi- 
rarea când văzură că din pomi, în loc de poame, atârnau 
capete de oameni agățate de păr. Poamele acelea din 
capete de oameni nu arătau toate la fel: unele zâmbeau, 
altele plângeau ori râdeau, pe când cele ce căzuseră de pe 
ramuri se rostogoleau prin Te şi, până la urmă, se 

refăceau în gogoloaie de foc ce luminau pădurea şi 
fi ceau să pălească lumina soarelui. Şi cei doi călători nu 
se putură opri să nu gândească; „Ce pădure ciudată!“ Şi 
nu cutezară să se apropie de acele fructe nemaipomenite, 
ci se întoarseră degrabă la ţărmul apei. Or, cum se lăsa 
seara, se aşezară la adăpostul unei stânci şi văzură 
deodată ivindu-se din apă și apropiindu-se de țărm 
„douăsprezece Fiice ale Mării, de o frumuseţe fără de 
asemuire şi cu gâtul înconjurat de un gherdan de 
mărgăritare, care începură să horească, să zburde și să se 
zbenguiască între ele în nenumărate jocuri vreme de un 
„ceas. După care începură să cânte sub lumina lunii şi se 
îndepărtară înotând prin valuri. lar Belukia şi Offan, 
măcar că erau ca vrăjiţi de frumuseţea, de horele şi de 
cântările Fiicelor Mării, nu vroiră să-și mai lungească 
șederea în acea insulă, din pricina poamelor-cap-de-om. 
isi unseră, aşadar, tălpile şi gleznele cu zeama din borcan, 
şi porniră pe cea de a Șaptea Mare. 

Călătoria pe cea de a Şaprea Mare ţinu vreme tare 
lungă, şi merseră două luni în șir, zi şi noapte, fără să 

dea de niciun petec de pământ în calea lor. Şi erau ne- 
voiţi, ca să nu moară de foame, să înhaţe cu dibăcie 
peştii ce veneau din când în când la fața apei, şi să-i 
mănânce cruzi, cum erau. Şi-aşa începură să simtă ce 
înțelepte fuseseră sfaturile ce le dasem eu, şi să se căiască 
amarnic că nu le-au urmat. Ci până la urmă tot izbutiră 
să ajungă la o insulă ce presupuseră a fi Insula celor 
Şapte Mări, unde trebuia să se afle trupul lui Soleiman 
cu inelul cel magic pe unul dintre degetele sale. 

Găsiră acea Insulă a celor Şapte Mări acoperită de 
pomi roditori nespus de frumoşi, și udată e nenu- 
mărate izvoare, Şi cum le era tare foame şi aveau gâtul 
uscat, de atâta timp de când erau siliți să nu mai 
mănânce altceva, decât peşti cruzi, se apropiară cu o bu- 
curie fără de seamăn de un măr uriaş cu crengile îndoite 
sub povara ciorchinilor de mere coapte. Şi Belukia 
întinse mâna şi vru să culeagă câteva mere: ci deodată, 
din lăuntrurile copacului, se auzi un glas năprasnic ce 
le strigă: 

— Dacă vă atingeţi de aceste poame, aveţi să fiți 
retezați în două jumătăți! 

Şi, într-o clipită, se ivi dinaintea lor un uriaş cumplit, 
înalt de patruzeci de brațe, după măsura acelor vremi! Şi 
Belukia, peste poate de înfricoșat, îl întrebă: 

— O, căpetenie a uriașilor, stăm să murim de foame 
şi nu pricepem de ce nu ne lași să ne atingem de poame! 

Uriaşul răspunse: 

— Cum de puteţi să mințiți că nu ştiţi pricina pentru 
care sunteți popriţi de la aceasta? Au uitat-a-ţi oare, o, fii 
ai oamenilor, că părintele neamului vostru, Adam, a încăl- 
cat poruncile lui Allah şi a mâncat din roadele acestea 
oprite? Or, de atunci, am fost însărcinat să străjuiesc 
copacul şi să ucid pe oricine ar întinde mâna către 
poame! Plecaţi deci, şi cătați în altă parte cu ce să vă 
alinați foamea! 

La atari cuvinte, Belukia și Offan se grăbiră să plece 
de acolo şi se afundară înlăuntrul insulei. Căutară alte 
poame şi le mâncară; pe urmă porniră să găsească locul 
unde putea să se afle trupul lui Soleiman. 

După ce rătăciră prin insulă vreme de o zi şi o 
noapte, ajunseră la o colină de stânci de ambră galbenă 
şi de musc, şi pe coasta căreia se deschidea o peşteră 
măreață, cu bolta şi cu pereţii de diamant. Şi cum 
peştera era astfel tot atâta de luminată ca de un soare-n 
amiaz, se afundară tot mai adânc în peșteră, şi, pe mă- 
sură ce înaintau, vedeau că lumina sporește şi bolta se 
lărgeşte. Mergeau aşa, minunându-se, şi începuseră să 

se întrebe dacă peştera va fi având vreun capăt, când de- 
odată se pomeniră într-o sală peste fire de largă, săpată 
în diamant, și care avea la mijloc o laviţă mare de aur, pe 
care şedea întins Soleiman ben-Daud, uşor de cunoscut 
după mantia-i verde împodobită cu mărgăritare şi cu 
nestemate, și după inelul magic ce-i înconjura degetul 
de la mâna dreaptă, revărsând nişte străluciri ce făceau 
să pălească lumina din sala de diamant. Mâna la care se 
afla inelul pus pe degetul cel mic se sprijinea pe piept 
"iar mâna cealaltă, întinsă, ținea sceptrul cel de aur cu 
ochi de smarald. 

La priveliştea aceea, Belukia şi Offan, cuprinși de o 
sfială adâncă, nu cutezară să mai facă un pas. Dar nu 
peste mult, Offan îi spuse lui Belukia: 
= — De-am înfruntat atâtea primejdii şi de-am trecut 
prin atâtea amaruri, n-am făcut-o ca să dăm îndărăt 
acuma, când am izbutit să ajungem la țel. Aşa că am să 
mă apropiu de jeţul în care doarme profetul, iar tu, la 
rându-ţi, ai să rosteşti descântecele pe care ţi le-am spus 
şi care sunt de trebuință spre a face să lunece inelul de 
pe degetul SEDES 

Atunci Belukia începu să rostească vrăjile, iar Offan 


'se apropie de jeț și întinse mâna ca să scoată inelul. Ci 
j 


F 

Belukia, tulburat cum era, rostise pe sărite cuvintele 
magice, și greşeala aceasta fu năprasna lui Offan; căci, 
deodată, din tavanul strălucitor căzu o piatră de diamant 
topit, care îl schimbă pe Offan din creştet până-n talpă 
într-o pară de foc și, în câteva clipite, îl prefăcu într-un 
pumn de cenuşă, la picioarele jeţului lui Soleiman. 
Când Belukia văzu pedeapsa cu care fu pedepsit 
Offan pentru încercarea lui prihănitoare, se grăbi să bagă 
din peşteră şi să ajungă la ieşire, spre a alerga drept la 
mare. Acolo vru să-şi ungă picioarele şi să plece d pe 
insulă, dar băgă de seamă că acuma nu mai putea... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


» Dar când fu cea de a trei sute şaizeci şi una noapte 
Spuse: 


„băgă însă de seamă că acuma nu mai putea, în- 
trucât Offan fusese ars, iar borcanul cu zeama fermecată 
fusese mistuit împreună cu el. 

Atunci, negru de amar, înţelese într-un sfârşit toată 
temeinicia şi toată dreptatea vorbelor pe care i le spuse- 
sem când îl prevestisem câte nenorociri îl aşteptau în 
acea încercare, şi porni să rătăcească haihui prin insulă, 
neştiind ce are să se întâmple cu el, rămas acum singur, 
fără nimeni care să-i slujească de călăuz. 

Pe când mergea așa, văzu un vârtej mare de pulbere 
din care ieşea un vuiet ce creştea ajungând asurzitor ca 
tunetul; şi auzi în acel vârtej izbindu-se lănci şi spade, şi 
zarva stârnită de nişte tropote şi de nişte ţipete ce n-aveau 
nimica omenesc; deodată văzu că din pulberea împrăști- 
ată iese o oaste întreagă de efriți, de ginnii, de marezi, de 


guli, de khotrobi, de saali, de bahari, într-un cuvânt toate 

neamurile de duhuri din văzduh, din mări, din pământ, 
din păduri, din izvoare și din pustietăți. 

Vederea lor îi pricinui o spaimă aşa de mare de nici nu 
mai încercă să se clintească, și aşteptă acolo până ce căpe- 
tenia oştimii înfricoşătoare se apropie de el şi îl întrebă: 

— Cine eşti tu, bre? Şi cum de ai ajuns aici pe insula 
aceasta pe care noi venim în fiecare an să veghem peştera 
în care doarme stăpânul nostru al tuturora, Soleiman 
ben-Daud? 

Belukia răspunse: 

— O, căpetenie de viteji, sunt Belukia, domn peste 
„ Bani-lsrail. M-am rătăcit pe mări şi iată de aceea mă aflu 
aici. Ci îngăduieşte-mi să te întreb şi eu la rându-mi 
„cine eşti şi cine sunt toți aceşti oșteni? 

El răspunse: 

— Suntem ginni, din spiţa urmaşilor lui Jan ben-Jan. 
Acuma venim din ţara peste care domneşte stăpânul 
nostru, preaputernicul Sakhr, sultanul de la Pământul 
Alb, unde a împărăţit odinioară Şeddad, fiul lui Aad. 

Belukia întrebă: 

— Da unde se află acel Pământ Alb peste care dom- 
neşte preaputernicul Sakhr? 

El răspunse: 

— Se află dincolo de muntele Cocaz, care este la o de- 
părtare de şaptezeci de luni de-aici, după măsura ome- 
nească. Ci noi putem să ajungem acolo cât ai clipi din 
ochi. Dacă vrei, întrucât ești Ru de domn, putem să te 
luăm cu noi şi să te înfățişăm stăpânului nostru. 
Belukia nu pregetă să primească şi fu numaidecât 
dus de ginni în cetatea de scaun a sultanului Sakhr, 
domnul lor. 

Acolo, Belukia văzu o câmpie minunată, brăzdată de o 
sumedenie de ape ce curgeau prin jgheaburi pardosite cu 
dale de aur şi de argint; şi toată câmpia era acoperită de 
musc și de șafran, adumbrită de copaci ispitit plăsmuiţi, 

cu crengi de smarald şi roade de rubin, și plină de corturi 
de mătase verde sprijinite pe stâlpi de aur învrâstați cu 
nestemate. În mijlocul câmpiei se ridica un cort mai înalt 
decât toate celelalte, făcut din mătase roşie și albastră, 
sprijinit pe stâlpi de smarald și de rubin, şi în care, pe un 
jeţ greu de aur, şedea sultanul Sakhr, având de-a dreapta 
sa alți supuşi de-ai săi, iar de-a stânga vizirii, musaipii, 
dregătorii şi curtenii. 

Când ajunse dinaintea sultanului, Belukia sărută 
pământul dintre mâinile lui şi îi făcu urările îndătinate. 
Atunci sultanul Sakhr îl pofti cu multă bunăvoință să 
şadă lângă el pe un jeţ de aur. Pe urmă îi ceru să-i spună 
numele şi să-i istorisească povestea lui. Și Belukia îi spuse 
cine era și îi povesti de-a fir a păr toate câte le trăise, de 
la început până la sfârşit. 

Auzind povestea lui, sultanul Sakhr şi toţi cei ce se 
aflau împrejurul său rămaseră peste măsură de uimiți. 
Apoi, la un semn al sultanului, se aşternu masa pentru 
ospăț, iar ginni slujitori aduseră tablalele şi farfuriurile. 
Tablalele de aur erau pline cu cincizeci de cămile tinere 
fierte și cu alte cincizeci fripte, iar tablalele de argint erau 
pline cu cincizeci de căpăţâni de oaie; pe când poamele, 
minunat de mari şi de bune, erau aşezate pe farfuriuri în 
rânduri meşteşugit întocmite. Şi, când totul fu gata, se 
mâncă şi se bău pe săturate; iar la sfârşitul mesei nu mai 
rămase nici măcar o urmă pe tablale ori în farfuriuri din 
bucatele şi din bunătăţurile alese care le umpluseră. 

Numai atunci sultanul Sakhr îi spuse lui Belukia: 

— De bună seamă că tu, o, Belukia, nu ştii nimic 
despre istoria şi despre obârșia noastră. Or, vreau să ți le 
înfățişez în câteva cuvinte, pentru ca atunci când te vei 
întoarce printre fiii oamenilor să poţi povesti lumilor 
adevărul despre aceste taine încă tulburi pentru ele. Află, 
dar, o, Belukia... 

În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute şaizeci şi doua noapte 
Spuse: 


... Află, dar, o, Belukia, că, la începutul vremilor, 
Allah Preaînaltul a zămislit Focul şi l-a închis într-o 
sferă, cu şapte tărâmuri felurite, aşezate unele sub altele, 
fiecare la o depărtare de o mie de ani, după măsura oa- 
menilor. 

Întâiul tărâm al Focului l-a numit Gehannam şi, în 
gândul lui, l-a menit făprurilor răzvrătite şi nepocăite. Pe 
„cel de al doilea tărâm l-a numit Lazi, căci l-a săpat în 
genune, şi l-a menit tuturor acelora care, după venirea 
viitoare a profetului Mahomed (cu el fie rugăciunea şi 
pacea!), vor rămâne în păcatul şi în bezna lor şi nu vor 
primi să se facă drept-credincioşi! A întemeiat pe urmă 
cel de al treilea tărâm şi, dându-i forma unui cazan în 
“clocot, l-a numit El-Jahim, și acolo i-a închis pe demonii 
Gog și Magog. După care, a alcătuit cel de al patrulea 
tărâm, l-a numit Sair şi a poruncit să locuiască acolo 
Eblis, căpetenia îngerilor răzvrătiți, care nu au vroit să se 
supună lui Adam şi să i se închine, nedând astfel ascultare 
“poruncilor nestrămutate ale celui Preaînalr. Pe urmă a 
i orărnicit cel de al cincelea tărâm, i-a dat numele Sachar 
şi l-a menit celor necredincioşi, celor mincinoşi şi celor 
mândri. După ce a isprăvit, a săpat o hrubă uriaşă, a 
umplut-o cu un aer fierbinte şi rău mirositor, a numit-o 
Hitmat şi menit-o chinuirii evreilor şi creştinilor. lar din 
cel de-al şaptelea tărâm, numit Havia, a făcut o groapă 
gata oricând să cuprindă prisosul de evrei şi de creştini, 
şi pe cei ce nu se vor arăta drept-credincioși decât pe din- 
afară. Aceste două tărâmuri din urmă sunt cele mai 

înfricoşătoare, pe când cel dintâi este mai lesne de în- 
durat. Alcătuirea lor este destul de asemănătoare. Aşa, în 
cel dintâi tărâm, Gehannam, nu se numără mai mult de 
şaptezeci de mii de munți de foc, ce cuprind fiecare câte 
şaptezeci de mii de cetăți; fiecare cetate are şaptezeci de 
mii de turnuri; fiecare turn are şaptezeci de mii de case, 
şi fiecare casă are șaptezeci de mii de laviţe. Or, fiecare 
dintre laviţele acelea, al căror număr se poate afla în- 
mulțind toate cifrele acestea între ele, cuprinde șaptezeci 
de mii de feluri de chinuri şi de schingiuiri pe care 
numai Allah le ştie în toată felurimea, tăria şi durata lor. 
Şi, cum tărâmul acela este cel mai puţin arzător dintre 
cele şapte, poţi să pricepi, o, Belukia, cum sunt chinurile 
cuprinse în celelalte şase tărâmuri. 

De ţi-am dat aceste învățături şi aceste lămuriri des- 
pre Foc, o, Belukia, am făcut-o pentru că noi, ginnii, 
suntem fiii Focului. 

În adevăr, cele dintâi două fiinţe pe care Allah le-a 
zămislit din Foc sunt doi ginni, pe care i-a făcut străjerii 
lui anume, și pe care i-a numit Khallit şi Mallit; şi le-a dat 
unuia chip de leu, iar celuilalt chip de lup. I-a dar leului 
mădulare bărbătești, iar lupului mădulare femeiești. 
Coada leului Khallit avea o lungime cât depărtarea stră- 
bătută în vreme de douăzeci de ani; iar vrana lupoaicei 
Mallit era ca o broască-țestoasă a cărei mărime era pe 
potriva lungimii coadei lui Khallit. Leul era de culoare 
tărcată, albă şi neagră; iar lupoaica era roşcovană şi albă. 
Şi Allah i-a împerecheat pe Khallit şi pe Mallit între ei, 
iar din împreunarea lor s-au născut balaurii, şerpii, scor- 
pionii şi fiarele cele urât duhnitoare, cu care a umplut 
cele Şapte Tărâmuri, spre pedepsirea celor osândiţi. Pe 
urmă Allah le-a poruncit lui Khalli şi lui Mallit să se îm- 
preune încă o dată, iar din cea de a doua împreunare a 
făcut să se nască şapte bărbătuși și şapte femeiuşti care 

au crescut întru supuşenie. Când au ajuns mari, unul 
dintre ei, cel care da cele mai frumoase nădejdi prin 
purtarea lui cuminte, a fost luat în seamă de către cel 
Preaînalt, care l-a făcut căpetenie peste cohortele sale, al- 
cătuite prin necurmata împerechere dintre leu şi 
lupoaică. Acesta-i chiar cel ce se numește Eblis. Ci, mai 
târziu, de când cu nesupunerea lui față de orânduielile 
lui Allah, care-i porunceau să se închine dinaintea lui 
Adam, a fost aruncat în cel de al patrulea tărâm, dim- 
preună cu toţi cei ce l-au sprijinit. lar acest Eblis şi 
urmașii lui au umplut iadul cu demoni, bărbaţi şi femei. 
Iar ceilalți zece băieți şi celelalte fete, rămaşi supuși, s-au 
împreunat între ei şi au avut drept copii pe ginnii care 
suntem noi, o, Belukia. Aceasta-i, în puţine cuvinte, 
obârşia noastră. Nu te minuna, așadar, că ne vezi mân- 
„când aşa, de vreme ce vița noastră se trage dintr-un leu 
şi o lupoaică. Spre a-ţi da o pildă despre puterea pânte- 
celui nostru, am să-ți spun că fiecare dintre noi, în fiecare 
zi, înfulecă zece cămile şi douăzeci de oi, şi bea patruzeci 
de cauce de ciorbă, fiecare cauc cuprinzând atâta cât 
încape într-o căldare. 

Acuma, o, Belukia, pentru ca la întoarcerea ta printre 
fiii oamenilor învățătura să-ți fie desăvârşită, află că 
pământul pe care îl locuim noi este răcorit pururea de 
zăpezile de pe muntele Cocaz, care îl înconjură ca o cin- 
rai Altminteri pământul nostru ar fi cu neputinţă de 

ocuit, din pricina focului de dedesubr. Şi pământul nos- 
tru, la rându-i, este alcătuit din şapte caturi ce se sprijină 
pe umerii unui ginn dăruit cu o putere nemaipomenită. 
“Ginnul stă în picioare pe o stâncă ce se sprijină pe 
"spinarea unui taur; taurul şade pe un peşte uriaş, iar 
peştele înoată în apele Mării Veşniciei. 

Marea Veşniciei are ca prund catul de sus al iadului, 

care, cu cele şapte tărâmuri ale lui, este cuprins în gura 

unui șarpe cumplit de hâd, ce va rămâne nemișcat până 
la ziua Judecăţii. Atunci şarpele are să verse din gura lui 
iadul şi tot ce se află în iad, dinaintea celui Preaînalt, 
care şi va rosti osânda pe vecii vecilor. 


În clipita aceasta a istorisiri sale, Șeherezada văzu că se 
luminează de ziuă și tăcu sfioasă. 


Dar când fu cea de a trei sute şaizeci şi treia noapte 
Spuse: 


„„„ dinaintea celui Preaînalt, care îşi va rosti osânda 
pe vecii vecilor. 

lată, o, Belukia, repede și pe scurt povestită, istoria şi 
obârşia noastră, precum şi zămislirea lucrurilor. 

Asemenea, mai trebuie să-ţi spun, spre a încheia în- 
vățătura ta în această privință, că noi rămânem pururea 
de aceeaşi vârstă; noi nu îmbătrânim niciodată, în vreme 
ce pe pământ, împrejurul nostru, şi firea, şi oamenii, şi 
toate ființele zămislite se îndreaptă neabătut către veşte- 
jire. Virtutea aceasta a noastră o datorăm izvorului vieţii 
din care ne adăpăm și care, în tărâmul Negurilor, este 
păzit de străjerul Khizr. El, preacinstitul Khizr, potriveşte 
anotimpurile, îmbracă pomii în cununile lor verzi, face 
să şoptească apele curgătoare, aşterne covorul cel înverzit 
peste pajiști şi, învelit în mantia-i verde, în fiecare seară 
şi în fiecare răsărit de ziuă, amestecă dibaci vopselile 
uşoare cu care smălțuieşte cerurile în zori de zi şi în scăpă- 
tat de soare. 

Şi-acum, o, Belukia, întrucât m-ai ascultat cu multă 
luare-aminte, ca să te răsplătesc am să poruncesc să fii 
luat de aici şi dus până la intrarea în ţara ta, dacă 
bineînţeles doreşti! 

La cuvintele acestea, Belukia mulțumi fierbinte sulta- 
nului Sakhr, căpetenia ginnilor, pentru găzduirea ce-i 
dase, pentru învăţămintele căpătate şi pentru poftirea 
ce-i făcuse şi pe care o primi îndată. Îşi luă, aşadar, bun- 
rămas de la sultan, de la vizirii lui şi de la ceilalți ginni, şi 
încălecă pe umerii unui efrit voinic care, în mai puţin 
de-o clipită, îl făcu să străbată depărtarea şi îl lăsă jos 
ușurel pe pământ cunoscut, în preajma hotarelor țării sale. 

Şi Belukia, după ce cunoscu locurile şi drumul de 
urmat, se pregătea să pornească spre cetatea sa de scaun, 
„când văzu, între două morminte şi plângând cu amar, 

un flăcău de o frumuseţe răpitoare, dar galben la chip şi 
“părând tare trist. Belukia se apropie de el, îi dădu bineţe 
cu prietenie şi îi spuse: 

— O, tinere frumos, pentru ce stai şi plângi așa, între 
„două morminte? Pentru ce ai înfăţişarea aceasta mâh- 
nită? Spune-mi, ca să încerc să te mângâi! 

Tânărul îşi ridică privirile trist către Belukia şi îi 
spuse, cu lacrimi în ochi: 

— O, călătorule, de ce te opreşti din drumul tău? Lasă 
lacrimile mele să curgă în singurătate pe pietrele acestea 
ale durerii mele! 

Ci Belukia îi spuse: 

— O, frate al meu întru nenoroc, află că am o inimă 
miloasă ce stă gata să te asculte. Poţi, dar, fără teamă, 
să-mi arăţi pricina tristeţii tale! 

Şi se aşeză pe piatra de marmură, în fața lui, îi luă 
mâinile în mâinile sale și, spre a-l incuraja să vorbească, 
îi povesti prin câte trecuse şi el, de la î început până la 
sfârşit. Ci nu este de folos să le mai înşirăm acum. La 
sfârşit, îi spuse: 

— Dar tu, o, frate al meu, tu ce-ai păţit? Nu pregeta, 
rogu-te, să-mi povestești tot, căci simt că trebuie să fie 
0 poveste nespus de înduioşătoare! 

Atunci tânărul cu obraz dulce şi trist, care plângea 
între două morminte, îi spuse tânărului Belukia: 


POVESTEA 
FRUMOSULUI TRIST 


Află, o, frate al meu, că şi eu sunt tot un fiu de domn; 
iar povestea mea este atâta de ciudată şi atâta de 
nemaipomenită, încât, de-ar fi scrisă cu acul în colțul 
dinlăuntru al ochiului, ar sluji de învăţătură mântui- 
toare pentru acela ce ar citi-o cu înţelegere. Nu vreau, 
aşadar, să mai zăbovesc a ţi-o povesti! 

Tăcu apoi un scurt răstimp, îşi şterse lacrimile şi, cu 
fruntea sprijinită în mână, începu astfel această minu- 
nată istorisire: 

— M-am născut, o, frate al meu, în ţara Kabul, unde 
domneşte sultanul Tigmos, tatăl meu, domn peste Bani- 
Şalan şi peste Afganistan. Tatăl meu, care este un sultan 
puternic şi drept, are ca supuşi ai lui trei sultani, fiecare 
domnind peste o sută de târguri şi peste o sută de cetăți. 
El porunceşte peste o sută i mii de călăreți neînfricați 
şi peste o sută de mii de războinici viteji. lar maică-mea 
este fiica sultanului Bahravan, domnul Khorassanului. 
Numele meu este Janșaş. 

De când eram mic copil, tatăl meu a orânduit să de- 
prind ştiinţele, meșteșugurile şi întrecerile trupeşti, aşa că 
la vârsta de cincisprezece ani eram socotit printre cei mai 
buni călăreți din împărăție şi stam în fruntea vânătorilor 
şi alergătorilor pe calul meu mai iute decât o antilopă. 

ntr-una din zile, la o vânătoare la care se aflau 
sultanul tatăl meu şi toate căpeteniile din împărăţia sa, 
umblam de trei zile prin păduri şi doborâsem mult 
vânat, când, la căderea nopții, zării o gazelă nespus de 
frumoasă, ivindu-se la câțiva paşi de locul în care mă 
aflam împreună cu şapte mameluci de-ai mei. Când ne 

văzu, se sperie şi, sărind deodată, porni în goană cu toată 
iuțeala ei. Eu atunci, urmat de mameluci, alergai pe 
urmele ei vreme de mai multe ceasuri; şi ajunserăm așa 
dinaintea unui fluviu tare larg şi tare adânc, unde soco- 
tirăm că vom izbuti s-o împresurăm şi s-o prindem. Ci 
ea, după o scurtă șovăire, se aruncă în apă şi începu să 
înoate îndepărtându-se către malul celălalt. lar noi 
coborârăm grabnic de pe cai, lăsarăm caii în seama 
unuia dintre mameluci, ne aruncarăm într-o luntre de 
pescar ce se afla acolo legată la țărm, şi vâslirăm de zor 
să ajungem gazela. Ci când ajunserăm la mijlocul apei, 
nu mai izbutirăm să fim stăpâni pe luntrea pe care vân- 
tul şi valurile începură s-o împingă costiş, sub întuneri- 
cul ce sporea, fără ca strădaniile noastre s-o mai poată 
îndrepta pe calea cea bună. Şi-aşa, fuserăm târâți toată 
noaptea, cu o iuțeală înfricoşătoare, gândind în fiece clipă 
că avem să fim izbiţi de vreo stâncă ieşind dintre valuri 
ori de vreo altă piedică din calea noastră silită. Şi goana 
ţinu la fel toată ziua şi toată noaptea următoare. Şi 
de-abia în cealaltă zi dimineaţa izbutirăm, într-un sfârșit, 
să ne oprim la un mal la care ne-au aruncat valurile. 

Estimp, sultanul Tigmos, tatăl meu, aflase de pieirea 
noastră pe apă, întrebându-l pe mamelucul care ne păzea 
Caii. La aflarea acelei ştiri, fu atâta de deznădăjduit, încât 
izbucni în hohote de plâns, îşi izbi coroana de pământ, 
îşi muşcă mâinile şi trimise grabnic în toate părţile în 
căutarea mea nişte cercetaşi ce cunoşteau acele locuri 
neumblate. lar maică-mea, aflând de pieirea mea, se 
bătu cumplit peste obraji, îşi sfâşie hainele, își vătămă 
pieptul, îşi smulse părul și îmbrăcă haine de jale. 

Noi, la rându-ne, după ce ajunserăm la țărm, găsirăm 
un izvor frumos ce curgea pe sub copaci, şi un om stând 
liniştit şi răcorindu-și picioarele în apă. Îi dădurăm 
cuviincioși bineţe şi îl întrebarăm unde ne aflăm. Omul 

însă, fără a ne întoarce bineţea, ne răspunse prin câteva 
vorbe de neînțeles, cu un glas asemănător unui cârâit de 
cioară sau ca al vreunei alte păsări de pradă. 


În clipita aceasta a istorisirii sale, Şeherezada văzu că se 
luminează de ziuă și, sfioasă, tăcu. 


Dar când fu cea de a trei sute şaizeci şi patra noapte 
Spuse: 


... sau ca al vreunei alte păsări de pradă. Pe urmă se 
ridică deodată, se împărţi dintr-o zvâcnitură în două 
bucăți, despicându-se pe mijloc, şi doar cu trunchiul 
alergă spre noi, în vreme ce jumătatea lui de jos alerga 
în altă parte. Şi în aceeaşi clipită, din toate părțile 
pădurii, se iviră alți oameni asemănători cu cel dintâi, 
care alergară la izvor, se împărţiră în două părți dintr-o 
zvâcnitură de dare îndărăt, şi se năpustiră asupra noas- 
tră cu trunchiul numai. Se repeziră atunci la trei dintre 
mamelucii ce se aflau mai aproape, şi începură nu- 
maidecâr să-i sfâşie lacomi, pe când eu şi ceilalți trei 
mameluci ai mei, înfricoşați cum nu se mai poate, 
sărirăm în luntre. Şi, mai degrabă vrând să fim înghiţiți 
de o mie de ori de ape, decât să fim mâncaţi de acele di- 
hănii, zorirăm să ne depărtăm de țărm, lăsându-ne duşi 
iarăşi de valuri. Şi-atunci văzurăm cum alergau pe mal, 
străduindu-se să ne ajungă, în vreme ce trunchiurile îi 
mâncau pe cei trei amărâţi de mameluci ai mei, toate 
picioarele şi coapsele, într-o fugă nebună, ce ne 
înghețase în luntrea scăpată de altminteri din primejdia 
lor. Şi eram tare uluiţi de lăcomia cumplită a acelor 
trunchiuri cu pântecele tăiat şi ne întrebam cum de era 
cu putinţă asemenea lucru, plângând totodată soarta ne- 
fericiților noştri tovarăşi. 

Valurile ne purtară aşa până a doua zi, şi-atunci ajun- 

serăm la un pământ acoperit cu pomi roditori şi cu flori 
minunate, într-o grădină mare. Ci, după ce legarăm lun- 
trea la țărm, eu nu vrusei să cobor pe mal de me aceasta 
şi îi trimisei pe cei trei mameluci să meargă ei întâi să 
cerceteze locurile. Plecară, dar, înainte şi, după ce lipsiră 
o jumătate de zi, se întoarseră să-mi spună că străbătuseră 
o bună bucată de pământ, mergând şi la dreapta și la 
stânga, fără să fi găsit nimic Gănuiclnic; după care 
văzuseră un palat de marmură albă, cu turnul de cleştar 
curat, iar în mijlocul palatului se întindea o grădină 
„măreaţă luminată de un lac. Intraseră în palat şi văzuseră 
„o sală uriașă în care se aflau nişte jeţuri de fildeş orân- 
„ duite împrejurul unui jeţ de aur împodobit cu diamante 
şi cu bălaşe; nu zăriseră însă pe nimenea, nici în grădină, 
„nici în palat. 
„După ce îmi spuseră aceste lucruri liniștitoare, mă 
hotărâi să cobor din luntre şi luai împreună cu ei dru- 
mul către palat. Incepurăm mai întâi prin a ne astâm- 
păra foamea mâncând poame minunate din pomii din 
grădină, pe urmă intrarăm în palat ca să ne odihnim. 
Eu mă așezai în jeţul de aur, iar mamelucii se așezară pe 
 jeţurile de fildeş; şi, privind acea privelişte, îmi adusei 
aminte de tatăl meu, de mama mea şi de jețul meu de 
domnie pierdut, şi începui să plâng ; iar mamelucii 
plângeau și ei amarnic. 

Pe când stam aşa cufundați în tristeţe, auzirăm un 
vuiet mare, asemenea vuietului mării, şi văzurăm îndată 
„că intră în sala în care ne aflam un alai alcătuit din viziri, 
şi din emiri, şi din curteni, şi din căpetenii ; ci toți erau 
din neamul maimuţelor. Erau de tot soiul. lar noi so- 
cotirăm că ne-a venit sfârşitul. Ci marele vizir al 
maimutelor, care era un goril uriaş, veni, cu semne 
„vădite de supunere, și se temeni dinaintea mea. Şi îmi 
spuse, cu grai de om, că şi el şi întreg norodul lui mă 

primesc de sultan al lor, și că pe cei trei mameluci îi 
numesc căpetenii peste oştile lor. Pe urmă, după ce 
porunci să ni se aducă să mâncăm gazele fripte, mă pofti 
să merg să cercetez oastea de maimuțe, supușii mei, 
înainte de lupta ce urma s-o avem cu vechii lor vrăjmași, 
ghulii ce sălășluiau pe meleagurile învecinate. 

Eu atunci, cum eram amarnic de trudit, rugai pe ma- 
rele vizir şi pe ceilalți să mă lase singur, nemaiţinând cu 
mine decât pe cei trei mameluci. După ce ne sfătuirăm în 
privinţa noii împrejurări în care ne aflam, hotărârăm să 
fugim cât mai iute de acel palat şi de acele locuri, şi ne 
îndreptarăm către luntre; dar, când ajunserăm la apă, 
văzurăm că luntrea pierise, şi fuserăm nevoiţi să ne în- 
toarcem la palat, unde dormirăm până dimineaţa. 

Când ne deşteptarăm, marele vizir al noilor mei 
supuşi veni să mi se închine şi îmi spuse că totul era gata 
pentru lupta împotriva ghulilor. Şi, totodată, ceilalți 
viziri aduseră la ușa palatului, pentru mine și pentru 
mamelucii mei, patru câini mari, ce trebuiau să ne slu- 
jească de cai, şi care aveau frâie cu lanţuri de oțel. Iar eu 
şi mamelucii fuserăm nevoiţi să încălecăm pe câini și să 
trecem înainte, pe când în urma noastră, cu urlete și cu 
ţipete înfricoșătoare, venea întreaga oaste fără de număr 
a supușilor mei, maimuţele, în frunte cu marele meu 
vizir. 

După o zi şi o noapte de umblet, ajunserăm înain- 
tea unui munte înalt şi negru, unde se aflau vizuinele 

ulilor care nu zăboviră să se arate. Aveau înfățișări ose- 

ite, ci toți erau înfricoşători. Unii aveau cap de bou și 
trup de cămilă, alții semănau cu hienele, pe când alții 
aveau o înfăţişare de o neînchipuită groază şi care nu 
semăna cu nimic cunoscut. 

Când ne zăriră ghulii, începură să coboare din munte. 
Şi, oprindu-se la o mare depărtare, începură prin a ne 
acoperi cu o ploaie de pietre. Supuşii mei răspunseră în 

același fel, şi bătălia se dovedi în curând cumplită, şi 
dintr-o parte şi din cealaltă. Eu şi mamelucii mei, înar- 
maţi cu arcurile noastre, slobozirăm înspre ghuli o 
mulțime de săgeți, care uciseră un mare număr dintre ei, 
spre bucuria supușilor mei, pe care o privelişte ca aceea 
îi umplea de indăcărare Aşa că sfârşirăm prin a dobândi 
biruința şi pornirăm goana după ghuli. 

Atunci eu şi mamelucii hotărârăm să ne folosim de 
neorânduiala goanei şi, călări pe câini, să fugim de la su- 
puşii mei, maimuţele, hada la fugă înspre cealaltă 
parte, fără ca ei să ne zărească. Şi, în cea mai mare goană, 
pierirăm din ochii lor. 

După o goană lungă, ne oprirăm spre a lăsa câinii 
să-şi tragă sufletul, şi văzurăm în faţa noastră o stâncă 
mare, cioplită în chip de tablă, şi pe care o înscriere în 
„limba ebraică spunea: 

„O, tu, cel prins acuma, şi pe care ursita te-a aruncat pe 
acest tărâm spre-a te face sultan maimuţelor, de vrei să scapi 
de sultănie şi să fugi, două drumuri ţi se deschid înainte 
pentru izbăvire: unul dintre aceste drumuri se află la 
dreapta ta, şi acesta-i cel mai scurt ca să ajungi la țărmul 
oceanului ce înconjură lumea; el străbate însă pustietăți 
sălbatice, pline de dihănii şi de ginnii răufăcători. Celălalt, 
la stânga, este lung de patru luni de mers, şi străbate o vale 
mare, care este Valea Furnicilor. Luând-o pe acest drum şi 
 ferindu-te de furnici, vei ajunge la un munte de foc, la 
poalele căruia se află Cetatea Ovreilor. Eu, Soleiman ben- 
Daud, am scris acestea, spre mântuirea ta!“ 

După ce, peste măsură de uimiţi, citirăm acea 
inscripţie, ne grăbirăm să pornim pe drumul din stânga, 
ce trebuia să ne ducă la Cetatea Ovreilor, trecând prin 
Valea Furnicilor. 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 

Dar când fu cea de a trei sute şaizeci şi cincea noapte 
Spuse: 


„.. trecând prin Valea Furnicilor. 

Dar nu apucarăm să străbatem nici măcar cale de-o zi, 
că şi auzirăm pământul tremurând sub noi şi nu peste 
mult văzurăm ivindu-se în urma noastră și ajungându-ne 
în goana mare supușii mei, maimuţele, cu marele vizir 
în frunte. Când ne ajunseră, ne înconjurară din toate 
părţile, scoțând urlete de bucurie că ne găsiseră, iar 
marele vizir se făcu tălmaciul tuturora rostind un potop 
de proslăviri pentru mântuirea noastră. 

| alatia cu el ne pricinui mare amărăciune, dar ne 
ferirăm să ne-o arătăm şi ne pregăteam să facem cale în- 
toarsă către palat împreună cu supuşii mei, când 
văzurăm cum iese din valea pe care o străbăteam o ordie 
de furnici, fiecare furnică fiind mare cât un câine. Şi, 
într-o clipită, se porni o încăierare înfricoşată între 
supușii mei şi furnicile cele hâde. Or, furnicile le 
prindeau pe maimuțe între fălci şi, dintr-o crănțănitură, 
le şi retezau în două, pe când maimuţele tăbărau câte 
zece pe o furnică spre a izbuti s-o ucidă. 

Noi atunci gândirăm să ne folosim de încăierare şi să 
fugim călări pe câinii noștri; din nenorocire, numai eu 
izbutii să scap, căci cei trei mameluci ai mei fură zăriți 
de furnici, şi înşfăcați, şi retezați în două de fălcile lor 
amarnice. lar eu scăpai, plângând pierderea celor de pe 
urmă tovarăși, şi ajunsei la o apă pe care o trecui înot, 
dând drumul câinelui, pe celălalt mal, unde îmi pusei 
mai întâi hainele la uscat; apoi mă cufundai în somn 
până dimineaţa, socotind că acum nu mai sunt gonit de 
nimeni, de vreme ce pusesem apa între mine și furnici 
şi supușii mei, maimuţele. 

Când mă deşteptai, pornii la drum şi umblai zile şi 
zile în şir, hrănindu-mă cu ierburi şi rădăcini, până ce 
ajunsei la muntele cu pricina, la poalele căruia văzui 
într-adevăr o cetate mare, care era Cetatea Evreilor, în- 
tocmai precum mi se arătase în înscrierea de pe stâncă. 
Da un fapt, despre care înscrierea nu pomenea nimic şi 
pe care îl băgai de seamă mai târziu, mă minună mult în 
cetatea aceea: băgai de seamă că vadul unei ape mari, pe 
care în ziua când am intrat în cetate îl străbătusem cu pi- 
ciorul, fiind secat, era plin cu apă în celelalte zile ale săp- 
tămânii; și aşa aflai că apa aceea, îmbelşugată în celelalte 
zile, nu mai curgea deloc în ziua de sâmbătă, ziua de săr- 
bătoare a evreilor. Or eu intrai în cetate chiar într-o zi de 
sâmbătă şi nu văzui pe nimeni pe uliți. Atunci mă dusei 
la cea dintâi casă pe care o întâlnii în cale, deschisei uşa 
și intrai. Mă pomenii într-o sală în care şedeau jos roată 
o mulțime de inşi cu chipuri preacinstite. Atunci, în- 
demnat de înfăţişarea lor, mă apropiai cuviincios și le 
spusei, după ce mă temenii adânc: 

— Sunt Janşaş, fiul sultanului Tigmos, stăpânul peste 
Kabul şi căpetenia peste Bani-Şalan. Mă rog vouă, o, 
stăpânii mei, la ce depărtare mă aflu de ţara mea şi pe ce 
drum să apuc ca să ajung la ea? Şi-apoi mi-e tare foame! 

Atunci toți cei care se aflau acolo se uitară la mine, 
fără a-mi răspunde, iar cel care părea să fie şeicul lor îmi 
spuse prin semne, fără să rostească o vorbă: 

— Mănâncă şi bea, dar să nu vorbeşti nimic! 

Şi îmi arătă o tavă cu bucate uluitoare, cum eu nu 
mai văzusem nicăierea, şi care, judecând după mireasma 
lor, trebuia să fi fost gătite cu ulei. Mâncai, băui şi păs- 
trai tăcerea. 

Când isprăvii, şeicul evreilor se apropie de mine şi 
mă întrebă, tot numai prin semne: 

— Cine? De unde? Unde? 

Atunci îl întrebai şi eu, tot prin semne, dacă puteam să 
răspund şi, la un semn de încuviinţare urmat de un altul 
ce vroia să spună: „Nu rosti decât trei cuvinte!“, întrebai: 

— Caravană Kabul când? 

El îmi răspunse prin semne: 

— Nu ştiu! 

Şi cu degetul îmi făcu semn să plec, întrucât îmi 
sfârşisem masa. 

Mă temenii atunci dinaintea lui, mă temenii şi dinain- 
tea celorlalți care se aflau acolo, şi ieșii, minunându-mă 
peste măsură de acele obiceiuri ciudate. În uliţă, încercai 
să mă dumiresc mai bine, când auzii într-un sfârşit un 
pristav care striga: 

— Cine doreşte să capete o mie de galbeni şi o tânără 
roabă fără de seamăn, să vină după mine pentru o slujbă 
de un ceas! 

Eu, lipsit cum eram de toate, mă dusei la pristav şi 
îi spusei: 

— Primesc să îndeplinesc slujba aceea, şi totodată şi 
mia de dinari şi pe tânăra roabă! 

El atunci mă luă de mână şi mă duse la o casă tare 
bogată, unde, pe un jep de fildeş, şedea un evreu bătrân. 
Pristavul se temeni daa lui şi spuse: 

— lacătă, într-un sfârşit, un tânăr străin, singurul care 
a răspuns la chemarea pe care de trei zile o tot strig) 

La cuvintele lui, evreul cel bătrân, stăpânul casei, mă 
pofti să stau jos lângă el, îmi arătă multă bunăvoință, 
porunci să mi se aducă mâncare şi băutură din belşug, iar 
când masa se sfârşi îmi întinse o pungă cu o mie de gal- 
beni safi, poruncind totodată a iu: lui să mă îmbrace 
cu o mantie de atlaz și să mă ducă la roaba pe care mi-o 
dăruia de la bun început pentru slujba ce urma s-o 
săvârșesc și despre care încă nu ştiam nimic. 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a trei sute şaizeci şi șasea noapte 
Spuse: 


„.. şi despre care încă nu ştiam nimic. 

Atunci robii, după ce mă îmbrăcară în mantia de 
atlaz, mă poftiră în iatacul în care mă aştepta fetişcana. 
Şi fata într-adevăr era o tinerică tare frumoasă, cu care mă 
lăsară singur, să-mi petrec noaptea. Şi-aşa că, găsind-o 
desăvârşită, îmi petrecui cu ea trei zile şi trei nopţi, 
mâncând, bând şi făcând ceea ce era de făcut. lar în 
dimineaţa celei de-a patra zile, bătrânul mă pofti la el şi 
îmi spuse: 

— Eşti gata să îndeplineşti acuma slujba pentru care 
te-am năimit şi cu care te-ai învoit de la bun început? 

Mărturisii că sunt gata să-mi îndeplinesc slujba, fără 
să ştiu despre ce era vorba. 

Atunci bătrânul evreu le porunci robilor să 
pregătească şi să aducă doi catâri înşăuaţi. El încălecă pe 
unul dintre catâri, iar eu pe celălalt, şi îmi spuse să-l 
urmez. Merserăm cu pas grăbit şi călătorirăm aşa până 
la ceasul de prânz, când ajunserăm la poalele unui 
munte înalt şi ascuţit, pe coastele căruia nu se zărea nicio 
cărare pe care să se poată cineva primejdui a merge 
călare. Descălecarăm atunci de pe catâri, iar bătrânul 
îmi întinse un cuțit şi îmi spuse: 

— Infige-l în pântecele catârului tău. E vremea să te 
apuci de treabă! 

Eu îl ascultai şi înfipsei cuțitul în pântecele catârului, 
care muri repede; pe urmă, la porunca evreului, jupuii 
 catârul şi netezii pielea. Atunci el îmi spuse: 

— Acuma trebuie să te întinzi la pământ pe această 
piele, și să te cos în ea ca într-un sac. 

lar eu îl ascultai tot așa, şi mă întinsei pe piele, şi 
bătrânul mă cusu cu grijă în ea; pe urmă îmi spuse: 

— Ascultă bine la vorbele mele. O pasăre mare are să 
vină deodată să se repeadă la tine şi să te ia să te ducă în 
cuibul ei de pe vârful acestui munte prăvălatic. Fereşte-te 
să nu cumva să te miști atunci când ai să te simţi în văz- 
duh, căci pasărea i-ar da drumul şi, căzând, te-ai zdrobi 
de pământ; dar, după ce are să te ridice sus pe munte, taie 
pielea cu cuțitul pe care ţi l-am dat şi ieşi din sac. Pasărea 
are să se sperie și are să fugă. Tu atunci să strângi pietrele 
nestemate cu care este presărat vârful muntelui și să mi le 
arunci. Pe urmă, să jad sa şi să vii la mine. 

Or, de-abia apucă bătrânul evreu să sfârșească de spus 
toate astea, că mă și simţii ridicat în văzduhuri şi, în 
câteva clipe, fusei dus sus pe vârful muntelui. Atunci tăiai 
sacul cu cuțitul și scosei afară capul. Când mă văzu, 

asărea cea înfricoşătoare se sperie şi se avântă în zbor, 
Părând din aripi. Începui atunci să adun rubine, smaral- 
de şi alte pietre scumpe presărate pe jos, şi le aruncai 
bătrânului evreu. Când însă vrusei să cobor, băgai de 
seamă că nu era acolo nicio cărare pe care să-mi pot pune 
piciorul. Şi îl văzui pe bătrânul evreu cum încalecă pe 
catârul lui şi cum o ia la drum grabnic, ca să piară din 
vederea mea. 

Eu atunci, deznădăjduit cu desăvârşire, începui să-mi 
plâng soarta şi mă hotărâi să cercetez în ce parte ar fi 
mai bine să mă îndrept. Până la urmă, pornii înainte, la 
noroc, şi rătăcii așa vreme de două luni, până ce, la capă- 
tul şirului de munți, ajunsei la intrarea într-o vale 
măreaţă, unde apele, pomii şi florile, însoţite de ciripitul 
dulce al păsărelelor, i: slăveau pe Atoatefăcătorul. Acolo 
văzui un palat uriaș ce se ridica drept în văzduh, şi o luai 
într-acolo. Ajunsei la uşă, şi, pe o laviţă din sala de la 
intrare, găsii un moşneag cu chipul strălucind de lu- 
mină. Ţinea în mână un schiptru E rubin şi avea pe cap 
o cunună de diamante. Mă temenii dinainte-i, iar el îmi 
răspunse cu bunăvoință şi îmi spuse: 


A trei sute şaizeci și şasea noapte 211 


— Şezi jos lângă mine, fiule! 

Şi, după ce şezui, mă întrebă: 

— De unde vii așa, pe acest pământ pe care nicicând 
nu l-a călcat picior de adamit? Şi unde vrei să ajungi? 

Eu, drept orice răspuns, izbucnii în suspine. Atunci 
bătrânul îmi spuse: 

— Conteneşte-ţi plânsul, copile al meu, căci îmi îndu- 
rerezi inima. Fă-ţi curaj, şi mai întâi ia de mănâncă și 
bea, să te întăreşti. 

Şi mă duse într-o sală mare, unde îmi aduse să 
mănânc şi să beau. Și, după ce mă văzu mai înseninat, 
mă rugă să-i povestesc povestea mea; iar eu îi îndeplinii 
cererea şi îl rugai la rându-mi să-mi spună şi el cine era 
şi al cui era acel palat. 

El îmi răspunse: 

— Află, o, fiule, că palatul acesta a fost zidit odinioară 
de stăpânul nostru Solenan, al cărui locțiitor întru ocâr- 
-_muirea păsărilor sunt eu. În fiecare an, toate păsările de 
pe pământ vin aici să mi se închine. Dacă, dar, vrei să te 
întorci în ţara ta, am să te dau în seama lor, de îndată 
ce-au să vină să capete porunci de la mine, iar ele au să 
te ia şi să te ducă în țara ta. Dar, ca să-ţi treci vremea până 
la venirea lor, poţi să te preumblii peste tot prin palat şi 
poţi să intri în toate sălile, afară numai de una ce se des- 
chide cu cheia de aur pe care o vezi între aceste chei pe 
care ți le dau. 

Şi bătrânul, căpetenia păsărilor, îmi întinse cheile şi 
mă lăsă slobod să fac ce vreau. 

Pornii să cercetez mai întâi sălile dinspre curtea 
saraiului, apoi intrai în celelalte odăi, care toate erau 
orânduite spre a sluji de locuință păsărilor, şi mă 
 pomenii dinaintea uşii ce se deschidea cu cheia de aur. 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a trei sute șaizeci şi şaptea noapte 
Spuse: 


„.. dinaintea uşii ce se deschidea cu cheia de aur. 

Şi zăbovii acolo mult timp s-o privesc, necutezând 
nici măcar s-o ating cu mâna, din pricina vorbelor ce-mi 
spusese bătrânul; dar până la urmă nu putui să-mi în- 
frâng ispita de care îmi era plin sufletul, să văd ce este în 
acea încăpere. Vârâi cheia de aur în încuietoare, descuiai 
uşa şi intrai, plin de sfială, în locul oprit. 

Or, departe de a da cu ochii de vreo privelişte înfri- 
coşătoare, văzui mai întâi, în mijlocul unui chioșc cu 
podeaua încrustată cu nestemate de toate culorile, un 
havuz înconjurat de păsări de aur, iar prin ciocurile lor 
curgea apa cu un clipocit atât de minunat, încât mi se 
părea că aud glasul fiecăreia dintre ele cum răsună în 
pereţii de argint. De jur împrejurul havuzului se aflau, 
împărțire după feluritele și vrăjitoarele lor soiuri, stra- 
turi de flori care îşi îngemănau culorile cu cele ale 
poamelor. Nisipul pe care păşeam era făcut din pulbere 
de smaralde, și se aşternea până la treptele unui jeț ce se 
ridica dinaintea havuzului cel minunat. Jeţul era tot cio- 
plit numai dintr-o piatră de rubin ale cărui feţe revărsau 
peste grădină strălucirea roşie a razelor lui reci şi făceau 
să sclipească apa printre potoapele de nestemate. 

Mă oprii vrăjit dinaintea atâtor minuni zămislite 
numai din îngemănarea lucrurilor firii; pe urmă mă 
dusei şi şezui în jeţul de rubin peste care atârna un polog 
de atlaz roşu, şi închisei o clipă ochii ca să las priveliștea 
aceea proaspătă să pătrundă cât mai adânc în sufletul 
meu descântat. 

Când deschisei ochii, văzui că se apropiau de havuz, 
scuturându-și penele albe, trei porumbiţe zarife, ce veneau 


A trei sute şaizeci și şaptea noapte 213 


să se scalde. Poposiră cu gingăşie pe marginea cea lată a 
havuzului de argint şi, o, priviri ale mele uluite! după un 
potop de îmbrățişări şi de alintături dulci, îşi aruncară de 
pe ele mantiile de pene albe şi răsăriră, într-o goliciune de 
iasomie, sub chip de fecioare frumoase ca luna. Şi îndată 
se scufundară în havuz, şi numai pletele lor strălucitoare 
pluteau ca un zbor de flacără pe fața apei. 

Când văzui aşa, o, frate Belukia, simţii că minţile încep 
să mi se ducă. Şi, nemaiputându-mi stăpâni tulburarea, 
alergai la havuz şi strigai: 

— O, fetelor, o, frumoaselor ca luna, o, domnițelor! 

Când mă văzură, scoaseră un țipăt de spaimă şi, 
sărind sprintene din apă, alergară la hainele de pene pe 
care le aruncară peste goliciunea lor. Şi zburară în co- 
pacul cel mai înalt dintre copacii care adumbreau 
havuzul, şi începură să chicotească uitându-se la mine. 

Eu atunci mă apropiai de copac, ridicai privirile şi 
spusei: 

— O, domniţelor, mă rog vouă, spuneţi-mi cine sun- 
teți! Eu sunt Janşaş, fiul sultanului Tigmos, stăpânul 

peste Kabul şi căpetenia peste Bani-Şalan. 
„ Atunci, cea mai tânără dintre cele trei, chiar aceea ai 
„cărei nuri mă tulburaseră cel mai pojarnic, îmi spuse: 

— Suntem fiicele sultanului Nassr, care locuieşte în 
palatul de diamante. Am venit aici că să ne plimbăm și 
să ne veselim oleacă. 

Eu spusei: 

— Atunci, o, stăpâna mea, fie-ţi milă şi vino de-ţi îm- 
plineşte veselia cu mine! 

Ea îmi spuse: 

— Da de când oare pot copilele să se veselească aşa cu 
băieţii, o, Janşaş? Ci, dacă ţii morțiş să mă cunoşti mai 
bine, nu ai decât să vii după mine la saraiul tatălui meu. 

Şi, rostind aceste cuvinte, îmi aruncă o privire care 

îmi săgetă inima!; şi plecă în zbor, împreună cu cele 
două surori ale ei, pierind din ochii mei. 

Dacă le văzui că se duc, deznădăjduit până peste 
poate, scosei un țipăt amarnic şi mă prăbușii sub copac. 

Nu ştiu cât am zăcut acolo; dar, când mi-am venit 
iarăşi în fire, bătrânul, căpetenia păsărilor, se afla lângă 
mine și îmi stropea faţa cu apă de flori. Când mă văzu 
că deschid ochii, îmi spuse: 

— Vezi, copile, ce pățeşti dacă nu mă asculţi? Nu ţi-am 
spus eu să nu deschizi uşa de la încăperea aceea? 

Eu, drept orice răspuns, nu putui decât să izbucnesc 
în suspine; pe urmă ticluii aceste stihuri: 


Mi-e inima răpită de-o tânără fecioară, 

Cu trupul ca un cântec, suavă şi uşoară, 

Cu mijloc cum nu-i altul pe lume mai mlădiu. 
lar buzele ei roşii, cu zâmbetul nurliu, 

Fac să se înfioare, de ciuda lor, pizmaşe, 

Și trandafirii roşii, şi pietrele bălaşe. 

Săgețile din arcul sprâncenelor ei reci 

Străbat până departe şi lasă răni pe veci. 
Frumoaso! nu-i ca tine o alta! Stingi, zâmbind, 


Chiar sfânta frumusețe slăvită, de la Ind. 


Când isprăvii de rostit stihurile, bătrânul îmi spuse: 

— Pricep ce-ai pășit. Ai văzut copilele-porumbiţe care 
vin să se scalde aici. 

Eu strigai: 


! În varianta tradusă de M. A. Salie, Janşaş îi spune copilei şi versuri: 
n grădină se ivi îmbrăcată-n verde crud, 
Despletindu-și părul lung şi cu pieptul desfăcut. 
„Cine ești?“ o-ntreb. Și ea: „Sunt pojaru-n care pier 
Inimi de îndrăgostiţi mistuite fără ri 
Eu încep atunci să-mi plâng chinul dragostei amar. 
Ea grăi: „De ce te plângi pietrei fără de habar?“ 
„Dacă inima-ți — spusei — e ca piatra ce nu crapă, 
Ştii că, dacă vrea, Allah şi din piatră scoate apă!“ 

— Le-am văzut, o, taică al meu, şi mă rog ţie să-mi 
spui unde se află saraiul în care sălășluiesc ele împreună 
cu tatăl lor, sultanul Nassr! 

El răspunse: 

— Nu gândi că vei izbândi să ajungi cumva acolo, o, 
fiule, întrucât sultanul Nassr este una dintre căpeteniile 
cele mai puternice ale ginnilor, iar eu tare mă îndoiesc 
că ţi-ar da vreuna din fetele lui de soţie. Mai bine 
pregăteşte-te să te întorci în ţara ta. Am să-ţi înlesnesc 
eu însumi călătoria, dându-te în seama păsărilor care 
au să vină în curând să mi se închine şi care au să-ţi 
slujească de călăuze. 

Eu răspunsei: 

— Îţi mulțumesc, taică, da eu nu am să mă mai întorc 
la părinţii mei, dacă n-am s-o mai văd pe copila care 
mi-a vorbit! 

Şi, după ce rostii cuvintele acestea, mă aruncai plân- 
gând la picioarele bătrânului şi mă rugai de el să-mi 
spună cum le-aș mai putea vedea pe copilele străvestite 
în porumbiţe... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute şaizeci şi opta noapte 
Spuse: 


... cum le-aş putea vedea pe copilele străvestite în po- 
rumbiţe. 


! La M. A. Salie, Janşaş rostește şi aceste versuri: 
O, dacă n-aş fi văzut ph de lor nălucă-n zbor! 
i mia lăsa Allah mpi crâncenului af 
Sufletu-mi de n-ar fi jar, de-aş putea uitând să fug — 
Lacrimile-mi pe obraji n-ar ia curge din n] 
Inima-mi să rabde-acum zi şi noapte o deprind 
Şi de-al dragostei pojar arde trupul meu tânjind. 

— Pricep că ţi-e inima arsă de dragostea pentru cea mai 
frumoasă dintre ele, și am să-ţi arăt mijlocul de a o mai 
vedea o dată. Să te pitești, aşadar, pe după aceşti copaci și 
să aştepţi răbduriu întoarcerea porumbiţelor. Să le lași să 
se dezbrace şi să coboare în havuz, şi-atunci, deodată, să te 
repezi la mantiile lor de pene şi să le înșfaci. Ele atunci au 
să-ți vorbească tare dulce, au să se apropie de tine, au să 
te învăluie într-un potop de alinturi şi au să te roage 
fierbinte, spunându-ţi vorbe cum nu se poate mai drăgă- 
lașe, ca să le dai îndărăr penele. Ci tu fereşte-te să nu care 
cumva să te laşi înduplecat, căci s-ar sfârşi atunci totul 
pentru totdeauna. Dimpotrivă! să nu le dai hainele 
îndărăt cu niciun chip şi să le spui: „Tare aş vrea să vă dau 
penele, o, minunatelor, ci trebuie să aştept până ce are să 
vină şeicul!“ Şi să aştepţi, aşa, sosirea mea, spunându-le 
vorbe gingașe; iar eu am să mă pricep cumva să găsesc 
chip de a face lucrurile să se întoarcă spre folosul tău. 

La cuvintele acestea, îi mulțumii din suflet bătrânu- 
lui vătaf al păsărilor şi alergai pe dată să mă ascund pe 
după copaci, în vreme ce el se duse în iatacul lui spre 
a-şi întâmpina supușii. 

Şezui acolo multă vreme, așteptând să se întoarcă fe- 
tele. Într-un sfârşit, auzii nişte bătăi de aripi şi nişte râsete 
prin văzduh, şi le văzui pe cele trei porumbiţe cum 
coboară pe marginea havuzului. Se uitară în dreapta, se 
uitară în stânga, să vadă de nu cumva le pândeşte careva. 
Pe urmă, cea care îmi vorbise se întoarse către celelalte 
două şi le spuse: 

— Nu socotiți, surorilor, că s-ar putea să fie ascuns 
cineva în grădină? Ce s-o fi făcut tânărul de mai înainte? 

Ci surorile ei spuseră: 

— O, Şamsa, nu te mai îngrijora atâta şi grăbeşte-te 
să faci ca noi! 

Şi tustrele se dezbrăcară atunci de penele lor și se 
afundară în apă, albe şi goale, ca argintul străcurat. Şi 
erau ca trei lune oglindite în apă. 

Aşteptai să înoate până la mijlocul havuzului și sării 
deodată drept în picioare, repezindu-mă iute ca fulgerul 
şi înşfăcând mantia fetei pe care o îndrăgisem. Iar la Tipt 
mea de răpitor răspunseră trei țipete de spaimă, şi le 
văzui pe cele trei fete, ruşinate că fuseseră prinse în zben- 
guielile lor, cum se cufundă în apă cu totul, nelăsând 
afară decât capetele şi înotând către mine cu priviri 
plângătoare. Ci eu, încredințat că de data aceasta le 
aveam în mână, începui să râd dându-mă îndărăt de pe 
marginea havuzului și fluturând mantia de pene. 

Vizând așa, copila care îmi vorbise întâia oară şi care 
se numea Şamsa îmi spuse: 

— Cum de cutezi, o, flăcăule, să pui stăpânire pe ceea 
ce nu este al rău? 

Eu răspunsei: 

— O, porumbiţa mea, ieși din havuz şi vino să stai de 
vorbă cu mine. 

Ea spuse: 

— Tare aş vrea să stau de vorbă cu tine, o, flăcău fru- 
mos, dar sunt goală cu totul și nu pot să ies aşa din 
havuz. Dă-mi îndărăt mantia şi îți făgăduiesc că ies din 
apă şi stau de vorbă cu tine. 

Eu spusei: 

— O, lumină a ochilor mei, o, stăpâna mea, o, dom- 
niță a frumuseţii, o, roadă a inimii mele, de pa da 
mantia îndărăt ar fi ca şi cum mi-aş pune capăt zilelor cu 
chiar mâna mea. Aşa că nu pot să ţi-o dau până ce nu are 

să vină aici prietenul meu, șeicul ocârmuitor al păsărilor. 
„Ea îmi spuse: 

— Atunci, de vreme ce nu ai luat decât mantia mea, 
du-te oleacă mai încolo şi întoarce capul spre partea cea- 
laltă, ca să mă lași să ies din havuz şi să le dai răgaz su- 
rorilor mele să se acopere; iar ele au să-mi împrumute 

câteva pene de-ale lor, ca să-mi ascund ceea ce trebuie 
Emade să ascund. 
Eu îi spusei: 


218 O mie şi una de nopți 


— Asta pot s-o fac! 

Şi mă îndepărtai şi mă așezai în spatele jeţului de rubin. 

Atunci ieșiră din apă întâi cele două surori mai mari şi 
se îmbrăcară repede cu penele lor; pe urmă smulseră câteva 
dintre penele lor cele mai frumoase şi întocmiră în grabă 
un fel de șorțuleţ; o ajutară apoi pe sora lor mai mică să 
iasă din apă, o încinseră cu şorțuleţul şi mă strigară: 

— Acum poți să vii. 

Iar eu alergai dinaintea gazelelor şi căzui în genunchi 
la picioarele nurliei Şamsa și îi îmbrăţişai genunchii, însă 
ținând straşnic de mantie, ca nu cumva să mi-o ia şi să 
fugă în zbor. Ea atunci mă ridică şi începu să-mi spună 
o sumedenie de vorbe dulci şi să mă învăluie cu un potop 
de alinturi, ca să mă înduplece să-i dau mantia; ci mă 
ferii cu mare grijă să nu mă dau supus rugăminților ei; 
şi izbutii s-o aduc la jeţul de rubin în care mă aşezai 
luând-o pe genunchii mei. 

Atunci, dacă văzu că nu poate să-mi scape, se hotări 
într-un sfârșit să răspundă dorurilor mele. Îşi aruncă bra- 
țele împrejurul gâtului meu şi îmi întoarse sărut la sărut 
şi dezmierdare la dezmierdare, în vreme ce surorile ei 
zâmbeau, privind în toate părțile ca să vadă de nu cumva 
vine cineva peste noi. 

Pe când stam aşa, şeicul, ocrotitorul meu, deschise 
uşa şi intră. Ne ridicarăm întru cinstirea lui, îi ieşirăm 
în întâmpinare și îi sărutarăm cuviincioşi mâinile. El ne 
rugă să şedem jos şi, întorcându-se către gingaşa Şamsa, 
îi spuse: 

— Sunt bucuros, fiica mea, de alegerea pe care ai făcut-o 
cu acest flăcău. Tatăl său este sultanul Tigmos, stăpânul 
Afganistanului. Aşa că bine ai face să primeşti a te uni cu 
el şi să-l îndupleci şi pe sultanul Nassr, tatăl tău, să-ţi dea 
încuviințarea. 

Ea răspunse: 

— Ascult și mă supun. 

Atunci şeicul îi spuse: 

— Dacă primeşti cu adevărat această unire, jură-mi şi 
făgăduieşte-mi că ai să-i fii credincioasă soțului tău și că 
n-ai să te desparți de el niciodată. 

Şi frumoasa Şamsa se ridică numaidecât şi făcu ju- 
rământul cerut, dinaintea preacinstitului şeic. Atunci el 
ne spuse: 

— Să-i mulțumim celui Preaînalt pentru unirea voas- 
tră, copiii mei. Şi facă el să fiți fericiţi. lată, chem asupra 
voastră a amândurora binecuvântarea lui. Puteţi acum 
să vă iubiți în voie. Iar tu, Janşaș, poţi să-i dai mantia 
îndărăt, căci n-are să te mai părăsească. 

Şi, după ce rosti cuvintele acestea, şeicul ne duse 
într-o sală în care se aflau nişte saltele acoperite cu chili- 
muri, precum și nişte tablale pline cu poame frumoase şi 
cu alte lucruri alese. lar Șamsa, după ce le rugă pe surori- 
le sale să se ducă înaintea ei la palasa tatălui lor, ca să-i 
vestească nunta şi să-l înştiințeze de întoarcerea ei cu 
mine, fu cum nu se poate mai drăgălaşă şi binevoi să 
curețe cu chiar mâna ei poamele şi să le împartă cu mine. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute şaizeci şi noua noapte 
Spuse: 


„+. să le împartă cu mine. 

După care ne culcarăm amândoi, unul în braţele 
celuilalt, peste măsură de fericiți. 

Dimineața, Şamsa se deşteptă înaintea mea. Se îmbrăcă 
strâns în penele ei, mă trezi, mă sărută între ochi şi îmi spuse: 

— E vremea să mergem la palatul de diamante la 
- sultanul Nassr, tatăl meu. Grăbeşte, dar, și îmbracă-te! 

Eu o ascultai numaidecâtr și, când fusei gata, ne duse- 
răm să-i sărutăm mâinile şeicului ocârmuitor al păsărilor 
şi să-i mulțumim din tot sufletul. 

Apoi Şamsa îmi spuse: 

— Acum suie-te pe umerii mei şi ţine-te bine, căci 
călătoria are să fie cam lungă, măcar că eu sunt hotărâtă 
să merg cât pot de iute. 

Şi mă luă pe grumaji şi, după cel din urmă rămas-bun 
de la ocrotitorul nostru, mă purtă prin văzduh cu iuţeala 
fulgerului şi nu peste mult mă lăsă jos la o mică depărtare 
de intrarea palatului de diamante. Iar de acolo pornirăm 
încetișor către palat, în vreme ce ginni slujitori, trimişi de 
sultan, alergau vestind sosirea noastră. 

Sultanul Nassr, tatăl gingașei Şamsa şi stăpânul 
ginnilor, arătă o bucurie până peste poate când mă văzu. 
Mă luă în braţe şi mă strânse la piept. Pe urmă porunci 
să fiu îmbrăcat cu un caftan falnic de zarafir, îmi puse 
pe cap o cunună tăiată dintr-o piatră de diamant, apoi 
mă duse dinaintea sultanei, mama soţiei mele, care îmi 
mărturisi mulțumirea ei şi o lăudă pe fiica sa pentru 
alegerea pe care o făcuse cu mine. Îi dărui apoi fiicei sale 
un morman de nestemate, de care palatul era plin, și 
porunci să fim duşi amândoi la hammam, unde fuserăm 
spălați și înmiresmaţi cu apă de trandafiri, de musc, de 
ambră şi de uleiuri care ne înviorară de minune. După 
care se orânduiră în cinstea noastră ospeţe ce ținură 
treizeci de zile şi treizeci de nopți în şir. 

Atunci îmi mărturisii dorinţa de a o înfățișa și eu la 
rându-mi pe soţia mea părinţilor mei, în ţara mea. lar 
sultanul și sultana, măcar că le părea tare rău să se 
despartă de fiica lor, îngăduiră dorința mea, dar îmi 
cerură să le făgăduiesc că am să mă întorc în fiecare an 
să petrec la ei un răstimp. Pe urmă sultanul porunci să se 
facă un jeţ atâta de mare ca lățime şi ca lungime cât să 
poată cuprinde pe treptele lui două sute de ginni bărbați 

şi două sute de ginni femei. Noi doi ne suirăm în jeţ, iar 
cele patru sute de ginni bărbaţi şi femei, ce se aflau acolo 
pentru a ne sluji, şedeau în picioare pe trepte, în vreme ce 
o oaste întreagă alcătuită din alți ginni slujeau de purtători 
ai jeţului. După ce ne luarăm și cel de pe urmă bun-rămas, 
purtătorii jeţului se ridicară în văzduh cu jeţul şi porniră 
să lunece peste pământ atâta de iute, încât în două zile 
străbătură o depărtare de doi ani de umblet. Şi ajunserăm 
fără niciun necaz la palatul tatălui meu de la Kabul. 

Când tatăl meu şi mama mea mă văzură că sosesc 
după o lipsă ce le răpise orice nădejde de a mă mai găsi 
vreodată, şi după ce se săturară s-o privească pe soţia mea 
şi aflară cine era şi în ce împrejurări mă însurasem cu ea, 
rămaseră peste măsură de fericiţi şi plânseră din suflet, 
sărutându-mă şi sărutând-o și pe mult-iubita mea Şamsa. 
Ba biata maică-mea fu atâta de tulburată, încât căzu la 
pământ fără de simţire! şi nu-şi veni în fire decât cu aju- 
torul apei de trandafiri aduse de soţia mea Şamsa. 

După toare ospețele și după toate darurile împărțite 
cu prilejul sosirii și al nunţii noastre, tatăl meu o întrebă 
pe Şamsa: 

— Ce lucru aş putea face, o, copila mea, care să-ți fie 
mai pe plac? 

lar Şamsa, care avea pofte cumpătate, răspunse: 

— O, norocitule sultan, nu râvnesc decât să avem o 
casă a noastră în mijlocul unei grădini scăldate de izvoare. 

Şi sultanul, tatăl meu, slobozi numaidecât poruncile 
cuvenite, şi peste un răstimp scurt avuserăm saraiul 
nostru şi alina noastră, unde trăiam peste măsură de 
fericiți. 


'La M. A. Salie, înainte de a leşina, mama rostește aceste versuri: 
Sosi-n zbor bucuria — cu-atâta fericire 
ncât mă-nec în lacrimi şi nu-mi mai vin în fire. 
Ah, ochi ai mei, deprinşi cu plânsul fără sat, 
Voi plângeți şi-n radu şi când vă bucuraţi! 

După un an petrecut așa în mijlocul unui potop de 
huzururi, soția mea Şamsa vru să-i mai vadă pe tatăl și 
pe mama sa la palatul de diamante și îmi aduse aminte 
făgăduinţa ce-o făcusem de a merge în fiecare an să ne 
petrecem un timp împreună cu ei. Nu vrusei să mă îm- 
potrivesc, întrucât o iubeam tare mult; ci, vai! nenoroci- 
rea avea să se abată asupra capetelor noastre din pricina 
acelei călătorii blestemate! 

Ne suirăm așadar în jeţul purtat de ginnii ce ne 
slujeau şi călătorirăm cu mare spor, străbătând în fiecare 
zi o întindere de o lună de cale, şi poposind seara în 
preajma vreunui izvor sau la umbra pomilor, ca să ne 
odihnim. Or, într-o zi, poposirăm chiar pe locul acesta 
de aici, să ne petrecem noaptea, şi soția mea Şamsa dori 
să meargă să se scalde în apa acestui râu ce curge pe di- 
naintea noastră. Făcui tot ce putui ca s-o împiedic, 
vorbindu-i despre răceala prea mare a serii şi de răul ce 
ar putea veni de aci; nu vroi să mă asculte şi luă câteva 
dintre roabele sale, să se scalde împreună cu ea. Se 
dezbrăcară pe țărm şi intrară în apă, unde Şamsa părea 
că e luna răsărind împresurată de un alai de stele. Se hâr- 
joneau acolo şi se jucau între ele, când deodată Şamsa 
scoase un țipăt de durere și se prăbuși în brațele roabe- 
lor sale; iar roabele se grăbiră s-o scoată din apă și s-o 
aducă pe mal. Da când vrusei să-i vorbesc şi s-o îngrijesc, 
ea era moartă. Şi roabele îmi arătară pe călcâiul ei urma 
muşcăturii unui şarpe de apă. 

La priveliştea aceea, mă prăbuşii la pământ fără de 
simţire. Și atâta de mult zăcui așa, încât toți mă socotiră 
şi pe mine mort. Ci, vai! eu aveam să rămân în viaţă 
după Şamsa, ca s-o jelesc şi să-i întocmesc mormântul pe 
care-l vezi. Iar celălalt mormânt este chiar mormântul 
meu, pe care l-am zidit alături de mormântul sărmanei 
mele preaiubite. Şi acum îmi trec viața în lacrimi şi în 

amintiri grele, aşteptând clipa când voi adormi alături de 
soţia mea Şamsa, departe de împărăţia mea pe care am 
dat-o uitării, departe de lumea care pentru mine s-a 
schimbat într-o pustietate amară, în ungherul acesta sin- 
guratic al morții.’ 


După ce frumosul flăcău trist sfârși de povestit lui 
Belukia povestea sa, îşi ascunse faţa în mâini şi începu să 
suspine. Atunci Belukia îi spuse: 

— Pe Allah! o, frate al meu, povestea ta este atâta de 
uluitoare şi de nemaipomenită, încât am uitat până şi de 
cele ce am păţit eu însumi, măcar că socotesc că am tre- 
cut prin nişte minunăţii de întâmplări. Sprijină-te pe 
Allah în durerea ta, o, fratele meu, îmbogăţească-ţi El 
sufletul cu harul uitării! 


În clipita aceasta a istorisirii sale, Șeherezada văzu că se 
luminează de ziuă şi, sfioasă ca de obicei, tăcu. 


Dar când fu cea de a trei sute şaptezecea noapte 
Spuse: 


... îmbogăţească-ţi El sufletul cu harul uitării! 

Mai rămase cu el vreme de un ceas, încercând să-l 
înduplece a-l însoți la împărăţia lui, spre a schimba aerul 
şi priveliştea; ci zadarnic. 

Atunci chiar că fu nevoit să-l lase, de teamă să nu-l 
supere; și, după ce îl îmbrățişă şi îi mai spuse câteva vorbe 
„de mângâiere, porni la drum către cetatea de scaun, unde 
ajunse fără de niciun necaz, după ce lipsise cinci ani. 


! La M. A. Salie, recită apoi aceste versuri: 
Ce mi-a fost drag s-a veştejit, iar casa nu-mi mai este casă. 
Şi ce mi-a fost apropiat de nicăieri nu mai răsare. 
lar inima ce m-a iubit şi-mi sta în preajmă fericită 
Nu mai e-aici, şi nicio floare acuma nu-mi mai pare floare. 

Şi de-atunci nu mai am nicio ştire despre el! Şi de 
altminteri, acuma, că eşti tu aici, o, Hassib, îl dau cu 
totul uitării pe tânărul crai Belukia, pe care am tot 
nădăjuit să-l mai văd o dată, într-o zi sau alta. Tu măcar 
n-ai să mă părăseşti aşa de repede şi chiar gândesc să te 
ţin la mine ani lungi, nelăsându-te să duci lipsă de 
nimic, fii bine eredt Şi-apoi mai am încă atâtea 
întâmplări minunate să-ţi povestesc, încât cea a tânăru- 
lui Belukia și a frumosului flăcău trist au să ţi se pară 
nişte biete întâmplări de toată ziua. Oricum, ca să-ţi 
dau numaidecât o dovadă de binele pe care ţi-l vreau, 
iată femeile mele cum se pregătesc să ne aducă de mân- 
care și de băut, și cum stau gata să înceapă a ne cânta, 
ca să ne vrăjească să ne aline minţile până dimineaţă! 

Când sultăniţa Yamlika, domniţa de sub pământ, 
isprăvi de povestit tânărului Hassib, fiul lui Danial cel 
învăţat, povestea lui Belukia şi a tânărului flăcău trist, 
după ce zaiafetul şi cântecele şi danţurile femeilor-șarpe 
luară sfârșit, adunarea se ridică, şi se alcătui alaiul pentru 
a se întoarce la cealaltă cetate de scaun. Ci tânărul Hassib, 
care îşi iubea nespus de mult mama și soția, răspunse: 

— O, domniţă Yamlika, eu nu sunt decât un biet tăie- 
tor de lemne, iar tu mă îmbii aici cu o viaţă plină de des- 
fătări; am însă acasă o mamă și o soţie. Și nu pot, pe Allah! 
să le mai las să mă aştepte multă vreme, în deznădejdea 
lipsei mele. Îngăduie-mi, aşadar, să mă întorc la ele, 
altminterea de bună seamă că au să moară de durere. Ci 
fără îndoială că are să-mi pară rău toată viața mea că n-am 
putut să ascult și celelalte poveşti cu care ai de gând să mă 
fericeşti în timpul şederii mele în împărăţia ta. 

La aceste cuvinte, împărăteasa Tamlika înțelese că 
pricina plecării lui Hassib era cum nu se poate mai înte- 
meiată, şi îi spuse: 

— Vreau din tot sufletul, o, Hassib, să te las să te întorci 
lângă mama şi lângă soţia ta, măcar că mă întristează 

nespus despărțirea de un ascultător atât de cu luare-aminte 
ca tine. Ci nu-ţi cer decât un jurământ, fără de care 
mi-ar fi cu neputinţă să te las să pleci. Trebuie să-mi 
făgăduieşti că n-ai să te duci să te speli la hammam 
niciodată de-aci înainte, toată viaţa ta. Altminteri, are 
să urmeze pieirea ta. Deocamdată nu pot să-ți spun mai 
mult. 

Tânărul Hassib, pe care cererea aceasta îl ului cu 
totul, nu vru s-o supere pe domnița Yamlika şi făcu 
jurământul cerut, legându-se să nu se ducă niciodată să 
se spele la hammam, toată viaţa lui. Atunci domniţa 
Yamlika, după ce îşi luă rămas-bun de la el, porunci unei 
femei-şarpe să-l însoțească până la ieșirea din împărăția 
ei, a cărei poartă era ascunsă într-o casă părăginită, de 
cealaltă parte a locului unde se afla hruba cu miere prin 
care Hassib izbutise să se strecoare în lăcașul cel de sub 
pământ. 

Soarele amurgea în zare când Hassib ajunse pe uliţa 
lui şi bătu la uşa casei sale. Maică-sa veni să deschidă şi, 
când îl cunoscu, scoase un țipăt lung şi se aruncă în 
brațele lui, plângând de bucurie. Iar soţia lui, la rându-i, 
auzind acel țipăt, alergă la uşă, îl cunoscu şi ea şi i se 
temeni după amiin sărutându-i mâinile. Pe urmă 
intrară în casă și se lăsară cuprinși în voie de cea mai 
vie bucurie. 

După ce se mai potoliră oleacă, Hassib le ceru veşti 
despre tăietorii de lemne, vechii lui tovarăşi, care îl 
părăsiseră în hruba cu miere. Maică-sa îi povesti cum 
aceştia veniseră şi-i aduseseră știrea morţii lui în colții 
unui lup, cum ei ajunseseră neguțători bogați şi stăpâni 
cu multe averi şi prăvălii mari, şi cum, cu fiecare zi, 
văzuseră lumea sporind tot mai mult dinaintea lor. 

Atunci Hassib cugetă o clipă şi îi spuse mamei sale: 

— Mâine să te duci la ei în suk, să-i strângi la un loc 
pe toți şi să le dai vestea că m-am întors, spunându-le că 
aș fi tare mulțumit să-i văd. 

A doua zi, mama lui Hassib nu pregetă să facă așa, iar 
tăietorii de lemne, aflând vestea, se « hicibară la chip şi 
răspunseră că ascultă și că se supun în ce priveşte în- 
tâmpinarea de bun venit. Pe urmă se sfătuiră între ei şi 
hotărâră să orânduiască lucrurile cât mai bine. Mai întâi 
îi dăruiră mamei lui Hassib mătăsuri şi ţesături fru- 
moase, și o însoțiră până acasă, înțelegându-se ca fiecare 
să-i dea lui Hassib jumătate din ceea ce stăpâneau ei ca 
averi, ca robi şi ca bogății. 

Când ajunseră dinaintea lui Hassib, se temeniră şi îi 
sărutară mâinile. Pe urmă îi înfăţişară darurile lor, 
rugându-l să le primească şi să uite greşeala pe care o 
săvârşiseră față de el. lar Hassib nu vroi să le păstreze 
dușmănie, primi darurile şi spuse: 

— Ceea ce s-a petrecut s-a petrecut, şi nimic n-ar fi 
putut opri să se întâmple ceea ce trebuia să se întâmple. 

Atunci ei îşi luară rămas-bun de la el, încredințându-l 
de recunoştinţa lor, iar Hassib ajunse din ziua aceea un 
bogat, şi se aşeză în suk ca neguțător, deschizând o 
prăvălie care era cea mai frumoasă dintre toate prăvăliile. 

Într-o zi, ducându-se la prăvălie, ca de obicei, trecu 
prin faţa hammamului aşezat la intrarea sukului. Or, 
stăpânul hammamului tocmai sta şi se răcorea dinaintea 
uşii lui şi, când îl văzu pe Hassib, se temeni şi spuse: 

— Fă-mi cinstea şi intră în hammamul meu. Nu te-a 
avut nici măcar o dată ca mușteriu, nicicând. Astăzi însă 
vreau să te îmbăiez numai aşa, pentru cheful meu, iar 
masagiii au să te frece cu o mănușă nouă de iarbă de 
mare şi au să te săpunească strașnic cu nişte mănun- 
chiuri de lifă de care nimeni nu s-a slujit încă. 

Hassib însă, amintindu-și de jurământul făcut, 
răspunse: 

— Nu, pe Allah! nu por să primesc poftirea ta, o, şei- 
cule! căci m-am juruit să nu intru niciodată într-un 
hammam. 


A trei sute şaptezeci şi una noapte 227 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute șaptezeci şi una noapte 
Spuse: 


.« M-am juruit să nu intru niciodată într-un hammam. 

La cuvintele lui, stăpânul hammamului, care nu 
putea să creadă într-un asemenea jurământ, din pricină 
că niciun bărbat, fie şi cu primejdia de a muri, nu poate 
să nu se spele de fiecare dată când face treaba obişnuită 
cu soţia lui, se minună: 

— De ce nu vrei să primeşti, o, stăpâne al meu? Pe 
Allah! jur la rându-mi că, dacă mai stărui în hotărârea ta, 
am să mă despărţesc pe dată de cele trei soții ale mele. 
Jur de trei ori pe legea despărţeniei! 

Ci întrucât Hassib, în ciuda acelui jurământ atâta de 

reu pe care-l auzise, tot nu vroia să primească, stăpânul 
Ac e se aruncă la picioarele lui, rugându-l fier- 
binte să nu-l silească să-și îndeplinească jurământul; şi îi 
săruta picioarele plângând și îi spunea: 

— lau asupra capului meu răspunderea pentru fapta 
şi toate urmările ei. 

Şi toți trecătorii ce se strânseseră împrejurul lor, 
aflând despre ce este vorba şi auzind de jurământul de 
despărțenie, începură şi ei să-l roage pe Hassib să nu-i 
“aducă pe degeaba nenorocire unui om care l-a poftit 
“să-i facă o scaldă fără să-i ceară nicio plată. Pe urmă, 
văzând zădărnicia vorbelor lor, se hotărâră cu toții să-l ia 
„cu de-a sila, îl înşfăcară pe Hassib şi îl duseră, cu toate 
urletele lui amarnice, înlăuntrul hammamului, îi turnară 
"toți de-a valma vreo douăzeci-treizeci de ligheane de apă 
În cap, îl frecară, îl bușumară, îl săpuniră, îl şterseră și îl 
învăluiră în ştergare calde, îi ar ee capul cu un 

cearceaf frumos tivit şi înflorat. Pe urmă, stăpânul hamma- 
mului, bucuros cum nu se mai poate văzându-se izbăvit 
de jurământul de despărțenie, îi aduse lui Hassib o ceașcă 
de sorbet înmiresmat cu ambră, și îi spuse: 

— Fie-ţi scalda plăcută şi binecuvântată! lar băutura 
aceasta răcorească-te aşa cum m-ai răcorit tu pe mine! 

Ci Hassib, pe care toată tevatura aceea îl umpluse de 
o spaimă tot mai mare, nu ştia de trebuie să se lepede ori 
să primească cinstirea de la urmă, şi tocmai da să 
răspundă, când deodată hammamul fu năpădit de stră- 
jerii sultanului, care se repeziră la el și îl înşfăcară aşa 
cum era, în găteala lui de la hammam. Şi, în ciuda 
strigătelor şi a împotrivirii lui, îl cărară la saraiul sultanu- 
lui şi îl puseră în mâna marelui vizir, care îl aştepta la 
uşă, peste măsură de nerăbdator. 

Când îl văzu pe Hassib, vizirul se arătă bucuros cum 
nu se mai poate, îl întâmpină cu semnele de cinstire cele 
mai vădite şi îl rugă să-l însoțească la sultan. Şi Hassib, 
hotărât acuma să-și lase ursita să curgă, îl urmă pe marele 
vizir, care îl duse dinaintea sultanului, într-o sală în care 
se aflau, rânduiți după treapta cinurilor, două mii de 
valii, două mii de musaipi dintre cei mai de frunte, şi 
două mii de gâzi cu spadele la brâu, neaşteptând decât un 
semn ca să reteze capete. Cât despre sultan, acesta şedea 
culcat pe un pat mare de aur şi părea că doarme, cu capul 
şi cu faţa acoperite de un văl de mătase. 

Văzând acestea toate, înfricoşatul Hassib se simţi că 
moare și se prăbuşi la picioarele patului domnesc, 
mărturisind în faţa tuturor că nu este vinovat de nimic. 
Ci marele vizir se grăbi să-l ridice cu toate semnele de 
cinstire şi îi spuse: 

— O, fiu al lui Danial, aşteptăm de la tine să-l scapi pe 
sultanul nostru Karazdan. Faţa şi trupul lui sunt acoperite 
de o lepră rămasă până acuma fără leac. Şi ne-am gândit 
la tine, ca să-l lecuieşti, căci tu eşti fiul învățatului Danial. 

Şi toți cei de față, valiii, curtenii, musaipii şi gâzii stri- 
gară de-a valma: 

— Numai de la tine aşteptăm vindecarea sultanului 
Karazdan! 

La cuvintele acestea, buimăcitul de Hassib îşi zise: „Pe 
Allah! ei mă cred mare învățat“. Pe urmă îi spuse mare- 
lui vizir: 

— Sunt, într-adevăr, fiul lui Danial. Dar nu sunt decât 
un neştiutor. Am fost dat la şcoală şi n-am învățat nimic; 
au vrut să mă înveţe cum se lecuiesc bolile, dar după o 
lună s-au lăsat păgubaşi, văzând proasta înzestrare a 
minţii mele. lar maică-mea, ajunsă la capătul puterilor, 
mi-a cumpărat un măgar şi nişte frânghii şi m-a făcut 
tăietor de lemne. Şi asta-i toată meseria mea și tot ce ştiu. 

Dar vizirul îi zise: 

— Degeaba îţi mai ascunzi tu priceperea, o, fiu al lui 
Danial. Ştim prea bine că, de-am vântura noi Răsăritul 
şi Apusul, tot n-am găsi un doftor pe potriva ta. 

Hassib, topit, spuse: 

— Păi cum aș putea eu, o, vizirule plin de înțelepciune, 
să-l vindec, când habar nu am nici de boli, nici de leacuri? 

Vizirul răspunse: 

— O, tinere, degeaba mai tăgăduieşti. Știm cu toții că 
vindecarea sultanului stă în mâinile tale. 

Hassib ridică mâinile spre cer şi întrebă: 

— Cum aşa? 

Vizirul spuse: 

— Da, de bună seamă! poți să izbuteşti vindecarea, căci 
tu o cunoşti pe domnița de sub pământ, împărăteasa 
Yamlika, cea al cărei lapte de fecioară, luat pe nemâncate ori 
folosit ca balsam, lecuieşte bolile cele mai de nevindecat. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 

Dar când fu cea de a trei sute şaptezeci şi doua noapte 
Spuse: 


„.. lecuieşte bolile cele mai de nevindecat. 

Auzind atare cuvinte, Hassib pricepu că acea dezvă- 
luire era urmarea intrării lui la hammam. Şi încercă să 
tăgăduiască. Strigă, dar: 

— N-am văzut niciodată acel lapte şi habar n-am cine 
este domnița Yamlika. Acuma aud întâia oară numele 
acesta. 

Vizirul zâmbi şi zise: 

— Dacă tăgăduieşti, am să-ți dovedesc că tăgada nu-ţi 
poate sluji la nimic. Eu spun că tu ai fost la împărătița 
Yamlika. Or, toți cei care au fost la ea înainte de tine, în 
vremurile de demult, s-au întors de acolo cu pielea nea- 
gră pe pântece. Cartea pe care o am aici, sub ochi, ea mi-a 
spus taina. Sau, mai degrabă, o, fiu al lui Danial, pielea de 
pe pântecele acelora care au fost la domniţa Yamlika nu 
se 5i neagră decât după ce ei intră la hammam. Or, is- 
coadele pe care le-am pus la hammam ca să cerceteze 
pântecul tuturor celor ce se scaldă au venit pe dată să-mi 
spună că pântecul tău s-a făcut deodată negru, în vreme 
ce te spălau. Degeaba mai tăgăduieşti acuma. 

Şi, rostind cuvintele acestea, marele vizir se apropie de 
el, îi trase la o parte ştergarele ce-l înfăşurau și îi lăsă pân- 
tecul gol. Şi pântecul îi era negru ca pântecul unui bivol. 

Când văzu aşa, Hassib, de spari, era mai-mai să 
cadă din picioare fără de simţire; pe urmă îi veni un 
gând şi spuse vizirului: 

— Trebuie să-ți mărturisesc, o, stăpâne al meu, că eu 
m-am născut cu pântecele negru. 

Vizirul zâmbi şi zise: 

— Nu era aşa când ai intrat în hammam. Iscoadele 
mi-au spus. 

Hassib însă, care nu voia în ruptul capului s-o înşele 
pe domniţa de sub pământ dând în vileag lăcașul ei, tăgă- 
dui mai departe că ar fi avut vreo legătură cu ea sau că ar 
fi văzut-o vreodată. Atunci vizirul făcu semn spre doi găzi, 
care se apropiară de Hassib, îl întinseră pe jos, gol cum 
era, şi începură să-i tragă pe amândouă tălpile nişte lovi- 
turi atâta de amarnice şi atâta de dese, încât ar fi murit, 
de nu s-ar fi hotărât să strige cerând iertare şi mărturisind 
adevărul. Îndată vizirul porunci să fie ridicat de jos, iar 
ştergarele cu care era înfăşurat Hassib la sosire să fie 
schimbate cu un caftan falnic. După care îl duse el însuși 
în curtea saraiului, unde îl puse să încalece pe un cal fru- 
mos din grajdurile domneşti, încălecă și el pe alt cal şi, în- 
soțiţi amândoi de un mare alai, porniră la drum spre casa 
părăginită pe unde ieşise Hassib de la Yamlika. 

Acolo vizirul, care învățase din cărțile de ştiinţă vrăjile, 
începu să ardă nişte mirodenii şi să rostească descânrecele 
pentru deschiderea porților, în vreme ce Hassib, la 
rându-i, urmând porunca vizirului, o ruga fierbinte pe 
domniţă să i se arate. Şi deodată se stârni un cutremur 
ce-i prăbuşi la pământ mai pe toţi cei de faţă, și se des- 
chise o despicătură prin care se ivi, într-un talger de aur 
purtat de patru balauri cu capete de om vărsând flăcări, 
împărăteasa Yamlika, al cărei chip strălucea ca aurul. 

Se uită la Hassib cu ochii plini de mustrare şi îi spuse: 

— O, Hassib, așa îţi ţii tu jurământul pe care mi l-ai 
făcut? 

Şi Hassib strigă: 

— Pe Allah, o, domniţă! păcatul este al vizirului, care 
era să mă omoare în bătaie! 

Ea spuse: 

— Ştiu. Şi de aceea nici n-am să te pedepsesc. Te-au 
silit să vii aici şi m-au silit şi pe mine să ies din locuinţa 
mea, pentru lecuirea sultanului. Şi vii să-mi ceri lapte 

pentru a săvârși vindecarea. Am să-ţi dăruiesc ceea ce îmi 
ceri, în amintirea găzduirii pe care ţi-am dat-o şi a luării- 
aminte cu care m-ai ascultat. lată, dar, două borcănașe cu 
laptele meu. Ca să izbândeşti vindecarea sultanului, tre- 
buie să te învăţ cum să le foloseşti. Vino, aşadar, mai 
aproape! 

Hassib se apropie de domniţă, și ea îi spuse în şoaptă, 
aşa ca să nu fie auzită decât de el: 

— Unul dintre borcănașe, cel însemnat cu o dungă 
roşie, slujeşte la vindecarea sultanului. Celălalt însă este 
menit vizirului care a poruncit să fii ciomăgit. Aşa că, 
după ce are să vadă vindecarea sultanului, vizirul o să 
vrea să bea și el din laptele meu, ca să se ferească de boli, 
iar tu să-i dai să bea din cel de al doilea borcănaş. 

Pe urmă, împărătiţa Yamlika îi dărui lui Hassib cele 
două borcănașe cu lapte şi pieri pe dată, în vreme ce 
pământul se închise iarăşi peste ea şi peste balaurii care 
o purtau. 

Când ajunse la sarai, Hassib făcu întocmai precum îi 
arătase împărătiţa. Se duse așadar la sultan şi îl pofti să 
bea din borcănașul însemnat cu dunga roşie. Şi, cum bău 
din acel lapte de fecioară, sultanul începu să asude din 
tot trupul şi, în câteva clipite, toată pielea lui vătămată 
de lepră începu să cadă bucăţi-bucăţi şi, pe măsură ce 
cădea, în i acela creştea o piele curată și albă ca argin- 
tul. Şi se vindecă pe dată. Ci vizirul vru şi el să bea din 
laptele domniței de subpămân, luă celălalt borcănaş şi îl 
goli dintr-o sorbitură. Şi îndată începu să se umfle şi să 
se tot umile, şi ajunse mare cât un elefant, plesni deodată 
din toată pielea lui şi muri pe loc. Și grăbiră să-l ducă şi 
să-l îngroape. 

Iar sultanul, dacă se văzu vindecat, îl pofti pe Hassib 
să stea jos lângă el, îi mulțumi din tot rii şi îl căftăni 
mare vizir, în locul celui ce murise sub ochii lui. Porunci 
apoi să-l îmbrace într-un caftan de fală, împodobit cu 

nestemate, şi puse să fie strigată numirea lui prin tot 
palatul, după ce îi dărui trei sute de mameluci, şi trei 
sute de fecioare drept cadâne, afară de trei domniţe de 
sânge împărătesc, care, laolaltă cu soţia lui, făceau astfel 
patru soţii legiuite. Îi mai dărui apoi trei sute de mii de 
dinari de aur, trei sute de catâri, trei sute de cămile şi o 
sumedenie de vite: bivoli, boi și oi. 

După care, toţi musaipii, toți curtenii şi toți mai- 
marii împărăției, urmând porunca sultanului, care le 
spuse: „Cel care mă cinstește pe mine, îl cinstește şi pe 
el!“, se apropiară de Hassib și îi sărutară mâna, unul după 
altul, mărturisindu-i supunere şi încredințându-l de cin- 
stirea lor. Pe urmă, Hassib luă în stăpânire palatul 
vizirului de mai înainte şi se mută acolo cu mama, cu 
soțiile şi cu cadânele lui. Și trăi așa în fală şi bogăţie ani 
mulți, având vreme să înveţe și a citi și a scrie. 

După ce Hassib învăţă să citească şi să scrie, îşi aduse 
aminte că tatăl său Danial fusese un mare învăţat și se 
simţi ispitit s-o întrebe pe maică-sa de nu cumva bătrâ- 
nul îi lăsase ca moştenire cărțile și scrierile sale. Mama lui 
Hassib răspunse: 

— Fiul meu, taică-tău, înainte de a muri, a aruncat 
toate hârtiile şi toate scrierile, şi nu ţi-a lăsat drept moşte- 
nire decât o foaie mică de hârtie, pe care m-a însărcinat 
să ţi-o înmânez atunci când ai să-ţi mărturisești o 
asemenea dorinţă! 

Şi Hassib spuse: 

— Tare aş dori s-o am, căci vreau să învăţ acum tot ce 
este de trebuinţă spre a cârmui mai bine treburile îm- 
părăţiei! 

În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute șaptezeci şi treia noapte 

Spuse: 


... spre a cârmui mai bine treburile împărăției. 

Atunci mama lui Hassib alergă să scoată din lacra în 
care îşi ascunsese giuvaierurile foaia cea mică de hârtie, 
singura adiată a învățatului Danial, şi veni să i-o înmâneze 
lui Hassib, care o luă şi o despături. Şi citi aceste simple 
cuvinte: „Orice ştiinţă este deșartă, căci vin vremile când 
alesul lui Allah are să le arate oamenilor izvoarele înţelepciu- 
nii. Acela se va numi Mahomed. Cu el şi cu tovarășii lui şi 
cu drept-credincioşii lui fie pacea şi binecuvântarea până la 
sfârșitul veacurilor!“ 


Şi-aceasta-i, o, norocitule sultan, iis mai departe 
Şeherezada, te dea lui Hassib, fiul lui Danial, şi a 
împărătesei Yamlika, domnia de sub pământ. Ci Allah 


este mai ştiutor! 


Când isprăvi Șeherezada de istorisit povestea aceasta 
vrăjitoare, sultanul Şahriar strigă deodată: 

— Simt că îmi năpădeşte sufletul o mohorală grea, o, 
Şeherezada. Încât ia bine aminte că, dacă are să ţină tot așa, 
tare mă tem că mâine dimineaţă într-o parte are să-ți stea 
capul şi într-alta trupul. 

La atare vorbe, micuța Doniazada, speriată, se ghemui 
de tot pe chilim, iar Șeherezada, fără să se tulbure, răspunse: 

— Dacă-i aşa, o, norocitule sultan, am să-ți istorisesc vreo 
două snoave, taman atât cât să treacă noaptea. După care, 
Allah este Atoateştiutor! 

Şi sultanul întrebă: 

— Păi cum vei face să găseşti o poveste şi scurtă și învese- 
litoare totodată? 

Şeherezada zâmbi a râde și spuse: 

— Chiar acestea sunt, o, norocitule sultan, poveştile pe 
care le ştiu eu cel mai bine. Aşa că am să-ţi istorisesc nu- 
maidecât vreo două chisnovături scoase din Florile pazului şi 
din Grădina snoavelor. Şi pe urmă să mi se taie capul! 

Şi numaidecâr spuse: 


FLORILE HAZULUI ŞI 
GRĂDINA SNOAVELOR 


AL-RAŞID ŞI VÂNTUITURA! 


M i s-a povestit, o, norocitule sultan, că Harun 

Al-Raşid, califul, aflându-se odată într-o stare su- 
fletească asemenea cu aceea în care te afli Măria Ta acum, 
a ieșit să se plimbe pe drumul ce duce de la Bagdad la 
Bassra, luând cu sine pe vizirul său Giafar Al-Barmaki, pe 
paharnicul Abu-Isak şi pe poetul Abu-Nuwas. 

Pe când se preumblau ei aşa, iar califul rămânea cu 
privirile mohorâte și cu buzele strânse pungă, iată că toc- 
mai trecea pe drum un şeic, călare pe măgarul lui. 
Atunci califul se întoarse către vizirul Giafar și îi spuse: 

— Întreabă-l pe şeicul ăsta unde se duce! 

Şi Giafar, care nu ştia ce să mai născocească spre a-l 
descrunta pe calif, hotărî numaidecât să-l înveselească 
pe seama şeicului ce-și vedea liniştit de drum, lăsând să 
se legene în voie funia pe gâtul blândului său măgăruș. 
Se apropie, aşadar, de șeic şi îl întrebă: 

— De unde şi încotro mergi aşa, o, preacinstite? 

Şeicul răspunse: 

— Către Bagdad, şi vin de la Bassra, locul meu de 
baştină. 

Giafar întrebă: 


— Şi pentru care pricină faci un drum atâta de lung? 


! La M. A. Salie: Povestea cu Djafar Barmakidul şi cu bătrânul bolnav. 

El răspunse: 

— Pe Allah! mă duc să caut la Bagdad vreun doftor 
priceput, care să-mi dea vreun leac pentru ochii mei! 

Giafar spuse: 

— Norocul și tămăduirea sunt în mâinile lui Allah, o, 
şeicule. Da ce-mi plăteşti dacă, scăpându-te de atâtea 
căutări şi de atâtea cheltuieli, îţi voi spune, aci pe loc, un 
leac în stare să-ţi tămăduiască ochii numai într-o noapte? 

El răspunse: 

— Singur Allah ar putea să te răsplătească pe potrivă. 

Atunci Giafar se întoarse către calif şi către Abu- 
Nuwas, făcându-le cu ochiul; pe urmă îi spuse şeicului: 

— Dacă-i aşa, o, taică, atunci ia bine aminte la cele ce 
te învăţ să faci, căci lucru-i uşor. Ia trei uncii de suflare de 
vânt, trei uncii de sclipiri de soare, trei uncii de lucire de 
lună şi trei uncii de lumină de lampă; amestecă-le cu grijă 
într-o piuliță fără fund şi lasă totul descoperit, să se coacă 
vreme de trei luni. Atunci trebuie să pisezi amestecul 
vreme de trei luni şi să-l treci printr-o strecurătoare în 
bătaia vântului, vreme de alte trei luni. Pe urmă, leacul are 
să fie gata şi nu mai trebuiește decât să-l presari pe ochi de 
trei sute de ori în noaptea dintâi, folosind de fiecare dată 
cât poţi lua între degete de trei ori, şi-apoi să te culci. A 
doua zi, ai să te scoli tămăduit, de-o vrea Allah! 

Auzind asemenea vorbe, şeicul, în semn de multu- 
mire şi de cinstire, se aplecă înainte, lipindu-și pânte- 
cele de spinarea măgarului, în faţa lui Giafar şi, deodată, 
scoase o bubuitură năprasnică, urmată de două piuituri 
lungi, şi îi spuse lui Giafar: 

— Grăbeşte-te, o, doftorule, şi prinde-le până n-apucă 
să se împrăștie. Deocamdată, asta-i singura mea dovadă 
de mulţumire pentru leacul tău vântuit; ci, cum m-oi în- 
toarce în țara mea, de-o vrea Allah, am să-ți trimit în dar 
o roabă cu un dos numai crețuri, ca o smochină uscată. 

Şi care atâta are să te desfete, de-ai să-ți dai şi sufletul; iar 
roaba aceea a ta are să se simtă atunci atâta de îndurerată 
şi atâta de tulburată, încât, bocindu-te, n-o să se mai 
poată ţine, şi-are să te fleşcăiască pe obraz, o, obraz al 
fundului meu! 

Şi şeicul îşi îndemnă liniştit măgarul şi îşi văzu de 
drum mai departe, în vreme ce califul, zguduindu-se tot 
de râs, se prăvăli pe spate, privind chipul vizirului său, în- 
mărmurit într-o uluire fără de răspuns, și pe Abu-Nuwas 
care-i făcea semne de firitisire celui învins. 


Când auzi năzbâtia aceasta, sultanul Şahriar se însenină 
deodată și îi spuse Şeherezadei: 

— Grăbeşte-te, Șeherezada, şi mai povesteşte-mi în noaptea 
aceasta o snoavă, măcar tot atâta de hazlie! 

lar micuța Doniazada strigă: 

- O, Şeherezada, surioara mea, ce gingașe şi ce gustoase 
sunt vorbele tale! 

Atunci, după o tăcere scurtă, Şeherezada spuse: 


COPILANDRUL ŞI DASCĂLUL SĂU! 


Se povesteşte că vizirul Badreddin, ocârmuitorul 
Yemenului, avea un frate copilandru, de o frumuseţe 
atâta de fără de asemuire, încât, la ivirea lui, şi bărbaţii 
şi femeile se opreau să-şi scalde ochii în farmecele sale. 
Ci vizirul Badr, de teamă să nu i se întâmple băiatului 
vreo păţanie, îl ținea ferit cu mare grijă de privirile oa- 
menilor şi nu-l lăsa să se adune cu băieții de seama lui. 
Cum nu vroia să-l trimită la şcoală, gândind că nu l-ar 
putea veghea îndeajuns, îi adusese acasă, ca dascăl, un 


! La M. A. Salie: Povestea cu vizirul Bedr-ad-din. 

preacinstit şi cucernic şeic, vestit pentru obiceiurile lui 
neprihănite, şi i-l dete în seamă. Iar șeicul se ducea în fiece 
zi la elevul lui, cu care se închidea câteva ceasuri într-o 
încăpere pe care vizirul o menise pentru lecţiile lor. 

După un oarecare timp, frumuseţea şi farmecele 
băiatului nu întârziară să-și arate puterea asupra șeicului, 
care până la urmă începu să-şi simtă sufletul, la vederea 
acestuia, cântând din toate păsăricile lui. 

Şi-aşa, nemaiştiind ce să facă spre a-și potoli tulbu- 
rarea, se hotări într-o zi să-i împărtăşească băiatului 
fiorii sufletului său. Iar băiatul, înduioşat foarte, îi spuse: 

— Vai! ştii bine că eu am mâinile legate şi că toate 
mişcările mele sunt vegheate de fratele meu! 

Şeicul suspină şi spuse: 

— Tare mi-ar plăcea să petrec o seară numai cu tine! 

Copilandrul răspunse: 

— Ce visezi? Dacă zilele îmi sunt vegheate, cum crezi 
că îmi sunt nopțile? 

Şeicul răspunse: 

— Ştiu prea bine! Da terasa casei mele este lipită de 
terasa casei în care ne aflăm acum, şi nu i-ar fi greu la 
noapte, după ce fratele tău se va culca, să urci tiptil acolo, 
de unde te-aş ajuta să sari peste zidulețul despărțitor pe 
terasa mea, unde nimeni nu va mai veni să ne vegheze! 

Băiatul se învoi şi spuse: 

— Ascult şi mă supun!... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 

Iar sultanul Şahriar îşi zise: „N-am s-o omor, de bună 
seamă, până ce n-am să aflu ce s-a petrecut între băiat şi 


dascălul lui!“ 


Aşa încât, în cea de a trei sute şaptezecizeci şi cincea noapte 

Şeherezada spuse: 


„.. Băiatul se învoi şi spuse: 

— Ascult şi mă supun! 

Iar când se lăsă noaptea, se prefăcu adormit şi, când 
vizirul se duse în odaia lui, flăcăul se sui pe terasă. lar 
dascălul, şeicul, îl luă numaidecâr de mână și îl trase re- 
pede pe terasa vecină, unde îl aşteptau rânduite frumos 
pocalele pline şi poamele. Şezură deci jos pe pătura albă, 
în lumina lunii şi, vrăjiți de duioșie şi de seninul nopții 
minunate, începură să cânte şi să bea, sub dulcea strălu- 
cire a stelelor. 

Pe când îşi petreceau ei vremea aşa, vizirului Badr, 
înainte de a se culca, îi veni gândul să se ducă să-l mai 
vadă o dată pe fratele său, și rămase tare nedumerit când 
nu-l găsi. Porni să-l caute prin toată casa şi, până la urmă, 
se sui şi pe terasă şi se apropie de zidul despărțitor: îi văzu 
atunci pe fratele său și pe şeic, cu paharele în mână, stând 
şi cântând unul lângă altul. Ci şeicul apucă să-l zărească 
de departe pe vizir şi, cu o dibăcie desăvârșită, întoarse 
cântarea pe care tocmai o cântau, ticluind numaidecâr, 
pe aceeaşi melodie, aceste stihuri: 


Beau pentru el un vin înmiresmat, 
Înmiresmat de mierea gurii lui. 
Iar cupa de rubin i-a colorat 
Obrajii rumeni cu sfieli sâlhui. 


Cum să-i spun, dacă, fericiți, părinţii, 

Lui frate-său — uite-i lumina fetii! — 
Nume i-au dat: Lună-Plină-a-Credinţii?... 
Să-i spun deci: Lună-Plină-a-Frumuseții! 


Când auzi stihurile ce cuprindeau acea laudă gingașă 
în privinţa sa, vizirul Badreddin, cum era om simţitor şi 

binecrescut, şi cum de altminteri nici nu vedea să se 
petreacă nimic nepotrivit, se trase îndărăt spunându-și: 
„Pe Allah! n-am să le tulbur petrecerea!“ Iar cei doi 
petrecură într-o desăvârşită fericire. 


În clipita aceasta a istorisiri sale, Șeherezada se opri o 
clipă şi pe urmă spuse: 


SACUL NĂZDRĂVAN! 


Se povesteşte că, într-o noapte, califul Harun Al-Rașid, 
chinuit de unul din desele lui nesomnuri, a poruncit să 
vină la el Giafar, vizirul său, şi i-a spus: 

— O, Giafar, în noaptea aceasta pieptul mi-e peste mă- 
sură apăsat de nesomn şi tare aş vrea să mi-l simt uşurat! 

Giafar răspunse: 

— O, emire al drept-credincioşilor, am un prieten nu- 
mit Ali persanul, care poartă în sacul lui o sumedenie de 
snoave desfărătoare, potrivite să stingă grijile cele mai 
grele şi să potolească gândurile mohorâte. 

Al-Raşid răspunse: 

— Atunci, adu-mi-l numaidecât pe prietenul tău! 

Şi Giafar îl aduse numaidecât dinaintea califului pe 
Ali persanul şi îi spuse: 

— Ascultă, Ali! Tu ştii poveşti în stare să alunge grijile 
şi amarul. Vreau să ne povesteşti o asemenea poveste. 

Ali persanul răspunse: 

— Ascult şi mă supun. Ci nu ştiu de trebuie să poves- 
tesc una pe care s-o fi auzit cu urechile mele, ori una pe 
care s-o fi văzut cu ochii mei! 

Al-Rașid spuse: 

— Mi-ar plăcea mai degrabă una la care să fi luat şi parte. 


! La M. A. Salie: Povestea cu sacul. 

Atunci Ali persanul spuse: 

— Stam într-o zi în prăvălia mea, vânzând şi 
cumpărând, când un kurd veni să cumpere nu mai ştiu 
ce; deodată, înșfăcă un săculeț ce se afla pe tejgheaua 
mea şi, fără ca măcar să încerce să-l ascundă, vru să plece 
cu el, de parcă ar fi fost al lui de când lumea. Eu, atunci, 
sării din prăvălie afară în uliţă, îl înhățai de pulpana 
mantiei şi îi poruncii să-mi dea îndărăt sacul; el însă 
ridică din umeri şi îmi spuse: 

— Sacul ăsta? Păi e sacul meu, cu tot ce se află în el! 

Eu atunci, simțind că mă înăbuş, strigai: 

— O, musulmanilor! scăpaţi-mi bunul din mâinile 
păcătosului ăstuia! 

La strigătele mele, întregul suk se strânse împrejurul 
nostru, iar negustorii mă sfătuiră să mă duc şi să mă 
plâng cadiului numaidecât. Făcui aşa, şi ei mă ajutară 
să-l ducem la cadiu cu noi şi pe kurd, hoţul sacului. 

Când ajunserăm în fața cadiului, ne oprirăm amân- 
doi cuviincioşi în picioare dinaintea lui, şi el începu prin 
a ne întreba: 

— Care dintre voi face plângerea şi pentru ce se 
plânge? 

Atunci kurdul, fără a-mi da răgaz să deschid gura, 
înaintă câţiva pași şi răspunse: 

— Allah ocrotească-l pe stăpânul nostru, cadiul! Iacătă, 
sacul acesta este sacul meu, cu tot ce se află în el. ÎI pier- 
dusem, şi iacătă că l-am găsit pe taraba din fața prăvăliei 
acestui om! 

Cadiul îl întrebă: 

— Când l-ai pierdut? 

El răspunse: 

— Pe ziua de ieri! Şi, din pricina acestei pierderi, n-am 
putut să dorm toată noaptea. 

Cadiul îl întrebă: 


— Atunci, ia să-mi înşiri toate lucrurile care se află în el. 

Şi kurdul, fără să şovăiască o clipă, spuse: 

— În sacul meu, o, cadiule, stăpâne al nostru, se află 
două borcănaşe de cleştar pline cu kohl, două bețigașe 
de argint pentru întins kobhlul, o bastistă, două borcane 
cu limonadă, aurite împrejur, o pernă, o andrea de îm- 
pletit, o pisică cu pui în ea, doi măgari, două palanchine 
de femeie, o vacă, doi viței, o oaie cu mieii ei, o cămilă 
şi doi pui de cămilă, un dromader bun de goană, cu dro- 
madera lui, un bivol, un divan, un palat cu două săli de 
primire, două corturi de pânză verde, o codoaşă ştirbă, 
un băiat și sora lui, şi o ceată de kurzi de soiul meu, gata 
să pună mărturie că sacul este sacul meu. 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a trei sute şaptezeci şi şasea noapte 
Spuse: 


„.. gata să pună mărturie că sacul este sacul meu. 

Atunci cadiul, netulburat, se întoarse către mine şi 
mă întrebă: 

— Şi tu ce ai de răspuns? 

Eu, o, emire al drept-credincioşilor, eram înmărmu- 
rit. Ci tot înaintai oleacă şi răspunsei: 

— Allah înalţe-l şi cinstească-l pe stăpânul nostru 
cadiul! Eu ştiu că în sacul meu se află un iatac părăginit, 
o casă fără bucătărie, o şcoală de băieți, un bardor de 
tâl-hari de teapa kurzilor, o bâtă de cioban, cinci băieți 
drăgălași, douăsprezece fete fecioare şi o mie de căpe- 
tenii de caravane, gata să pună mărturie că sacul este al 
meu, cu tot ce se află în d 

Când auzi răspunsul meu, kurdul strigă văicărindu-se: 

— O, stăpâne al nostru, cadiule, ei ia care-i al 

meu este cunoscut şi răscunoscut, şi toată lumea știe că 
e al meu. Pe deasupra, ca încă o dovadă, el mai cuprinde 
două cetăţi întărite şi zece turnuri, două alambicuri de 
alchimist, patru jucători de șarange, o iapă şi doi mânji, 
un armăsar și doi cai jugăniţi, un băiat stricat şi doi 
codoşi, un orb şi doi străvăzători, un şchiop şi doi 
damblagii, un reiz de naie, o naie cu năierii ei, un popă 
creştin, un cadiu şi doi martori gata să pună mărturie că 
sacul este sacul meu! 

Cadiul, la vorbele acestea, fără a se tulbura, se întoarse 
înspre mine şi mă întrebă: 

— Ce ai de răspuns la toate astea? 

Eu, o, emire al drept-credincioşilor, simţeam că ples- 
nesc de mânie, ci tot înaintai câţiva paşi şi răspunsei cu 
toată liniştea de care eram în stare: 

— Allah să lumineze şi să limpezească judecata stăpâ- 
nului nostru cadiul! Trebuie să adaug că în sac, ca dovadă 
că este al meu, se mai află, pe deasupra, nişte leacuri îm- 
potriva durerilor de cap, nişte zemuri vrăjitoreşti şi nişte 
farmece, nişte tunici de zale şi nişte dulapuri pline cu 
arme, o mie de berbeci deprinși să se bată în coarne, un 
obor de vite, nişte inşi dedați la muierlâc, niște pezevenghi, 
nişte grădini pline cu pomi și cu flori, nişte viță de vie 
încărcată cu struguri, nişte mere şi nişte smochine, nişte 
umbre şi nişte i nişte damigene şi nişte pocale, nişte 
proaspeți căsătoriți, cu toată nunta, nişte strigături şi nişte 

hiduşii, douăsprezece vântuituri puturoase, tot atâtea 
âsâieli fără de miros, nişte prieteni tolăniți pe o pajişte, 
nişte steaguri şi nişte prapuri, o nevastă care iese dintr-un 
hammam, douăzeci de cântărețe, cinci mândreţe de roabe 
abisinience, trei indience, cincizeci de turcoaice, şaptezeci 
de persience, patruzeci de caşmirience, optzeci de kurde, 
tot atâtea chinezoaice, nouăzeci de georgience, toată ţara 
Irakului, Raiul Pământesc, două staule, o moschee, câteva 
hammamuri, o sută de negustori, o tablă de lemn, un cui, 

un negru care cântă dintr-un clarinet, douăzeci de 
dănţuitoare, cincizeci de magazii, cetatea Kufa, cetatea 
Gaza, Damietta, Assuan, saraiul lui Khosru-Anuşirvan şi 
cel al lui Soleiman, toate pământurile cuprinse între 
Balkh şi Ispahan, Indiile şi Sudanul, Bagdadul şi 
Khorasanul; mai cuprinde, pe deasupra — Allah 
ocrotească-i zilele cadiului nostru! — un giulgiu, un 
sicriu şi un brici de bărbierit pentru barba cadiului, 
dacă preacinstitul cadiu nu va vroi să-mi facă dreptate 
şi să judece că sacul este sacul meu! 

Cadiul, după ce ascultă toate astea, se uită la noi şi 
îmi spuse: 

— Pe Allah! ori că voi amândoi sunteţi două pramatii 
care vă bateți joc şi de pravili și de înfățişătorul lor, ori 
că sacul vostru o fi vreo genune fără de fund sau poate 
că chiar Valea-din-Ziua-Judecăţii! 

Şi pe dată, ca să cerceteze spusele noastre, porunci să 
se deschidă sacul, de față cu martorii. În sac se aflau 
câteva coji de portocală şi nişte sâmburi de măsline. 

Eu atunci, năucit până peste marginile năucelii, îi 
mărturisii cadiului că sacul acela era sacul kurdului şi că 
sacul meu pierise. Şi mă cam dusei! 


Când auzi povestea aceasta, califul Harun Al-Rașid se 
tăvăli pe jos în hohote de râs şi îl dărui cu un dar 
procopsit pe Ali persanul. Şi dormi adânc în noaptea 
aceea până dimineața. 


Pe urmă Şeherezada adăugă: 

— Da nu care cumva, o, norocitule sultan, să socoţi că 
snoava aceasta ar fi mai hazulie decât cea în care Al-Raşid 
s-a pomenit judecător într-o pricină de dragoste! 

Şi sultanul Șahriar întrebă: 

— Şi care este snoava aceea de care eu habar n-am? 

Atunci Șeherezada spuse: 

AL-RAȘID JUDECĂTOR ÎN DRAGOSTE! 


Se povesteşte că, într-o noapte, Harun Al-Raşid se 
culcase între două? cadâne care îi erau deopotrivă de 
dragi, una de baştină din Medina, cealaltă din Kufa; şi 
nu vroise, până la încheierea de la urmă, să-şi măr- 
turisească aplecarea față de vreuna dintre ele în dauna 
celeilalte. Așa că izbânda avea să fie a celei ce va fi dobân- 
dit-o pe drept, încât roaba de la Medina îi luă mâinile și 
începu să le alinte dulce, pe când cea de la Kufa, tolănită 
oleacă mai jos, îl dezmierda pe picioare şi se folosea de 
prilej spre a-și strecura mâna către bunurile califului, 
cântărindu-le cu gingăşie. Şi-aşa că bunurile, de atâta 
cântăreală duioasă, începură să sporească în greutate. 
Atunci roaba de la Kufa nu pregetă să pună stăpânire pe 
ele şi, cuprinzându-le cu totul, le adună în căuşul 
palmelor. Atunci roaba de la Medina îi zise: 

— Văd că ai pus gabja pe toată sermaiaua şi nici nu te 
gândeşti să-mi laşi şi mie măcar dobânzile! 

Şi, cu o mişcare repezită, o împinse pe potrivnica ei 
încolo, şi puse ea la rându-i stăpânire pe toată serma- 
iaua, ascunzând-o cu grijă în căuşul palmelor. Atunci 
roaba păgubită, care era tare pricepută la pildele rămase 
de la Profet, îi zise roabei de Îa Medina: 

— Mi se cuvine sermaiaua în temeiul spuselor Profe- 
tului (asupra-i fie rugăciunea şi pacea!): „Cine trezeşte la 
viață un pământ mort, este stăpân deplin peste acel 
pământ!“ 

Da roaba de la Medina, care nu vroia să lase bunurile, 
nu era nici ea mai puțin dăscălită decât potrivnica ei de 
la Kufa, întru pildele cuprinse în sunna, și răspunse 
numaidecât: 


' La M. A. Salie: Povestea cu califul Ar-Raşid și niște roabe. 
2 În varianta tradusă de M. A. Salie, sunt trei roabe, cea de a treia fiind 


din Irak. 

— Sermaiaua este a mea în temeiul spuselor Profetului 
(asupra-i fie rugăciunea şi pacea!) care ne-au fost păstrate 
şi lăsate de către Safian: „Vânatul nu este al acelui care îl 
scoală, ci al celui care îl prinde!“ 

Când auzi toate aceste sfinte pomeniri, califul le 
socoti atâta de întemeiate, încât se dovedi și el la fel față 
de cele două copile, în noaptea aceea. 


Pe urmă Şeherezada adăugă: 

- Ci, o, norocitule sultan, niciuna dintre snoavele acestea 
nu preţuiesc cât aceea în care două femei sporovăiesc 
despre cine se cade să aibă întâietate în dragoste: un flăcăian- 
dru sau un bărbat copt 


CUI I SE CADE ÎNTÂIETATEA — 
UNUI FLĂCĂIANDRU SAU UNUI BĂRBAT COPT? 


Snoava ne-a fost lăsată de Abul-Aina care spune: 


Stam într-o seară pe terasa casei la reveneală, când 
auzii o sporovăială de femei pe terasa casei de alături. 
Femeile care vorbeau erau cele două soţii ale vecinului 
meu. Fiecare avea câte un drăguţ care le aducea alte răs- 
făţuri decât boşorogul lor de soţ. Drăguţul uneia era un 
flăcău frumos, încă fraged şi cu buzele şi obrajii rumeni, 
abia adumbriţi de închipuirea unui pufuşor; pe când 
drăguţul celeilalte era un bărbat copt şi împodobit cu o 
barbă mare şi deasă. Or, cele două vecine ale mele, neşti- 
ind că sunt auzite, tocmai vorbeau despre meritele 
drăguţilor lor. Una zicea... 


! La M. A. Salie, aceste ultime rânduri sunt altfel: „Atunci roaba de la 
Irak le îmbrânci încolo și grăi: «Sermaiaua are să fie a mea, până dovediţi 
voi gâlceava!»“ 

? La M. A. Salie: Povestea cu Abu-li-Aina și două neveste. 

În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute șaptezeci şi șaptea noapte 
Spuse: 


„.. Una zicea: 

— O, soro, cum de-ai putea să înduri pe sâni atinge- 
rea aspră a bărbii drăguţului tău, ori mustăţile care îţi 
înțeapă obrajii şi buzele când te sărută? Cum de scapi 
de fiecare dată nejulită şi nevătămată? Crede-mă, soro, 
schimbă-ţi drăguţul și fă ca mine: ia-ţi un flăcăiaș cu 
obrajii acoperiţi de un pufuşor dulce ca poama şi cu 
buzele moi de să ți se topească în gură când îl săruți. Pe 
Allah! acela are să-ţi aducă din plin, în locul bărbii de 
care duce lipsă, destule alte bucurii! 

La aceste cuvinte, surata ei răspunse: 

— Proastă mai eşti, soro, şi lipsită de pricepere şi de 
dibăcie! Au tu nu ştii că un pom nu este frumos decât 
încărcat cu frunzele lui, iar castravetele nu este bun decât 
când are creţuri și buburuze? Ce poate fi mai urât pe 
lume decât un bărbat spân ca napul? Află, dar, că barba 
şi mustăţile sunt pentru bărbat ceea ce sunt cosiţele 
părului pentru femeie. Lucru-i atâta de învederat, încât 
Allah Preaînaltul (slăvit fie el!) anume a zămislit în cer 
un înger care nu are altă sarcină decât să-l proslăvească 
pe Aroatefăcătorul pentru că le-a dăruit bărbaţilor barba 
și pentru că le-a înzestrat pe femei cu plete. Ce-mi tot 
spui tu să-mi iau de drăguţ un tinerel fără barbă? Au tu 
crezi că aş primi vreodată să mă leg cu unul care, de-abia 
îmbrăţişat se şi desparte, de-abia încălzit se şi răceşte, 
de-abia prins se şi desprinde, de-abia înălțat se şi coboară, 
de-abia găsit se şi pierde, de-abia început se și isprăveşte, 

de-abia pornit se şi odihneşte, de-abia dezbrăcat se şi 
îmbracă, şi de-abia venit e gata să plece? Vezi-ţi de treabă, 
soro dragă! N-am să mă despart niciodată de un bărbat 
care de-abia adulmecat se şi întoarce, care când vine 
rămâne, când începe nu se opreşte, când sfârşeşte nu se 
isprăveşte, când te strânge te bucură, când asudă te 
cutremură, când dă nu se zgârceşte, şi când vrea poate! 

Auzind aceste lămuriri, femeia care avea de drăguţ 
un flăcăiandru strigă: 

— Pe Domnul sfintei Kaaba! o, soro dragă, mi-ai stâr- 
nit ispita de a cunoaște și eu un om cu barbă! 


Pe urmă Şeherezada, după o tăcere scurtă, spuse nu- 
maidecât: 


PREŢUL CASTRAVEŢILOR! 


Într-o zi, emirul Moin ben-Zaida? întâlni la vână- 
toare un arab călare pe un măgar şi care venea din 
pustie. Îi ieşi înainte şi, după salamalec, îl întrebă: 

— Unde mergi aşa, frate arab, şi ce duci înfăşurat cu 
atâta grijă în săculeţul acela? 

Arabul răspunse: 

— Merg la emirul Moin, să-i duc trufandaua aceasta 
de castraveți ce s-au copt mai înainte de vremea lor pe 
ogorul meu. Cum emirul este cel mai darnic om din câţi 
se cunosc, n-am nicio îndoială că are să-mi plătească pe 
- castraveți un preț pe potriva mărinimiei lui! 


'La M. A. Salie: Povestea cu Man ibn Zaida. 

? Moin ben-Zaida — căpetenie de oști şi fruntaș al lumii arabe din 
„primele vremuri ale Islamului — era de o dărnicie care a devenit legen- 
„dară. A murit pe la 770. 

Varianta tradusă de M. A. Salie a acestei poveşti începe cu un episod 
care ilustrează și el mărinimia emirului ben- Zalda mai înainte de a-l în- 
tâlni pe arabul cu castraveții, emirul, însetat, bea apă din cofeielele unor 
fete şi, neavând cu ce să le răsplătească pe fete, întrucât nu avea bani la el, 

Emirul Moin, pe care arabul nu-l mai văzuse nicio- 
dată până atunci, îl întrebă: 

— Şi cu cât nădăjduieșşti să-ți plătească emirul Moin 
castraveţii? 

Arabul răspunse: 

— Pe puţin cu o mie de dinari de aur! 

Emirul întrebă: 

— Şi dacă emirul ţi-o spune că e prea mult? 

Arabul răspunse: 

— N-am să mai cer decât cinci sute! 

— Şi dacă el o să-ţi spună că e prea mult? 

— Am să cer trei sute! 

— Şi dacă el o să-ți spună că tot e prea mult? 

— O sută! 

— Şi dacă o să-ţi spună iar că e prea mult? 

— Cincizeci! 

— Şi dacă iar o să-ţi spună că e prea mult? 

— Treizeci! 


fiind la vânătoare, le dăruieşte câte o săgeată din vestitele lui săgeți cu 
vârful de aur — generozitate care le face numaidecât pe cele trei fete să-și 
dea seama cine este mărinimosul din faţa lor şi, drept mulțumire, fiecare 
îi înalță câte o laudă, în versuri cam aidoma, totuși interesante: 


Prima: 
Ce darnic e viteazul, şi ce bun e! 
Sâmcea de aur puse la săgeți — 
Să-și cumpere răniții leacuri bune, 
Iar pentru cei răpuşi un giulgi măreț! 


A doua: 
Nu-i altu-n dărnicie mai presus — 
Prieteni, duşmani — el pe toţi i-nfruptă! 
Sâmcea de aur la săgeți şi-a pus 
Ca să rămână darnic şi în luptă! 


A treia: 
E-atâta dărnicie în inima-i vitează, 
Cât cu săgeți de aur duşmanii-i săgetează! 
Să-și ia răniții leacuri pe scumpele săgeți, 
Iar celor morți sovoane să li se ia, de preț! 

— Şi dacă o să-ţi spună că şi atâta e prea mult? 

— UA atunci am să-mi bag măgarul în haremul lui 
şi-am s-o iau la fugă cu astia goale! 

Auzind cuvintele acestea, Moin pufni în râs şi dete 
pinteni calului, ca să-şi ajungă alaiul şi să se întoarcă re- 

ede la sarai unde le porunci robilor și musaipilor să-l 
ase să intre pe arabul cu castraveți. 

Şi-aşa, peste un ceas, când arabul ajunse la palat, 
cămăraşul se grăbi să-l ducă în sala de primire, unde 
aştepta emirul Moin, stând măreț, împresurat de toată 
fala de la curtea lui şi înconjurat de străjerii cu spadele 
în mână. Încât arabul nici pomeneală să-l mai cunoască 
în cel din fața lui pe călăreţul întâlnit pe drum; şi, cu 
sacul de castraveți în mână, aşteptă, d ă cuvenitele 
salamalecuri, să-l întrebe mai întâi emirul. Şi emirul îl 
întrebă: 

— Ce-mi aduci în sacul acela, frate arab? 

El răspunse: 

— Punându-mi credința în mărinimia emirului, 
stăpânul nostru, îi aduc nişte trufandale de castraveți 
tineri crescuţi în bostănăria mea. 

— Bun gând! Și la cam cât socoți să se ridice mărini- 
mia mea? 

— La o mie de dinari! 

— E cam prea mult! 

— Cinci sute! 

— E prea mult! 

— Trei sute! 

— Prea mult! 

— O sută! 

— E mult! 

— Cincizeci! 

— Mult! 

— Treizeci! 

— Încă-i mult! 

Atunci arabul strigă: 

— Pe Allah! ce întâlnire de piază rea mai avusei şi eu 
adineaori, în pustie, când mă întâlnii cu faţa aia de 
catran! Nu, pe Allah! o, emire, nu pot să las castraveții 
la mai puţin de treizeci de dinari. 

Auzind aceste cuvinte, emirul Moin zâmbi a râde şi 
nu răspunse nimic. Atunci arabul se uită la el şi, băgând 
de seamă că omul cel întâlnit în pustie nu era altul decât 
emirul Moin, spuse: 

— Pe Allah! o, stăpâne al meu, poruncește să fie aduşi 
cei treizeci de dinari, căci măgarul meu este legat la 
poartă! 

La cuvintele acestea, emirul Moin izbucni într-un 
hohor de râs de căzu pe spate; apoi îl chemă pe 
cămăraşul lui şi-i spuse: 

— Numără-i numaidecât acestui frate arab mai întâi 
o mie de dinari, pe urmă cinci sute, pe urmă trei sute, 
pe urmă o sută, pe urmă cincizeci, şi, la sfârşit de tot, 
treizeci, ca să-l îndupleci să-şi lase măgarul acolo unde 
este legat! 

Şi arabul rămase cu gura căscată, primind o mie nouă 
sute optzeci de dinari pentru un sac de castraveți. Așa de 
darnic era emirul Moin! Mila lui Allah fie cu el în veci! 


Pe urmă, Șeherezada spuse: 
PLETELE ALBE! 
Abu-Suvaid povesteşte: 


Într-o zi, intrasem într-o livadă să cumpăr nişte 
poame, când zării de departe, șezând la umbra unui cais, 


! La M. A. Salie: Povestea cu Abu-Suveid şi bătrâna. 

o femeie ce-şi pieptenă părul. Mă apropiai de ea și văzui 
că era bătrână şi că părul îi era alb; ci fața îi era desăvârşit 
de proaspătă, iar obrazul arăta minunat. Dacă văzu că 
mă apropii de ea, nu făcu nicio mişcare să-și tragă iaș- 
macul pe față, nici vreun semn că ar vrea să-şi acopere 
capul, ci zâmbea mai departe, descurcându-şi părul cu 
pieptenul ei de fildeş. Mă oprii dinainte-i şi, după cuve- 
nitele salamalecuri, îi spusei: 

— O, tu, cea bătrână după ani, dar aşa de tânără după 
chip, de ce nu-ţi vopseşti părul, ca să semeni întru totul 
cu o fată tânără? Ce pricină te împiedică să nu faci aşa? 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute şaptezeci şi opta noapte 
Spuse: 


... Ce pricină te împiedică să nu faci aşa? 
Ea ridică atunci capul, mă privi cu ochii mari și îmi 
răspunse: 


L-am mai vopsit o dată, 
Și iarăşi a albit. 

Că doar culoarea vremii 
Rămâne, nesmintit. 


Nu-l mai vopsesc de-acuma — 
Că n-are niciun rost, 

Și nici nu se mai poate 

Să fii ceea ce-ai fost. 

Şi Șeherezada spuse apoi: 
ÎNCURCĂTURA DESCURCATĂ! 


Se povesteşte că vizirul Giafar, primindu-l într-o 
noapte ca oaspete pe califul Harun Al-Raşid, nu precu- 
peţi nimic spre a-l înveseli cât mai desfătător. Deodată, 
califul îi spuse: 

— Giafar, am auzit că ai cumpărat o roabă tare fru- 
moasă, pe care şi eu o băgasem de seamă şi pe care vroiam 
s-o cumpăr pentru mine. Doresc, dar, să mi-o laşi mie, 
la ce preţ vei dori. 

Giafar răspunse: 

— N-am de gând s-o vând, o, emire al drept-credin- 
cioşilor. 

Califul spuse: 

— Atunci, dă-mi-o în dar. 

Giafar răspunse: 

— N-am de gând aşa ceva, o, emire al drept-credin- 
cioşilor. 

Atunci Al-Raşid încruntă din sprâncene şi strigă: 

— Jur de trei ori că mă despart de soția mea Sett 
Zobeida, dacă nu vrei să-mi vinzi roaba ori să mi-o 
dăruieşti. 

Giafar răspunse: 

— Jur de trei ori că mă despart pe dată de soția mea, 
mama copiilor mei, dacă am să-ţi vând roaba sau am să 
ţi-o dăruiesc. 

După ce amândoi făcură asemenea jurământ, deo- 
dată pricepură că se lăsaseră târâţi prea departe, orbiţi 
de aburii vinului, şi amândoi într-un gând se întrebară 


! La M. A. Salie: Povestea cu Abu- Yusuf. 

ce cale să folosească spre a ieşi din încurcătură. După 
câteva clipe de uluire şi de cugetare, Al-Rașid spuse: 

— N-avem altă cale de scăpare din împrejurarea aceasta 
încurcată, decât să ne slujim de luminile cadiului Abi- 
Yussuf !, cel atâta de priceput la pravilele despărțeniei. 

Trimise numaidecât după el, iar Abi-Yussuf gândi: 
„Dacă trimite califul după mine în puterea nopții, 
trebui să se fi întâmplat belea mare în Islam.“ Şi ieși de- 
grabă din casă, încălecă pe catâr şi îi spuse robului care 
venea în urma lui: 

— Ia cu tine sacul cu grăunţe al catârului, care n-a 
isprăvit de mâncat, și nu uita să i-l atârni la bot când o 
să ajungem acolo, ca să-și sfârșească porția. 

lar când intră în sala în care îl aşteptau califul şi 
Giafar, califul se ridică în cinstea lui şi îl pofti să se aşeze 
alături de el: hatâr pe care nu-l făcea nimănuia decât 
numai lui Abi-Yussuf. Pe urmă îi spuse: 

— Te-am chemat pentru o încurcătură dintre cele mai 
încurcate. 

Şi îi povesti întâmplarea. Atunci Abi-Yussuf zise: 

— Păi dezlegarea, o, emire al drept-credincioşilor, este 
cum nu se poate mai uşoară! 

Se întoarse apoi către Giafar și îi spuse: 

— N-ai decât să-i vinzi califului jumătate din roabă şi 
să-i dai în dar cealaltă jumătate! 

Hotărârea aceasta îl bucură peste măsură pe calif, 
care nu mai contenea să se minuneze de deplina-i 
iscusință: căci pe amândoi îi dezlega de jurământul 
făcut. Porunciră, aşadar, să vină numaidecât roaba, iar 
califul îi spuse: 

— Nu pot aştepta să treacă răstimpul hotărât de pravili 
pentru slobozenia ce mi-ar îngădui s-o iau pe roabă 


! Abi-Yussuf lacub a fost un celebru jurist arab care a murit în anul 828. 


256 O mie şi una de nopti 


de la stăpânul ei dintâi. Aşa încât, o, Abi-Yussuf, trebuie 
să-mi mai afli şi mijlocul de a-mi da pe loc slobozenia. 

Abi-Yussuf răspunse: 

— Lucru-i încă şi mai uşor. Porunceşte să vină aici un 
tânăr mameluc. 

Numaidecât Al-Raşid porunci să vină mamelucul, 
iar Abi-Yussuf spuse: 

— Pentru ca această grabnică slobozenie să fie aşa cum 
scrie la lege, trebuie ca roaba să fie căsătorită după lege. 
Am să i-o dau, aşadar, de soţie acestui mameluc care, 
după ce i se va plăti răscumpărarea, are să se despărțească 
de ea, fără a o fi atins. Şi numai atunci, o, emire al drept- 
credincioşilor, roaba are să poată fi cadâna ta! 

Apoi se întoarse către mameluc şi îi spuse: 

— O primeşti pe roaba aceasta ca soţie legiuită? 

El răspunse: 

— O primesc! 

Atunci cadiul îi spuse: 

— Eşti căsătorit. Acuma, ţine o mie de dinari pentru 
tine şi despărțeşte-te de ea. 

Mamelucul răspunse: 

— De vreme ce sunt căsătorit cu ea după lege, țin să 
rămân căsătorit, căci roaba îmi place. 

Auzind răspunsul mamelucului, califul îşi încruntă 
sprâncenele a mânie şi îi spuse cadiului: 

— Pe fala strămoşilor mei! dezlegarea ta are să te lege 
în ştreang. 

Ci Abi-Yussuf spuse blajin: 

— Stăpânul nostru califul să n-aibă grijă de îndărătni- 
cia acestui mameluc şi să aibă toată încredințarea că 
dezlegământul este mai uşor ca oricând. 

Pe urmă adăugă: 

— Îngăduie-mi numai, o, emire al drept-credincioşilor, 
să mă slujesc de mameluc ca şi cum ar fi robul meu. 

Califul îi spuse: 

— Îţi îngăduiesc. Este robul tău şi se află în stăpânirea ta. 

Atunci Abi-Yussuf se întoarse către fată şi îi spuse: 

— Îşi dăruiesc mamelucul acesta şi ţi-l dau ca rob 
cumpărat! Îl primeşti aşa? 

Ea răspunse: 

— ÎL primesc! 

— Atunci, căsătoria pe care a făcut-o cu tine este stri- 
cată chiar de el. lar tu eşti dezlegară de el. Așa spune 
legea căsătoriei. Am judecat! 

Auzind judecata aceasta, Al-Raşid, minunându-se 
peste poate, se ridică drept în picioare şi strigă: 

— O, Abi-Yussuf, nu se mai află altul ca tine în tot 
Islamul! 

Şi porunci să i se aducă o tablă mare, plină cu aur, şi 
îl rugă s-o primească. Atunci cadiul îi mulţumi, dar nu 
ştia cum să ducă tot aurul acela. Deodată îşi aminti de 
sacul de grăunţe al catârului şi, cerând să-i fie adus, vărsă 
în el tot aurul de pe tablă şi plecă. 

Or, snoava aceasta ne dovedeşte că ştiinţa legilor duce 
la cinstiri şi la bogății. Mila lui Allah fie, dar, asupra tu- 


turor acestora! 
Pe urmă Șeherezada spuse: 
ABU-NUWAS ŞI SCALDA SULTANEI SETT ZOBEIDA! 


Se povestește că slăvitul calif Harun Al-Raşid, care o 
iubea cu o dragoste peste măsură pe soția şi verişoara 
lui, Sett Zobeida, pusese să se zidească pentru ea, într-o 
grădină numai a ei anume, un havuz mare, împrejmuit 
de un crânguşor de copăcei stufoşi, unde se putea scălda 


! La M. A. Salie: Povestea cu Harun al-Rașid şi sitt-Zubeida. 

fără a fi zărită vreodată nici de privirile bărbaților, nici de 
razele soarelui, atâta de nepătruns și de frumos era acel 
crângușor. 

Or, într-o zi de arşiţă, Sett Zobeida veni singură-sin- 

rică în crâng, se dezbrăcă până la piele pe marginea 

avuzului şi intră în apă. Ci nu-şi spălă decât picioarele, 
până la genunchi; căci se sfia de tremurul pe care apa îl 
dă trupului ce se cufundă cu totul în valuri şi, pe 
deasupra, nici nu ştia să înoate. Doar cu un lighenaş de 
aur pe care îl adusese cu ea îşi turna câte puţină apă pe 
umeri. 

Califul, care o văzuse când plecase către havuz, o 
urmase încetişor şi, călcând fără zgomot, ajunsese la 
crângușor tocmai când Sett Zobeida era goală. Şi ascuns 
între frunzişuri, începu s-o privească şi să se minuneze 
de alba ei goliciune lângă apă. Şi, cum sta cu o mână 
sprijinită pe creangă, deodată creanga se frânse şi Sett 
Zobeida... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute șaptezeci şi noua noapte 
Spuse: 


„„. deodată creanga se frânse şi Sett Zobeida, cuprinsă 
de spaimă, se întoarse, punându-și repede mâinile la 
isek de ruşine, ca să-l ferească de priviri străine. Or, Sett 
Zobeida era aşa de binecuvântată, încât mâinile ei amân- 
două nu izbuteau să acopere totul; aşa că, printre degetele 
ei, ochii califului zăreau întreaga slavă. 

Al-Raşid, care până atunci nu avusese prilejul s-o 
privească în voie pe verişoara lui, fu şi uimit și încântat 
văzând-o cât de dăruită era, şi se grăbi să se îndepărteze 

pe furiş, aşa cum venise. Dar cele văzute îi stârniseră 
închipuirea şi se simţi deodată ispitit să facă versuri. 
Începu prin a ticlui, pe un ritm sprinten, următorul vers: 


Văzui argintul gol într-un havuz... 


Dar degeaba îşi mai frământă el mintea să ducă mai 
departe cuvintele, căci nu izbuti nu numai să isprăvească 
poezia, ci nici măcar să facă şi versul următor, cerut de 
rimă; şi se simţea tare necăjit şi asuda repetându-și: 


Văzui argintul gol într-un havuz... 


Şi nu izbutea să iasă la liman. Atunci, se hotărî să-l 
cheme pe poetul Abu-Nuwas şi îi spuse: 

— la să vedem dacă poţi să duci la capăt o poezioară 
care are ca vers de început aceste cuvinte: 


Văzui argintul gol într-un havuz... 


Atunci Abu-Nuwas, care și el dăduse târcoale prin 
preajma havuzului şi luase seama la toată întâmplarea 
„de mai înainte, răspunse: 

— Ascult şi mă supun! 

Şi, spre uluirea califului, ticlui pe dată stihurile ur- 
mătoare: 


Văzui argintul gol într-un havuz, 
Și ochii mei cu flăcări s-au aprins 
Gazela dulce sufletul mi-a prins 


Cu-al fericirii ei ascuns hurmuz. 


De ce nu m-am putut schimba un timp 
În val de apă, să-i alint hoteşte 

Al frumuseții har — sau într-un peşte, 
Pentru un ceas ori două, să mă schimb? 

Califul nu încercă să afle cum de ştiuse Abu-Nuwas 
să dea versurilor lui o culoare atâta de aidoma cu faptele 
întâmplate, și îl răsplăti cu dărnicie, spre a-i dovedi mul- 
țumirea avută. 


Pe urmă, Şeherezada adăugă: 


— Dar să nu socoți, o, norocitule sultan, că iscusința 
minţii lui Abu-Nuwas ar fi mai strălucită decât minu- 
nata lui stihuire din snoava ce vine acuma la rând. 


ABU-NUWAS TICLUIND VERSURI! 


Într-o noapte, califul Harun Al-Raşid, prins de o ne- 
somnie statornică, se preumbla de unul singur prin um- 
brele saraiului, când o zări pe una dintre roabele lui, pe 
care o iubea peste măsură, că se îndreaptă către iatacul 
de taină. Se luă după ea și intră pe urmele ei în iatac. O 
prinse atunci în braţe şi începu s-o alinte şi s-o strângă, 
până ce roabei îi căzu vălul ce-o acoperea şi până ce tu- 
nica îi alunecă de pe umeri. Văzând-o așa, dorința se 
aprinse în sufletul califului, care vroi pe dată să se bucure 
de roaba cea frumoasă; ci se trase îndărăt, spunând: 

— lartă-mă acum, o, emire al drept-credincioșilor! Să 
amânăm pe mâine, căci în seara aceasta nu mă aşteptam 
că ai să mă cinsteşti cu venirea ta şi nu sunt deloc 
pregătită. Ci mâine, cu voia lui Allah! ai să mă găseşti 
parfumată şi pe pat cu iasomii înmiresmate. 

Atunci Al-Raşid nu mai stărui şi se întoarse la 
plimbarea lui. 

A doua zi, pe la aceeași vreme, emirul îl trimise pe 
Massrur, căpetenia hadâmbilor, s-o vestească pe roabă de 


! La M. A. Salie: Povestea cu califul, roaba şi Abu-Novas. 

făgăduita lui venire. Ci fetişcana tocmai avusese în ziua 
aceea un început de oboseală şi, simțindu-se mai slăbită 
şi mai neînstare decât oricând, se mulțumi, drept orice 
răspuns dat lui Massrur, care îi aminti de făgăduiala din 
ajun, să-i amintească zicala: „Ziua şterge vorbele din 
timpul nopţii!“ 

n clipa când Massrur îi repeta califului cuvintele 
acestea ale fetișcanei, intrară poeţii Abu-Nuwas, 
El-Rakaşi şi Abu-Mossab. Iar califul se întoarse către ei 
şi le spuse: 

— Să-mi ticluiți pe dată fiecare câteva stihuri în care 
să fie cuprinse cuvintele: „Ziua şterge vorbele din tim- 
pul nopţii!“ 

Atunci poetul El-Rakaşi spuse cel dintâi: 


O, inimă, ia seama 

Și fugi de-acea copilă, 
Frumoasă şi gingașă. 
Dar fără pic de milă, 

Ce nu vrea nici să deie 
Și nici ea să primească, 
Făgăduind că „mâine... 
Si-apoi, cu nefirească 

Și dulce nepăsare, 

Nu-şi schimbă vorba-n fapte, 
Spunând că: „Ziua şterge 
Vorbele spuse-n noapte!“ 


Pe urmă Abu-Mossab înaintă şi spuse: 


Inima mea aleargă 
Spre-a ei, în goana mare, 
Iar ea se joacă, reaua, 
Cu-a mea înflăcărare. 


Când ochii-mi plâng, şi pieptul 
De dorul ei mă arde, 

Ea doar se mulțumește 
Să râdă mai departe. 


De-i amintesc ce-mi spuse, 
Ea îmi răspunde-n şoapte, 
Zâmbindu-mi: „Ziua şterge? 
Vorbele spuse-n noapte!“ 


Cel din urmă, Abu-Nuwas, înaintă şi spuse: 


În noaptea liniştită, 
Ce sale se-ndoia! 

Cât farmec, fără voie, 
Prin trupu-i tremura! 


În linul vânt al nopții, 
Suav-amețitor, 

Un ram părea, ca ramul 
Zbătându-se uşor. 


Și-au început deodată 
Sub haină să-i tvesalte, 
Mici, sânii ei, aprinșii, 
Ca două rodii coapte. 


De-atâtea dulci alinturi, 
Şi jocuri dragi, şi glume, 
Dibaci purtându-mi mâna 
Și cu un rost anume, 


laşmacul de pe faţă 
Deodată se-abătu, 

Și de pe umeri, moale, 
Tunica ei căzu. 


Și se ivi deodată, 
Pe jumătate goală, 
Din rochia-i căzută, 


Ca floarea din petală. 

Cum noaptea-și coborâse 
A sanie perdea, 

Aprins de dor, şi lacom, 

I-am spus: „Te vreau a mea!“ 


Ci ea şopti doar: „Mâine“... 
Iar eu, a doua zi, 

I-aduc aminte dulce: 
„Făgăduiala, ştii!“... 


Ea, ca-ntr-un vis, cu ochii 
Râzând, cu buze coapte, 
Răspunse: „Ziua șterge 
Vorbele spuse-n noapte!“ 


După ce ascultă toate stihurile acestea, Al-Raşid puse 
să se dea câte o sumă mare de bani fiecărui poet, afară 
de Abu-Nuwas, şi porunci ca acesta să fie ucis numai- 
decât, strigând: 

— Pe Allah! eşti în cârdăşie cu acea roabă! Altminterea 
de unde ai fi ştiut să zugrăveşti aşa de aidoma o întâm- 
plare la care numai eu am fost de faţă? 

Abu-Nuwas începu să râdă şi răspunse: 

— Califul, stăpânul nostru, uită că adevăratul poet 
este acela care ştie să ghicească ceea ce este ascuns, 
numai din atâta cât i se spune! Şi de altminteri însuşi 
Profetul (asupra-i fie rugăciunea şi pacea!) ne-a înfățișat 
de minune, pe noi, poeţii, când a spus despre noi: 
„Poeţii, pe orice drum ar lua-o, umblă ca nişte năuci. 
Numai închipuirea îi călăuzește, şi diavolul! Și povestesc 
şi spun fapte pe care nu le săvârşesc!“ 

Al-Raşid, la cuvintele acestea, nu stărui să mai adân- 
cească o taină ca aceea şi, după ce îl iertă pe Abu-Nuwas, 
îi dărui de două ori mai mulți galbeni decât le dăduse 
celorlalți doi poeți. 


După ce ascultă această snoavă, sultanul Şahriar strigă: 

— Nu, pe Allah! eu nu l-aş fi iertat pe Abu-Nuwas ăla, 
şi-aş fi cercetat taina, şi-aș fi pus să i se taie capul unui 
fluieră-vânt ca el! Nu vreau, auzi tu, Șeherezada, să mai aud 
nimic despre dezmăţatul ăla care nu-i cinstea nici pe califi, 
nici datinile! 

lar Șeherezada spuse: 

— Atunci, o, norocitule sultan, să-ţi povestesc snoava cu 


măgarul. 
MĂGARUL! 


Într-o zi, un prostănac de om, care ca toți cei de 
teapa lui sunt de-atâtea ori păcăliţi de alţii, trecea prin 
suk, ducând după el un măgar legat cu un curmete care 
ţinea loc de căpăstru. Un hoț iscusit îl zări şi se hotărî 
să-i fure măgarul. Îi spuse şi unui tovarăş de-al lui ce are 
de gând, iar acela îl întrebă: 

— Şi cum ai să faci ca să nu te simtă stăpânul măga- 
rului? 

Hoţul răspunse: 

— Vino după mine şi ai să vezi. 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute optzecea noapte 

Spuse: 

„.. Vino după mine şi ai să vezi. 

Se apropie de tăntălău pe la spate şi, încet-încetişor, 
scoase curmetele de pe gâtul măgarului și şi-l petrecu 


apoi sieși pe după cap, fără ca insul să fi simțit ceva, și 


! La M. A. Salie: Povestea cu hoțul şi prostănacul. 

merse mai departe, ca o vită de povară, în vreme ce 
tovarăşul său se îndepărta cu măgarul dezlegat. 

Când se încredință că măgarul se afla destul de de- 
parte, hoțul se opri deodată din mers; iar omul, fără a 
întoarce capul, se străduia, smucindu-l, să-l silească să 
meargă. Simţind însă împotrivirea, se întoarse să-şi în- 
demne vita la drum şi, în loc de măgar, dete cu ochii de 
hoțul legat cu curmetele, stând cu priviri rugătoare şi 
umile. Şi fu atâta de uluit, încât rămase cu gura căscată 
dinaintea hoţului; şi, după un răstimp, izbuti într-un 
sfârşit să îngaime câteva şoapte şi să întrebe: 

—Cine eşti? 

Hoţul, cu glas înecat de lacrimi, strigă: 

- Sunt măgarul tău, o, stăpâne. Ci povestea mea-i 
de-a mirările. Află, într-adevăr, că în tinerețea mea eram o 
haimana dedată la tot soiul de păcătoşenii ticăloase. 
Într-o zi, m-am întors acasă beat şi, scârbind-o pe 
maică-mea, care când mă vedea aşa, nu mai putea să-şi 
stăpânească supărarea, mă coperi cu vorbe de ocară şi vru 
să mă alunge din casă. Ci eu o împinsei cât colo şi, în beţia 
mea, o lovii. Atunci, mâniată de purtarea mea, mă bles- 
temă, iar urmarea blestemului fu că-mi schimbai pe dată 
înfăţişarea şi mă prefăcui în măgar. Atunci tu, o, stăpâne 

meu, m-ai cumpărat din sukul de măgari pe cinci di- 
nari, şi m-ai ţinut aşa toată vremea asta, şi te-ai slujit de 
mine ca de o vită de povară, şi m-ai îmboldit din spate 
atunci când, istovit, nu mai vroiam să merg, şi îmi arun- 
cai o droaie de înjurături pe care eu n-am să cutez nicio- 
dată să le rostesc. Şi-aşa! Şi nu mă puteam plânge în nici 
un chip, de vreme ce graiul îmi fusese luat şi tot ce 
puteam să fac, câteodată, dar nu prea des, era să izbutesc 
câte-un vânt, în locul vorbei ce-mi lipsea. Într-un sfârşit, 
astăzi, de bună seamă că sărmana maică-mea şi-o fi adus 
aminte de mine cu părere de rău şi pesemne că i s-o fi în- 
tors mila în inimă şi-o fi îndemnat-o să ceară pentru mine 

îndurarea Celui Preaînalt. Or, nu mă îndoiesc deloc, 
numai în urma acestei îndurări mă vezi acuma întors la în- 
câia mea înfăţişare de om, o, stăpâne al meu. 

La vorbele acestea, bietul om strigă: 

- O, frate, iartă-mi greşelile săvârşite față de tine, 
ocroti-te-ar Allah! şi uită grelele poveri ce te-am făcut să 
le înduri fără de voia mea. Nu este izbăvire decât întru 
Allah! 

Şi se grăbi să deznoade căpăstrul cu care era legat hoțul, 
şi plecă tare amărât spre casa lui, unde nu izbuti să mai 
închidă ochii în noaptea aceea, atâta se căia şi se amăra. 

Peste vreo câteva zile, bietul om se duse iar la sukul de 
măgari, ca să-şi cumpere alt măgar, şi care nu-i fu mirarea 
când dete în târg peste măgarul lui dintâi, aidoma la în- 
fățişare cum era înainte de a se fi schimbat! Şi gândi în 
sineşi: „De bună seamă că puşlamaua asta a săvârşit altă 
păcătoşenie“. Şi se apropie de măgarul care începuse să 
zbiere recunoscându-l, se aplecă la urechea lui şi îi strigă 
din toate puterile: 

- O, ticălos fără de leac! iar trebuie s-o fi necăjit şi s-o 
fi lovit pe mama ta, de-ai fost iarăşi preschimbat în măgar. 
Ci, pe Allah! nu eu am să te mai cumpăr acuma! 

Şi, mânios, îl scuipă în ochi şi plecă să-și cumpere alt 
măgar, dovedit ca născut dintr-un tată şi dintr-o mamă de 
neam măgăresc. 


Şi, tot în noaptea aceea, Șeherezada mai spuse: 
SETT ZOBEIDA PRINSĂ CU OCARA! 


Se povesteşte că Harun Al-Raşid, califul drept-credin- 
cioşilor, s-a dus într-o zi să-şi facă odihna de după masă în 
iatacul soţiei sale Sett Zobeida şi, dând să se tolănească pe 


! La M. A. Salie: Povestea cu Sitt-Zubeida şi Abu- Yusuf: 

pat, a băgat de seamă că, chiar la mijlocul pa se afla 
o pată întinsă, încă proaspătă, pată care, fără de cea mai 
mică îndoială, era de la Sett Zobeida. Când o văzu, lumea 
se înnegură dinaintea ochilor califului, care se mânie peste 
măsură. Porunci numaidecâr să vină Sett Zobeida şi, cu 
privirile fulgerând de mânie şi cu barba tremurând, îi strigă: 

— Ce-i pata asta de pe patul nostru? 

Sett Zobeida îşi ale ochii spre pata cu buclucul și 
spuse: 

— Este sămânță de bărbat o, emire al drept-credin- 
cioşilor! 

El ţipă, abia-abia mai stăpânindu-şi clocotul mâniei: 

— Şi poţi cumva să mă lămureşti cum de-a ajuns ase- 
menea lucru, încă proaspăt, pe patul tău, în care n-am mai 
stat de mai bine de-o săptămână? 

Ea strigă, tulburată cu totul: 

- Neprihana-i cu mine şi împrejurul meu, o, emire 
al drept-credincioşilor! Nu cumva mă bănuieşti de prea- 
curvie? 

Al-Raşid spuse: 

- Te bănuiesc, şi-am să chem numaidecât să vină aici 
cadiul Abi-Yussuf, ca să cerceteze lucrul şi să-mi spună 
care-i părerea lui. Şi, pe cinstea strămoşilor noştri! o, fiică 
a moşului meu, n-am să mă dau îndărăt de la nimic, dacă 
ai să fii dovedită vinovată de către cadiu! 

Când veni cadiul, Al-Raşid îi spuse: 

- O, Abi-Yussuf, ia să-mi spui ce poate fi cu adevărat pata 
aceasta! 

Cadiul se apropie de pat, îşi puse degetul în mijlocul 
petei, îl duse apoi în dreptul ochilor, apoi în dreptul na- 
sului, şi spuse: 

- Este sămânță de bărbat, o, emire al drept-credin- 
cioşilor! 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a trei sute optzeci şi una noapte 
Spuse: 


„.. O, emire al drept-credincioşilor! 

El întrebă: 

— De unde poate să fie ? 

Cadiul, tare uluit şi nevoind să rostească vreo vorbă ce 
i-ar fi atras vrăjmăşia aprigei Sett Zobeida, ridică fruntea 
spre tavan ca pentru a cugeta şi zări într-o scobitură aripa 
unui liliac ghemuit acolo. Şi-aşa, un gând mântuitor îi 
strălumină mintea, şi spuse: 

- Dă-mi o lancie, o, emire al drept-credincioşilor! 

Califul îi dete o lancie şi Abi-Yussuf străpunse cu ea 
liliacul, care căzu greoi. Atunci cadiul spuse: 

— O, emire al drept-credincioşilor, cărțile doftoriceşti 
ne învață că sămânţa liliacului se aseamănă de-a mirarea cu 
cea a omului. Nu încape îndoială că fapta a fost săvârşită 
de liliacul acesta, la vederea mândrei Sett Zobeida ador- 
mite. Ai văzut şi tu că l-am pedepsit cu moartea. 

Lămurirea aceasta îl mulțumi pe deplin pe calif, care, 
nemaiîndoindu-se de nevinovăția soţiei sale, îl coperi pe 
cadiu cu daruri, în semn de răsplată. lar Sett Zobeida, la 
rându-i, peste măsură de fericită, îi făcu daruri strălucite şi 
îl pofti să rămână să mănânce cu ea şi cu califul nişte 
poame şi nişte trufandale ce-i fuseseră aduse. 

Cadiul se aşeză, aşadar, între calif şi Sett Zobeida, pe 
chilim, iar Sett Zobeida curăţă o banană şi, întinzindu-i-o, 
îi spuse: 

— Mai am în grădina mea şi alte roade, rare la această 
vreme a anului; doreşti asemenea roade, în locul bananelor? 

El răspunse: 

— Eu am statornic obicei, o, stăpână a mea, să nu rostesc 
judecăţi în lipsă. Aşa că, mai întâi trebuie să văd acele 

roade, spre a le asemui cu trufandalele de aici, şi numai 
după aceea să-mi dau părerea asupra bunătăţii lor. 

Sett Zobeida trimise numaidecâr să se culeagă şi să se 
aducă trufandalele din grădina ei şi, dându-i-le cadiului să 
le guste, îl întrebă: 

— Care dintre aceste poame îţi plac mai mult acuma? 

Cadiul zâmbi cu un aer înțelegător, îl privi pe calif, 
apoi pe Sett Zobeida, şi spuse: 

— Pe Allah! răspunsul este tare anevoios! De-aș zice 
că-mi place mai mult una dintre aceste roade, aş 
osândi-o totodată pe cealaltă, și m-aș primejdui să-mi 
facă vreo tulburare de pântece, prilejuită de ciuda 
poamelor împotriva mea. 

Auzind răspunsul, Al-Raşid şi Sett Zobeida se porniră 
pe un râs de se prăbuşiră pe spate. 


Iar Şeherezada, văzând după anumite semne că sultanul 
Şahriar părea mai degrabă că ar fi vroit s-o osândească fără 
milă pe Sett Zobeida, punând în seama ei vina, se grăbi, ca 
să-i schimbe gândurile, să-i povestească snoava următoare: 


BĂRBĂTUŞ SAU FEMEIUŞCĂ! 


Se povesteşte, printre feluritele snoave despre marele 
Chosru?, împăratul Persiei, că acestui împărat îi plăcea 
tare mult peştele. Într-o zi, pe când sta pe terasa palatu- 
lui împreună cu soţia sa, preafrumoasa Şirin, veni la el un 
pescar să-i aducă în dar un peşte mare și frumos din 
cale-afară. Împăratul, bucuros de dar, porunci să i se dea 
pescarului patru mii de drahme. Ci preafrumoasa Şirin, 


! La M. A. Salie: Povestea cu Șirin şi pescarul. 

? Chosru — împăratul persan Chosroes II, care a domnit între 590-628; 
povestea dragostei dintre el şi soția sa Şirin a constituit tema multor opere 
poetice. 

care niciodată nu se împăcase cu filotimia prea darnică 
a împăratului, aşteptă să plece pescarul și spuse: 

— Nu este îngăduit să hi aşa de risipitor încât să-i dai 
unui pescar patru mii de drahme numai pentru un peşte. 
Trebuie numaidecât să-i iei banii îndărăt, altminteri, de 
aci înainte, toți cei care îți vor mai aduce vreun dar au 
să-şi salte nădejdile de la preţul acesta în sus; şi n-ai să 
poţi să faci față nădejdilor lor! 

Împăratul Chosru răspunse: 

— Ar fi de ruşine pentru un împărat să ia îndărăt ceea 
ce a dat. Să uităm, aşadar, ceea ce s-a petrecut! 

Ci Şirin răspunse: 

— Nu! nu se poate să laşi lucrurile aşa! Este un mijloc 
de a lua banii îndărăt, fără ca pescarul ori altcineva să 
aibă ce cârti. Nu ai decât să-l chemi înapoi pe pescar şi 
să-l întrebi: „Peştele pe care mi l-ai adus este de parte 
bărbătească ori de parte femeiască?“ Dacă răspunde că 
este de parte bărbătească, i-l dai îndărăt şi-i spui: „Eu 
vreau unul de parte femeiască“; iar dacă spune că este 
de parte femeiască, i-l dai tot aşa îndărăt şi-i spui: „Eu 
vreau unul de parte bărbătească!“ 

Împăratul Chosru, care o iubea cu o dragoste peste 
măsură pe frumoasa Şirin, nu vroi s-o supere şi, măcar 
că plin is părere de rău, se grăbi să facă ceea ce îl sfătuise 
ea. Numai că pescarul era om ascuţit la minte şi la 
limbă, așa încât atunci când Chosru, întorcându-l din 
cale, îl întrebă: „Peştele este de parte bărbătească ori de 
parte femeiască“, el sărută pământul şi spuse: 

— Peştele acesta, o, Măria Ta, este fărălău! 

La aceste cuvinte, Chosru se umflă de desfătare şi 
începu să râdă, pe urmă porunci cămăraşului să dea 
pescarului opt mii de drahme, în loc de patru mii. 
Pescarul se arh cu cămăraşul care îi numără cele opt 
mii de drahme, puse banii în sacul ce-i slujise la aduce- 
rea peştelui și plecă. 

Da când ajunse în curtea palatului, lăsă, ca din ne- 
băgare de seamă, să cadă din sac o drahmă de argint. Pe 
dată se repezi să-şi pună sacul jos, să caute acea drahmă și, 
când o găsi, să dea semne de mare mulțumire. 

Or, Chosru şi Şirin îl priveau de pe terasă şi văzură 
cele ce se petrecură. Atunci Şirin, bucuroasă de prilejul ce 
i se ivea, strigă... 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute optzeci şi doua noapte 
Spuse: 


z Şirin Strigă: 

— Ta te uită ce mai pescar! Mare cârpănoşenie de om! 
Scapă o drahmă pe jos şi, în loc s-o lase acolo ca s-o 
găsească vreun sărman, el atâta-i de nemernic încât o 
adună numaidecât, ca nu cumva să se bucure de ea 
vreun biet nevoiaș. 

La cuvintele acestea, Chosru se simți atins până în 
suflet şi, trimițând după pescar, îl mustră: 

— O, fiinţă nevolnică, de bună seamă că nu eşti om, 
de vreme ce ai un suflet atâta de mişel! Are să te piardă 
zgârcenia care te-a îndemnat să lași jos un sac plin cu 
aur ca să cauţi o amărâtă de drahmă căzută spre norocul 
vreunui nevoiaş! 

Atunci pescarul sărută pământul şi răspunse: 

— Deie-i Allah viaţă lungă împăratului nostru! De-am 
luat de pe jos acea drahmă, n-am făcut-o din pricină că aş 
pune mare preț pe o drahmă, ci pentru că în ochii mei ea 
are o mare însemnătate. Au nu poartă drahma aceea pe o 
parte chipul împăratului, iar pe cealaltă numele lui? N-am 
vrut s-o las călcată cumva în picioare de vreun trecător. 

Şi m-am grăbit s-o ridic, urmând astfel pilda împăratului 
ce m-am ridicat din ţărână pe mine, cel care de-abia dacă 
preţuiesc cât o drahmă. 

Răspunsul acesta atâta de mult îi plăcu împăratului 
încât porunci să i se mai dea patru mii de drahme pesca- 
rului, și le porunci crainicilor să strige prin toată împără- 
ţia; „Niciodată să nu te laşi călăuzit de sfatul femeilor! 
Căci cel care se ia după ele săvârşeşte două greșeli, vrând 
să îndrepte o jumătate de greşeală!“ 

Sultanul Șahriar, după ce ascultă snoava, spuse: 

— Tare-mi place cum s-a purtat Chosru, precum şi ne- 
încrederea lui în femei. Ele sunt pricina multor necazuri! 

Ci Şeherezada, zâmbind a râde, şi începuse: 


ÎMPĂRȚEALA! 


Într-o noapte, califul Harun Al-Raşid se plângea de 
nesomnia lui faţă de vizirul Giafar şi de spătarul Massrur, 
când deodată Massrur izbucni într-un hohot de râs. 
Califul îl privi încruntând din sprâncene şi îi zise: 

— Şi de ce râzi aşa? De nebunie sau de batjocură? 

Massrur răspunse: 

— Nu, pe Allah! o, emire al drept-credincioşilor, jur 
pe nemoştenia ta cu Profetul! dacă râd, nu râd nicide- 
cum ca urmare a vreuneia din acele pricini, ci numai 
pentru că mi-am adus aminte de nişte vorbe de duh ale 
unuia, Ibn Al-Karabi, în jurul căruia se strânsese lumea 
roată, ieri, pe malul Tigrului, ca să-l asculte. 

Califul spuse: 

— Dacă-i așa, dă fuga iute şi caută-mi-l pe Ibn Al- 
Karabi ăsta. Poate-o izbuti el să-mi mai uşureze oleacă 
inima. 


! La M. A. Salie: Povestea cu Masrur şi ibn ali-Karibi. 

Numaidecât Massrur alergă pe urmele duhliului de 
Ibn Al-Karabi și, dacă-l găsi, îi spuse: 

— l-am vorbit de tine califului, care m-a trimis să te 
caut și să te duc la el, ca să-l faci să râdă. 

Ibn Al-Karabi răspunse: 

— Ascult şi mă supun. 

Massrur adăugă: 

— Da, de bună seamă că vreau să te duc la calif, ci, 
bineînţeles, te duc numai dacă ai să-mi dai trei părți din 
ceea ce o să-ți dăruiască el drept răsplată. 

Ibn Al-Karabi spuse: 

— E prea mult. Îţi dau două treimi pentru osteneala ta. 
Atâta-i de-ajuns. 

Massrur, după ce se codi, chipurile, oleacă, până la 
urmă lăsă cum spusese Al-Karabi şi îl duse la calif. 
Al-Raşid, când îl văzu în prag, îi spuse: 

— Zice-se că ştii să spui vorbe tare de duh. Ia 
deapă-nă-le, ca să le vedem. Ci să ştii bine că, de nu 
izbuteşti să mă faci să râd, te-aşteaptă o gârbăceală straş- 
nică. 

Primejdia aceea avu ca urmare că-i îngheţă cu totul is- 
teția lui Ibn Al-Karabi, care nu mai ştiu să născocească 
decât nişte fleacuri nevoinice; iar Al-Raşid, în loc să râdă, 
simţi cum îi sporeşte veninul şi, până la urmă, strigă: 

— Să i se dea o sută de lovituri la tălpile picioarelor, ca 
să i se mute în picioare sângele care i-a astupat creierii! 

Numaidecât Ibn Al-Karabi fu întins pe jos şi în- 
cepură să i se care lovituri numărate la tălpile picioarelor. 
Deodată, când numărul loviturilor ajunse la treizeci, 
Ibn-Al-Karabi strigă: 

— Acum să i se numere lui Massrur, după înțelegerea 
dintre noi, celelalte două treimi care au mai rămas! 

Străjerii, atunci, la un semn al califului, îl înhăţară 
pe Massrur, îl aşternură pe jos şi începură să-l facă să 

simtă pe tălpile picioarelor usturimea loviturilor. Ci, de 
la cele dintâi lovituri, Massrur strigă: 

— Pe Allah! mă mulțumesc numai cu o treime, ba 
chiar şi numai cu un sfert, şi-i las lui restul. 

La cuvintele acestea, califul se porni pe un râs de se 
răsturnă pe spate, şi porunci să li se dea câte o mie de di- 
nari fiecăruia dintre cei doi pedepsiţi. 


Pe urmă, Șeherezada nu vroi să lase noaptea să treacă fără 
a mai povesti şi snoava următoare: 


DASCĂLUL DE ŞCOALĂ! 


Odată, un ins, a cărui meserie era de a tăia frunze la 
câini şi de a trăi pe spinarea altora, se gândi să se facă 
dascăl de şcoală, măcar că habar n-avea nici să citească, 
nici să scrie, socotind că dăscălia-i singura meserie ce-i 
putea îngădui să câştige bani fără să facă nimic; căci 
toată lumea ştie că poți să fii dascăl de școală şi să n-ai 
habar nici de reguli, nici de cele mai de seamă cunoştinţe 
despre limbă; e de ajuns să fii destul de isteț încât să-i 
faci pe ceilalți să creadă că eşti un mare grămătic; şi se 
ştie că un grămătic învăţat este de obicei un biet om în- 
gust la minte, mărginit, cicălitor, neisprăvit şi neputin- 
cios. Aşa că haimanaua noastră se închipui dascăl de 
şcoală, şi nu trebui să-şi dea altă osteneală decât să-şi 
sporească numărul învârtiturilor și al mărimii turbanu- 
lui?, precum şi pe aceea de a deschide în afundul unei 
ulicioare o sală, pe care o împodobi cu table de scris şi cu 
alte asemenea lucruri, şi unde îşi aşteptă muşterii. 


! La M. A. Salie: Povestea cu dascălul agramat. 
? La M. A. Salie: Mărimea turbanului indica nivelul intelectual ridicat 
al cărturarului care îl purta. 

Or, văzând un turban atâta de măreț, locuitorii din 
mahala nu se mai îndoiră de ştiinţa vecinului lor şi se 
grăbiră să-şi trimită copiii la el. 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute optzeci şi treia noapte 
Spuse: 


„.. se grăbiră să-și trimită copiii la el. 

Însă el, neştiind nici să citească, nici să scrie, găsise un 
mijloc grozav de dibaci spre a ieşi din încurcătură: îi 
punea pe copiii care mai ştiau oleacă să citească şi să scrie 
să-i înveţe pe cei care nu ştiau chiar nimic, în vreme ce 
el se prefăcea că-i supraveghează, că încuviințează ce zic 
ei ori că dimpotrivă. 

Şi iacă-așa şcoala înflorea, iar negustoriile dascălului 
luară o înfăţişare minunată. 

Într-o zi, pe când el sta cu nuiaua în mână şi îşi bulbuca 
ochii amarnic asupra micuților topiți de spaimă, intră în 
sală o femeie cu o scrisoare în mână. Se îndreptă către 
dascăl, ca să-l roage să i-o citească. lar dascălul nu ştia ce 
să facă să scape de-o asemenea încercare; şi se ridică zorit, 
dând să plece. Ci femeia îl opri, rugându-l fierbinte să-i 
citească scrisoarea înainte de a pleca. Dascălul răspunse: 

— Nu pot să mai stau: muezinul a şi vestit ceasul rugă- 
ciunii de amiază, şi trebuie să mă duc la moschee. 

Femeia însă nu vroi să-l lase şi îi spuse: 

— Allah fie cu tine! scrisoarea mi-a fost trimisă de 
soțul meu, care e plecat de cinci ani, şi numai tu, în 
toată mahalaua, ştii să citeşti. 

Şi îl sili să ia scrisoarea. 

Dascălul fu nevoit atunci să desfacă scrisoarea; o ţinea 
însă pe dos şi, în marea încurcătură în care se afla, în- 
cepu să-şi încrunte sprâncenele, privind literele, să-şi 
sucească pe cap turbanul și să asude de trudă. 

Văzându-l aşa, biata femeie gândi: „Nu mai încape 
îndoială! dacă dascălul e atâta de zdruncinat, pesemne că 
a citit veşti rele. O, ce nenorocire! poate că soțul meu a 
murit?“ Pe urmă, plină de îngrijorare, îi spuse dascălului: 

— Fie-ţi milă! nu-mi ascunde nimic! A murit? 

Drept răspuns, dascălul ridică fruntea oarecum gân- 
ditor şi păstră tăcerea. Ea strigă atunci: 

— O, ce nenorocire pe capul meu! să-mi sfâşiu oare 
hainele? 

El răspunse: 

— Sfâşie-le! 

Ea întrebă, peste măsură de necăjită: 

— Să mă bat cu palmele în cap şi să-mi zgârâi obrajii? 

El răspunse: 

— Dă-ţi palme şi zgârie-ţi obrajii! 

La cuvintele acestea, biata femeie se repezi afară din 
şcoală şi alergă la casa ei, pe care o umplu cu bocete. lar 
vecinii toți veniră în fugă şi începură s-o mângâie, dar cu 
totul zadarnic. Tocmai atunci, o rudă de-a nefericitei in- 
tră, văzu scrisoarea şi, după ce o ceti, îi spuse femeii: 

— Da cine-a putut să-ţi spună că soțul tău a murit? În 
scrisoare nu se află aşa ceva. Ia uite ce scrie aici: „Primește 
salamalecul şi urările mele! O, fiică a unchiului meu, află 
că sunt bine sănătos şi că nădăjduiesc să mă întorc la tine 
până-n cincisprezece zile. Ci, până atunci, îți trimit, ca 
să-ţi dovedesc că nu te-am uitat, o pânză de in, înfășurată 
într-o pătură. Uassalam!“ 

Femeia atunci luă scrisoarea şi se întoarse la şcoală, ca 
să-l mustre pe dascăl că o minţise. ÎL găsi stând în pra- 
gul uşii și îi spuse: 

— Au nu ţi-e pic de ruşine s-o înșeli aşa pe o biată fe- 
meie şi să-i vesteşti că soțul ei a murit, când în scrisoare stă 
scris că soțul meu are să se întoarcă în curând şi că îmi 
trimite mai înainte o pânză de in înfășurată într-o pătură? 

La aceste cuvinte, dascălul răspunse: 

— De bună seamă, o, biată femeie, ai dreptate să mă 
cerți. Ci iartă-mă, căci în clipa în care ţineam în mână 
scrisoarea eram tare grăbit şi, citind-o cam la repezeală 
şi pe sărite, am crezut ca pânza şi pătura erau o amintire 
ce ţi-o trimeteau din lucrurile soțului tău mort. 


Şeherezada spuse apoi: 
STIHURILE DE PE O CĂMAȘĂ! 


Se povesteşte că El-Amin, fratele califului El-Mamun, 
ducându-se într-o zi în ospeţie la moşu-său, zări o roabă 
tare frumoasă, care cânta din lăută; și se îndrăgosti de ea. 
Iar unchiul lui El-Amin băgă de seamă îndată cât de mult 
îl tulburase roaba pe nepotul său; şi, ca să-i facă un dar 
plăcut, aşteptă mai întâi ca tânărul să plece, apoi îi trimi- 
se roaba, încărcată cu giuvaieruri şi îmbrăcată în haine 
scumpe. El-Amin socoti însă că moşu-său se şi bucurase 
de prima pârgă a fetişcanei și că i-o dăruia gustată; căci 
îl ştia peste poate de lacom la poame încă acrişoare. Așa 
încât nu vroi să primească roaba şi i-o trimise îndărăt, 
împreună cu o scrisoare în care îi spunea că o poamă 
muşcată de grădinar înainte de a fi coaptă nu mai îndul- 
ceşte gura cumpărătorului. 

Atunci moşu-său îi porunci fetişcanei să se dezbrace cu 
totul, îi puse în mână lăuta şi o trimise iarăşi la El-Amin, 


! La M. A. Salie: Povestea cu Ali-Amin și roaba. 

îmbrăcată numai într-o cămaşă de mătase pe care 
străluceau, scrise cu litere de aur, următoarele stihuri: 


Comoara ce-o ascund în umbra mea 
N-a fost atinsă decât de privirea 

Ce doar a vrut s-o cerceteze-așa, 
Să-i pretuiască doar desăvârşirea. 


Când văzu nurii roabei îmbrăcate în acea cămaşă 
străvezie şi când citi acele stihuri, El-Amin nu mai avu 
nicio pricină să n-o dorească şi primi darul care îl cinstea 
întru totul. 

Şeherezada, în noaptea aceea, mai spuse: 


STIHURILE DE PE O CUPĂ! 


Într-o zi, califul El-Motawakkel a căzut bolnav şi 
Yahia?, doftorul lui, i-a scris nişte leacuri atâta de minu- 
nate, încât boala s-a risipit şi califul s-a vindecat. Atunci, 
din toate părțile, au început să curgă darurile de 
firitisire către calif. Or, între alte peşcheşuri, califul 
primi de la Ibn-Kahan, ca plocon, o fată tânără şi 
neatinsă, cu sâni mai mândri ca rodiile. Odată cu fru- 
museţea, fata îi mai aducea califului, când i se înfățişă, 
şi o minunată carafă de cleştar, plină cu un vin de soi. 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute optzeci şi patra noapte 


Spuse: 


! La M. A. Salie: Povestea cu ali-Mutevakili şi ibn Hakan. 

? La M. A. Salie, numele doctorului este luhan şi este însoțit de urmă- 
toarea notă: „luhann ibn Bahrişu — unul din membrii familiei de doctori 
sirieni care s-au bucurat de o mare faimă pe vremea primilor califi abbasizi . 

Fata ţinea carafa într-o mână, iar în cealaltă mână o 
cupă de aur, pe care, cu litere de rubin, erau scrise aceste 
stihuri: 


Care dictam, sau care teriac 
Se poate-asemui oarecând 
Cu vinu-acesta, ne-ntrecutul leac 


Al relelor din trupuri şi din gând? 


Or, preaînvăţatul doftor Yahia se afla în acea clipă lângă 
calif. Citind stihurile, începu să râdă și îi spuse califului: 


— Pe Allah! o, emire al drept-credincioşilor, fetișcana 
aceasta și doftoria ce-ţi aduce au să facă pentru întremarea 
ta mai mult decât toate leacurile cele de demult și cele din 
vremile noastre! 


Pe urmă, Șeherezada, fără să se oprească, începu numai- 
decât snoava următoare: 


CALIFUL ÎN COŞ! 


Întâmplarea aceasta ne-a rămas de la vestitul cântăreț 
Isac din Mossul?, care povestește: 

— leşisem târziu într-o noapte de la un zaiafet la califul 
El-Mamun și, cum eram tare îmbulzit de un mic zor ce mă 
sâcâia, o luai pe-o ulicioară în care nu se vedea nicio lu- 
mină, mă apropiai de un zid și făcui ce făcui. Tocmai 
isprăvisem, când, în bezna aceea, simții că îmi cade ceva pe 
cap. Sării în lături, uluit de-a binelea, apucai lucrul acela şi, 
pipăindu-l pe toate părțile, băgai de seamă, spre marea mea 
nedumerire, că era un coş mare, spânzurat la cele patru 
urechi ale lui cu o frânghie ce atârna de pe casă. Il mai 


! La M. A. Salie: Povestea cu Ishak Mosulski. 
? Isac din Mossul, fiul lui Ibrahim din Mossul, și el cântăreţ și muzician 
vestit. A murit în 849 sau 850. 

pipăii oleacă şi văzui că era căptuşit cu mătase pe din- 
lăuntru şi împodobit cu două perne ce miroseau frumos. 

Or eu, cum băusem mai mult ca de obicei, mă simții 
ispitit de mintea mea cea beată să mă sui şi să mă aşez în 
coşul ce se înfățișa singur odihnei mele. Nu-mi mai putui 
înfrâna ispita şi mă aciuai în coş. Și numaidecâr, până a 
mai apuca eu să sar îndărăt afară, mă şi simţii ridicat re- 
pede-repede până sus la marginea terasei, unde fusei săltat, 
fără nicio vorbă, de patru fetişcane care mă lăsară jos pe 
terasă şi mă poftiră să merg după ele. Una mergea înain- 
tea mea cu o făclie în mână, iar celelalte trei se aţineau 
la spate, silindu-mă să cobor o scară de marmură şi să 
intru într-o sală de o măreție asemenea numai cu cea de 
la saraiul califului. Şi gândeam în mintea mea: „Pesemne 
că sunt luat drept altcineva, cu care şi-or fi dat întâlnire 
în noaptea aceasta! Allah are să limpezească lucrurile.“ 

Pe când eu mă aflam în starea aceea de nedumerire, 
o perdea mare de mătase ce ascundea o parte din sală se 
trase la o parte şi zării atunci zece copile minunate, cu 
boiurile subțirele, cu trupurile fără de seamăn, unele 
purtând făclii, altele cățui de aur în care ardeau nardul 
şi aloele. În mijlocul lor păşea o codană ce-ar fi făcut 
până şi stelele să pâlpâie de pizmă. Se legăna în mers şi 
privea galeş în lături, de să facă să zboare până şi sufle- 
tele cele mai greoie. Or eu, când o văzui, sării pe cele 
două picioare ale mele şi mă temenii dinainte-i până la 
pământ. Iar ea se uită la mine, îmi zâmbi şi îmi spuse: 

— Bine ai venit, oaspete! 

Pe urmă se aşeză şi, cu glas răpitor, îmi spuse: 

— Şezi, ya sidi! 

Eu mă aşezai, cu beţia vinului de mult risipită şi în- 
locuită cu o ameţeală încă şi mai grea. lar ea îmi spuse: 

— Şi cum ai făcut de-ai venit pe ulița noastră şi de te-ai 
suit în coş? 

Eu răspunsei: 

— O, stăpână a mea, zorul tainic al lăuntrurilor mele 
m-a îndemnat până în uliţă; pe urmă vinul m-a făcut să 
mă sui în coş; iar acum bunătatea ta m-a adus în această 
sală, unde farmecele tale au pus altă ameţeală în locul 
beţiei din mintea mea. 

La cuvintele acestea, fetișcana, vădit mulţumită, mă 
întrebă: 

— Ce meserie ai tu? 

Eu mă ferii să-i spun că sunt cântărețul şi muzicianul 
califului, şi îi răspunsei: 

— Sunt țesător în sukul ţesătorilor din Bagdad. 

Ea îmi spuse: 

— Purtarea ta este aleasă şi face cinste sukului țesătorilor. 
Dacă la ea mai adaugi cumva și cunoaşterea poeziei, n-are 
de ce să ne pară rău că te-am primit printre noi. Ştii versuri? 

Eu răspunsei: 

— Ştiu. 

Ea zise: 

— Spune-ne câteva. 

Răspunsei: 

— O, stăpână a mea, oaspetele este totdeauna oleacă 
tulburat de primirea ce i se face. Dă-mi, așadar, curaj, în- 
cepând tu mai întâi să ne spui câteva poezii care-ţi plac. 

Ea îmi răspunse: 

— Bucuroasă! 

Şi numaidecâr spuse o sumă de poezii minunate, 
de-ale poeţilor mai de demult, ca Amri'lkais, Zohair, 
Antara, Nabigha, Amru ben Kalthum, Tharafa şi Şanfara, 
şi de-ale poeţilor mai apropiaţi de vremea noastră, pre- 
cum Abu-Nuwas, El-Rakaşi, Abu-Mossab și alții. lar eu 
mă simţeam tot pe-atâta de fermecat de darul său de a 
spune versuri, pe cât eram de uimit de frumusețea ei. Pe 
urmă îmi spuse: 

— Nădăjduiesc că ţi-a trecut tulburarea. 

Eu spusei: 

— Da! pe Allah! 

Şi alesei, la rându-mi, dintre versurile ce le ştiam, pe 
cele mai gingașe, şi i le procitii cu multă simţire. Când 
sfârşii, îmi spuse: 

— Pe Allah! habar n-aveam că se găsesc oameni cu 
gusturi atâta de alese în sukul țesătorilor. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute optzeci şi cincea noapte 


Spuse: 


... oameni cu gusturi atâta de alese în sukul țesătorilor. 
După care fu pusă masa, la care nu se precupeţiră nici 
fructele, nici florile; şi ea însăşi mă îmbia cu cele mai bune 
„bucăţi. Şi-apoi, după ce masa fu ridicată, se aduseră bău- 
urile şi cupele, şi ea însăși îmi turnă să beau și îmi spuse: 
— lată ceasul cel mai prielnic pentru stat la taifas. Ştii 
poveşti frumoase? 

Eu mă plecai dinaintea ei şi-i istorisii numaidecât o 
sumedenie de şotii piperate despre crăimi, despre saraiu- 
rile şi despre obiceiurile lor, până ce ea mă opri deodată 
ca să-mi spună: 

— Chiar că mă minunez până peste măsură să văd 
un ţesător care ştia aşa de bine obiceiurile domnilor! 

Eu răspunsei: 

— Nu e deloc de mirare, de vreme ce sunt vecin cu un 
om minunat care are uşa deschisă la calif şi care, în cea- 
surile de răgaz, e bucuros să-mi împodobească mintea cu 
toate câte le ştie. 

Ea îmi spuse: 

— Dacă-i aşa, mă minunează tot atâta de mult darul 
tău de a ţine minte așa de bine niște amănunte atâta de 
aidoma. 

lacă-aşa! lar eu, adulmecând aburii de nard şi de aloe 
ce îmbălsămau sala, și privind-o pe acea gazelă, şi ascul- 
tând-o cum îmi vorbea din ochi și din buze, mă simţeam 
până peste poate de mulțumit şi gândeam în sine-mi: 
„Ce-ar face califul, de-ar fi aici, în locul meu? De bună 
seamă că nu și-ar mai putea stăpâni tulburarea și s-ar lăsa 
răpit de dragoste!“ 

Fetişcana îmi spuse iarăși: 

— Chiar că eşti un om ales, mintea îţi este împodo- 
bită cu foarte frumoase cunoștințe, iar purtarea ta este 
cât se poate de subţire. Nu-mi mai rămâne să-ți cer decât 
un lucru. 

Eu răspunsei: 

— Pe capul şi pe ochii mei! 

spuse: 

— Aş vrea să-mi cânți câteva versuri, însoțindu-te cu 
lăuta. 

Or eu, cântăreț de meserie, nu aveam niciun chef să 
mă apuc de cântat, aşa că răspunsei: 

— Cândva am încercat şi eu meşteşugul cântării ci, în- 
trucât nu am ajuns la niciun căpătâi mai de soi, am socotit 
că e mai cuminte să mă las. Mi-ar plăcea, într-adevăr, să 
mă supun dorinţei tale, ci iertarea pe care o cer se înte- 
meiază pe neştiința mea. In ce te priveşte, însă, o, stăpână 
a mea, totul îmi arată că glasul tău trebuie să fie desăvârșit 
de frumos! Așa că, de-ai vrea, cântă-ne tu ceva, spre a ne 
face noaptea încă şi mai dulce! 

Ea atunci porunci să i se aducă lăuta şi începu să cânte. 
Or, în viaţa mea nu auzisem un glas mai plin, mai adânc 
şi mai desăvârşit, şi o cunoaștere aşa de iscusită a tuturor 
glasnelor. Ea văzu uimirea mea și mă întrebă: 

— Ştii de cine sunt versurile şi de cine este muzica? 

Eu răspunsei, măcar că n-aveam nicio îndoială în aceas- 
tă privinţă: 

— Habar n-am, o, stăpână a mea! 

Ea se minună: 

— E într-adevăr cu putinţă să fie cineva pe lume care 
să nu cunoască acest cântec? Află, dar, că versurile sunt 
de Abu-Nuwas, iar muzica asta minunată este de marele 
cântăreţ Isac din Mossul. 

Eu răspunsei, fără să mă dau în vileag. 

— Pe Allah! Isac nu mai este nimic faţă de tine. 

Ea strigă: 

— Bakh! Bakh! mare greşeală faci! Oare-i cineva pe 
lume care să se măsoare cu Isac? E limpede că nu l-ai as- 
cultat niciodată. 

Pe urmă începu să cânte iar, oprindu-se din când în 
când, ca să vadă de nu-mi lipseşte ceva; şi petrecurăm așa 
mai departe, până la revărsat de zori. 

Atunci, o femeie bătrână, care trebuie să fi fost doica 
fetei, veni s-o înştiinţeze că sosise ceasul pentru curmarea 
zaiafetului; iar fetişcana, înainte de a ne despărți, îmi spuse: 

— Mai este nevoie să te sfătuiesc a păstra taina, o, 
oaspete al meu? Întâlnirile tainice sunt ca un zălog ce se 
lasă la uşă înainte de despărțire. 

Eu răspunsei, plecă dinainte-i: 

— Nu sunt dintre cei care au trebuință de astfel de 
sfaturi. 

Şi, după ce îmi luai rămas-bun de la ea, fusei pus în 
coş şi coborât în uliţă. 

Ajunsei acasă, unde îmi făcui rugăciunea de dimineață 
şi mă suii în pat, dormind până seara. Când mă deştep- 
tai, mă îmbrăcai degrabă şi plecai la sarai; ci musaipii îmi 
spuseră că stăpânul nostru, califul, era plecat și că îmi 
lăsase vorbă să-l aştept până la întoarcere, întrucât în 
noaptea aceea avea o petrecere şi era nevoie de mine acolo, 

ca să cânt. Aşteptai, așadar, o bună bucată de vreme; pe 
urmă, întrucât califul zăbovea să se arate, îmi zisei că ar fi 
o prostie să pierd o seară ca seara din ajun şi alergai pe 
ulicioara cu casa, unde găsii coșul atârnând. Mă suii în el 
şi, odată ridicat, mă înfățişai fetişcanei. 

Când mă văzu, îmi spuse râzând: 

— Îmi vine să cred, pe Allah! că ţi-ai pus de gând 
să-ți muţi locuinţa prin preajma noastră. 

Eu mă plecai în faţa ei şi răspunsei: 

— Şi cine nu şi-ar dori aşa ceva? Da tu ştii bine, o, 
stăpână a mea, că dreptul la ospeţie durează trei zile, iar 
eu nu sunt decât la cea de a doua zi. De-am să mai vin şi 
după cea de a treia zi, vei avea dreptul să mă pedepseşti 
la sânge. 

Petrecurăm noaptea aceea tare minunat, stând de 
vorbă, povestind întâmplări, procitind stihuri și cântând, 
ca şi în ajun. Dar, când să cobor în coş, mă gândii la 
mânia califului şi îmi zisei: „N-are să mă ierte pentru 
nimic în lume, doar dacă am să-i povestesc întâmplarea. 
Şi n-are să mă creadă, doar dacă are să cerceteze el în- 
suşi.“ Așa că mă întorsei către fetişcană şi îi spusei: 

— O, stăpână a mea, văd că-ţi plac cântecele şi gla- 
surile frumoase. Or, am un văr care-i cu mult mai gingaş 
la chip decât mine, mult mai ales ca purtări, are mult 
mai multe haruri decât mine şi cunoaște mai bine decât 
oricare altul de pe lume cântecele lui Isac din Mossul. 
Vrei să-mi ingădhi a-l aduce cu mine mâine, în cea de a 
treia zi a minunatei tale ospeții? 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a trei sute optzeci şi șasea noapte 


Spuse: 

.. mâine, în cea de a treia zi a minunatei tale ospeţii? 

Ea îmi răspunse: 

— lacătă că ai şi început să fii supărător. Dar, de vreme 
ce vărul tău este aşa de ispitit, poţi să mi-l aduci. 

Îi mulţumii şi plecai pe drumul ştiut. 

Când ajunsei acasă, găsii acolo străjile califului, care 
mă întâmpinară cu vorbe rele, mă înşfăcară şi mă târâră 
dinaintea lui El-Mamun. ÎI aflai pe calif şezând în jeţ, ca 
în zilele lui cele mai negre de mânie, cu ochii arzând 
cumplit. Şi, cum mă văzu, îmi şi strigă: 

— A, fecior de câine, cutezi să n-asculţi de porunca mea? 

Eu îi spusei: 

— Nu, pe Allah! o, emire al drept-credincioşilor. A fost 
o poveste. 

El întrebă: 

— Ce poveste? 

Eu răspunsei: 

— Nu ţi-o pot spune decât tainic. 

Porunci numaidecât tuturor celor de față să iasă afară 
şi îmi spuse: 

— Vorbeşte! 

Eu atunci îi povestii cu de-amănuntul întâmplarea 
şi adăugai: 

— Şi-acuma, fetişcana ne aşteaptă pe amândoi, noaptea 
aceasta; precum i-am făgăduit. 

Când auzi spusele mele, El-Mamun se însenină şi 
îmi zise: 

— Hotărât! socoteala ta este minunată. Şi bine-ai făcut 
că te-ai gândit la mine pentru la noapte. 

Şi, din clipa aceea, nu mai ştiu ce să mai facă, aştep- 
tând căderea nopţii. Iar eu stăruii să-l îndemn să nu 
care cumva să se dea în vileag, şi să mă dea şi pe mine, 
numindu-mă pe numele meu, faţă cu fetişcana. El îmi 
făgădui hotărât şi, de îndată ce veni vremea prielnică, se 

îmbrăcă în straie de neguţător şi merse împreună cu 
mine în ulicioara cu pricina. 

La locul ştiut găsirăm două coşuri, nu numai unul, şi 
ne suirăm fiecare în coșul său. Fuserăm ridicați numai- 
decât și trași pe terasă, de unde coborârăm în sala măreață, 
în care nu peste mult veni şi fetişcana să ne întâmpine, 
mai frumoasă în seara aceea decât fusese ea vreodată. 

Or, băgai de seamă că aprigul calif se îndrăgostea tot 
mai tare de ea. Iar când fata mai începu să şi cânte, fu o 
nebunie, mai ales că şi vinurile cu care ne îmbia, dră- 
gălaşă, ne aprindeau minţile. În voioşia şi înflăcărarea lui, 
califul uită deodată făgăduiala ce-mi dase și îmi spuse: 

— Ei bine, Isac, ce mai aştepţi de nu-i dai răspuns cu 
vreun cântec pe vreo melodie nouă de-a ta? 

Eu atunci, încurcat de-a binelea, fusei nevoit să 
răspund: 

— Ascult şi mă supun poruncii tale, o, emire al drept- 
credincioşilor! 

Cum auzi aceste cuvinte, fetişcana ne privi o clipită, 
se ridică în mare grabă, îşi coperi obrazul şi fugi. Căci 
pricepuse, şi așa se şi cuvenea să facă o femeie cuviin- 
cioasă, în fața emirului drept-credincioşilor. 

Atunci El-Mamun, oleacă mâhnit de plecarea ei din 
pricina uitării de care se făcuse vinovat, îmi spuse: 

— Află îndată cine este stăpânul acestei case. 

O chemai pe bătrâna doică şi o întrebai cele ce vroia 
califul să știe. Ea îmi răspunse: 

— Ce belea pe noi! O, ce ruşine pe capul nostru! Este 
fata vizirului Hassan ben-Sehl!. 


| Ali-Hasan ben-Sehl, de origine persană (mort în 850 sau 851), a fost 
un înalt dregător în timpul califatului lui El-Mamun. A înăbuşit în sânge 
o răscoală populară care se dezlănţuise în capitala abbasizilor, Bagdad, pe 
vremea aceea. 

Numaidecât El-Mamun spuse: 

— Să vie-aici vizirul! 

Bătrâna ieşi tremurând și, peste câteva clipite, vizirul 
Hassan ben-Sehl intră temenindu-se dinaintea califului. 
Când îl văzu, El-Mamun începu să râdă şi îl întrebă: 

— Ai o fată? 

El spuse: 

— Da! o, emire al drept-credincioşilor! 

Califul întrebă: 

— Cum o cheamă? 

El răspunse: 

— Khadiga. 

Califul întrebă: 

— Este măritată sau este fecioară? 

El răspunse: 

— Fecioară, o, emire al drept-credincioşilor! 

Califul spuse: 

— Vreau să mi-o dai de soție legiuită. 

El strigă: 

— Şi fata mea şi eu suntem robii tăi, o, emire al drept- 
credincioşilor! 

Califul spuse: 

— Adeveresc că mi-a adus zestre o mie de dinari, pe 
care ai să-i capeți mâine dimineaţă la palat, din vistierie. 
Totodată, ai s-o aduci pe fată la sarai, cu toată fala cerută 
de datina căsătoriei, şi-ai să pui să se împartă ca dar din 
partea mea, tuturor celor ce se vor afla în alaiul miresei, 
o mie de sate şi o mie de moşii de-ale mele. 

După care califul se ridică, iar eu îl urmai. leşirăm 
de data aceasta pe uşa cea mare şi califul îmi spuse: 

— Ai grijă, Isac, să nu care cumva să povesteşti cuiva 
despre întâmplare. Chezaş al tăcerii tale este chiar 
capul tău. 

Eu am păstrat taina până la moartea califului şi a 
dulcii Sett Khadiga, care fără de nicio îndoială că a fost 
femeia cea mai frumoasă pe care au văzut-o ochii mei 
printre fetele oamenilor. Ci Allah este mai ştiutor! 


După ce Şeherezada povesti această snoavă, micuța 
Doniazada, din locul unde sta ghemuită, strigă: 

— O, surioară, ce dulci, şi ce desfătătoare, şi ce înmiresmate 
sunt vorbele tale! 

lar Şeherezada zâmbi şi spuse: 

— Dar ce-are să mai fie după ce ai să auzi şi snoava cu 


spălătorul de maţe? 
Şi numaidecâr spuse: 
SPĂLĂTORUL DE MAŢE! 


Se povesteşte că într-o zi, la Mecca, la vremea hagia- 
lâcului, tocmai la ceasul când mulțimea deasă de hagii 
făcea cele şapte înconjururi ale sfintei Kaaba?, un om se 
desprinse din rând, se apropie de zidul Kaabei şi, prin- 
zând cu amândouă mâinile vălul cel sfânt care acoperă 
altarul, se aşeză a rugăciune şi, cu un glas din adâncul 
inimii, strigă: 

— Deie Allah ca femeia aceea să se mai mânie o dată 
pe soţul ei, ca să mă mai pot culca și eu cu ea! 


! La M. A. Salie: Povestea cu spălătorul şi cu femeia. 

2 Kaaba este vestitul templu al mahomedanilor, unde se fac pelerinaje. 
Obiceiul de a fi împodobit cu covoare există din vechime; bucăţile tăiate 
din aceste covoare sunt folosite ca talismane. Înconjurul Kaabei este unul 
din ritualurile de bază ale hagialâcului. 


i 


-L 

Când auziră o asemenea rugăciune anapoda, rostită în 
locul acela sfânt, hagiii atâta se mâniară, încât se repeziră 
la ins, îl doborâră la pământ și îl spetiră în bătăi. După 
care îl târâră dinaintea emirului el-hagi, care avea putere 
peste toţi hagiii, cu cele mai depline drepturi, şi îi 
spuseră: 

— L-am auzit pe omul acesta, o, emire, rostind bleste- 
măţii spurcate în vreme ce ţinea vălul de pe Sfânta Kaaba. 

Şi îi spuseră ce vorbe rostise. Atunci emirul el-hagi grăi: 

— Să fie spânzurat! 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute optzeci şi şaptea noapte 
Spuse: 


„.. să fie spânzurat! 

Omul se aruncă la picioarele emirului şi spuse: 

— O, emire, în numele harurilor celui trimis de 
Allah (cu el fie rugăciunea şi pacea!) mă rog ție fierbinte 
să asculți mai întâi povestea mea, şi pe urmă fă cu mine 
ce socoți că e drept să faci. 

Emirul încuviință cu un semn din cap, iar osânditul 
la spânzurătoare grăi: 

— Află, o, emire al nostru, că eu, de meseria mea, sunt 
dintre cei ce strâng murdăriile de pe uliți şi, pe deasupra, 
spăl maţele de oaie, spre a le vinde și a-mi câștiga traiul. 
Or, într-o zi, pe când mergeam liniștit în urma măgarului 
meu împovărat cu maţele încă pline, pe care tocmai le 
ridicasem de la zahana, nimerii peste o mulțime de inși 
înspăimântați, ce fugeau în toate părțile sau se ascundeau 
pe după porţi. Şi, ceva mai încolo, văzui că se ivește o 

mulțime de robi înarmaţi cu ciomege lungi care îi 
alungau de dinaintea lor pe trecători. Întrebai și eu 
despre ce-o fi vorba şi mi se răspunse că are că treacă pe 
uliţă haremul unui om de seamă şi că e musai ca ulița să 
fie pustie de orice trecător. Atunci, înțelegând că mă aflu 
în mare primejdie, oprii măgarul și mă aciuai cu el pe după 
un colț de zid, ascunzându-mă pe cât putui şi întor- 
cându-mi faţa către zid, ca să nu fiu ispitit să mă uit la fe- 
meile acelui om de seamă. Nu peste mult auzii trecerea 
haremului, la care nu cutezai să mă uit, şi, pe urmă, când 
tocmai începusem să mă gândesc că pot să mă întorc 
să-mi văd de drum, mă simţii cuprins deodată de două 
braţe de arap şi îmi văzui măgarul în mâinile unui alt 
arap, care îl luă și se îndepărtă cu el. Atunci, speriat, în- 
torsei capul şi văzui în uliţă, privindu-mă toate, treizeci 
de fetişcane, printre care se afla şi una ce se asemuia, după 
privirile ei galeşe, cu o gazelă pe care setea o face mai 
puţin sălbatică, şi după mijlocelul ei zvelt, semănând cu 
un ram mlădiu de arbore ban. lar eu, cu mâinile legate 
la spate de arapul ce mă ţinea, fusei dus cu sila de ceilalți 
hadâmbi, în ciuda bocetelor mele și a ţipetelor şi a măr- 
turiei trecătorilor care mă văzuseră cu fața la zid şi care le 
spuneau răpitorilor mei: 

— N-a făcut nimica! E un biet spălător de maţe. E o 
nelegiuire față de Allah să-l prinzi şi să-l legi fedeleş pe un 
biet nevinovat. 

Ci ei, fără a vroi să asculte nimic, mă târâră mai de- 
parte în urma haremului. 

Estimp, gândeam în sine-mi: „Ce păcat am putut 
săvârşi? Fără-ndoială că duhoarea mea de maţe trebuie să 
fi supărat nasul mândreţei ăsteia, care pesemne c-o fi în- 
sărcinată şi, ca urmare, trebuie să fi simţit vreo tulburare 
în lăuntrurile ei. Asta socot eu să fie pricina, ori tot aşa 

poate să fie şi înfăţişarea mea, tare siloasă, şi mantia 
mea zdrenţuită, ce lasă să se vadă părţile necuviincioase 
ale făpturii mele. Nu este alt ajutor decât numai întru 
unul Allah“. 

Şi hadâmbii mă târâră așa, mai departe, prin zarva ce-o 
făceau trecătorii cuprinşi de mila mea, până ce ajunserăm 
cu toții la poarta unei case mari şi unde mă împinseră 
într-o curte de intrare atâta de strălucită, că eu nici n-aş 
fi în stare s-o zugrăvesc. Şi gândii în sufletul meu: „Iată 
locul menit chinului meu. Am să fiu dat morţii, şi nime- 
nea dintre ai mei n-are să ştie pricina pieirii mele“. Şi mă 
mai gândii, în acele clipe de pe urmă, şi la măgarul meu, 
care era atâta de harnic și care niciodată nu da cu pi- 
ciorul, niciodată, şi nu răsturna nici maţele, nici coşurile 
cu gunoaie. Ci nu peste mult fusei smuls din gândurile 
mele grele de sosirea unei roabe micuţe şi drăgălașe, care 
veni să mă roage dulce s-o urmez şi mă duse la un 
hammam, unde mă primiră alte trei roabe frumoase, 
care îmi spuseră: 

— Grăbeşte-te să te lepezi de zdrenţele tale. 

Eu mă supusei, iar ele mă duseră îndată în sala încăl- 
zită, unde mă spălară cu mâinile lor, luând în primire 
care capul, care picioarele, care pântecele, mă frecară, mă 
buciumară, mă înmiresmară şi mă şterseră. Pe urmă îmi 
aduseră nişte haine minunate şi mă rugară să mă îmbrac 
cu ele. Ci eu stătui năuc de-a binelea, şi nu ştiam de unde 
să le apuc, nici cum să le pun pe mine, că nu mai văzu- 
sem haine ca acelea în viața mea; și le spusei fetelor: 

— Pe Allah! o, stăpânele mele, socot că am să rămân 
chiar gol, căci niciodată n-am să izbutesc să mă îmbrac 
singur cu asemenea haine ciudate. 

Atunci ele se apropiară de mine râzând şi mă ajutară 
să mă îmbrac, giugiulindu-mă şi alintându-mă. 

În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute optzeci şi opta noapte 
Spuse: 


„.. giugiulindu-mă și alintându-mă. lar eu, în mijlocul 
lor, habar n-aveam ce are să se mai întâmple cu mine, 
când, după ce isprăviră să mă îmbrace și să mă stropească 
cu apă de trandafiri, mă luară de mâini şi, aşa cum se duce 
un mire, mă călăuziră la o sală de o strălucire cum limba 
mea nu s-ar pricepe vreodată să spuie, şi împodobită cu 
zugrăveli în dungi întretăiate şi smălțate. Și nici nu intrai 
eu bine acolo, că o şi văzui, întinsă galeşă pe un pat de 
abanos şi îmbrăcată într-o rochie străvezie din mătase de 
la Mossul, chiar pe femeia aceea, înconjurată de câteva 
roabe de-ale ei, frumoase ca luna în cea de a cincispreze- 
cea zi. Când mă văzu, mă chemă la ea cu un semn. Mă 
apropiai, iar ea îmi spuse să stau jos. Şezui. Atunci le 
porunci roabelor să ne aducă de mâncare; şi ni se aduseră 
bunătăţuri de pomină, că eu n-aş putea nici măcar să le 
rostesc numele vreodată, cum altele asemenea nu mai 
văzusem în viața mea. Golii câteva castroane cu care îmi 
stâmpărai foamea; după care mă spălai pe mâini, ca să 
mănânc poame. Atunci ni se aduseră pocalele de băut și 
căţuile pline cu miresme; şi, după ce fuserăm înmiresmați 
cu aburi de tămâie şi de smirnă, gazela aceea îmi turnă cu 
mâinile ei să beau, și bău cu mine dintr-un pocal, până ce 
ne ameţirăm amândoi. Atunci le făcu un semn roabelor, 
care pieriră toate şi ne lăsară singuri în sală. 

Îndată mă trase înspre ea şi mă luă în braţe. Iar eu 
atunci făcui la fel. Şi de fiecare dată când o strângeam la 
piept, mă simțeam ameţit de mireasma de musc şi de 

ambră a trupului ei, şi mi se părea că trăiesc un vis, sau 
că ţin în braţe vreo hurie din rai. Rămaserăm înlănţuiţi 
aşa până dimineaţa; atunci ea îmi spuse că a venit vre- 
mea să plec; dar, mai înainte, mă întrebă unde locuiesc; 
şi, când îi spusei totul în această privință, ea îmi spuse 
că are să-mi trimită ştire atunci când o mai fi vreun ceas 
prielnic. Şi îmi dete o năframă împodobită cu aur şi cu 
argint, în care se afla ceva, înnodat cu mai multe noduri, 
spunându-mi: 

— Asta-i ca să ai cu ce să cumperi nutreţ pentru mă- 
garul tău. 

Şi ieşii de la ea, întocmai aşa cum aş fi ieşit din rai. 
Când ajunsei la măţelăria unde îmi aveam locuinţa, 
deznodai năframa, spunându-mi: „O să dau de cinci 
bănuţi de aramă, cu care să-mi pot cumpăra măcar 
de-o cină“. Or, care nu-mi fu mirarea când găsii acolo 
cincizeci de mitkali! de aur. Mă grăbii să sap o groapă și 
îi îngropai în acea groapă, pentru zile negre, iar de doi 
bănuţi îmi cumpărai pâine și ceapă, cu care îmi întocmii 
masa, şi mâncai, stând pe pragul mățelăriei mele şi 
visând la întâmplarea ce mi se întâmplase. 

La căderea nopții, o roabă micuță veni să mă caute 
din partea celei care mă iubea; iar eu o urmai. Când ajun- 
sei în sala în care mă aştepta, sărutai pământul dinaintea 
ei; ci ea mă ridică numaidecât, se aşeză pe patul de bam- 
bus şi de fildeș, şi mă făcu să petrec o noapte la fel de 
binecuvântată ca şi cea de dinainte. lar dimineaţa îmi 
dărui altă năframă, în care se aflau, ca şi în ajun, cincizeci 
de mitkali de aur. Şi trăii aşa mai departe opt zile în şir, 
de fiecare dată cu câte un ospăț vrăjit şi de-o parte și de 
cealaltă, şi cu cincizeci de mitkali de aur pentru mine. 


' Mitkalul era o veche monedă socotită adesea egală cu dinarul. 

Or, într-o seară, mă dusesem la ea și mă aflam pe pat 
gata să-mi răcoresc arşiţa, ca de obicei, când deodată 
intră o roabă, îi spuse iubitei mele câteva vorbe la ure- 
che şi mă scoase repede afară din sală, ducându-mă la 
un cat de deasupra, unde mă încuie cu cheia şi plecă. 
lar eu auzii atunci un treapăd mare de cai în uliţă, şi prin 
fereastra ce da către curte văzui că intră în casă un băr- 
bar tânăr şi frumos ca luna, însoţit de un mare alai de 
străjeri şi de robi. Intră în sala în care se afla huria mea 
şi petrecu toată noaptea cu ea. lar eu auzeam şi ascultam 
totul şi gândeam în sufletul meu: „Pe Allah! parcă au 
pus pe patul lor o tejghea de fierar. Iar drugul de fier tre- 
buie să fie cald, de geme ilăul așa.“ 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute optzeci şi noua noapte 
Spuse: 


Într-un sfârşit, când se făcu dimineață, huietul con- 
teni și îl văzui pe bărbatul acela tânăr că iese pe uşa cea 
mare și pleacă urmat de alaiul lui. Nici nu plecase el de-a 
binelea, că fetișcana şi veni la mine şi îmi spuse: 

— Pesemne că l-ai văzut pe tânărul care a plecat acum! 

Eu răspunsei: 

— De bună seamă! 

Ea îmi spuse: 

— Este soţul meu! Ci am să-ți povestesc îndată ce s-a 
petrecut între noi şi am să-ţi lămuresc pricina care m-a 
făcut să te aleg pe tine. Află, dar, că într-o zi şedeam lângă 

el în grădină, când deodată s-a ridicat şi a pornit către 
bucătărie. Am socotit întâi că plecase dus de vreo nevoie 
grabnică; ci, după trecere de un ceas, văzând că nu se mai 
întoarce, mă dusei să-l caut acolo unde gândeam că se 
află, dar nu era acolo. Mă întorsei atunci îndărăt şi mă în- 
dreptai către bucătărie, ca să le întreb pe slujnice de 
nu-l văzuseră. Când intrai în bucătărie, îl găsii culcat pe 
un preș cu cea mai jegoasă dintre slujnice, cea care spală 
farfuriile. Văzând aşa, mă trăsei îndărăt în mare grabă și 
mă legai cu jurământ că n-am să-l mai primesc în patul 
meu, până ce n-am să mă răzbun pe el, dăruindu-mă la 
rându-mi unui om de cea mai de jos stare şi de cea mai 
îngrețoşată înfăţişare. Şi începui numaidecâr să străbat 
cetatea în căutarea acelui om. Or, tocmai se împliniseră 
patru zile de când străbăteam ulițele căutându-l pe acel 
om, atunci când am dat de tine, iar înfăţişarea și du- 
hoarea ta m-au hotărât să te aleg. Acuma, că s-a petrecut 
ce s-a petrecut, iar eu mi-am îndeplinit jurământul, îm- 
păcându-mă cu soțul meu, după ce m-am dăruit ţie, poţi 
să pleci, şi să n-ai nicio îndoială că, dacă soţul meu are să 
se mai înhăiteze cu vreuna dintre roabele lui, n-am să 
zăbovesc a trimite să te cheme, ca să-i fac la fel. 

Şi, înainte ca eu să plec, îmi dărui drept răsplată alți 
patru sute de mitkali. 

Eu plecai atunci şi venii aici să mă rog lui Allah să-l 
ispitească pe soț să se întoarcă la slujnică, pentru ca soția 
lui să trimită să mă cheme la ea. Şi aceasta-i povestea 
mea, O, stăpâne emir el-hagi! 

Auzind aceste cuvinte, emirul el-hagi se întoarse că- 
tre cei de față şi le spuse: 

— Se cuvine să-i iertăm omului acestuia vorbele cele de 
osândă, rostite la Kaaba; căci povestea lui le îndrituieşte. 


Pe urmă, Șeherezada spuse: 

COPILANDRA RĂCOAREA-OCHILOR! 


Amru ben-Mosseda povestea următoarea snoavă: 

— Într-o zi, Abu-Issa, fiul lui Harun Al-Raşid, zărind 
la ruda sa, Ali, fiul lui Heşam, o roabă tânără, numită 
Prospeţimea-Ochilor, se îndrăgosti năprasnic de ea. 
Abu-lssa se strădui să ascundă cu cea mai mare grijă taina 
dragostei lui şi să nu împărtășească nimănuia simțămin- 
tele pe care le trăia; făcu însă tot ce-i era cu putinţă spre 
a-l hotărî cumva pe Ali să-i vândă roaba. 

După o bună ode: de vreme, văzând că toate încer- 
cările lui în această privinţă rămâneau zadarnice, se hotări 
să purceadă altfel. Se duse la frate-său, califul Al-Mamun, 
fiul lui Al-Raşid, şi îl rugă să meargă împreună cu el în os- 
peţie la saraiul lui Ali, ruda lor. Califa. se învoi, porunci 
să se pregătească pe dată caii și plecară la palatul lui Ali, 
fiul lui Heşnam. 

Când îi văzu că vin, Ali sărută pământul dinaintea 
califului şi porunci să se deschidă sala de ospeţe, în care 
îi pofti. Şi intrară într-o sală minunată, cu stâlpi şi cu 
pereţi de marmură de felurite culori, cu încrustături 
după moda grecească, ce alcătuiau nişte zugrăveli plă- 
cute ochiului; iar podeaua sălii era acoperită cu un preș 
de la Ind, peste care era aşternut un chilim de la Bassra, 
făcut numai dintr-o bucată şi acoperind toată întinderea 
sălii şi în lung şi în lat. 

Iar Al-Mamun se opri mai întâi un răstimp, ca să se 
sature de privit tavanul, pereţii şi podeaua; după care 
spuse: 

— Ei bine, Ali! ce aştepţi de nu ne dai să mâncăm? 

Pe dată Ali bătu din palme şi roabele intrară încărcate 
cu o mulțime de bucate de pui, de porumbei și de frip- 
turi de toate felurile, calde şi reci; şi mai erau şi tot soiul 


! La M. A. Salie: Povestea cu Abu-Isa și Kurrat-ali-Ain. 

de alte bunătăți, şi de cele zemoase și de cele mai vârtoase, 
şi mai ales o grămadă de vânat umplut cu stafide şi cu 
migdale; căci lui Al-Mamun îi plăcea vânatul umplut cu 
stafide şi cu migdale. Când sfârșiră de mâncat, se aduse un 
vin straşnic, stors din ciorchini aleşi bob cu bob şi fiert cu 
poame înmiresmate şi cu sâmburi plăcut mirositori; şi 
vinul, în pocale de aur, de argint şi de cleştar, era turnat 
de nişte băieței ca nişte lune, îmbrăcaţi în haine din pân- 
zeturi subțiri de la Alexandria; iar băieţii, în vreme ce 
înmânau oaspeţilor pocalele, îi stropeau pe aceştia cu 
apă de trandafiri înmiresmată cu musc, cu ajutorul unor 
pămătufuri împodobite cu nestemate. 

Califul fu atâta de mulțumit de toate acestea, încât îl 
îmbrăţişă pe Ali şi îi spuse: 

— Pe Allah! o, Ali, de azi înainte n-am să-ţi mai spun 
Ali, ci Părintele-Frumuseţii! 

Şi Ali, fiul lui Heşam, care, într-adevăr, din ziua aceea 
a fost poreclit Abul-Jamal, sărută mâna califului, pe urmă 
făcu un semn cămăraşului său. Îndată se ridică o perdea 
mare, în fundul sălii, şi se iviră zece tinere cântărețe, îm- 
brăcate în mătase neagră şi frumoase ca un răzor de flori. 
Înaintară şi veniră de şezură pe nişte jilțuri de aur, pe care 
zece arapi robi le aşezaseră roată numaidecâtr în sală. Şi în- 
cepură să cânte din strunele lăutelor cu o pricepere 
desăvârşită, apoi dădură glas unui cântec de iubire. 
Atunci Al-Mamun o privi pe aceea dintre cele zece fete 
care îl tulburase cel mai tare şi o întrebă: 

— Cum te cheamă? 

Ea răspunse: 

— Mă cheamă Armonie!, o, emire al drept-credin- 
cioşilor! 

El spuse: 


! La M. A. Salie: Sadjahi. 


300 O mie şi una de nopţi 


— Bine ţi se mai potriveşte numele, Armonie! Aş vrea 
să te ascult numai pe tine cântând ceva! 
Atunci Armonie îşi struni lăuta şi cântă: 
Gingășia-mi 
fuge de priviri străine; 
inima-mi 
se teme de-orice ochi vrăjmaș. 
Dar atunci când vine 
dragul meu, când vine, 
tremur de uimire, 
mă topesc, şi l-aş fereca de mine. 
nsă când se duce, 
tremur doar, şi tac, 
ca gazela care-și pierde puiul drag. 


Al-Mamun, fermecat, îi spuse: 

— Ai fost minunată, copilo! Şi cine a făcut aceste versuri? 

Ea răspunse: 

— Le-a făcut Amru Al-Zobaidi!; iar muzica este de 
Mobed ?. 

Califul goli pocalul pe care îl ţinea în mână, iar fra- 
tele său, Abu-Issa, şi Abul-Jamal făcură la fel. Când îşi 
lăsară jos pocalele, intrară alte zece cântărețe, îmbrăcate 
în mătase albastră şi încinse cu şaluri de la Yemen. Se 
aşezară în locul celor zece dintâi, care plecară, îşi struniră 
lăutele și începură să cânte toate cu deosebită iscusință. 
Atunci califul îşi aţinti privirile la una dintre ele, care 
era ca un cleştar, și o întrebă: 

— Care este numele tău, o, copilo? 

Ea răspunse: 

— Căprioară?, o, emire al drept-credincioşilor! 


' Amru-ben-Malekarib Al-Zobaidi (mort, după legendă, în anul 643) — 
poet din primele vremuri islamice. 

? Mobed (sau Mabad) — cântăreţ vestit în epocă. 

? La M. A. Salie: Zabiia. 

El spuse: 
— Ei bine, Căprioaro, cântă-ne ceva. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a trei sute nouăzecea noapte 


Ea urmă: 


... cântă-ne ceva. 
Atunci fata care se numea Căprioară îşi struni lăuta 
şi cântă: 
Hurii slobode şi dulci, 
Râdem, nu ne pasă 
De privirea iscodind 
Neagră, ticăloasă. 


Suntem ca gazelele 

De la Mecca sfântă, 
Unde nu-i îngăduit 
Nici vânat, nici pândă. 


Cei mofluzi ne socotesc 
Fete păcătoase, 
Pentru că-avem ochii dulci, 


Vorbele frumoase, 


Pentru că, mişcând un şold, 
Ducem la pierzanii 
Și-abatem din calea lor 


Sfântă musulmanii. 


Al-Mamun găsi tare dulce acel cântec şi o întrebă pe 
fetişcană: 

— De cine este? 

Ea răspunse: 

— Versurile sunt de Jarir!, iar muzica este de Ibn- 
Soraij?. 

Atunci, califul şi ceilalți doi îşi goliră pocalele, în 
vreme ce roabele plecară, spre a veni numaidecât în locul 
lor alte zece cântărețe, îmbrăcate în mătase stacojie, în- 
cinse cu şaluri stacojii, cu pletele desfăcute şi unduind pe 
spate. Şi semănau aşa, în vălurile lor roşii, cu niște pietre 
de rubin sclipind din toate feţele. Se aşezară pe jilțurile 
de aur și cântară laolaltă, însoțindu-se fiecare cu lăuta 
ei. Şi Al-Mamun se întoarse către cea care strălucea cel 
mai tare între tovarășele ei şi o întrebă: 

— Cum te cheamă? 

Ea răspunse: 

— Ispita”, o, emire al drept-credincioşilor! 

El spuse: 

— Atunci, o, Ispito, grăbeşte-te să ascultăm numai 
glasul tău. 

Şi Ispita, însoţindu-se de lăută, cântă: 

Nici diamante, nici rubine, 
Și nici atlazuri de mătase 
Nu sunt ca fetele frumoase, 
Cu ochii lor de diamante, 
Cu buzele lor de rubine, 


Și restu-ntreg numai mătase. 


Califul, fermecat cu totul, o întrebă pe cântăreață: 

— De cine-i poemul acesta, o, Ispito? 

Ea răspunse: 

— Este de Adi ben-Zeid; muzica însă este foarte 
veche, iar autorul ei nu se mai ştie. 


| Jarir (Al-Gerir ibn Atiya al Kbatfi), mort în Yemam la 728, poet 
„Satiric, acru și veninos“ (It. Pizzi). 
? Ibn Soraij — cântăreţ vestit. 


3 La M. A. Salie: Fatin. 

Al-Mamun, fratele său Abu-lssa şi Ali ben-Heşam îşi 
goliră pocalele; şi alte zece cântărețe, îmbrăcate în haine 
de aur şi cu mijlocul strâns cu centuri de aur scânteind 
de nestemate, veniră și luară loc în jilțuri şi cântară ca și 
cele de dinaintea lor. Şi califul o întrebă pe cea care avea 
mijlocelul cel mai gingaş: 

— Numele tău? 

Ea spuse: 

— Strop-de-Rouă!, o, emire al drept-credincioșilor. 

El spuse: 

— Ei bine, Strop-de-Rouă, aşteptăm nişte versuri de 
la tine! 

Numaidecât ea cântă: 


Bând vinul din obrajii lui, 

Eu minţile mi le pierdui. 

Atunci, doar în cămaşă îmbrăcată, 
Cămașa mea înmiresmată 

Cu ambră şi cu aromate, 

Pornii pe ulițele toate, 

Să spun iubirea noastră minunată, 
Atunci, doar în cămaşă îmbrăcată, 
Cămaşa mea înmiresmată 

Cu ambră şi cu aromate... 


Când auzi aceste versuri, Al-Mamun strigă: 
— Ya Allah! ai fost minunată, o, Seap-de Fok Mai 
zi o dată versurile de la sfârşit. 
Şi Strop-de-Rouă, ciupind strunele lăutei, mai cântă 
o dată, cu un glas și mai plin de simțire; 
Pornii pe ulițele toate 
Să spun iubirea noastră minunată, 
Atunci, doar în cămaşă îmbrăcată, 
Cămașa mea înmiresmată 
Cu ambră şi cu aromate... 


! La M. A. Salie: Raşa. 

Şi califul o întrebă: 

— De cine sunt aceste versuri, o, Strop-de-Rouă? 

Ea spuse: 

— De Abu-Nuwas, o, emire al drept-credincioşilor; 
iar muzica este de Isak. 

Când cele zece roabe îşi isprăviră cântecul, califul vru 
să încheie ospăţul și să plece. Ci Ali ben-Heşam înaintă 
şi spuse: 

— O, emire al drept-credincioşilor, mai am o roabă, 
pe care am cumpărat-o pe zece mii de dinari şi pe care 
vreau s-o arăt califului; binevoieşte, dar, şi mai zăboveşte 
o clipită. De ţi-o plăcea, vei putea s-o păstrezi pentru 
tine; de nu ţi-o plăcea, am s-o las la prețuirea ta. 

Al-Mamun spuse: 

— Adu-mi-o, atunci, pe roaba aceea! 

Într-o clipită, se şi ivi o fetişcană fără de asemuire, o 
frumuseţe zveltă şi gingașă, o ramură de ban, cu nişte 
ochi de babiloniancă plini de vrajă, cu nişte sprâncene 
ca arcul îndoit, şi cu o piele ca floarea de iasomie; avea 
fruntea încununată cu un diadem de aur şi de mărgări- 
tare, pe care, înşirate în litere de diamant, stau scrise 
aceste stihuri: 

Pe ginnă-o-nvaţă ginnii vrăjitoreasca artă 
De-a săgeta în inimi cu arcul fără coardă. 


Fata se apropie călcând cu pași domoli şi veni de se 
aşeză zâmbind pe jilțul de aur, anume adus pentru ea. Ci 
Abu-Issa, fratele califului, abia o văzu intrând, că şi scăpă 
din mână pocalul și se schimbă la față atât de îngrijoră- 
tor, încât Al-Mamun băgă de seamă și îl întrebă: 

— Ce-ai păţit, frate, de te-ai schimbat așa la faţă? 

El răspunse: 

— O, emire al drept-credincioşilor, e numai urmarea 

unei dureri dinlăuntru, care-mi căşună câteodată. 

Ci Al-Mamun stărui şi îi spuse: 

— Nu cumva, din întâmplare, o cunoşti pe această 
fată, şi nu cumva ai mai văzut-o până acum? 

El nu vroi să tăgăduiască și spuse: 

— Oare-i pe lume cineva, o, emire al drepr-credin- 
cioşilor, care să nu ştie cum arată luna? 

Califul se întoarse atunci către fată şi o întrebă: 

— Cum te cheamă, copilo? 

Ea răspunse: 

— Răcoarea-Ochilor, o, emire al drept-credincioşilor! 

El spuse: 

— Ei bine, Răcoare-a-Ochilor, cântă-ne ceva. 

Şi ea cântă: 


Cum ar putea să ştie ce-i iubirea 
Acela care-o poartă doar pe limbă, 
Iar în adâncul inimii o schimbă 
Cu nepăsarea și cu amăgirea? 


Cum ar putea iubirea ta s-o ştie 
Cel cu o inimă de piatră rece 

Și care doar pe față îşi petrece 
O prefăcută dragoste sălcie? 


Şi mi s-a spus că numai despărțirea 
E leac la chinul dragostei amare. 
Vai, numai eu, cu nicio vindecare 
Nu mi-am putut îndupleca iubirea. 


Mi-au spus atunci s-alerg către iubire. 
Ci leacul nici aşa n-avu priință, 

Căci cel iubit cu-atâta suferință 

De dragostea mea n-are nicio ştire. 


Califul, fermecat de glasul ei, o întrebă: 
— Şi de cine-i cântecul, o, Răcoare-a-Ochilor? 
Ea spuse: 

— Versurile sunt de El-Kherzai, iar muzica este de 
Zarzur. 
Ci Abu-Issa, pe care tulburarea îl înăbuşea, spuse 
fratelui său: 
— Îngăduie-mi să-i răspund, o, emire al drept-credin- 
cioşilor. 
Califul îi îngădui şi Abu-Issa cântă: 
Sub haina mea se zbate 
Un trup, de doruri greu, 
Și-o inimă zdrobită 
Suspină-n pieptul meu. 


Dacă iubesc atâta 

Și ochii-mi n-o arată, 
De teamă-i să n-o supăr 
Pe luna mea vreodată.! 


Când Ali Părintele-Frumuseţii auzi acest răspuns, 
înţelese că Abu-Issa o iubea deznădăjduit pe roaba lui, 
Răcoarea-Ochilor. Se ridică numaidecât şi, temenindu-se 
dinaintea lui Abu-lssa, grăi: 

— O, oaspete al meu, nu se va putea spune că a fost ros- 
tită vreodată o dorință, fie şi numai în gând, de către cineva 
aflat în casa mea, fără ca dorinţa să i se împlinească pe dată. 
Aşa încât, dacă binevoieşte califul să-mi îngăduiască un dar, 
de față cu el, Răcoarea-Ochilor este roaba ta. 

Şi califul dându-și îngăduința, Abu-lssa o primi pe fată. 

Aşa era dărnicia cea fără de pereche a lui Ali şi a celor 
de pe vremile lui. 


Apoi Șeherezada, în încheiere, mai spuse şi această 
snoavă: 


1 În varianta tradusă de M. A. Salie, Răcoarea-Ochilor răspunde cu aceste 
N p 
versuri: 
Ceea ce spui, de-ar fi adevărat, 
Nu te purtai cu-atăta nepăsare . 


A trei sute nouăzecea noapte 307 


FETE SAU BĂIEŢI 


Înțeleptul Omar Al-Homsi povesteşte: 

În anul hegirian cinci sute șaptezeci şi unu a venit în 
turneu la Hama cea mai instruită şi mai bună oratoare 
femeie din Bagdad, cea pe care toți savanții din Irak o 
numeau Învăţătoarea învăţătorilor. Or, în acest an, 
veniseră la Hama din toate colţurile țărilor musulmane 
cei mai mari specialişti în toate ramurile, şi toți erau 
fericiţi să poată asculta şi pune întrebări acestei femei, 
cea mai iscusită dintre femei, care călătorea din ţară în 
ţară, însoțită de tânărul ei frate, pentru a susține în 
public teze pe cele mai dificile teme, dezbătând şi 
primind să răspundă la întrebări din toate ştiinţele, 
jurisprudenţă, teologie şi arte frumoase. 

Dornic să o aud vorbind, l-am rugat pe prietenul 
meu, savantul şeic El-Salhani, să mă însoțească în locul 
unde avea ea întâlnirea cu publicul, în ziua aceea. 

Şeicul El-Salhani acceptă, şi ne duserăm amândoi la 
sala unde Sett Zahia stătea în spatele unei draperii de 
mătase, ca să nu încalce tradiţia religiei noastre. 

Ne aşezarăm pe una din băncile din sală, şi fratele ei 
avu grijă de noi tratându-ne cu fructe și cu băuturi 
răcoritoare. 

Eu, după ce m-am anunțat la Sett Zahia și mi-am 
declinat numele şi titlurile, am început cu ea o discuţie 
pe tema jurisprudenţei divine şi a dileritelor interpretări 
ale legii făcute de cei mai savanți teologi din cele mai 
îndepărtate timpuri. Câr despre amicul meu, şeicul 
El-Salhani, de îndată ce l-a zărit pe tânărul frate al Sett 
Zahiei, băieţandru cu un boi şi nişte forme de o fru- 
museţe extraordinară, se mulțumi să-l admire extaziat, 
neputându-și desprinde ochii de pe el. Sett Zahia nu 
întârzie să vază şi ea neatenţia soțului meu şi, 

observându-l, sfârşi prin a înţelege sentimentele care-l 
tulburau. Ea îl strigă pe nume şi-i zise: 

— Mi se pare, şeicule, că faci parte dintre aceia care 
preferă băieţii în locul fetelor... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute nouăzeci şi una noapte 
Ea zise: 


... dintre aceia care preferă băieţii în locul fetelor! 

Amicul meu zâmbi şi zise: 

— Chiar aşa-i! 

Ea întrebă: 

— Pentru ce, şeicule? 

El răspunse: 

— Pentru că Allah a modelat trupurile băieţilor de o 
perfecțiune încântătoare, în dauna fetelor, şi gusturile 
mele mă îmboldesc să prefer, în tot ce există, perfecțiu- 
nea, imperfecţiunii! 

Din spatele draperiei, ea râse şi zise: 

— Ei bine, dacă vrei să-ţi aperi opinia, sunt gata să-ți 
răspund! 

La care el zise: 

— Cu plăcere! 

Atunci ea îl întrebă: 

— În acest caz, explică-mi cum ai putea să dovedeşti 
superioritatea bărbaţilor şi băieților faţă de femei şi fete? 

El răspunse: 

— Învăţătoare a învăţătorilor, dovada pe care mi-o ceri 
poate fi făcută pe de o parte prin raționamente logice, iar 
pe de alta prin Sfânta Carte şi prin Sunnă. 

— Într-adevăr, în Coran stă scris: „Bărbaţii depăşesc 

cu mult femeile pentru că Allah le-a dat superioritate“, 
şi mai scrie: „Intr-o moştenire, partea bărbatului tre- 
buie să fie dublă faţă de aceea a femeii, astfel, fratele va 
moșteni de două ori mai mult decât sora sa“. 

Aceste cuvinte sfinte ne dovedesc deci, şi stabilesc 
neprecurmat, că o femeie nu trebuie să fie privită decât 
ca jumătatea unui bărbat. 

Cât despre Sunnă, aceasta ne învaţă că Profetul 
(asupra-i fie rugăciunea şi pacea!) socoteşte sacrificiul 
ispăşitor al unui bărbat ca fiind de două ori mai scump 
decât acela al unei femei. 

Şi acum, dacă vom recurge la logica pură, vom vedea că 
raţiunea confirmă tradiţia şi învățătura. Într-adevăr, dacă ne 
punem pur şi sumplu întrebarea: „Cine are prioritate? Fiinţa 
activă sau ființa pasivă?“ Răspunsul va fi fără putință de 
tăgadă în favoarea fiinţei active. Or, bărbatul este princi- 
piul activ, iar femeia este principiul pasiv. Fără niciun greş. 
Bărbatul este superior femeii şi băiatul preferabil fetei! 

Dar Sett Zahia răspunse: 

— Desigur, citatele tale sunt întru totul adevărate, şe- 
icule! Şi recunosc împreună cu tine că Allah, în Cartea 
Sa, a preferat bărbaţii femeilor. Numai că El nu a speci- 
ficat nimic, a vorbit doar în mod general. Pentru ce, 
atunci, căutând perfecțiunea, te îndrepți doar spre tineri? 
Ar trebui să preferi oamenii cu barbă, venerabilii şeici cu 
fruntea ridată, pentru că ei au mers mult mai departe pe 
calea perfecțiunii! 

El răspunse: 

— Bineînţeles, Învățătoare a învăţătorilor. Dar eu nu 
compar aici bătrânii cu femeile bătrâne; nu-i vorba de 
aşa ceva, ci doar despre tinerii la care ajung prin deducție. 
Oricum, vei fi de acord, Învăţătoare a învăţătorilor, că 
nimic la o femeie nu poate fi comparat cu frumuseţea 
unui încântător adolescent, cu talia sa suplă, cu fineţea 

membrelor sale, cu culorile delicate de pe obrazul său, 
cu farmecul surâsului său, cu încântarea vocii sale. De 
altminteri, Profetul însuși, pentru a ne pune în gardă 
asupra unui lucru atât de clar, ne spune: „Nu zăboviți cu 
privirile asupra copilandrilor imberbi, pentru că ei au 
ochii mai ispititori decât aceia ai Huriilor“. 

Ştii, de altfel, că lauda cea mai mare pe care o poţi 
aduce frumuseţii unei tinere este să o compari cu aceea 
a unui băiețandru. Cunoști de bună seama versurile în 
care poetul Abu-Nuwas vorbea de toate acestea şi po- 
emul în care zice: 


Ea are şolduri ca de băiat 

Și mersul ei e legănat 

Ca-n vântul nordului când scuturat 
E ramul de ban. 


Dacă farmecul tinerilor nu ar fi fost evident mai pre- 
sus de acela al copilandrelor, la ce bun l-ar mai fi folosit 
poetul ca termen de comparaţie? 

Şi, în plus, ştii bine că adolescentul nu se mulţumeşte 
să fie doar bine făcut, dar el ştie să ne încânte prin 
farmecul limbajului său şi plăcerea purtării sale şi, pe 
deasupra, cât este el de seducător când tuleiele abia mi- 
jind îi umbresc buzele și obrajii, îmbinându-se cu 
petalele de trandafiri! Şi poate fi pe lume ceva compara- 
bil cu farmecul pe care-l răspândeşte în acest moment? 
Câră dreptate avea poetul Abu-Nuwas care proclama: 


Invidioși, defăimătorii lui îmi zic: 

„ Tuleiele deja îi aspresc gura!“ 

Ci eu le spun: „Greșiţi! Sunt mizilic — 
Împodobesc şi nu strică măsura. “ 

Tuleiele îi scot în evidență-albeaţa fetei 
Ca stălucirea perlei, pariura! 

Semn de-mplinire-a magicii potenţe 
Pe care o câştigă crupa, dura. 


Jurat-au rozele culoarea din obraji să nu i-o şteargă 

Și pleoapele-i vorbesc o limbă mai elocventă decât gura 
La care sprâncenele ştiu să răspundă 

Mult mai precis decât figura. 


Puful pe care-l tot clevetiţi îi creşte doar ca să ocrotească 
Farmecul lui de ochii voştri profanatori. 

Tuleiele fac vinului buzelor sale savoarea să-i crească 
Și vigoarea pe obrajii de argint 

Dau veselă culoare ca să ne farmece, mai atrăgători. 


Iar alt poet spune şi el: 


Invidioşii-mi zic: „Patima te-a orbit? 

Nu vezi că obrazu-i deja de puf acoperit?“ 

Eu le răspund: dacă minunea 

Obrajilor n-ar fi umbrită de tuleie, m-ar orbi 

Şi cum aş putea, după ce lut sterp l-am iubit 

Să-l părăsesc tocmai acum, când primăvara l-a rodit? 


Un altul a zis: 


Nu mi-am lăsat iubitul nici când avea doar roze în 

obraz, scumpete, 
Cum să îl părăsesc tocmai acum când lângă trandafiri 
Au mai crescut şi mirt şi violete? 


Şi, în sfârşit, altul dintre alţii, mii, a zis: 


Băiatul zvelt! Obrajii lui şi ochii ce scânteie 
Se-ntrec care va face-ntre bărbaţi mai mult prăpăd 

Când el golește inima de sânge cu paloș de petale de 
narcise 
Iar teacă, brâu, cum doar la mirt se văd. 


Perfectiunea lui provoacă atâtea gelozii şi vise 
Că Frumuseţea îşi doreşte, şi ea, obrazul cu tuleie! 


— Iată, aşadar, Învăţătoare a învăţătorilor, destule 
dovezi pentru a demonstra superioritatea frumuseţii 
băieților față de aceea a femeilor în general... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a trei sute nouăzeci şi doua noapte 
Ea zise: 


„.„ superioritatea frumuseţii băieților faţă de aceea a 
femeilor în general! 

Auzind aceste cuvinte, Sett Zahia răspunse: 

— Allah să-ţi ierte argumentele neroade, doar dacă 
n-ai vorbit numai de dragul de-a vorbi sau doar în şagă. 
Dar acum e rândul să triumfe adevărul! Nu-ţi împietri 
inima şi fii atent la argumentele mele. 

Allah fie asupra-ţi! Spune-mi, unde este acel adoles- 
cent a cărui frumuseţe să se poată compara cu aceea a 
unei copile? Uiţi că pielea unei fete nu are numai strălu- 
cirea şi albul argintului, ci are şi dulceaţa catifelată a 
mătăsii! Talia ei! Păi este ramura de mirt şi a arborelui de 
ban. Gura! Este o romaniţă înflorită, şi buzele două 
anemone înrourate! Obrajii, mere; sânii, două ploscuţe 
de fildeș. Fruntea răspândește lumină, iar sprâncenele sunt 
în cumpănă în permanenţă între a se îmbina a încruntare 

sau a se îndepărta. Când zâmbeşte, torente de lumină se 
răspândesc de pe buzele ei, care sunt mai dulci ca 
mierea şi mai moi decât untul. Pecetea frumuseţii ei 
este imprimată pe gropiţa din barbă. Pântecele e fru- 
mos! Are linii sinuoase și pliuri generoase care se aştern 
unele peste altele. Pulpele sunt sculptate într-o singură 
bucată de fildeş, susţinute de coloanele picioarelor 
frământate din aluat de migdale. Câr despre fese, iar 
rotunjimile lor, când se ridică sau se apleacă, par valurile 
unei mări de cristal sau munţi de lumină. 

O, biet şeic! Se pot asemui bărbaţii cu zânele? Nu 
ştii că regii, califii şi cele mai mari personaje de care 
vorbeşte istoria au fost sclavii supuşi ai femeilor, şi au 
socotit drept o glorie să le poarte jugul? Că oameni emi- 

"nenţi şi-au plecat fruntea, subjugaţi de farmecele lor? Câţi 
au părăsit totul pentru ele: bogății, țară, tată şi mamă? 
Câte regate s-au pierdut pentru ele? Sărmane şeic! Nu 
pentru ele se ridică palate, se brodează mătăsuri şi bro- 
carturi, se es stofele scumpe? Nu tot pentru ele sunt 
atât de căutate ambra şi moscul, cu parfumul lor atât 
de dulce? Uiţi că farmecul lor a adus blestemul asupra 
locuitorilor Raiului şi a învrăjbit pământul şi universul, 
făcând să curgă râuri de sânge? 

Cât despre Cuvintele Cărții Sfinte pe care le-ai citat, 
ele sunt mai favorabile cauzei mele decât aceleia pe care 
o susții tu. Cuvintele sunt: „Nu zăboviţi cu privirile 
asupra copilandrilor imberbi, pentru că ei au ochii mai 
ispititori decât aceia ai Huriilor din Rai, care sunt 
femei, nu băieţaşi, iar ele servesc drept termen de com- 
paraţie. De altfel, voi, amatorii de copilandri, când vreți 
să vă descrieți amicii, comparaţi mângâierile lor cu ace- 
lea ale tinerelor fete! Nu vă este ruşine de gusturile voas- 
tre corupte, faceţi paradă de ele şi le satisfaceţi în public. 
Uitaţi cuvintele din Sfânta Carte: „Pentru ce să cauţi 

dragostea bărbatului? Allah nu a creat femeile pentru 
satisfacerea poftelor voastre? Bucuraţi-vă după plac! Dar 
voi sunteţi un popor încăpățânat!“ 

Dacă totuși vi se întâmplă să asemănaţi tinerele fete 
cu băieţii, este doar pentru a aduce o schimbare poftelor 
voastre corupte şi gustului pervertit! Da! Cunoaştem 
bine poeţii voştri amatori de copilandri! Cel mai mare 
dintre ei, şeicul pederaştilor, Abu-Nuwas, n-a zis, 
vorbind despre o tânără: 


Ca un flăcău, ea are șoldul mic şi fin 

Și şi-a tăiat şi părul băiețeşte! 

Un puf; dublându-i farmecul, chipu-ndulceşte 
Satisfăcând şi pederast, şi-adulterin. 


Câr despre pretinsa atracţie pe care o dă barba 
tinerilor... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a trei sute nouăzeci şi treia noapte 


Ea zise: 


„«. Cât despre pretinsa atracţie pe care o dă barba 
tinerilor, nu cunoşti tu, şeicule, versurile poetului pe 
această temă? Ascultă, mai bine: 


La primul puf de pe obraz 

Amantul a şi tulit-o; 

Cărbunele-nnegreşte barba şi, necaz, 

Un fum e farmecul şi frumusetea i-a-nnegrit-o. 

Pagina albă a chipului murdărită toată de scriitură 

Pe ce cunoscător să mai inspire să ia pana la partitură? 

Aşadar, şeicule, să aducem laude lui Allah Preaînaltul, 
care a ştiut să reunească în femei toate bucuriile ce pot 
umple viaţa şi care le-a promis Profetului, Sfinților şi 
drept-credincioşilor, ca recompensă în Rai, minunatele 
Hurii. De altfel, dacă Allah Preamilostivul ar fi ştiut că 
ar putea avea cu adevărat alte voluptăți în afară de femei, 
cu siguranţă că le-ar fi promis şi rezervat drept-credin- 
cioşilor săi. Or, Allah nu aminteşte niciodată de tineri 
altfel decât reprezentându-i ca slujitori ai celor aleşi din 
Rai; şi niciodată nu i-a promis pentru altceva decât 
pentru acest lucru. Şi Profetul însuşi (asupra-i fie rugă- 
ciunea şi pacea!) n-a avut niciodată vreo înclinare în 
acest sens, ba dimpotrivă! El avea obiceiul să le repete 
însoţitorilor săi: „Trei lucruri mă fac să iubesc lumea 
aceasta a voastră: femeile, parfumurile şi prospeţimea 
sufletului în rugăciune!“ 

N-aş putea să rezum mai bine opinia mea, şeicule, 
decât prin versurile poetului: 


E diferenţă între-un dos şi-alt dos 

Dacă unul pătează galben, altul e mătăsos 
Te parfumează, il, atingi, frumos! 

Băiat sau fată — ce-i mai cu folos? 

Nad parfumat, sau porcul puturos? 


Dar văd că discuţia m-a făcut să mă înflăcărez şi să 
mă abat de la buna-cuviinţă de care nu trebuie să se 
îndepărteze femeile niciodată, mai cu seamă în prezența 
şeicilor şi a savanților. Mă grăbesc să-mi cer scuze de la 
cei cărora nu le-a plăcut sau au fost șocați şi contez pe 
discreţia lor la ieşirea de la această discuţie, pentru că 
proverbul zice: „Inima oamenilor bine crescuţi este un 
mormânt pentru secrete!“ 

Când sfârși de povestit această snoavă, Șeherezada spuse: 

— Şi-aceasta-i, o, norocitule sultan, tot ce pot eu să-mi mai 
amintesc din snoavele cuprinse în Florile hazului şi în Grădina 
snoavelor. 

Iar sultanul Șahriar spuse: 

— Într-adevăr, Şeherezada, snoavele m-au veselit peste 
măsură şi m-au făcut să-mi doresc a auzi acum o poveste ca 
acelea pe care mi le-ai povestit mai înainte! 

Şeherezada răspunse: 

— Tocmai aşa gândeam şi eu! 

